LB VUV 
G || Ma 
AA N LJ 


E 


JIACKĖ 
HIGGINS 


Atpildo valanda 


UDK 820-3 JACK HIGGINS 
Hi28 Day of Reckoning 
London, HarperCollins 
Publisher, 2000 


O Higgins Associates Ltd 2000 
O Vertimas į lietuvių kalbą, 
Vilma Krinevičienė, 2001 
ISBN 9955-527-19-6 O UAB “Jotema", 2002 


Sunkiai nusidėjusio velnias tyko. 
Siciliečių patarlė 


PRAGARO ŽIOTYS 


Bleiką Džonsoną pažadino ir, galima sakyti, sugrąžino į 
gyvenimą žiurkė. Jis pasijuto sėdįs ant akmeninės atbrailos, 
iki pusės vandenyje, ir pats nustebo, kaip apskritai galėjo už- 
snūsti. Aplinkui buvo tamsu, tačiau pajutęs kažką ant savo 
sprando, jis galutinai pabudo. 

viesos, prasiskverbiančios pro grotas už jo nugaros, pa- 
kako, kad Bleikas pamatytų padarą, nuslystantį nuo savo kai- 
riojo peties. Jis pūkštelėjo į vandenį, išniro ir atsisukęs ne- 
mirksėdamas įsispoksojo į Bleiką. 

Tai priminė Bleikui Vietnamą, kai jis, tada dar jaunas Spe- 
cialiųjų pajėgų seržantas, tūnojo paniręs iki kaklo Mekongo 
Deltos pelkynuose, bandydamas išvengti mirties. Ten irgi 
šmirinėjo žiurkių, nes buvo ir daug kūnų. 

Čia kūnų nėra. Tik grotuotas įėjimas su sklindančia pro 
jį balzgana šviesa, apšviečiančia šiurkščias akmenines tune- 
lio sienas, stiprus kanalizacijos dvokas bei už keliasdešimties 
žingsnių boluojančios kitos grotos. Jos reiškia, jog nėra kur 
eiti, — tą jis išsiaiškino vos tik čia patekęs. 

Žiurkė, keistai draugiška, plūduriavo nenuleisdama nuo 
jo akių. 

— Nagi, būk gera. Dink iš čia, — tyliai tarė Bleikas. 

Jis sujudino vandenį, ir žiurkė spruko į šoną. Bleikas, 
staiga pajutęs geliantį šaltį, atsitiesė ir pabandė galvoti blai- 
viai. Jis prisiminė, jog buvo beveik atsitokėjęs Reindž Ro- 
veryje, kai nustojo veikti narkotikai. Jie pervažiavo per kaž- 
kokią kalvą; smarkiai lijo, siautė lyg ir audra, nes žaibo 
blyksnis vienu metu apšvietė uolas apačioje, siautėjančią jū- 
rą, o uolų viršuje, it kokioje nors brolių Grimų pasakoje, sto- 
vėjo pilis. 


Jack Higgins 


Kai Bleikas sudejavęs pabandė atsisėsti, Falkonė, tas, ku- 
ris sėdėjo šalia vairuotojo, atsisuko ir šyptelėjo. 

— Na štai. Sveikas sugrįžęs į gyvųjų pasaulį. 

O Bleikas, iš paskutiniųjų mėgindamas susivokti, paklausė: 

— Kur aš esu? 

Falkonė vėl šyptelėjo. 

— Pasaulio krašte, mano drauge. Nuo Amerikos tave ski- 
ria visas Atlanto vandenynas. Pragaro Žiotys, štai kaip vadi- 
nama ši vieta. 

Ir jis ėmė kvatotis, o Bleikas vėl nugrimzdo į tamsą. 


Laikas nebeteko reikšmės. Apibintuotas dešinysis petys 
skaudėjo; Bleikas stipriai sunėrė aplink save rankas, bandy- 
damas išsaugoti kūno šilumą, tačiau jo pojūčiai keistai paašt- 
rėjo, ir kai už nugaros pasigirdo barkštelėjimas ir grotos atsi- 
darė, jis tučtuojau sukluso. 

— A, štai kur jūs, Dottore. Vis dar gyvas, — tarė Falkonė. 

— Kad tu pastiptum, — iškošė Bleikas. 

— Puiku. Gyvybės ženklai. Man tai patinka. Eikš čionai. 

Falkonė sugriebė Bleikui už marškinių apykaklės ir truk- 
telėjo. Bleikas išskriejo pro angą ir nusileido klūpomis kori- 
doriuje. Ten jo laukė bjauriai išsišiepęs Ruso. 

— Jis nekaip atrodo. 

— Taigi jis velniškai dvokia. Nuprausk jį. 

Prie žalvarinio sienos čiaupo buvo pritvirtinta žarna. Ruso 
atsuko vandenį ir nukreipė žarną į Bleiką. Šaltas vanduo at- 
ėmė Bleikui kvapą. Pagaliau Ruso liovėsi jį maudęs ir užmetė 
ant pečių antklodę. 

— Bosas nori matyti tave, taigi elkis gražiai. 

— Žinoma, kad elgsis gražiai, — atsiliepė Falkonė. — 
Kaip ir jo gražioji žmonelė Brukline. 

Bleikas apsisupo antklode ir pakėlė galvą. 

— Tavo darbas? 

— Na, darbas yra darbas. 

— Aš tave užmušiu. ž 

— Nebūk kvailas. Tu ir taip jau gyveni skolintu laiku. 
Nagi judėkim, žmonės laukia, — ir jis stumtelėjo Bleiką ko- 
ridoriumi. 

Jie užlipo akmeniniais laiptais ir sustojo priešais ąžuoli- 
nes geležimi kaustytas duris. Ruso atidarė jas, ir Falkonė įstū- 
mė Bleiką į didžiulę akmeninę salę su židiniu. Ant stulpų ka- 
bojo šarvai ir senovinės vėliavos. Aplinka atrodė keistai ne- 
reali, tarsi bloga filmo dekoracija. 

— O kas atsitiko Drakulai? — paklausė Bleikas. 

Ruso susiraukė. 

— Drakula? Kas jis per vienas? 

— A, pamiršk. 

Šalia židinio tysojo du vyrai. Rosis ir Kamečė; Bleikas 
buvo matęs jų veidus kompiuteryje — Solaco šeimos nariai. 

Falkonė stumtelėjo Bleiką į priekį. 

— Aš tave supratau. Kristoferis Li buvo geriausias. Man | 
patiko tie Hamerio filmukai. 

Ruso atidarė dar vienas ąžuolines duris. Už jų buvo kam- 
barys aukštomis lubomis su dar vienu židiniu, žvakių šviesa 
ir šešėliais, gaubiančiais tamsią figūrą už masyvaus stalo. 

— Įvesk poną Džonsoną, Aldo. Štai čionai, prie židinio. 
Jis tikriausiai sušalęs. 

Falkonė pristūmė Bleiką prie židinio ir pritraukė kėdę. 

— Sėsk. 

Žmogus iš šešėlio tarė: 

— Manyčiau, geriausiai tiks brendis. Didelis stiklas tik- 
rai būtų ne pro šalį. 

Bleikas atsisėdo, o Ruso nuėjo įpilti jam brendžio. Gėri- 
mas tarsi degte nudegino, ir Bleikas užsikosėjo. 

— Dabar duok jam cigaretę, Aldo. Kaip ir mes visi, po- 
nas Džonsonas bando mesti rūkyti, tačiau gyvenimas trum- 
pas, menas amžinas, o bandymai pavojingi. Tai lotyniška sen- 
tencija, bet pamiršau, kaip ji skamba. 

— O, negi to nemokė Harvardo teisės mokykloje? 

Bleikas paėmė iš Falkonės cigaretę ir Žiebtuvėlį. 

— Tiesą sakant, ne. Tačiau jūs sumanus. Akivaizdu, jog 
žinote, kas aš esu. 

— Velniop šį spektaklį. Žinoma, aš žinau, kas tu toks. 
Džekas Foksas, Solaco šeimos pasididžiavimas. Tai kodėl tau 
neįjungus šviesos? 

Po minutėlės kambarį nušvietė lempos šviesa, ir Bleikas 

išvydo Foksą — tamsūs plaukai, šėtoniška išraiška, pašaipi 
šypsena. Jis pasiėmė iš sidabrinio dėklo cigaretę ir prisidegė. 

— Ir aš pažįstu tave, Bleikai Džonsonai. Grįžai iš Viet- 
namo apsisagstęs medaliais, įstojai į FTB ir išgelbėjai prezi- 
dento Džeiko Kazaleto gyvybę, kai jis dar buvo senatorius. 
Nušovei du blogiečius ir pats buvai sužeistas. Dabar vado- 
vauji pogrindžiui — privačioms Baltųjų Rūmų smogiamosioms 
pajėgoms. Deja, Bleikai, — jis nutilo ir išpūtė dūmus, — ne- 
manau, kad dabar tave galėtų išgelbėti Kazaletas. 

Bleikas spragtelėjo pirštais Falkonei. 

— Dar brendžio. 

Jis atsisuko į Foksą. 

— Sena siciliečių patarlė, kurią galbūt įvertinsi, nes ži- 
nau, kad tavo motina buvo sicilietė, sako: “Sunkiai nusidėju- 
sio velnias tyko". 

Foksas nusijuokė. 

— Kuris čia velnias — tu ar Šonas Dilanas? 

— Rinkis. Bet, Dieve padėk tau, jei tai bus Dilanas, — 
tarė Bleikas. | 

Foksas palinko į priekį. 

— Leisk kai ką tau pasakyti, Džonsonai. Aš tikiuosi, kad 
tai bus Dilanas. Laukiu nesulaukiu, kada galėsiu įstatyti kul- 
ką į jo smegeninę. Ir į tavąją. 

— Tu nužudei mano žmoną, — tarė Bleikas. 

— Buvusią Žmoną, — pataisė jį Foksas: — Bet čia nieko 
asmeniška. Tiesiog ji per daug sužinojo, ir viskas. Norėčiau, 
kad galėtum tai suprasti. — Foksas papurtė galvą. — Tu su- 
kėlei man daug skausmo. Dabar teks sumokėti už tai. — Jis 
nusišypsojo. — Tikiuosi, Dilanas bus pakankamai kvailas ir 
ateis. Tada turėsiu jus abu. 

— Arba mes turėsime tave. 

Foksas mostelėjo Falkonei. 

— Nuvesk jį atgal. 

Jis užgesino šviesą, ir Ruso smogė Bleikui į paširdžius. 
Bleikas sulinko, ir Fokso parankiniai nutempė jį grindimis at- 
gal į tunelį. 

PRADŽIA 


2 


Šlapią kovo vakarą Manhetene linkolnas sustojo ties 
Tramp Taueriu. Sniego nebebuvo, jį pakeitė smarkus negai- 
lestingas lietus. Džekas Foksas sėdėjo gale, Falkonė šalia jo, 
Ruso — prie vairo. Jie sustojo prie šaligatvio krašto, ir Fal- 
konė su skėčiu išlipo pirmasis. 

— Porą valandų galite veikti ką norite, — pasakė Fok- 


sas. Jis išsiėmė iš kišenės šimto dolerių banknotą. — Paval- 
gykit. Kai man jūsų prireiks, paskambinsiu mobiliuoju. 
— Žinoma. — Falkonė palydėjo jį iki durų. — Prašom 


perduoti mūsų pagarbą Donui Solaco. 

Foksas patapšnojo jam per petį. 

“— Nagi, Aldo, jis žino, jog gali pasikliauti tavo ištiki- 
mybe. | 

Jis nusisuko ir įėjo vidun. 

Tarnaitė, įleidusi jį į viršutinio aukšto butą, buvo tikra 
italė, nedidukė, santūri, juoda suknute ir kojinėmis. Netarda- 
ma nė žodžio, ji nusivedė jį per didžiulę svetainę su neįtikėti- 
nu vaizdu į Manheteną, kur Foksas pagaliau rądo savo dėdę, 
sėdintį palei židinį ir skaitantį žurnalą. Donui Solaco buvo 
septyniasdešimt penkeri. Laisvas lininis kostiumas slėpė stam- 
bią figūrą, o ramiame veide blizgėjo neišraiškingos akys. Ša- 
lia gulėjo lazda su dramblio kaulo rankena. 

— A, Džekai, eikš čionai. 

Sūnėnas priėjo ir pabučiavo dėdę į į abu skruostus. 

— Gerai atrodote, dėde. 

— Tu irgi. — Donas pastūmė jam žurnalą. — Ką tik per- 
skaičiau. Gražiai atrodai, Džekai. Labai gražiai. Elegantiškas 

kostiumas. Plati šypsena. Jie kalba apie tavo didvyriškumą 
Persijos įlankos kare — tai gerai. Bet tuo pačiu užsimena ir 
apie ką kita. Nors tavo pavardė ir Foksas, tavo motina buvo 
Marija Solaco, Dono Marko Solago dukterėčia. Tesiilsi ji ra- 
mybėje, kartu su tavo tėvu. Bet tai jau negerai. 

Foksas sumosavo rankomis. 

— Tai nepavojinga medžiaga. Visi žino, kad aš tavo gimi- 
naitis. Bet jie mano, kad aš veikiu nepažeisdamas įstatymų. 

— Taip manai? Toji Žurnalistė, toji Katerina Džonson — tu 
manai, kad jai terūpi “nepavojinga medžiaga"? Neapgaudinėk 
savęs. Ji žino, kas mes tokie, nepaisant mūsų interesų Vol Štry- 
te. Taip, mes gerbiami — nuosavybė, gamyba, finansai, — bet 
vis tiek esame mafija — štai kas suteikia mums galią. Apie šią 
mūsų pusę negali žinoti tokie žmonės kaip ji. Ne, ji siekia kažko 
kita, 0 tu... tu geras berniukas. Tu gerai pasidarbavai, bet ir aš ne 
kvailys. Žinau, kad be šeimos verslo, tu dar turi tą fabriką Bruk- 
line — tą, kuriame varai pigų viskį klubams. 

— Dėde, prašau, — prasižiojo Foksas. 

Donas kilstelėjo ranką. | | 

— Suprantu, jaunam žmogui norisi pasidaryti vieną kitą 
papildomą žalią, bet tu kartais būni per gobšus. Aš viską Ži- 
nau. Net ir apie tavo sandėrius su ARK* Airijoje, apie tą san- 
dėlį po žeme, kur jie laiko ginklus. Ginklus, kuriais juos ap- 
rūpini tu. Apie tavo keliones į Londoną, į Koliziejų. 

— Tai mūsų svarbiausias kazino, dėde. 

— Taip, bet būdamas ten, tu su mūsų Londono žmonėmis 
organizuoji ginkluotus apiplėšimus. Prieš porą mėnesių tai bu- 
vo daugiau nei milijonas svarų grynais iš inkasatorių furgo- 


no. — Donas vėl nutildė beprasižiojantį Foksą. — Neerzink 
manęs, bandydamas tai paneigti, Džekai. 
— Dėde... — Foksas pamėgino suvaidinti atgailaujantį. 


— Tiesiog nepamiršk savo tikrojo tikslo. Narkotikų vers- 
las Amerikojė nebeperspektyvus. Tu turi skatinti jo plėtimąsi 
Rusijoje ir Rytų Europos šalyse. Štai kur pagrindinis augi- 
mas. O prostituciją palik mūsų rusų arba kinų draugams. Tik 
nepamiršk paimti procentų. 


* Airijos Respublikos kariuomenė. 

— Kaip pasakysi, dėde. 

— Visa kita gerai, bet, Džekai, — daugiau jokių darbelių 
už mano nugaros. 

— Taip, dėde. 

— O ta reporterė Džonson? Tu miegojai su ja? Tik sakyk 
tiesą! 

Foksas padvejojo. 

— Ne, nieko panašaus į tai. 

— Tai į ką? Kodėl ji taip uoliai piešia tavo gražų paveiks- 
147 Ji siekia kažko daugiau. Sakau tau, ji kažką slepia. Šis 
straipsnis dar ne toks blogas, bet kas toliau? Kas slypi už fa- 
sado? — Donas papurtė galvą. — Ji išgyrė tave, Džekai, ir tu 
ištižai. Geriau pasistenk sužinoti, ko ji 1š tiesų siekia. 

— Ką patartum, dėde? 

— Apieškok jos butą. Pažiūrėk, gal ką rasi. — Jis siekte- 
lėjo ąsočio. — Išgerk martinio, tada eisime pietauti. 


Teris Mauntas buvo niekuo neišsiskiriantis vaikinukas, 
kurį lengvai galėjai palaikyti kokiu nors pasiuntinuku. Tačiau 
jis buvo be galo sumanus butų vagis ir girdavosi, kad nėra 
tokios spynos, kurios negalėtų atrakinti. Jis tik kartą buvo pa- 
kliuvęs į kalėjimą, ir tai tik paauglystėje. Tasai išvaizdos pa- 
prastumas ne kartą išgelbėjo jam kailį. 

Prieš porą naktų, puikiai pasidarbavęs vienoje vietelėje, 
jis užsidirbo penkiolika tūkstančių dolerių, kuriuos ką tik at- 
siėmė iš vogto turto supirkinėtojo, taigi Teris jautėsi puikiai 
sėdėdamas bare ir mėgaudamasis rūgščiu barmeno pilamu vis- 
kiu, kai staiga jo petį palietė sunki ranka. 

Teris atsisuko ir jam iš karto suspaudė skrandį. Falkonė 
nusišypsojo. 

— Gerai atrodai, Teri. 

Ruso, kaip paprastai niūrus, atsirėmė į barą, ir Teris gi- 
liai įtraukė oro. | 

— Ko nors nori, Aldo? 

— Ne aš, bet Solaco šeima norėtų paslaugos. Juk tu nie- 
kada nepasakytum Donui “ne", ar ne taip, Teri? 

— Žinoma, ne, — suvapėjo Teris, griebė stiklą su rūgš- 
čiu viskiu ir vienu mauku išlenkė jį. 

— Tik šį kartą paslaugos reikia Džekui Foksui. 

Teriui vos nepaleido vidurių. 

— Padarysiu viską, ką galėsiu. 

— Žinoma, padarysi. — Falkdnė paplekšnojo Teriui per 
žandą ir tarė neramiai žiūrinčiam barmenui: — Įpilk dar vie- 
ną. Jam reikės išgerti. 

— Klausyk, aš nenoriu jokių problemų, — tarė barme- 
nas. 

Ruso persilenkė per barą ir prikišo savo grėsmingai bjaurų 
veidą prie barmeno. 

— Įpilk jam to suknisto gėralo ir užsičiaupk. Supratai? 

Barmenas virpančiomis rankomis skubiai padarė kaip 
lieptas. 


Džekas Foksas buvo savo namuose Park Aveniu ir mėga- 
vosi rūkytos lašišos sumuštiniais, užsigerdamas šampanu, kai 
Falkonė įvedė Terį Mauntą. 

— Teri, atrodai susirūpinęs, — tarė jam Foksas. — Ir ko 
gi? — Jis atsikando sumuštinio, ir Falkonė ištraukė iš kišenės 
pluoštą pinigų. — Aldo, gal išlošei loterijoje, ar ką? 

— Ne, sinjore, bet atrodo, kad Teris laimėjo. Čia penkio- 
lika gabalų. 

Foksas linktelėjo galva į šampano kibirėlį, ir Falkonė įpy- 
lė jam dar vieną taurę. 

— Teri, tu vėl išdykavai. 

— Prašau, pone Foksai, aš tik bandau užsidirbti vieną 
kitą žalią. | 

— Ir užsidirbsi: — Foksas nusišypsojo. — Du gabalus, 
Teri. 

Teris išvertė akis. 

— Ir ką turėsiu už tai padaryti? 

— Tai, ką moki geriausiai. — Foksas pastūmė per stalą 
popieriaus lapelį. — Katerina Džonson. Berou gatvė, 10. Vi- 


lidžo pakraštyje. Apieškok jos butą, šiandien. 


— Bet man reikia laiko pasiruošti. 

— Kam? — šaltai atrėmė Foksas. — Tai mažas namukas. 
Namuose jos nebus. Gyreisi, kad gali įsilaužti į bet kurį namą. 

Teris apsilaižė lūpas. 

— Ką reikės padaryti? 

— Ji — žurnalo reporterė, taigi tikriausiai rasi kabinetą, 
kompiuterį, vaizdo magnetofoną ir panašiai. Atnešk visus kiek 
rasi diskelius. Ir vaizdajuostes. 

— Žmonės turi daugybę vaizdajuosčių. Tai negi imti visas? 

— Pakrutink smegenis, Teri, — kantriai tęsė Foksas. — 
Man nereikia “Purvinojo Hario“ ar “Ji ryšėjo geltoną kaspi- 
ną"“. Pagalvok. pats. Vaikinai tave nuveš, palauks ir parveš. 
Atnešk viską, ką turėsi iki penktos valandos. Esu tikras, kad 
manęs neapvilsi. 

Falkonė nešte išnešė Terį pro duris. 

Teris ėjo Berou gatve, vilkėdamas striukę, ant kurios bu- 
vo užrašyta: “Smito Elektronika". Kai po trijų skambučių prie 
durų niekas neatsiliepė, jis nesivargino su priešakinėmis du- 
rimis, o nuėjo tiesiai į rūsį. Ten buvo dviguba spyna, tačiau 
abu užraktai pakluso jo prisilietimams. 

Teris pateko į skalbyklą ir pasuko laiptų, vedančių į ko- 
ridorių, link. Pirmame aukšte buvo svetainė, valgomasis ir 
virtuvė, todėl Teris nutarė apžiūrėti antrąjį aukštą. Vieninte- 
lis daiktas, ardąs tylą, buvo senelio laikrodis, tiksintis kori- 
doriuje. Pirmosios atidarytos durys vedė į kabinetą. Jis pa- 
matė lentynas, užverstas knygomis ir vaizdajuostėmis, kom- 
piuterį, šalia jo du vaizdo magnetofonus, diskinį įrenginį bei 
kasetinį magnetofoną. Juos visus įjungė ir tada išėmęs iš jų 
ką rado, sukrovė viską į kabantį ant peties krepšį. Po to per- 
žiūrėjo stalčius ir rado dar diskelių ir kasečių, kurias irgi 
paėmė. 

Toliau Terį apėmė tikra neviltis. Šitiek vaizdajuosčių — 
filmai, mokomosios juostos... Prakaituodamas jis išvertė len- 
tynas ir išmėtė juostas ant grindų. 

Tvarka. Jis padarė tai, ko norėjo Foksas. Laikas dingti. 
Ant stalelio stovėjo keletas butelių ir taurių. Jis įsipylė 
viskio, gurkštelėjo ir išėjo iš namo tuo pačiu keliu kaip ir 
atėjo. Prieš sugrįždamas pas Falkonę ir Ruso, Teris užrakino 
rūsio duris. 

Kai jie atvyko į Park Aveniu, Foksas jau nekantraudamas lau- 
kė. Jis pasiėmė Terio atneštus diskelius-bei juostas ir tarė Ruso: 

— Pasirūpink juo. — Tada atsisuko į Falkonę. — Tu pa- 
silik. Gali būti blogai. 

— Tada bus blogai mums abiem, sinjore. — Jiedu buvo 
draugai nuo vaikystės. 

Foksas ėmė tikrinti diskelius — daugiausiai juose buvo 
darbo užrašai, laiškai, sąskaitos, — paskubomis jas dėjo į 
šoną. Tada ėmėsi juostų, kurias Teris buvo radęs kasetinia- 
me magnetofone. Įjungęs antrąją, jis suprato, jog užkabino 
aukso gyslą. 

Iš pradžių pokalbis sukosi apie šeimą ir kitus nereikš- 
mingus dalykus. Moters balsas buvo malonus ir intymus, o 
vyriškio... 

Falkonė neišlaikė: 

— Jėzau Marija, sinjore, tai jūs. 

Fone girdėjosi restorano garsai, muzika. 

— Ji įrašė mūsų pokalbį, — tarė Foksas. 

Staiga įrašas pasikeitė. Dabar moteris aiškiai įrašinėjo sa- 
vo pastebėjimus. 

“Nėra nė menkiausios abejonės, kad Džekas Foksas, ne- 
paisant jo karo didvyrio ir Vol Stryto įvaizdžio, yra niekas 
kitas kaip naujasis Solaco šeimos ir naujosios mafijos veidas. 
Užliūliuosiu jį pirmuoju straipsniu žurnale, o tada smogsiu. 
Galbūt net pavyks parodyti specialią laidą per televiziją. Tie- 
siog reikia neskubėti, glostyti jo savimeilę. Jo tuštybė pati pa- 
sirūpins visu kitu“. 

Foksas išjungė magnetofoną. 

— Kalė. 

— Tikrai, sinjore. Ką darysime? 

Foksas atsistojo, nuėjo prie baro ir įsipylė viskio. Tada 
atsisuko į Falkonę. 

— Man atrodo, jog tu žinai, drauguži. — Jis priėjo prie 
telefoRo ir surinko numerį. — Prašyčiau Kateriną Džonson. 
Alio, Keite? Džekas Foksas. Ar sutiktum šįvakar pavakarie- 
niauti? Aš čia galvojau apie tą reikalą, ir, Žinai, pamaniau, 
kad tave. galėtų sudominti dar kai kas... Tikrai? Nuostabu. 
Klausyk, nesivaggink i ir nevažiuok namo. Aš atsiųsiu mašiną. 
Tada paimsi mane iš Park Aveniu. Mes ką tik nusipirkome nau- 
ją restoraną Brukline, taigi norėčiau jį išbandyti. Padėsi?.. Pui- 

ku! Atsiųsiu Falkonę tavęs paimti. — Jis padėjo ragelį, nuste- 
bintas užplūdusio gailesčio. 


Tą lietingą tamsų vakarą ant linkolno sėdynės sėdėjo ne- 
didukė daili tamsių plaukų ir protingo veido keturiasdešimt- 
metė. Ruso buvo prie vairo, Falkonė — šalia. Jie įsuko į Park 
Aveniu, ir Falkonė paskambino Foksui mobiliuoju. 

— Sinjore, mes jau čia. — Jis atsisuko į moterį. — Jis 
tuoj nusileis. | 

Ji nusišypsojo ir išsitraukė “Marlboro" cigaretę. Falkonė 
padavė jai žiebtuvėlį. 

— Dėkoju. 

— Prašom, sinjora. 

Jis nuleido juos skiriantį stiklą, ir po minutėlės pasirodė 
Foksas, vilkėdamas juodu paltu. Jis įsėdo vidun ir pabučiavo 
ją į skruostą.“ 

— Puikiai atrodai, Keite. 

Linkolnas pajudėjo. 

— Tu ir pats dailiai atrodai. 

Jis draugiškai šyptelėjo. 

— Ką gi, už gerą vakarą. 


Tuo metu Teris Mauntas rijo bare viskį, jausdamas deši- 
nėje krūtinės kišenėje sunkumą, kurį dabar sudarė jau septy- 
niolika tūkstančių dolerių. Jis išėjo į gatvę, pasistatė apykak- 
lę, slėpdamasis nuo čaižančio lietaus ir patraukė šaligatviu. 
Staiga jis išgirdo, jog kažkas juda jam už nugaros, ir tą pačią 
sekundę pajuto į nugarą įremtą aštrų daiktą. 

— Pasuk dešinėn, į alėją. — Teris padarė kaip lieptas ir 
pasijuto priremtas prie sienos. Ranka apieškojo kišenes. — 
O, septyniolika gabalų. Tu buvai teisus. 

— Kas tu? 

— Aš — juodoji mamulė, vardu Henris, ir tu nendrėtum 
susitikti su manimi Rikerso salos apylinkėse. 

Teris virpėjo iš-siaubo. 

— Aš tik padariau, kaip man buvo liepta. 

— O tai reiškia, kad žinai per daug. Linkėjimai nuo Solaco. 

Peilis perskrodė krūtinkaulį ir surado širdį. Teris Maun- 
tas susmuko palei: sieną. 

Ankstyvą, tačiau tamsų kovo vakarą linkolnas, važiavęs 
Kolumbijos gatve Brukline, pasuko į dešinę ir sustojo prie- 
plaukoje, kurioje siūbavosi pririšti pakrantės laivai. Ruso iš- 
jungė variklį. Staiga sunerimusi Katerina Džonson tarė: 

— Kas gi tai? Kur mes esame, Džekai? 

— Čia baigiasi eilutė, sinjora. Tu tikrai manei, kad aš 
mulkis. 

Ji išspaudė šypseną. 

— Baik jau, Džekai. | 

— Ką baigti? Liepiau apieškoti tavo namą. Ir suradau tą 
kasetę, į kurią įrašei mūsų pokalbį. Ir ne aš ten kai ką pasa- 
kiau, bet tu. Sakai, neskubėsi ir liūliuosi mane, a? Nereikėjo 
taip elgtis su manimi. | 

— Dėl Dievo meilės, Džekai, išklausyk mane. 

— Ne, aš jau užtektinai prisiklausiau. Ir prikalbėjau. 

Privažiavo dar vienas limuzinas. Foksas išlipo ir meste- 
lėjo Falkonei: 

— Aldo, pasirūpink, kad viskas būtų kaip reikiant. 

— Kaip įsakysite, sinjore. 

Foksas įsėdo į antrąjį limuziną ir nuvažiavo. 

Katerina pabandė atidaryti dureles, tačiau čia prišoko Ru- 
so, iškėlęs savo stambias letenas. 

— Nelįsk! — šūktelėjo Falkonė. — Nenoriu, kad liktų 
mėlynių. — Jis sučiupo Kateriną už kaklo ir parvertė kniūbs- 
čią ant užpakalinės sėdynės. Jos sijonas užsivertė. 

— Nagi, greičiau. | 

Falkonė laikė spurdančią moterį. Ruso išsitraukė iš kiše- 
nės dėžutę, atidarė ją ir išėmė švirkštą. | 

— Tau tai patiks, mergyt. Geriausias heroinas, kokio tik 
įmanoma gauti. — Jis įsmeigė adatą jai į kairiąją šlaunį, tada 
suleido dar vieną dozę, tik šį kartą į dešinįjį sėdmenį. — Na 
štai, baigta. 

Katerina riktelėjo ir susmuko. 

Ruso paglostė ją. 

— O ji tikrai nebloga. Gal man truputį pasismaginus? 

Jis siektelėjo savo užtrauktuko, bet Falkonė smarkiai 
kumštelėjo jam. | 

— Mulki tu prakeiktas, tai viską sugadintų. Nagi, padėk man. 

Ruso niurnėdamas paėmė Kateriną už kojų, Falkonė — 
už rankų, ir jiedu nunešė ją prie prieplaukos krašto. j 

— Dabar paleidžiam. — Ir Katerinos kūnas pūkštelėjo į 
vandenį. 

— Varom kur nors išgerti. — Jie sugrįžo prie linkolno ir 
po minutėlės nuvažiavo. 

Nė vienas nepastebėjo Katerinos rankinės, kuri, iškritusi 
iš automobilio, gulėjo įpakavimo dėžės šešėlyje. 


Kitą rytą, šeštą valandą, lietus nuo Yst upės pasibeldė į 
senos nuovados langus. Haris Parkeris, vos prieš valandą iš- 
mestas iš lovos, gėrė kavą ir raukėsi, kai įėjo policijos ser- 
žantė Helena Abruci. 

— Šlykštu, — tarė jai Parkeris. — Ši kava man primena, 
kodėl persimečiau prie arbatos. Gerai, tai ką gi mes turime? 

— Toji mergaičiukė, Šarlin Vilson. Ji dirbo netoliese esan- 
čiame striptizo bare. 

— Ir užsidirbinėjo iš šalies? 

— Atrodo. 

— Ir kas atsitiko? 

— Ji išėjo namo su tokiu Mudžiu. Kai mes ją radome, ji 
buvo išprievartauta oraliniu būdu, prismaugta, surištais riešais. 

Parkeris susiraukė. 

— Tai primena tas dvi žmogžudystes Bateri parke. 

— Ir aš taip pamaniau, kapitone, todėl ir paskambinau, 
kad ateitumėt. Šarlin pavyko išsisukti, nes tas Mudis pasigėrė 
ir užmigo, tada ji šiaip ne taip išlaisvino rankas. 

Parkeris linktelėjo. 

— Gerai, pranešk man, kai bus parengta liudytojo akistata. 

Ji išėjo, o Parkeris priėjo prie lietaus plakamo lango ir 
susikrapštė cigaretę. Jis jau seniai liovėsi apsimetinėjęs, kad 
metė rūkyti. Prisidegęs niūriai įsistebeilijo į upę. Parkeris buvo 
milžiniškas juodukas, pradėjęs gyvenimą Harleme, gavęs tei- 
sės laipsnį Kolumbijos universitete ir tuomet, užuot ėjęs dirbti 
į teisės firmą, įstojo į policijos gretas. Jo nebaugino septy- 
niasdešimties valandų darbo savaitė, nors Žmona niekada su 
tuo nesusitaikė ir paliko jį. 

Dabar jis jau treti metai vadovavo Specialiųjų Žmogžu- 

dysčių skyriui, įsikūrusiam Pirmojoje policijos nuovadoje. 
Kartais nuo nesibaigiančių žmogžudysčių jį apimdavo depre- 
sija. Artėdamas prie penkiasdešimties, jis ėmė svarstyti, ar ne- 
galėtų imtis ko nors geresnio. Kažin ar Bleikas kalbėjo rim- 
tai, kai sakė, jog jo vadovaujamame specialiųjų tarnybų pa- 
dalinyje Vašingtone gali atsirasti/laisva vieta... 

Atsidarė durys, ir pasigirdo Helenos Abruci balsas. 

— Vaidinimas prasideda, kapitone. 

Mergina peržiūrų kambaryje atrodė siaubingai: veidas bu- 
vo sutinęs, vienos akies išvis nesimatė, kaklas margavo nuo 
mėlynių. Už jos stovėjo Helena, raminančiai tapšnodama mer- 
ginai per petį, o Parkeris skaitinėjo bylą. Baigęs linktelėjo, ir 
Helena paspaudė mygtuką. Užsižiebė šviesa, ir kitoje stikli- 
nės sienos pusėje pasirodė penki vyrukai. Mergina šūktelėjo. 

— Trečias numeris. Tai jis, — ištarė ji ir ėmė verkti. 

Šešta valanda ryto nelabai tinkamas metas užuojautai, ta- 
čiau Parkeris apkabino ją per pečius. 

— Nagi, giliai įkvėpk. Žinau, tai nelengva, bet aš tau pa- 
žadu, kad tą šiknių prispausiu. — Jis spustelėjo merginos petį 
ir linktelėjo Abruci. — Išvesk ją, tada atvesk tą išgamą. 

Kurį laiką Parkeris stovėjo žiūrėdamas į apačioje siaučian- 
čią upę; tada atsidarė durys ir įėjo Helena Abruci. Už jos sura- 
kintomis rankomis stovėjo Polas Mudis ir du policininkai. 

— O kas tu toks, velniai rautų? — piktai pasiteiravo Mudis. 

— Kapitonas Haris Parkeris. Seržantė Abruci turi tau, Mu- 
di, gana ilgą kaltinimų sąrašą, kurio viršuje puikuojasi seksu- 
alinė prievarta sunkinančiomis aplinkybėmis. 

— Baikit, toji kalė pati norėjo. Ji užsiima sadomazochizmu 
ir panašiomis nesąmonėmis. Žmogau, mane patį ištiko šokas. 

— Kurgi ne. O, vos nepamiršau paminėti seksualinio san- 
tykiavimo su nepilnamete. 

Stojo tyla. 

— Ką čia malat apie nepilnametes? — pagaliau paklausė 
Mudis... 

— Negi seržantė Abruci nepasakė tau? Tai merginai, Šar- 
lin Vilson, prieš dvi savaites sukako penkiolika. 

Mudis pabalo. 

— Bet aš to nežinojau. 

— Dabar žinai, — atsiliepė Helena Abruci. 

— Dar kai kas, — vėl prakalbo Parkeris. — Per pastaruo- 
sius tris mėnesius Bateri parke įvykdytos dvi žmogžudystės, 
kurių technika, Mudi, tokia pati kaip tavoji. Merginos buvo 
surištos, išprievartautos, sumuštos, ir visos jos jaunos. 

— Negalite man jų prikabinti. 

— Man ir nereikia. Mes turime DNR pavyzdžius, paim- 
tus iš Šarlin Vilson. Turime ir Bateri parko žudiko DNR. Ga- 
liu kirsti lažybų iš savo pensijos, kad jie atitiks. 

— Eik velniop, suknistas nigeri. 

Mudis puolė Parkerį, tačiau policininkai spėjo jį sulaikyti. 

— Nagi, Polai, patarčiau pataupyti energiją, — šyptelėjo 
Parkeris. — Tau jos prireiks, kai sėsi į kalėjimą keturiasde- 
šimčiai metų. — Jis linktelėjo policininkams. — Išveskit iš 
čia tą mėšlo krūvą. 

Durims užsivėrus, jis nusisuko į langą. 

— Šis tikrai blogas, — tarė Helena Abruci. 

— Visi jie blogi, seržante. — Jis atsisuko. — Man reikia 
įkvėpti oro. Eisiu pasivaikščioti, jei tik surasi man skėtį. Vė- 
liau sugrįžęs pasirašysiu dokumentus. 

— Gerai, sere. 1 

Parkeris nusišypsojo ir staiga tapo netgi žavus. 

— Tu čia puikiai darbavaisi, seržante. Aš tave stebėjau. 
Netrukus turėtų atsilaisvinti inspektoriaus vieta Policijos nuo- 
vadoje. Tu jos verta. Nors, žinok, negaliu pažadėti. 

— Aš žinau, sere. 

— Puiku. Pasimatysime vėliau, tik paskambink į praėji- 
mą ir parūpink man skėtį. 

Pakrantėje smarkiai lijo. Parkeris pasiskolino policijos 
lietpaltį su kapišonu ir pasiėmė Abruci parūpintą skėtį. Lietus 
padėjo pasijusti geriau, praskaidrino galvą. Vos tik jis priside- 
gė kitą cigaretę, prie jo priskubėjo išsigandęs sęnyvas vyriškis. 

Parkeris kilstelėjo ranką. 

— Kas atsitiko? Kas yra? 

— Reikalinga policija! 

— Manyk, kad jau radai ją. Kas atsitiko? 

— Mano pavardė Ričardsonas. Dirbu naktiniu sargu Dar- 


17 


Jack Higgirs 


18 


merio sandėliuose. Baigęs pamainą, priėjau prie prieplaukos 
krašto, norėdamas įmesti nuorūką ir... ten, vandenyje, moteris! 

— Gerai, parodyk man, — tarė Parkeris, stumtelėdamas 
žmogų į priekį. 

Katerina Džonson buvo per porą pėdų nuo kranto po tam- 
siai žaliu vandeniu. Jos rankos buvo išskėstos į šonus, kojos 
pražergtos, akys spoksojo į amžinybę. Veide atsispindėjo nuo- 
staba, 0 ji pati atrodė mirtinai ir skausmingai graži. 

Haris Parkeris išsiėmė mobilųjį telefoną ir paskambino į 
nuovadą. 

— Čia kapitonas Parkeris. Vos per tris šimtus metrų nuo 
jūsų vandenyje plūduriuoja Džeinė Do. Iškvieskite geitąją ir pa- 
stiprinimą. — Minutėlę jis stovėjo, laikydamas rankoje telefo- 
ną, tada padavė jį Ričardsonui ir nusivilko lietpalųį. — Palaikyk. 

Jis nusileido akmeniniais laipteliais, įsibrido iki juosmens 
į vandenį ir ištiesė rankas. Jis elgėsi kvailai, nes šį darbą būtų 
atlikusi gelbėjimo komanda, bet jis negalėjo palikti jos ten. 
Tai kažkaip keistai paveikė jį patį. 

Minutėlei moterį paslėpė vandenyje sikiusiusiasžios 
šiukšlės, ir Parkeris žengė giliau, tada sugriebė kūną ir iškėlė 
sau virš galvos. Viršuje pasigirdo stabdžių cyptelėjimas — at- 


Parkeris grįžo namo, persirengė ir papusryčiavo kampi- 
nėje kavinukėje — kiaušiniai, kumpis, angliška arbata, — ta- 
da vėl atėjo į darbą. Tačiau negyvos moters veidas, atmerktos 
akys nedavė jam ramybės, ir jis paskambino Abruci. 

— Kas daroma su mano rastąja Džeine Do? 

— Ji morgė. Jie pasikvietė vyriausiąjį medicinos eksper- 
tą. Atrodo, kad jis pats ketina daryti skrodimą. 

— Pasakyk jam, kad aš atvažiuoju. 

Kai Haris Parkeris atvyko į vyriausiojo medicinos eks- 
perto daktaro Džordžo Romano kabinetą, šis valgė sumuštinį 
ir gėrė kavą. 

— Hari, žmogau, kas nauja? 

— Toji Džeinė Do iš upės. Aš ją ištraukiau. 

— Tai dabar jautiesi taip, tarsi tai būtų tavo paties reika- 


las, taip? 

— Kažkas panašaus. 

— Aš jau buvau bebaigiąs skrodimą. Ilsėjausi. Ką nori 
sužinoti? Ar ji nukrito, ar buvo įstumta? 

— Panašiai. 

— Gerai, Hari, gali eiti su manim, nes šis reikalas dvo- 
kia. — Romano užbaigė kavą ir pakilo. 

Jie nuėjo į skrodimų kambarį, kur jau laukė du į chalatus 
jo jam apsivilkti chalatą. Jis nuėjo prie kriauklės ir nusigran- 
dė rankas. 

— Štai ji, Hari, visa tavo. 

Katerina Džonson gulėjo ant metalinio operacinio stalo, 
padėjusi galvą ant medinės trinkelės. Ji buvo nuoga; Y for- 
mos pjūvis ryškiai kontrastavo su blyškia oda. Romano vėl 
iškėlė rankas, ir vienas iš padėjėjų užtempė ant jų chirurgines 
pirštines. Šalia stovėjo vežimėlis, apkrautas instrumentais, te- 
levizorius ir vaizdo magnetofonas. 

Romano prabilo: 

— Antradienis, kovo 2-oji, grįžtu prie ponios Katerinos 
Džonson, gyvenančios Berou gatvėje 10, Grinvič Vilidže, skro- 
dimo. 

— Kas čia dabar? — apstulbęs šūktelėjo Parkeris. 

— Nežinojai? — dabar nustebo Romano. — Tas vyrukas, 
kuris ją surado, Ričardsonas, rado jos rankinę. Matyt, ji'pa- 
metė ją prieš įkrisdama į vandenį. Joje krūva tapatybės pažy- 
mėjimų. 

— Tvarka. Puiku. Imkimės darbo. Kodėl sakei, kad šis 
reikalas dvokia? 

— Ji graži, puikiai prižiūrėtas kūnas, gera sveikata, maž- 
daug keturiasdešimties. 

— Ir? 

— O mirė perdozavusi heroino. Tos dozės būtų užtekę 
dviem mirtims. Kažkas neatitinka. Tokia kaip ji? Be to, jei ji 
būtų intensyviai vartojusi narkotikus, tai dūrių būtų visur. Da- 
bar yra tik du — paskutiniausieji. Vienas į kairiąją šlaunį, ki- 
tas — į dešinįjį sėdmenį. Ir ką ji veikė vandenyje? 

— Atsitiktinai padaugino ir įkrito? 

— Galbūt. Bet aš tuo abejoju. Kaip sakiau, ji nebuvo nar- 

komanė. Ir dar kai kas. Rankinėje radau jos medicininę korte- 
lę. Patikrinau — ji buvo kairiarankė. 

— Tai kas? 

— Hari, kad ir labai norėdamas, neįsivaizduoju, Kaip kai- 
riarankis galėtų susileisti sau į dešinįjį sėdmenį. Įmanoma, 
tačiau neįtikėtina. 

Jis ištiesė ranką į elektrinį pjūklą. 

— Tai tu nori pasakyti, kad ją kažkas numarino? 

— Hari, aš kaip ir tu jau ne pirmi metai mirties versle. II- 
gainiui imi ją užuosti. Taip, aš manau, kad kažkas ja pasirūpino. 

— O tai reiškia, kad turiu dar vieną žmogžudystę ant sa- 
vo sprando. 

— Atrodo. Dabar aš ruošiuosi atidaryti kaukolę, todėl, 
jei nelabai tuo žaviesi, geriau išeik. 

— Puikus patarimas. Pasinaudosiu juo, — tarė Haris Par- 
keris, apsisuko ir išėjo. 

Jis nuėjo į Abruci kabinetą. Ji sėdėjo prie stalo ir dirbo. 

— Girdėjau, kad pasidomėjai Džeinės Do asmenybe, — 
tarė jis. — Parodyk man. 

— Tai įdomu. Ji žurnalo “Truth" žurnalistė, vardu Kate- 
rina Džonson. Aš viską atspausdinau. Išsiskyrusi, vaikų nėra. 
Jos vyras buvo Bleikas Džonsonas, FTB. 

Parkeriui staiga išdžiūvo burna. 

— Bleikas Džonsonas? 

— Taip. Jūs jį pažįstate? 

— Mes esame kartu dirbę. Tik jis jau nebedirba FTB. Jis 
dirba prezidentui. 

— Jėzau, čia tai bent, ar ne, kapitone? 

— Taip, čia tai bent. Seržante, niekam nė žodžio. 

— Kaip pasakysite. | 

— Jėzau, — pakartojo jis ir pažiūrėjo į Heleną. — Gal 
kartais turite čia kokį butelį, seržante? 

Ji kiek padvejojo, tada ištraukė iš stalčiaus pusę butelio 
airiško viskio. 

— Medicininiams tikslams, — tarė ji. 

— Kartais mums to labai reikia. Seržante, nuo šiol dirba- 
te tiesiogiai man. Aš pats pasakysiu jūsų leitenantui. Pirmiau- 
sia noriu, kad paskambintumėt į Baltuosius Rūmais ir surastu- 

mėt moterį, vardu Alisa Kvarmbi. Supratot? Ji Džonsono asis- 
tentė. Man reikia su ja pasikalbėti. 

Jis nusisuko į langą ir įsispoksojo, tada dar kartą gurkštelė- 
jo iš butelio. Kai Abruci pašaukė, jis atsisuko ir paėmė ragelį. 

— Alisa? Haris Parkeris. Ar Bleikas yra? 

— Jis pas prezidentą, Hari. 

— Velniai rautų. 

Stojo trumpa tyla. 

— Tai svarbu? 

Jis viską jai papasakojo. 


Ovaliniame kabinete prie stalo sėdėjo prezidentas Džei- 
kas Kazaletas ir Bleikas Džonsonas, peržiūrinėdami paskuti- 
niuosius žvalgybos pranešimus apie taikos procesą su airiais. 
Mėgstamiausias prezidento Slaptosios tarnybos agentas Klen- 
sis Smitas, aukštas, juodaodis Persijos įlankos veteranas, sto- 
vėjo prie durų..Suskambo telefonas, ir Kazaletas atsiliepė. 

— Pone prezidente, čia Alisa Kvarmbi. 

— Sveika, Alisa, reikia Bleiko? 

— Ne, pone prezidente, man reikia jūsų. 

Jos tonas, sakyte sakantis, jog atsitiko kažkas negera, pri- 
vertė prezidentą įsitempti. 

— Pasakok, Alisa. 

Kai ji baigė, jis padėjo ragelį ir atsisuko į Bleiką su nuo- 
širdaus skausmo išraiška veide, nes šis žmogus jam daugiau 
nei patiko; tai Žmogus, išgelbėjęs jo mylimos dukters gyvy- 
bę, apsaugojęs jį patį nuo pasikėsinimo nužudyti. 

Bleikas, vienmarškinis, prisidėjęs priešais save krūvą do- 
kumentų, pasiteiravo: 

— Kas nors atsitiko, pone prezidente? Ką pasakė Alisa? 

Kazaletas atsistojo, priėjo prie lango ir įsižiūrėjo į lietų. 
Tada sutelkė visas jėgas ir atsisuko. 

— Bleikai, tu esi ištikimas draugas ir vienas šauniausių 
žmonių, kokius tik pažįstu, bet dabar turiu siaubingai tave 
įskaudinti. Tačiau ačiū Dievui, kad tai būsiu aš. 

Bleikas žiūrėjo suglumęs. 

— Pone prezidente? 

Ir Kazaletas pasakė jam tą siaubingą žinią. 

Baigęs jis paliepė: 

— Viskio, Klensi, didelį stiklą. 

Klensis tučtuojau nuėjo prie baro ir po sekundės grįžo su 
stiklu viskio. Jis padavė taurę Bleikui, kuris niūriai žiūrėjo į 
gėrimą, tada vienu gurkšniu ištuštino ir pastatė stiklą ant stalo. 

— Atleiskit, pone prezidente. Mane ši žinia sukrėtė. Nors 
mudu su žmona buvome išsiskyrę, vis dėlto palaikėme labai 
artimus ryšius, o dabar aš... Ar galiu paskambinti Alisai? 

— Žinoma. Gali pasinaudoti telefonu laukiamajame. Ta- 
da pasikalbėsime. 

— Dėkoju. — Klensis atidarė duris, ir Bleikas išėjo. 

— Klensi, duok cigaretę, — paprašė Kazaletas. 

Klensis surado pakelį, iškratė vieną cigaretę ir padavė jam. 

— Pone prezidente. 

Kazaletas giliai įtraukė dūmus. 

— Jos padėjo man išgyventi Vietname, Klensi. Įtariu, kad 
Bleikui irgi. O tau? Persijos įlankoje? 

— Ilgas nuobodžiavimo dienas, kartais paįvairinamas gry- 
no teroro veiksmais? Taip, sere, cigaretė kartais tikrai padė- 
davo. 

Kazaletas linktelėjo. 

— Mes visi trys — seni kariai. — Jis atsiduso. — Jis 
nenusipelnė šito, Klensi. Jei mudu kuo nors galėtume jam pa- 
dėti, būčiau labai dėkingas. 

— Man bus garbė, pone prezidente. 

Po dvidešimties minučių papilkėjusiu veidu ir degančio- 
mis akimis sugrįžo Bleikas. 

— Ar galiu kuo nors padėti, Bleikai? 

— Ne, pone prezidente, išskyrus tai, kad jums leidus, tu- 
riu tučtuojau vykti į Niujorką. 

Kazaletas pasisuko į Klensį Smitą. 

— Paskambink ir pasirūpink, kad paruoštų “Galfstrymą", 
tučtuojau. 

Kazaletas atsigręžė į Bleiką. 

— Mano drauge, ar bent nutuoki, kaip viskas atsitiko? 


— Ne, pone prezidente. — Bleikas užsimetė švarką. — 
Bet ketinu sužinoti. Haris Parkeris man padės. — Jis ištiesė 
ranką. — Dėkoju už supratingumą, pone prezidente. 


Tada apsisuko ir išėjo. 


Policijos nuovadoje Parkerio kabinete Bleikas išklausė 
visą istoriją. Kai kapitonas baigė, Bleikas linktelėjo. 

— Norėčiau viską išgirsti iš paties Romano, tada norė- 
čiau apžiūrėti vietą, kur viskas atsitiko. 

— Prašom. — Parkeris pagriebė telefono ragelį. — Tegu 
mano mašina po penkių minučių stovi prie įėjimo. 

Netrukus jie stovėjo prieplaukoje, prisidengę nuo vis ne- 
siliaujančio kovo lietaus skėčiais, ir Žiūrėjo į nešvarų putotą 
vandenį. | 

— Ji gulėjo štai čia, netoli laiptelių, — pasakė Parkeris. — 
Ją pastebėjo naktinis sargas. O aš atsitiktinai ėjau pro šalį. 

— Ir tu ją ištraukei. 

— Negalėjau palikti jos ten. 

Bleikas linktelėjo. 

— Važiuokime pas Romano. — Jis nusisuko ir nužings- 
niavo. | 

Romano jie rado savo kabinete. Jis gėrė tirštą daržovių 
sriubą iš plastikinio puodelio, užsikąsdamas prancūzišku ba- 
tonu. Parkeris supažindino jį su Bleiku. 

— Man labai gaila, — tarė Romano. . 

— Tiesiog papasakokit man tai, ką papasakojot Hariui: 

Romano pakluso. 

— Taigi ji buvo nužudyta? 

— Mano nuomone — kad ir ko ji būtų verta, — taip. 

— Bet kodėl? — paprieštaravo Parkeris. — Ir ką tokia 
gražutė vidutinės klasės atstovė, turinti namą Vilidže, galėjo 
veikti Brukline? — Kurį laiką visi tylėjo. — Tu neturi vaikų, 
ar ne, Bleikai? 

— Ne. — Bleikas gūžtelėjo. — Negalėjome. Ji buvo ste- 

rili, todėl visą energiją skyrė savo karjerai, o aš — savo. Taip 
mes ir nutolome vienas nuo kito. Bet, nors ir išsiskyrėme, vi- 
suomet palaikėme ryšį. Mes labai rūpinomės vienas kitu. — 
Jis atsigręžė į Romano. — Norėčiau pamatyti kūną. 

— Nemanau, kad tai gera mintis. 

— Sakau, velniai rautų, kad norėčiau. — Tą minutę Blei- 
kas vėl tapo Vietnamo veteranu. 

Parkeris apkabino Romano per pečius. 

— Džordžai, manau, turėtume patenkinti jo norą. 

— Gerai, tuoj paskambinsiu. 

Moteris gulėjo ant stalo, apšviesta baltos ryškios švie- 
sos. Ten, kur Romano siuvo, liko dideli randai. Toks pat ran- 
das ėjo aplink galvą. į 

Bleikas žiūrėjo į ją tarsi į svetimą žmogų. Ši būtybė bu- 
vo jo gyvenimo meilė, jo parama sunkiu metu, o dabar... 

— Niekada nebuvau per daug religingas, — prabilo jis, — 
tačiau žmogiška būtybė tokia nepakartojama. Einšteinas, Fle- 
mingas, Šekspyras, Dikensas. Negi visų laukia tas pats? O kur 
Keitė? Čia — ne ji. 

— Negaliu jums atsakyti, — tarė Romano. — Esmė, gy- 
venimo jėga — viskas paprasčiausiai dingsta. Tai viskas, ką 
galiu pasakyti. 

Bleikas lėtai linktelėjo. 

— O aš pasakysiu štai ką. Ji nusipelnė kai ko geriau, 
ir kažkas turi už tai sumokėti. Ir aš pasirūpinsiu, kad taip 
atsitiktų. — Tardamas paskutinius žodžius, Bleikas nusi- 
šypsojo, tačiau toji šypsena privertė Parkerį suvirpėti-iš 
siaubo. 


Sugrįžę į Parkerio kabinetą, jie rado Žinutę nuo Helenos 
Abruci. 

— Kas naujo? — pasiteiravo jai paskambinęs Parkeris. 

— Mes patikrinome Katerinos Džonson namus — į juos 
buvo įsilaužta. 

— Prakeikimas, — burbtelėjo Parkeris. — Gerai, mes ne- 
trukus ten būsime. — Jis atsisuko į Bleiką ir viską paaiškino. 

— Važiuojam, — tarė Bleikas. 

Kai jiedu nuvyko, Helena jau buvo ten. 

— Įsilaužimo žymių nėra, tačiau kabinetas viršuje išvers- 
tas. Sunku pasakyti, kas buvo paimta. 

Ji nuėjo pirma, atidarė kabineto duris ir įžengė. Kamba- 
ryje buvo baisi netvarka, ant grindų mėtėsi vaizdo juostos. 

— Ar aparatuose kas nors yra? 

— Ničnieko. Jokių diskelių, kompiuteryje irgi nieko. 

— Tai jau kažkuo kvepia. 

— Kažkas kažko ieškojo, Bleikai, tai akivaizdu, ir tik- 
riausiai surado, — tarė Parkeris. — Tik klausimas: ko ir ko- 
kiu tikslu? — Jis atsisuko į Abruci. — Ar kriminalistai jau 
baigė čia? — Ji linktelėjo. — Tada gal galėtum paprašyti sa- 
vo žmonių, kad peržiūrėtų šias vaizdajuostes ant grindų? Nie- 
kad negali visko žinoti. Gal ką nors rasime. 

— Aš pasirūpinsiu tuo, sere. 

Bleikas pasuko laiptų link. 

— Ką dabar darysime? — paklausė Parkeris. 

— Važiuosime į “Truth" žurnalo redakciją. Noriu pasi- 
matyti su Keitės redaktoriumi ir sužinoti, kokią medžiagą ji 
ruošė. Tau nebūtina važiuoti kartu. Turi ir kitų bylų, Hari. Su 
šia susitvarkysiu pats. 

— Kur gi ne, — nenusileido Haris Parkeris. — Važiuo- 
jam. 

Rupertas O'Daudas, žurnalo redaktorius, buvo pusamžis 
žurnalistas, visko matęs, visko patyręs ir nelabai tikįs žmo- 
giškąja prigimtimi. Tačiau ir jis pašiurpo, išgirdęs apie Kate- 
rinos Džonson žmogžudystę. 

— Sakykit, kuo galėčiau padėti? 

— Galėtumėt pasakyti, į ką ji buvo įsipainiojusi pastaruo- 
ju metu, — tarė Džonsonas. — Ar ji tyrė ką nors ypatinga, ką 
nors pavojinga? 

O'Daudas padvejojo. 

— Na, čia kalbama apie žurnalistinę etiką. 

— O aš kalbu apie savo žmonos nužudymą, suleidus jai 
milžinišką dozę heroino, pone O'Daudai. Todėl nežaiskite su 
manimi, kitaip aš priversiu jus pasigailėti, kad išvis gimėte. 

O'Daudas kilstelėjo ranką. 

— Gerai jau, gerai, nereikia taip manęs spausti. — Jis giliai 
įkvėpė. — Ji ruošė medžiagą apie labai svarbų mafijos narį. 

Stojo tyla. | 

— Argi tai jau nepasenęs dalykas? — pagaliau pratarė 
Parkeris. 

— Tik todėl, kad mafija nori, jog jūs taip galvotumėt. 
Tuoj paaiškinsiu. Žinote valdančiąją jėgą mafijoje? Komisi- 
ją? Ji uždraudė gaujų karus Niujorke 1992-aisiais, nes jie su- 
silaukdavo blogų atsiliepimų. 

— Ir? 

— O pernai jos vėl pradėjo kariauti. Prieš mėnesį rasti 
penki negyvi Palerme, trys Niujorke, keturi — Londone. Bet 
šios jau kitokios, užsislaptinusios, nieko negali joms primes- 
ti. Mafija legalizavosi. Ji dar nesipuikuoja “Forbes" Žurnale, 
tačiau jų kompanijų struktūros yra pačios galingiausos Euro- 
poje. Narkotikų rinka Amerikoje perpildyta, taigi ji persikėlė 
į Rytų Europą ir Rusiją, tačiau dabar viskas daroma prisiden- 
gus gražiu fasadu. 

— Tai ką jūs norite pasakyti? — paklausė Bleikas. 

— Kad dienos, kai tie vyrukai vaikščiojo apsikarstę auk- 
sinėmis grandinėlėmis, jau praėjo. Dabar jie vilki gerais kos- 
tiumais ir sėdi šalia jūsų “Keturiuose metų laikuose" ar Dor- 
česterio Pianino bare Londone. Juos rasi statybos, nuosavy- 
bės, laisvalaikio, televizijos verslo srityse. Tik tark Žodį, ir 
jie jau čia. 

Stojo trumpa tyla. 

— Tai kaip su tuo susijusi mano žmona? — pagaliau tarė 
Bleikas. 

— Kaip jau minėjau, šiomis dienomis svarbiausia yra 
naujas įvaizdis. Dabar įtakingiausia mafijos grupuotė yra So- 
laco šeima. Viskam vadovauja toks senas velnias Donas Mar- 
ko, bet jis turi ir sūnėną Džeką Foksą, pasižymintį ypatin- 
gais gabumais. Fokso motina buvo Dono Marko dukterėčia, 
taigi šaunusis Džekas yra pusiau italas, nors ir vaidina tikrą 
anglosaksą. Jis dalyvavo Persijos kare, tapo didvyriu, baigė 
Harvardo teisės mokyklą ir dabar yra tas garbingasis Solaco 
šeimos veidas.. 

— Kuo čia dėta Katerina? 

— Jai pavyko užmegzti ryšius su Foksu. Ji ketino para- 


„ Šyti seriją triuškinančių straipsnių ne tik žurnalui, bet ir tele- 

vizijai. — Kiek patylėjęs, O'Daudas tarė: — Ji norėjo paro- 
dyti tikrąjį mafijos veidą. 

— O tai reiškia — visus Fokso darbelius, — užbaigė Par- 
keris. 

— To jis negalėjo leisti. — Bleikas linktelėjo. — Dabar 
mes žinome. — Jis atsistojo ir tarė O'Daudui: — Sužaiskim 
iki galo. Pasitikėkit manim. Duokit mums laiko, ir jūs gausite 
Keitės pradėtą straipsnį. — Jis ištiesė ranką. — Sutarta? 

— Sutarta. 

Besileidžiant laiptais, suskambo Parkerio mobilusis tele- 
fonas. Jis atsiliepė ir linktelėjo. 

— Tuoj būsim. — Tada žvilgtelėjo į Bleiką. — Abruci. Ji 
peržiūrėjo vaizdajuostes. Klausė, gal norėtum pažiūrėti. 

— Kodėl ne? — atsiliepė Bleikas. 


Kabinetas Berou gatvėje dabar atrodė tvarkingesnis; vaiz- 


dajuostės tvarkingai gulėjo ant lentynų. 

— Į viršutines dvi lentynas sudėjau filmus, o į apatines — 
kalbų kursų ir saviugdos juostas, — tarė Helena. Tada atsisuko į 
Bleiką. — Viena skirta jums, sere. Būtent ją ir turėjau galvoje. 

— Ką norite pasakyti? 

— Čia užrašyta: “Bleiko tėvai". 

Bleikas minutėlę tylėjo. 

— Mano tėvai mirė, kai buvau mažas. Aš jų net neprisi- 
menu. Ir mano žmona žinojo tai geriau nei kas kitas. Būčiau 
dėkingas, jei įjungtumėt ją, seržante. 

Jis atsisėdo, Parkeris atsistojo jam už nugaros, ir ekranas 
sumirgėjo. 


“Bleikai, brangusis, tai tik mano bandymas apsidrausti, 
jei kas nors atsitiktų. Kaip buvęs FTB pasididžiavimas ir esa- 
mas — kad ir kas tu esi Baltuosiuose Rūmuose, žinau, kad 
vienu ar kitu būdu tu surasi šią juostą." Katerina nusišypso- 
jo. “Aš bandau iškelti į viešumą Solaco šeimą. Donas Marko — 
tai tarsi Brando “Krikštatėvyje IV" — šaltas, nepajudina- 
mas, dalykiškas, nors atrodo taip, tarsi būtų tavo mylimiau- 
sias senelis." 

— Jėzau! — sušnabždėjo Parkeris. 

“Tačiau Donas Marko — senosios mokyklos mokinys. 

Džekas Foksas kitoks. Amerikos liaudies didvyris ir auksinis 
Vol Stryto berniukas. Gali pagalvoti, kad jis priklauso Bosto- 
no aristokratams, tačiau tėra šaltakraujis psichopatas — blo- 
gesnis už juos visus. Pasimaišyk jam po kojomis, ir tu negy- 
vas. Bet aš ketinu pričiupti jį! Užliūliuosiu jį pirmuoju straips- 
niu, o tada — am! Jis taip ir nesužinos, iš kur tas smūgis". 

Bleikas trenkė kumščiu per stalą, ir Helena Abruci su- 
stabdė juostą. 

— Ką, velniai rautų, darote? 

— Duodu galimybę giliai įkvėpti. Ir ketinu surasti jums 
ko nors išgerti. Pasitikėkit manim, sere. 

Parkeris uždėjo jam ant peties ranką. 

— Ji teisi, Bleikai. 

Helena Abruci sugrįžo su stiklu. 

— Degtinė, daugiau nieko neradau. Ji buvo šaldytuve. 

— Būtent tai, ką ji mėgo, atšaldyta degtinė. — Bleikas 
ištuštino stiklą. — Gerai, tęsiam. 

Ekranas vėl sumirgėjo. 

“Man labai pasisekė. Suradau tokį vyruką, Semį Gofą — 
jis- tvarkė Džeko Fokso buhalteriją. Puikus vyrukas, gėjus ir 
serga AIDS, todėl Foksas jį ir išmetė. Vieną dieną pietavau su 
Foksu Manhetene. Jis išėjo anksčiau, ir tada prie manęs pri- 
ėjo Gofas. 

— Jūs atrodote puiki moteris, — tarė jis, — taigi pasi- 
saugokite. Jis jums netinka." 

Fone suskambėjo telefonas, ir Katerina nuėjo atsiliepti. 
Po minutėlės ji sugrįžo. 

“Ką gi, Gofas miršta, todėl yra piktas. Aš siBiSjai ji 
trimis martinio taurėmis, ir jis suminkštėjo. Tai, ką jis papa- 
sakojo man, yra labai svarbu. Jis davė man raktą. Foksas — 
šeimos veidas. Sumanus, labai protingas, tačiau vis trokštan- 
tis daugiau. Jis pabandė žaisti šeimos pinigais ir pralošė juos, 
ypač kai prasidėjo Azijos krizė. Kiek apie tai žino Donas, aš 
nežinau. Jis vis praslysta, nes yra atsakingas už svarbiausią 
Solaco šeimos kazino Londone, Koliziejų. Jame vykstanti gry- 
nų pinigų apyvarta jam gyvybiškai svarbi. Nes jis negali visą 
laiką melžti iš šeimos, o asmeninė grynų pinigų apyvarta pa- 
deda jam nenuskęsti. Brukline yra sandėlis, vadinamas Had- 

lėjaus saugykla. Jame jie laiko viskį. Pigų viskį. Gėralas at- 
skiedžiamas vandeniu, tada pelningai parduodamas klubams". 

— Negaliu patikėti, kad Donas Marko to nežino, — ta- 
rė Parkeris. 

Bleikas parodė jam nutilti, ir Katerina tęsė. 

“Kita gija yra ta, kad Londone jis susijęs su gerai žino- 
mais gangsteriais — broliais Džago. Jų specializacija — gink- 
luoti įsilaužimai ir panašūs darbeliai, kurie, kaip sako Semis 
Gofas, garantuoja grynus pinigus. Foksą smaugia blogos in- 
vesticijos Tolimuosiuose Rytuose. Dar geriau — jis irgi įsi- 
painiojęs į prekybą ginklais, ypač su Airijos Republikos ka- 
riuomene. Jis padėjo tokiam Brendanui Merfiui, užkietėjusiam 
kompromisų priešininkui, kuriam nepatinka taikos procesas, 
ne tik nusipirkti ginklų, bet ir pastatyti betoninį bunkerį Lau- 
fo grafystėje, Airijos Respublikoje. Jame galima rasti visko 
— nuo minosvaidžių iki tokių automatinių ginklų, kurie gali 
apšaudyti armijos sraigtasparnius. O, ir daugybę semteksų." 

— Dieve mano, — tyliai ištarė Helena Abruci. 

— “Gofas sakė, kad per Mertį Foksas kažkaip susijęs su 
Beirutu. Ginklai Sadamui ir visa kita. Apie tai jis nelabai ką 
žinojo. Dar Semis sakė, kad Foksas neturi Londone namo. 
Paprastai jis apsistoja Dorčesterio viešbutyje, nors turi kitą silp- 
nybę — seną pilį ir žemes Kornvalyje, Anglijoje. Ji labai nuo- 
šali. Tikėsi ar ne, bet ji vadinasi Pragaro žiotys. Kažkur neto- 
li Žemės krašto". 

„ Fone vėl suskambo telefonas. Ekrane atsirado trukdžiai, 
ir Katerina dingo iš ekrano. Netrukus ji vėl pasirodė. 

— “Tai velniška istorija, ačiū Semiui Gofui. Bet kad ir 
kaip norėčiau iškelti viską į viešumą, Bleikai, gyvenimas yra 
toks dalykas, kad nieko negali žinoti. Kitą dieną vargšelį gir- 
tą Semį partrenkė mašina. Vairuotojas pabėgo. Ar tai atsitik- 
tinumas? Aš taip nemanau. Jis,tiesiog per daug žinojo". 

Ekranas subangavo, ir Katerinos balsas trumpam užlūžo. 
Netrukus viskas susitvarkė, ir ji plačiai nusišypsojo. 

— “Tai štai kaip, mano brangusis Bleikai. Norėčiau tikė- 
ti, kad visada laimi gerieji, bet kartais gyvenimas būna toks 
niekingas. Jei dabar tu tai žiūri, vadinasi, šį kartą laimėjo blo- 
giečiai". — Šypsena minutėlei išnyko, tada vėl pasirodė, tik 

jau nebe tokia plati. — “Pasirūpink savimi ir nepamiršk, kad 
nepaisant nieko, aš visuomet tave mylėjau". 

Helena Abruci išjungė televizorių. Bleikas patamsėjusio- 
mis akimis žvelgė į ekraną. 

— Dėkoju, kad parodėte man tai, seržante. 

— Tai įrodymas, sere. 

— Padaryk jam kopiją, — paliepė Parkeris. 

Bleikas atsistojo ir nuėjo prie lango. Po kurio laiko jis 
atsisuko ir tarė: 

— Gerai, Hari, suorganizuok man susitikimą su tuo niekšų. 

— Man reikės pasikalbėti su apylinkės prokuroru. 

— Kad ir su Popiežiumi, jei reikės, bet aš noriu pasima- 
tyti su: Džeku Foksu. 

— Galbūt nereikėtų taip skubėti, — patarė jam Abruci. 

Bleikas išsitraukė iš kišenės lapą popieriaus ir išlankstė jį. 

— Jūs dar nematėte šito, seržante. Haris jau matė. Tai 
prezidento įgaliojimas. Jūs priklausote man, o ne Niujorko po- 
licijai, Haris irgi. Taigi prie darbo. 


Kitą rytą Parkerio biuikas sustojo prie “Plazos" viešbu- 
čio. Ant galinės sėdynės sėdėjo simpatiška, dailiai apsirengu- 
si keturiasdešimtmetė, laikydama prie kojų lagaminėlį. 

Bleikas atsisėdo priekyje, ir Parkeris supažindino juos: 

— Apylinkės prokuroro padėjėja Madži Makgair. 

Jiedu paspaudė vienas kitam rankas, ir mašina pajudėjo. 

— Kaip suprantu, jūs iš FTB, pone Džonsonai. 

— Aš ten nebedirbu. — Jis pažiūrėjo į Parkerį. — Ar tu 
jai pasakei? 

— Kaip galėjau? 

Bleikas išsitraukė prezidento įgaliojimą ir padavė jai. Ma- 
dži Makgair perskaitė jį. 

— Jėzau Kristau. 

Ji grąžino lapą, ir Bleikas įsikišo jį į kišenę. 

— Taigi ką jūs manote? 

— Kad mes veltui švaistome laiką. Velniai griebtų, pone 
Džonsonai, mes visi žinome tiesą, tačiau negalime to įrodyti. 
Pats pamatysite — Foksas elgsis it mielaširdingumo įsikūni- 
jimas: kuo galės, tuo padės, bet kai baigsime, nebūsime nė 

per nago juodymą pasistūmėję į priekį. Beje, ten bus ir jo ad- 
vokatas, Karteris Vilanas. Jis tikra gyvatė. 

— Puiku. 

— Gerai. Mane šis raštas įgalioja, bet leiskite man dirbti 
savo darbą, pone Džonsonai. 

— Maloniai prašom. 

Kai jie nuvyko, Foksas, vilkįs nepriekaištingai pasiūtu 
tamsiai mėlynu kostiumu, sėdėjo už stalo. Į viršų sušukuoti 
plaukai neslėpė dailaus veido. Šalia jo sėdėjo mažas plinkan- 
tis juodu kostiumu vilkįs advokatas Karteris Vilanas. 

— Aš esu Madži Makgair, apylinkės prokuroro padėjėja, 
o čia kapitonas Haris Parkeris. 

— Malonu susipažinti, panele Makgair. Esu tikras, kad 
pažįstate mano advokatą Karterį Vilaną. Ir neabejoju, kad ži- 
note, jog ir pats esu teisininkas. Ar galiu paklausti, kas tas 
kitas ponas? 

— Bleikas Džonsonas, irgi advokatas, — atsiliepė Blei- 
kas. — Atrodo, jūs pažinojote mano žmoną. 

— Jis neturi teisės čia būti, — pašoko Vilanas. 

Įsikišo Foksas. | 

— Aš neprieštarauju. Mane labai sukrėtė netikėta Kate- 
rinos Džonson mirtis. Priimkite mano užuojautą. 

— Įrodymai rodo, kad ponios Džonson mirtis nebuvo at- 
sitiktinė. Ar galite mums padėti šiame reikale, sere? — pa- 
klausė Parkeris. 

— Džekai, tau nebūtina atsakinėti į tokius klausimus, — 
priminė jam Vilanas. 

— Kodėl ne? — Foksas truktelėjo pečiais. — Aš netu- 
riu ko slėpti. Pažinojau Kateriną Džonson, daviau jai inter- 
viu, ir ji parašė apie mane straipsnį žurnalui “Truth". Jis 
naujausiame numeryje. Tiesą sakant, jaučiuosi labai pama- 
lonintas. į 

— Išskyrus užuominas apie Solaco šeimą. 

— Kaip gerai jūs ją pažinojote, sere? — paklausė Parkeris. 

— Pažinojau ją gerai, — atsakė Foksas. 

— Kaip gerai? 

Foksas, rodės, kovoja pats su savimi. 

— Na gerai, mes turėjome trumpą romaną. Jis truko tik 

keletą savaičių, ir aš nenorėjau to; minėti, nes nenoriu suga- 
dinti jos reputacijos. Dėl Dievo ios, juk ji mirusi. 

Tai buvo įspūdingas spektaklis. 

— Ar esate matęs ją vartojant heroiną? — pasiteiravo Ma- 
dži Makgair. 

Foksas vėl padvejojo, atsistojo, nuėjo prie lango, tada at- 
sigręžė su mąslia veido išraiška. 

— Taip, kartą. Sugavau ją jos bute. Aš buvau priblokš- 
tas, bandžiau atkalbėti. Ji pasakė ką tik pradėjusi ir pažadėjo 
liautis, bet... Atrodo, ji-taip ir nesiliovė. 

— Matyt, ji buvo nelabai įgudusi ir netyčia susileido per 
daug arba turėjo itin pavojingą mišinį, — pridūrė Vilanas. 

“ — Bet čia kai kas neatitinka, — tarė Parkeris. 

— Tai neturi nieko bendra su mano klientu. — Vilanas 
atsisuko į Madži Makgair. — Ar mes jau baigėme? 

— Taip, — atsiliepė Madži. — Šį kartą. Dėkojame už 
bendradarbiavimą. 

Ji atsistojo, ir Foksas neiškentė: 

— Negi ponas Džonsonas neturi ką pasakyti? 

Bleikas pabalęs, patamsėjusiomis akimis atsistojo. 

— Nelabai. Čia viskas ir taip ganėtinai aišku, — ir apsi- 
sukęs išėjo. 


Automobilyje Madži tarė: 

— Jokios bylos čia nebus, žmonės. Net neverta jos kelti. 
Jis ką tik pateikė trūkstamus paaiškinimus — ji buvo naujo- 
kė, nemokėjo elgtis. 

— Bet jei ji būtų leidusis anksčiau, juk būtų likę nors 
kokių Žymių? 

— Nebūtinai, jei ji tai darė tik keletą kartų. Vilanas iš- 
juoktų tai teisme, pone Džonsonai. Tai aiškus nusikaltimas, ir 
mes galbūt nė pusės nežinome to, kas atsitiko, tačiau nieko 


negalime įrodyti, — pasakė Madži. 
— Kuo labiau senstu, tuo sunkiau. — Parkeris papurtė 
galvą. — Aš jau pakankamai seniai esu policininkas, kad 


užuosčiau smarvę, 0 šis reikalas tikrai smirda. 
Bleikas prisidegė cigaretę ir atsilošė. 
— Tai kaip tada teisingumas? 

— Ką jūs norite pasakyti? — paklausė Madži. 

— O kas, jei bylos nebus ir niekas nebus nubaustas? Ar 
kas nors turi teisę paimti teisingumą į savo rankas? 

— Aš žinau tik viena, — tarė Parkeris. — Tai, ko jie im- 
sis, tikrai nebus teisingumas. 

— Ko gero, ne. 

— Ką ketini daryti, Bleikai? 

— Grįžti į Vašingtoną. Pasimatyti su prezidentu. Suruoš- 
ti laidotuves. 

Mašina sustojo ties viešbučiu. Bleikas paspaudė ranką 
Parkeriui ir atsisuko į Madži. 

— Labai ačiū, panele Makgair. 

Jis išlipo iš mašinos ir patraukė į viešbutį. Kai automo- 
bilis pajudėjo, Madži tarė: 

— Ar tu galvoji tai, ką ir aš, Hari? 

— Jei turi galvoje “Dieve, padėk Džekui Foksui", tada — 
taip. 


Savo kabinete Foksas laukė, kol jam atneš Bleiko Džon- 
sono bylą. Pagaliu sulaukė ir pradėjo skaityti, kai į duris pa- 
sigirdo beldimas ir kyštelėjo Falkonės galva. 

— Tiesiog norėjau pasitikrinti, sinjore. Gal galiu kuo pa- 
dėti? 

Foksas ištiesė jam spausdintą medžiagą. Falkonė perme- 
tė akimis. 

— Čia tai bent. 


— Tai jau tikrai. Karo didvyris, FTB, sužeistas gelbėjant. 


prezidentą. Bet toliau — balta dėmė. Ką jis veikė pastaruoju 
metu? Teks pakrutinti savo geriausius žmones, kad sužinočiau. 

— Ar jis kelia grėsmę? 

— Žinoma, kelia. Jis nė minutėlei nepatikėjo tuo, ką sa- 
kiau apie jo žmoną. Aldo, esu žiūrėjęs priešams į akis Irake ir 
žinau, ką mačiau Bleiko Džonsono akyse. Jose nesimatė jo- 
kio įniršio, tik kerštas. Jis ateis, ir mes turime būti pasiruošę. 

— Visuomet, sinjore. 

Falkonė išėjo, o Foksas priėjo prie lango ir įsistebeilijo į 
šlapdriboje paskendusį Manheteną. Keista, jis nė kiek nebijo- 
j0. Jis nekantravo. 

Priėjimui prie kompiuterių Foksas turėjo nepriekaištingą 
šaltinį: senstančią damą, vardu Mod Džekson. Prieš išeidama 
į pensiją, ji buvo komunikacijos mokslo profesorė — ir už- 
kietėjusi lošėja. Mielai žydei našlei, gyvenančiai Kraun Hait- 
se, nuolat trūkdavo pinigų, nes ji buvo labai patikli ir mėgėja 
palošti. 

Foksas paskyrė jai pasimatymą vietiniame bare. Kol jis 
pasakojo jai apie Bleiką Džonsoną, ji čiulpė cigaretę ir gėrė 
šabli. 

— Reikalas tas, kad to vyruko byloje — balta dėmė. 

— Kaip ir kiekvieną kelio kliūtį, Džekai, tai galima apeiti. 

— Būtent, ir kas gi kitas, jei ne tu, padarytum tai geriau- 
siai? 

— Taip pagirta padaryčiau bet ką, bet jei tas vyrukas dir-- 
bo FTB ir jo bylose balta dėmė, tada reikalas rimtas. 

Ji išsitraukė dar vieną cigaretę, ir jis pridegė jai, bjaurė- 
damasis retėjančiais raudonai dažytais plaukais, senomis klas- 
tingomis akimis. Bet ji buvo genijus. 

— Gerai, Mod, sumokėsiu tau dvidešimt tūkstančių. 

— Dvidešimt penkis, Džekai, ir man bus malonu tau pa- 
dėti. 

Jis linktelėjo. ; 

— Sutarta. Tik yra viena problema. Man to reikėjo vakar. 

— Jokių problemų. — Ji užsivertė taurę su vynu, atsisto- 
jo ir linktelėjo į Falkonę. — Jei tas gorila parvežtų mane na- 
mo, tučtuojau imčiausi darbo. 

Falkonė meiliai nusišypsojo. 

— Su malonumu, sinjora. 

Sugaišusi ne daugiau kaip tris valandas, Mod pagaliau 

prasiveržė: štai jis, Bleikas Džonsonas, buvęs FTB agentas, 
dabar prezidentūros pogrindžio direktorius — 0 tame pogrin- 
dyje ištisas lobynas. Prezidento asmeninė graikų brigada ir 
labai įdomus ryšys su Londonu. Atrodo, kad tas Džonsonas 
jaučiasi labai patogiai su britų ministro pirmininko asmeni- 
nės žvalgybos uniforma, kuriai vadovauja brigadininkas Čar- 
lis Fergiusonas. Jį remia buvęs ARK vykdytojas Šonas Dila- 
nas. Mod rado viską: jų praeitį, adresus, telefonus. Ji paskam- 
bino Foksui ir paprašė, kad ją sujungtų. 

— Džekai, čia Mod. 

— Ar jau turi ką nors? 

— Džekai, aš nežinau, kas čia vyksta, bet tai, ką turiu, 
yra tikras dinamitas, todėl nejuokauk su manim. Atsiųsk Fal- 
konę su trisdešimčia tūkstančių grynais. 

— Mes susitarėme dėl dvidešimt penkių, Mod. 

— Džekai, tai, ką turiu, įdomiau už naktinį filmą. Pati- 
kėk, tai verta papildomų penkių. 

— Gerai. Atsiųsiu jį po valandos. 

— Ir, Džekai, — jokių grubių žaidimų. 

— Nebūk kvaila. Tu per daug svarbi. 

Po pusantros valandos Falkonė sugrįžo su atspausdinta 
medžiaga. Tik Foksas nežinojo, kad Falkonė pakeliui stabte- 
lėjo ir pasidarė dar vieną kopiją. 

Foksas persiskaitė apie Džonsono praeitį, ryšius su Lon- 
donu, apie Fergiusoną, Dilaną, peržiūrėjo kompiuterines nuo- 
traukas ir papurtė galvą. 

— Dieve mano. 

— Rūpesčiai, sinjore? 

— Ne, tik ganėtinai stulbinanti informacija. Ta sena kalė 
gerai pasidarbavo. Perskaityk. 

Falkonė jau buvo perskaitęs, tačiau apsimetė skaitąs dar 
kartą. Tada linktelėjo ir nieko nesakančiu veidu grąžino lapą. 

— Įdomu. 

Foksas nusijuokė. 

— Tikrai. Tas Dilanas. — Jis palingavo galvą. Koks mei- 
lutis. Bet vis tiek naudinga žinoti, su kuo gali tekti susiremti. 

— Žinoma. 

— Gerai. Gali eiti. Paimk mane aštuntą vakarienei. 

Falkonė išėjo ir po valandos jau beldėsi į buto Tramp Tau- 
eryje duris. Senasis Donas susidomėjęs perskaitė medžiagą ir 
pasitikrino nuotraukas. 

— Gerai padarei, Aldo. 

— Dėkoju, Donai Marko. 

— Jei dar ką sužinosi, iškart pranešk man. 

Jis ištiesė ranką, ir Falkonė pabučiavo ją. 

— Kaip visuomet. 


Brigadininko Čarlio Fergiusono kabinetas buvo trečiame 
Gynybos ministerijos aukšte, su langais, išeinančiais į Kava- 
lerijos aveniu Londone. Jis pats — stambus, netvarkingas vy- 
ras susiglamžiusiu kostiumu ir kavaleristo kaklaraiščiu, sė- 
dėjo už stalo, įnikęs į krūvą dokumentų. 

Suskambo vidaus telefonas, ir jis nuspaudė mygtuką. 

— Ar Dilanas čia? 

Moteriškas balsas atsiliepė: 

— Taip, sere. 

— Gerai. Įeikite. 

Durys atsivėrė. Įėjusioji buvo maždaug trisdešimties, 
trumpai kirptais raudonais plaukais, gelsvai rudu kostiu- 
mėliu ir akiniais. Tai buvo vyresnioji inspektorė Hana Bern- 
štain iš Specialiojo skyriaus, paskirta Fergiusonui kaip jo 
padėjėja. Daugelis, suklaidinti išvaizdos, neįvertino jos ir 
vėliau labai gailėjosi. Jos sąskaitoje jau buvo keturi negy- 
vėliai. 

Vyras už jos nugaros buvo neaukštas, beveik baltais plau- 
kais. Jis dėvėjo seną odinį švarką, tamsias rumbuoto pliso kel- 
nes ir baltą šalikėlį. Jo akys atrodė bespalvės, tačiau lūpose 
žaidė neišnykstanti šypsena, sakanti, kad į gyvenimą jis ne- 
-Žiūri per daug rimtai. Kažkada-buvęs aktoriumi, vėliau aršiau- 
siu ARK vykdytoju, dabar jis dirbo vadinamajai ministro pir- 
mininko privačiai armijai. 

— Kas ką girdėjote? — paklausė Fergiusonas. — Vis sklan- 
do gandai apie slaptus Airijos Respublikos kariuomenės ginklų 
sandėlius, tačiau niekas nieko nežino konkrečiai. Šonai? 

— Ničnieko, — atsakė Dilanas. 

— Tai ką darysime, sere? — pasiteiravo Hana Bernštain. 

Ant Fergiusono stalo suskambo telefonas. Fergiusonas at- 
siliepė ir jo veide atsirado nuostaba. 

— Taip, sere. Žinoma... ką gi, ar norėtumėt pasikalbėti 
su juo pats? Jis čia... Vieną minutėlę. — Jis ištiesė ragelį Di- 
lanui. — Su tavimi nori kalbėtis prezidentas Kazaletas. 

Dilanas nustebęs susiraukė ir paėmė telefoną. 

— Pone prezidente? 

— Noriu pasakyti tau blogą žinią, mano airiškasis drau- 
ge, susijusią su Bleiku Džonsonu. Tiesiog paklausyk... 

Po kelių minučių Dilanas perpasakojo naujienas Fergiu- 
sonui ir Hanai Bernštain. Jis nuėjo prie lango, pasižvalgė ir 
atsisuko. 

— Laidotuvės poryt. Aš važiuoju, brigadininke. 

Fergiusonas kilstelėjo ranką. 

— Šonai, mes visi trys su Bleiku Džonsonu praėjome pra- 
garą ir vėl sugrįžome. Važiuosime visi. — Jis atsisuko į Ha- 
ną. — Užsakyk lėktuvą. 


Katerinos Džonson laidotuvės krematoriume buvo labai 
tylios. Iš magnetofono sklido tariamai religinė muzika, o pas- 
torius, kuris atrodė taip, tarsi būtų pasiskolinęs kostiumą iš 
televizijos garderobo, kalbėjo banalybes. 

Fergiusonas, Dilanas ir Hana atvyko per ceremonijos vi- 
durį, kaip tik tada, kai karstas įslydo pro plastikinę uždangą. 
Laidotuvėse dalyvavo tik laidotuvių biuro ir žurnalo redakci- 
jos darbuotojai. Bleikas susimokėjo, atsisuko ir pamatė drau- 
gus. Jo veidas pasakė viską. 

Hana Bernštain priėjusi apkabino jį, Fergiusonas paspau- 
dė ranką, tik Dilanas ramiai stovėjo nuošaly. Jis nulenkė gal- 
vą ir išėjo laukan. 

Jie sustojo ant laiptų po pliaupiančiu lietumi, ir Dilanas 
prisidegė cigaretę. 

— Girdėjau, ką pasakė prezidentas, o dabar noriu viską 
išgirsti iš tavęs. Tu ne kartą gelbėjai man gyvybę, aš gelbėjau 
tavąją. Tarp mūsų negali būti jokių paslapčių, Bleikai. 

— Ne, Šonai, jokių paslapčių. 

— Tad paimkime brigadininką ir Haną, eime į limuziną 
ir tu papasakosi viską, kaip yra iš tiesų. | 

Bleikas papasakojo jiems viską, netgi tai, ką Katerina bu- 
vo įrašiusi į vaizdo juostą. Kurį laiką visi tylėjo. 

— Mano nuomone, blogiausia yra ryšiai su ARK ir tie 
Brendano Merfio darbeliai, — prabilo Fergiusonas, purtyda- 
mas galvą. — Taip pat Beirutas su Sadamu. Mes turime kažką 
daryti. — Jis atsigręžė į Haną. — Ką manote, inspektore? 

— Tas Foksas turi problemų. Jis nugvelbė pinigų iš ko- 
misijos, jis sukčiauja Londono kazino, Koliziejuje. Beirutas 
ir Airija irgi rodo jo beviltišką bandymą prasimanyti grynųjų. 

— O tie apiplėšimai kartu su broliais Džago dar beviltiš- 
kesni, — pridūrė Dilanas. 

— Tu juos pažįsti? — paklausė Fergiusonas. 

— Ne, bet esu tikras, kad Haris Solteris juos pažįsta. 

— Solteris? 

— Jūs žinote, jį, sere, — tarė Hana. — Londono gangste- 
ris ir kontrabandininkas. Turi aludę Vopinge, kuri vadinasi 
“Tamsos žmogus". 

— A, dabar prisiminiau, — tarė Fergiusonas. 

— Jam priklauso sandėliai prie Temzės. Dar jis gabena iš 
Europos alkoholį ir cigaretes. 

— Bet neužsiima jokiais narkotikais ar prostitucija, — 
priminė jai Dilanas. 

— Taip, senamadiškas gangsteris. Kaip miela. Jis šaudo 
savo varžovus tik būtinu atveju. 

Dilanas patraukė pečiais. 

— Na, tai jų bėda, kad jie irgi gangsteriai. Esu tikras, 
kad jis padės mums su broliais Džago ir Foksu. Be to, jis turi 
gerą komandą — savo sūnėną Bilį Solterį, Džo Baksterį ir Se- 
mą Holą. 

— Dilanai, šie žmonės — nusikaltėliai, — tarė Hana. 

— Palyginti su Džeku Foksu, jie mieli ir nekalti. — Dila- 
nas šyptelėjo. — Nebent jei smarkiai juos prispaustume — ta- 
da jie taptų baisiausiu Fokso košmaru. 

Trumpam visi nutilo. 

— Ką gi, pažiūrėsim, — prabilo Fergiusonas. — Pasikal- 
bėsime apie tai pakeliui į Londoną. 

— Tik ne su manim, brigadininke. Aš jau dvejus metus 
neatostogavau. Manau, kad pats metas. 

— Šonai, tu juk neketini pasiduoti vienam iš savo nuo- 
taikos antplūdžių, a? — paklausė Fergiusonas. 

— Negi aš panašus į tokį, brigadininke? — jis pakštelėjo 
Hanai į žandą. — Važiuokit. Pasimatysime Londone. Aš grį- 
šiu su Bleiku. 

Ji susiraukė. 

— Paklausyk, Šonai... 

— Darykit, ką sakau, — atšovė jis, nusisuko ir nuėjo į 
Bleiko Džonsono limuziną. 


Pakeliui į Manheteną Dilanas uždarė stiklinę pertvarą. 

— Kaip suprantu, mes ketiname ištaršyti Džeko Fokso 
plunksneles. 

— Tu sakai “mes"? 

— Nesipūsk, Bleikai. Jei ketini žaisti tu, žaidžiu ir aš — 
daugiau jokių priežasčių nereikia. 

— Niekas neturėtų mitti taip, kaip ji, Šonai. Ar gali įsi- 
vaizduoti? Tamsią, lietingą naktį krantinėje? Kai tau per prie- 
vartą suleidžia milžinišką narkotikų dozę? — Jis papurtė gal- 
vą. — Aš nusiųsiu Foksą į pragarą, ir nebandyk man pasakoti 
apie teisingumą ir panašų mėšlą. Aš jį pričiupsiu, kad ir ką 
turėčiau padaryti, todėl geriau nesikišk. 

Dilanas pakėlė pertvarą ir tarė vairuotojui. 

— Stabtelėk penkioms minutėms ir duok mums skėtį. 

Vairuotojas padarė kaip prašytas; Dilanas išlipo ir išsklei- 
dė didžiulį skėtį Bleikui. Jiedu atsistojo prie sienos ir įsižiū- 
rėjo į Yst upę. Dilanas užsirūkė. 

* — Žinai, Bleikai, tu esi tas gyvenimo geruolis, o Džekas 
Foksas — blogietis. 

— O tu, Šonai, kas esi tu? 

Dilanas atsuko į jį bereikšmį veidą. 

— O aš jo blogiausias košmaras, Bleikai. Dvidešimt pen- 
kerius metus dalyvavau tame, kas vyksta tarp britų ir airių. Fok+- 
sas ir jo suknista mafija mano, kad jie labai kieti. Žinai, ką aš 
tau pasakysiu? Jie nė penkias minutes neišsilaikytų Belfaste. 

— Tai ką tu nori pasakyti? 

— Mes pašalinsime tą gyvulį, tačiau taip, kaip pasakysiu 
aš. Per daug paprasta nušauti jį tiesiog gatvėje. Noriu, kad tai 

būtų lėta ir skausminga mirtis. Ms žingsnis po žingsnio nai- 
kinsime tą apgailėtiną jo imperiją, kol neliks nieko. O tada 
sunaikinsime ir jį patį. 

Bleikas lėtai šyptelėjo. 

— Man tai patinka. Kur pradėsime? 

— Pasak Katerinos, Brukline jis turi tą pigaus viskio san- 
dėlį. 

— Taigi? 

— Taigi pradėkime nuo jo. 

— Tu rimtai? 

— Žinoma. Tik mudu. 

Bleiko veidas iš susijaudinimo išblyško. 

— Tu tikrai kalbi rimtai? 

— Tai pradžia, mano sūnau. 

— Tada tepadeda mums Dievas. 


Hadlėjaus saugykla buvo šalia prieplaukos, netoli Klar- 
ko gatvės Brukline. Buvo vienuolikta valanda vakaro, lijo šal- 
tas kovo lietus, kai Dilanas su Bleiku privažiavo senu fordu ir 
sustojo šalikelėje. 

Išlipę jie susigūžė palei sieną. Bleikas prisidegė cigaretę 
ir apsižvalgė. 

— Neturėtų būti sunku, — tarė jis. — Tu, aš ir daugiau 
nieko. Vienas du, ir baigta. Bet atmink viena, Šonai. Nenoriu 
jokių aukų. 

-— Jokių problemų. Jei čia yra naktinė pamaina, neliesi- 
me jos. Jei yra tik apsauga, susitvarkysime su ja. Čia bus tik 
viena auka, Bleikai: Džekas Foksas ir jo pelnas iš alkoholio! 
— Jis nusijuokė ir kumštelėjo Bleikui į petį. — Ei, pasitikėk 
manim. Viskas bus gerai. 

Kitą dieną Bleikas peržiūrėjo visus miesto ir policijos pra- 
nešimus, norėdamas sužinoti, kas rašoma apie Hadlėjaus sau- 
gyklą. Kai per pietus mažame italų restorane jis susitiko su 
Dilanu, jautėsi vėl stiprus — matyt, todėl, kad matė pabaigą. 

— Keista, bet toji vieta niekur neminima. Policijos pra- 
nešimuose apie ją net neužsimenama. 

— Tai reiškia, kad Foksas protingas niekšelis. Ar Žinai, 
kaip ji veikia? 

— Žinau, kokia apsaugos firma ją saugo. Saugyklą sau- 
go du žmonės. Kita vertus, jei tas sandėlis ne toks, koks turi 
būti, kas žino? Jame gali būti naktinė pamaina. 

— Pažiūrėsim. — Dilanas nusišypsojo it pats šėtonas. — 
Daugiau nedelsime, Bleikai. Eisime ir sunaikinsime tą vietą. 
Duosime Foksui peno apmąstymams. 

— Kada? 

— Šiąnakt, dėl Dievo meilės. 

— Tu teisus. Velniop jį, — pritarė Bleikas. 

Kai jie senu fordu atvažiavo prie saugyklos, buvo jau vi- 
durnaktis. Bleikas sustabdė mašiną prieš posūkį. Jie abu mū- 
vėjo tamsias kelnes ir vilkėjo megztinius. Dabar, sėdėdami 
mašinoje, užsitraukė ant veidų slidininkų kepures, Dilanas iš- 
siėmė iš krepšio brauningą ir užsikišo už diržo. 

— Paimk tą kitą krepšį, — paliepė jis Bleikui. — Su Sem- 
tekso pieštukais. Judam. 

Saugyklą juosė devynių pėdų siena. Dilanas sunėrė ran- 
kas, padėjo perlipti Bleikui, permetė krepšį, tada įsikibo į iš- 
tiestą ranką ir persiropštė pats. Vos perlipus, pradėjo lyti. 

— Gerai, pradedam, — tarė Dilanas. 

Kieme iš tiesų buvo nedidelė apšviesta sargų būdelė. Di- 
lanas ir Bleikas tyliai įslinko pro fabrikėlio duris, kurios, jų 
nuostabai, buvo paliktos atviros. Viduje jie pamatė įvairiau- 
sią įrangą — cisternas, krūvas butelių, kurių dauguma buvo 
su egzotiškomis etiketėmis. 

Dilanas pastvėrė vieną. 

— Hailand Praid Old Skots viski. 

— Patikėjęs tuo, gali patikėti viskuo, — 1: Bleikas. 

— Ką gi, imamės darbo. 

Dilanas atidarė krepšį, kabantį jam ant peties. Jis išsi- 
traukė keletą semtekso pieštukų ir skubiai išdėliojo juos san- 
dėlyje. 

— Kiek turime laiko? — paklausė Bleikas. 

— Dešimt minučių. Sutvarkom sargybinius ir varom. 

Du apsaugos darbuotojai žaidė kauliukais, kai atsidarė 
durys ir į kambarį įtykino du vyrai su gobtuvais. Dilanas aki- 
mirksniu nuginklavo juos. 

— Jei norite gyventi, kuo greičiau sprukite į gatvę. 

Jie nesiginčydami pakluso ir po kelių minučių jau buvo 
už vartų. Netrukus sprogo semtekso taimeriai, ir cisternos su 
viskiu užsiliepsnojo. 

Dilanas sugriebė arčiau stovinčiam apsauginiui už rankovės. 

— Paklausyk, ką pasakysiu. Tai ne policijai. Tai Džekui 
Foksui. Pasakyk jam, kad tai tik pradžia — už Kateriną Džon- 
son. Supratai? Gerai, dabar dumk. 

Taip jie ir padarė. 

Dilanas su Bleiku pavažiavo tolėliau ir sustojo, stebėda- 
mi liepsnas ir laukdami gaisrininkų. 

— Keista, bet aš nesijaučiu kaltas, — tarė Bleikas. 

— Kodėl turėtum? Foksas yra niekšas ir žudikas. 

— Aš dirbu prezidentui, Šonai. O tu — ministrui pirmi- 
ninkui. 

— Man nusispjaut. Vienaip ar kitaip, mes pričiupsime 
Foksą. 


Kitą rytą Džekas Foksas sulaukė skambučio iš Dono Mar- 
ko, kviečiančio atvykti į Tramp Tauerį. Senis gurkšnojo kavą 
palei židinį. 

— Girdėjau, buvo nekokia naktis, Džekai. 

Foksas padvejojo, tada nusprendė, kad geriausia bus pa- 
sakyti dalį tiesos. 

— Taip, dėde. Viskas sudegė. Ačiū Dievui, kad fabrikė- 
lis buvo apdraustas. 

— Bet tik jo įrengimai, Džekai, o ne tie milijonai iš al- 
koholio. — Donas papurtė galvą. — Didelė nesėkmė. Nors 
visko pasitaiko. Ar turi ką pridurti? Ką nors, ką norėtum pa- 
pasakoti man? 

Foksas vėl padvejojo, tada atsakė: 

— Ne, dėde. | 

— Puiku. Tada iki pasimatymo. 

Foksas išėjo. Po kurio laiko galvą kyštelėjo Falkonė. 

— Donai Marko. 

— Jis išėjo? 

— Taip. 

— Gerai. Atvesk tą apsauginį. Mano sūnėnas pamiršo pa- 
sakyti.-apie jį, Aldo. 

— Jis to pasigailės, sinjore. 

— Bet tu pasakei, Aldo, ir aš labai dėkingas. 

Jis įsipylė dar vieną puoduką kavos, ir po minutėlės Al- 
do įvedė apsaugos darbuotoją. 

— Tavo vardas? — paklausė Donas Marko. 

— Mirabela, sinjore. 

— Gerai, tautietis. Dabar pasakok, kas atsitiko. 

Ir Mirabela papasakojo. 

— Pakartok, ką jis pasakė, tas vyras su gobtuvu, — pa- 
liepė Donas Marko. 

Mirabela gniaužė rankose kepurę. 

— Jis pasakė: “Tai ne policijai. Pasakyk Džekui Foksui, 
kad tai tik pradžia. Už Kateriną Džonson". 

— Gerai, dėkoju. — Donas Marko žvilgtelėjo į Falkonę. — 
Pasirūpink juo, tada sugrįžk. 

Falkonė sugrįžo maždaug po dvidešimties minučių. Do- 
nas stovėjo prie lango, vartydamas rankoje kubietišką cigarą. 
Falkonė pasiūlė pridegti. Donas Marko nusišypsojo. 

— Tu geras vyrukas, Aldo. Tavo tėvas buvo vienas pati- 
kimiausių mano žmonių, kol tas kiaulė Vireli nenužudė jo ke- 
lionės į Palėrmą metu. Jis buvo visada ištikimas, o ištikimybė 
yra viskas. 

— Žinoma, Donai Marko. 

— Bet kurgi toji ištikimybė? Tu ir mano sūnėnas, judu 
buvote vaikystės draugai. 

— Prašau, Donai Marko. — Falkonė kilstelėjo ranką. — 
Mano ištikimybė jums yra aukščiau už viską. 

Donas Marko patapšnojo jam per krūtinę. 

— Tu man tikra paguoda. Vykdyk Džeko reikalavimus — 
apie tai nėra nė kalbos, — bet pasakyk man viską, kas vyksta 
Juk padarysi taip, Aldo? 

— Visuomet, sinjore. 

— Gerai. Dabar eik. 


Džekas Foksas sėdėjo “Keturių metų laikų" „dž salė- 
je, gėrė šampaną ir bandė suvokti, kas atsitiko praeitą naktį. 
Ypač jį sunervino pokalbis su Mirabela, ir jis dėl aiškių prie- 
žasčių jo nepaminėjo dėdei. Falkonė ir Ruso stovėjo atsirė- 
mę į sieną. | 

Priėjo padavėjas. 

— Sere, jūsų svečiai jau čia. 

— Mano svečiai? — Foksas pakėlė galvą ir pamatė Dila- 
ną su Bleiku. 

Falkonė žengtelėjo į priekį, bet Foksas sustabdė jį. Blei- 
kas su Dilanu prisėdo, ir Dilanas ištiesė ranką į šampaną. Jis 
paragavo, papurtė galvą ir tarė Bleikui: 

— Tas Žmogus neturi skonio. 


— Gerai, sakykit, ko norit, — tarė Foksas. — Žinau, kas 


jūs tokie. Tu esi Bleikas Džonsonas ir dirbi Baltuosiuose Rū- 
muose, o tu — Šonas Dilanas. Buvai ARK, bet dabar dirbi 
ministrui pirmininkui. Taip? | 

— Vaje, kaip gerai informuotas, — pasakė Bleikas. 

— Tai todėl, kad galiu prieiti prie bet kokios informaci- 
jos. Kompiuterių problema ta, kad pakanka viėno genijaus, ir 
štai — prašom, informacija mano. Taigi tik pabandykit mane 
paliesti, ir jūs gailėsitės, kad iš viso gimėte. 

— Tokią paslaugą mes galime padaryti ir Donui Sola- 
co. — Dilanas gūžtelėjo. — Ir, beje, niekas nėra “buvęs" 
ARK. Kartą ten patekęs, niekada nebeištrūksi. Ir aš turiu 
tau tikrai blogų žinių, sūnau. Žinai, kodėl? Todėl kad man 
nerūpi, gyvensiu aš ar mirsiu. 

— Gal aš galėčiau čia kuo nors padėti? | 

— Per dvidešimt metų jo nesugebėjo pagauti nei britų 
armija, nei Specialioji oro tarnyba, — tarė Bleikas, — todėl 
abejoju, ar tau pavyks. Tiesą sakant, tavo sėkmė pradeda blėsti, 
ar ne, Džekai? Mes žinome, kad tu pats esi Solaco veidas. Bet 
kartu turi ir asmeninį verslą, pigaus viskio fabrikėlį Brukline. 
Bent jau turėjai. 

— Ei, — šūktelėjo Dilanas. — Argi ne jis išlėkė į orą 
praeitą naktį? Koks sutapimas. —-Jis meiliai nusišypsojo. — 
Tai tikrai nenaudinga grynųjų pinigų tėkmei. 

— Nežinau apie ką čia kalbate, — tarė Foksas. — Tai 
neturi nieko bendra su manimi. 

— O aš.manau, kad turėjo, — atsiliepė Bleikas. — O kur 
dar tie pinigai, kūriuos praradai Azijos krizės metu, pinigai, 
kurių neturėjai teisės investuoti. Nebent Donas DARO viską 
žinojo-ir palaimino? Aš tuo abejoju. 

— Ko jūs siekiate? — ramiai pasiteiravo Foksas. 

— Paskandinti tave iki ausų mėšle Dono Marko akyse, ne- 
bent greitu metu iškastum iš kur nors didelę sumą grynųjų. — 
Dilanas šyptelėjo. — Bet mes ketiname pasirūpinti, kad tu jų 
negautum. 

Foksas pamojo Falkonei. 

— Aldo, sulaužyk tam niekšeliui dešiniąją ranką. 

Falkonė puolė, tačiau Dilanas kairiąja koja nepastebimai 
spyrė siciliečiui į dešinįjį kelį. Tą pačią minutę Bleikas išsi- 
traukė valterį ir pasidėjo jį ant stalo. Falkonė, klūpodamas ant 
kelių, įsikabino į stalo koją ir atsistojo. Ruso laikė ranką ant 
savojo ginklo. 

— Ar šito nori? — paklausė Bleikas. — Susišaudymo res- 
torane? 

— Ne visai, — atsakė Foksas. — Palikime tai tinkames- 
niam laikui. Išeikit. 

— Su malonumu. — Bleikas atsistojo, ir Dilanas pasekė 


| jo pavyzdžiu. 


— Prisiminiau frazę iš tokio seno filmo. Iki kito sma- 
gaus pasimatymo pragare. 

— Nekantraudamas jo lauksiu, — atšovė Foksas. 

Jie pasisuko ir išėjo. 

— Jie žinojo apie saugyklą, — tarė Falkonė. 

— Kaip ir daugelis kitų. Tai buvo atvira paslaptis. Su ke- 
liais klubais mes dirbame? Paslaptis tik tada paslaptis, kai ją 
žino vienas Žmogus. 

— Juk nemanote, kad jie Žino ir apie visa kita? 

— Ne, jie tik blefuoja. Eime. Netrukus turime išvykti į 
Londoną. — Foksas baigė šampaną ir susiraukė. — Žinot, tas 
niekšelis buvo teisus. Tai tikras šlamštas. 


“Plazos" bare Dilanas ir Bleikas gurkšnojo arbatą ir ai- 
rišką viskį, kai pasirodė Fergiusonas ir Hana Bernštain. 

— Jergutėliau, — tarė Fergiusonas. — Jie čia jau sėdi ir 
mėgaujasi, kai, pasak kapitono Hario Parkerio, kažkas pade- 
gė pono Džeko Fokso nelegalų viskio fabriką. | 


Atpildo valanda 


— Ką tu sakai? — Dilanas papurtė galvą. — Tai siaubinga. 

— Ar važiuoji namo, Dilanai? 

— Kodėl gi ne? Manau, kad kuriam laikui čia darbus bai- 
giau. 

— Norėčiau priminti, kad kai išgelbėjau tave nuo serbų 
ir paėmiau į laivą, pasiūliau pagerinti savo ganėtinai bjaurią 
reputaciją. 

— Pasiūlei. 

— Bet tu vis tiek neišmokai gražiai elgtis. 

— Aš juk airis. 

— Šonai, tu vis dar dirbi man, — tarė Fergiusonas. — 
Elkis kaip išmanai, bet prašau informuoti mane. 

— Jėzau, brigadininke, jokiu būdu neapvilčiau jūsų. Yra 
tik viena problema. 

— Ir kokia gi? 

— Aš ketinu visiškai sunaikinti Džeką Foksą ir Solaco 
šeimą. Airijoje, Londone, Beirute — kur prireiks. — Dilanas 
atsisuko į Blėiką. — Tu nieko prieš? 

— Velniškai už. Rytoj pasikalbėsiu su prezidentu ir, jei 
reikės, atsistatydinsiu. 

Dilanas atsigręžė ir nusišypsojo Fergiusonui. 

— Štai kaip, Čarli. 

Fergiusonas irgi šyptelėjo. 

— Nuostabu. Nepaprastai skanu. — Jis dar kartą šyptelėjo, 
tada susiraukė. — Tada aš visiškai pritariu tam, ką esate sunta- 
nę. Vyresnioji inspektorė Bernštain bus mūsų ryšininkė. Galėsi- 
te pasinaudoti bet kurio mūsų skyriaus darbuotojo paslaugomis. 

Jis atsistojo, ir Dilanas tarė: 

— Jūs didis žmogus, brigadininke! - 

— Na, aš pusiau airis. 

— Tai aš imsiuos darbo. 

— Eik iki galo — pribaik. Foksą ir šeimą. 

— Manykit, kad tai jau padaryta. 

— Tik štai kas. Neramu, kad Foksas tiek daug žino apie 
mus. Kaip jis ten sakė? Jei turi genijų, gali prieiti prie kokios 
tik nori informacijos? 

— Taip. 

— Na, aš žinau tokį genijų Londone. 

Hana Bernštain šyptelėjo. 

— Roperį, sere? 

— Būtent. Pasirūpinkit, kad jie susipažintų su juo, kai 
ateis laikas. Padarysite tai, inspektore? 

"Ji linktelėjo. 

— Gerai. Ką gi, — jis atsistojo, — laikas vykti. Iki pasi- 
matymo. 

Jie išėjo. Dilanas atsisuko į Bleiką. 

— Ką darysime toliau? 

— Pirmiausia turiu pasikalbėti su prezidentu. 

— O tada? 

— Tada smogsime tam niekšui Londone. 

— Skamba puikiai. 


Kazaletas buvo išvykęs į savo seną šeimos namą Nantu- 
kete. Bleikas negalėjo laukti, kol jis sugrįš, todėl užsisakė ma- 
lūnsparnį ir nuskrido ten. 

Prezidentas vaikščiojo paplūdimiu su savo mylimiausiu 
medžiokliniu šunimi Murčinsonu. Klensis Smitas sekė jiems iš 
paskos. Jūra putojo, dangus buvo pilkas, dulkė lietus, o prezi- 
dentas jau penktą kartą skaitė faksą nuo Hario Parkerio. Tolu- 
moje pasigirdo riaumojimas. Klensis prisidėjo prie ausies ran- 
ką ir kažką sumurmėjo į mikrofoną. Tada pakėlė galvą. 

— Malūnsparnis, pone prezidente. Tai Bleikas. 

— Gerai. Grįžkime į namą. 

Jie buvo pusiaukelėje, kai pasirodė Bleikas. 

— Palik mudu vienus, Klensi, — tarė prezidentas. 

Jie patraukė pakrante; Murčinsonas šokinėjo į vandenį ir 
atgal. 

— Kvaiša, — burbtelėjo prezidentas. — Teks jį prisirišti. 

— Taip. Jūros vanduo kenkia jo kailiui. 

Kazaletas pamojo Klensiui, kuris nusisukęs pavėjui pri- 
degė cigaretę ir atnešė ją prezidentui. 

Kazaletas padavė Bleikui faksą. 

— Turiu prisipažinti, kad kalbėjausi su tavo draugu Ha- 
riu Parkeriu. Teiravausi, kaip vyksta toji nelemta byla. 

— Ir jis jums papasakojo. — Bleikas šyptelėjo. — Kurgi 
ne. Juk pagaliau aš jam rodžiau jūsų raštą. Taigi viską žinote, 
pone prezidente. | 

— Taip. Blogi popieriai. Bet kaip gražu, kad tas brigadi- 
ninkas Fergiusonas ir vyresnioji inspektorė Bernštain nuskri- 
do paremti tave. 

— Ir Šonas Dilanas. 

— Kaip visuomet, — nusišypsojo Kazaletas. — Žinai, 
koks nepaprastas sutapimas, kad sudegė tas Fokso sandėlis. 

— Pone prezidente... s 

— Ne, Bleikai, leisk man pasakyti. Pastaruoju metu tu 
atrodai labai pavargęs. Manau, tau reikia pailsėti. Pažiūrėkim, 
gal per mėnesį atsigausi. Pakeliauk. Nuvyk į Europą, į Lon- 
doną. Pasižvalgyk po gražias vietas. Ką manai? Departamen- 
tas tavo paslaugoms. 

— Ką aš galiu pasakyti, pone prezidente? 

Kazaletas niūriai pažvelgė į jį. 

— Nieko. Jei judu su Dilanu pričiupsite tuos niekšus, vi- 
siems bus tik geriau.— Jis kreivai šyptelėjo. — Tik labai ap- 
gailestaučiau, jei negrįžtum po atostogų sveikas ir gyvas. 

— Aš tuo pasirūpinsiu, pone prezidente. | 

— Puiku. — Kazaletas nusviedė nuorūką į bangas. — Da- 
bar grįžkime į namą, papietaukime ir keliauk sau. 


Donas Marko savo bute klausėsi Falkonės pasakojimo 
apie tai, kas atsitiko “Keturiuose metų laikuose". 

Donas Marko linktelėjo. 

— Ką ketina daryti mano sūnėnas? 

— Mes išskrendame į Londoną — leisimės Hetrou oro 
uoste. 
— Ar jis ima “Galfstrymą"? 

— Taip, sinjore. — Falkonė padvejojo. — Jūs to nežino- 
jote? | 

— O, esu tikras, kad jis pasakys man, kai bus pasiruošęs. 
Tu turi mano koduotą mobiliojo telefono numerį. Informuok 
mane. Noriu visą laiką žinoti, ką jis sumanęs. 

Jis ištiesė ranką. Falkonė pabučiavo ją ir pasišalino. Do- 
nas Marko atsistojo, priėjo prie pianino ir paėmė Džeko Fok- 
so nuotrauką. Joje jis vilkėjo karinio jūrų laivyno uniformą. 

— Kaip gaila, — sušnabždėjo Donas. — Toks protingas, 
bet kartu toks tuščias ir kvailas. 

Jis padėjo fotografiją į vietą ir išėjo. 

Kitą rytą Fergiusono lėktuvas nusileido Farlėjaus lauke. 
Jį pilotavo įprastiniai pilotai — aviacijos leitenantai Leisis ir 
Paris. Aviacijos seržantas Medokas atliko stiuardo vaidmenį. 

Kovo lietus skalbė jų laukiantį daimlerį. Medokas išsklei- 

dė skėtį, ir visi keturi — Fergiusonas, Dilanas, Bernštain ir 
Džonsonas — nuskubėjo automobilio link. Jie paskubomis su- 
griuvo į vidų, ir Fergiusonas šūktelėjo pilotams: 

— Gali netrukus tekti vėl skristi, todėl nieko neplanuokite. 

Jie nusišypsojo. 

— Puiku, sere, — atsiliepė Leisis. 

— Dar kai kas, Leisi. Manau, kad tau derėtų dėvėti tin- 
kamą uniformą. 

Leisis suglumo. 

— Brigadininke? 

„ — Pasitikrink paaukštinimų sąrašą. Aš pakėliau tave į es- 
kadrilės vadus, nes nors kartą Gynybos ministerija pasielgė 
protingai. Be to, už pavojingus skrydžius, atliktus mano įsa- 
kymu, judu abu apdovanojami Oro pajėgų kryžiais. 

Jie išpūtė akis. 

— Gerasis Dieve, sere, — išlemeno Paris. — Nuoširdžiai 
dėkojame. 

— Viskas gerai. Eikit ir išgerkit ta proga. 

Fergiusonas uždarė dureles, ir mašina pajudėjo. 


— Taip ir žinojau, — tarė Dilanas. — Širdyje tu senti- 
mentalus. 

— Nebūk kvailas, Dilanai, jie užsitarnavo tai. — Fergiu- 
sonas atsisuko į Haną. — Tuos du išmesime prie Dilano na- 


mų, o mes važiuosime į Kavendiš aikštę, pas mane. Tau rei- 
kėtų kuo skubiau organizuoti susitikimą su Roperiu. 

— Gal kas nors papasakotų man apie tą Roperį? — pasi- 
teiravo Bleikas. 

— Ar pamenat Baltųjų Rūmų Ryšių bylą ir ledi Heleną 
Grant? Ji norėjo išmokti nedorų naudojimosi kompiuteriais 
būdų, — tarė jam Hana. — Ji paprašė pagalbos Londono pa- 
dalinį, ir jie nusiuntė jai Roperį. 

Nuostabus žmogus, — pritarė Fergiusonas. — Jis bu- 
vo Karališkojo inžinierinio bataliono kapitonas, minavimo dar- 
bų ekspertas, apdovanotas Kariniu ir Džordžo kryžiais. Bet 
tada pasidarė truputį neatsargus ir per kvailą automobilio spro- 


. gimą Belfaste neteko kojų. Kompiuteriai tapo jo naujuoju pa- 


sauliu, ir jis pasirodė esąs tikras genijus. Tuo įsitikino ir ledi 
Helena Grant. 

Bleikas prisiminė ledi Heleną Grant ir Baltųjų Rūmų Ry- 
šių bylą, kuri vos nesibaigė liūdnai. Taigi jai padėjo Roperis. 

— Nekantrauju susipažinti su juo, — ištarė jis. 

Daimleris įsuko į Steibl Mjuz, ir Dilanas su Bleiku išlipo. 

— Aš nedelsdama susisieksiu su Roperiu, — tarė Hana. 

Bleikas nešė krepšius, o Dilanas atrakino duris ir įleido 
vidun. Tai buvo mažas Viktorijos laikų namukas su turkišku 
kilimu ir medinėmis grindimis. Svetainė atrodė labai jau- 
kiai — daug kilimėlių, odiniai baldai, nuostabus paveikslas virš 
židinio. 

— Fantastiška, — tarė Bleikas. 

— Čia žymaus Viktorijos laikų tapytojo Atkinsono Grim- 
šo darbas. Man jį padovanojo Lajemas Devlinas. Pameni jį? 

— Kaip galėčiau jį pamiršti? Jis išgelbėjo mūsų kailius. 
Ar jis dar gyvas? 

— Jam devyniasdešimt, nors apsimeta esąs septyniasde- 
šimt penkerių. Eikš, parodysiu tau tavo kambarį. Tada eisime 
į “Karaliaus galvą" — ji kitoje aikštės pusėje. Ten geriausias 
ėdalas Anglijoje, jei supranti, ką turiu omeny. 

— Šonai, aš žinau, ką jūs vadinate ėdalu. Paprastai tai 
geriausias maistas Londone. Taigi rodyk kelią. 


Jiems besėdint “Karaliaus galvoje", gurkšnojant “Gine- 
so“ alų ir skanaujant apkepą, tyliai sučirškė Dilano mobilusis 
telefonas. 

— Susisiekiau su Roperiu, — pranešė Hana. — Jis gyve- 
na Ridžensi aikštėje, vos už pusės mylios nuo jūsų. 

— Ar mums nueiti pas jį? 

— Ne, jis sakė, jog nori prasimankštinti. Jis turi tą nau- 
jausio modelio elektrinį vežimėlį ir nemėgsta, kai jį vadina 
invalidu. 

— Supratau, ką nori pasakyti, mergyt. 

— Pusę trijų jis bus Steibl Mjuz aikštėje. 

— Mes lauksime. 

— Dar kai kas. Aš pasiknaisiojau po Specialiojo skyriaus 
kompiuterius. Spėkit, kas atvyksta šįvakar į Getviką? Džekas 
Foksas, Aldo Falkonė ir Džiovanis Ruso. 

— Kaip pasakytų Fergiusonas, nepaprastai skanu. Turėtų 
būti įdomu. 

Jis išjungė telefoną, atsisuko į Bleiką ir perpasakojo ką 
išgirdęs. 

Po valandos būtent Bleikas, sėdėdamas prie svetainės 
lango, pastebėjo atriedantį vežimėliu keistą jauną vyrą. Jis 
vilkėjo tamsiai mėlyną jūreivišką striukę ir ryšėjo baltą ša- 
liką. Kai Bleikas nuskubėjo į koridorių, Dilanas jau buvo 
atidaręs duris. 


— A, ponas Dilanas. Esu matęs jūsų veidą kompiuteryje. 


Aš esu Roperis. 

Ilgi, pečius siekiantys plaukai dengė jo įdubusius skruos- 
tus ir ryškiai mėlynas akis. Veidas, rodės, buvo vienų randų — 
tokių, kurie lieka tik po nudegimų. 

— Įeikit, — linksmai pakvietė Dilanas. 

— Jei tik padėsite man perlipti laiptelį. Tai vienintelis 
dalykas, kurio tas prietaisas nemoka. 

Dilanas perkėlė jį per slenkstį, tada nustūmė koridoriumi 
į virtuvę. Bleikas nusekė iš paskos. 

— Aš mielai išgerčiau puodelį arbatos, — tarė Roperis ir 
atsisuko į Bleiką. — Leitenante. 

Bleikas šyptelėjo. 

— Ar turėčiau kreiptis “sere"'? 

— Žinoma. Mano laipsnis aukštesnis. 

Kiek vėliau Dilanas ir Bleikas apšvietė Roperį, ko jiems 
iš jo reikėtų. | 

— Puiku, — atsiliepė Roperis. — Dalyvausiu visur. So- 
laco šeima, Džekas Foksas, operacija su Kėliziejumi, tie bro- 
liai Džago. A, ir dar Brendanas Meritis. Žinau tą vardą iš tar- 
nybos Airijoje laikų. Jei gerai pamenu, jis kietas vyrukas. 

— Ne, Brendanas fanatikas, — atsiliepė Dilanas. — Kaž- 
kada turėjau su juo reikalų. Nekenčia taikos proceso, o dabar, 
kaip mes-girdėjome, dar ir prekiauja ginklais. Gal net blogiau — 
gali būti susijęs su Sadamu Beirute. 

— Tada man teks prisijungti prie Armijos štabo Lisbur- 
ne, Šiaurės Airijos policijos, Gardos Dubline ir galbūt Saugu- 
mo tarnybų kompiuterių. 

— Ar galite tai padaryti? — paklausė Dilanas. 

— Dilanai, aš galiu prisijungti netgi prie jūsų skyriaus, 
ir Fergiusonas tai tikriausiai žino. Aš esu Dievo ranka, todėl 
palikite tai man. 

— Gerai, — sutiko Bleikas. — Bet jei dar nežinai, tai 
šįvakar Londone pasirodo Foksas su dviem savo parankiniais. 

— Falkone ir Ruso, — ramiai nusišypsojo Roperis. — 
Mafijos kietuoliai. Vienuolika metų dirbau Airijoje, ir mano 
priešai buvo teroristai, bet tam tikra prasme galiu suprasti tiek 
ARK, tiek lojalistus. O tiedu nė pusvalandžio neištemptų De- 
ryje ar Belfaste. 

— Tai ką darysime toliau? — paklausė Bleikas. 

— Iš to, ką esu girdėjęs, sprendžiu, kad norite nukenks- 
minti Koliziejų. 

— Tikrai taip. 

— Gerai. Tada išridenkite mane į gatvę — grįšiu namo ir 
viską paruošiu. 

— Ar tu tikrai galėsi tai padaryti? — pasitikrino Bleikas. 

Roperis linktelėjo. 

— Jokių problemų. Dievas nebūtų davęs kai kuriems žmo- 
nėms smegenų, jei būtų norėjęs, kad žemę paveldėtų neišma- 
nėliai. — Jis atsigręžė į Dilaną. — Pasimatysime šeštą valan- 
dą mano bute Ridžensi aikštėje. Tada imsite veikti taip, kaip 
pasakysiu. Sutinkat? 

— Prakeiktas šelmis, — burbtelėjo Dilanas, tada. nusi- 
šypsojo. — Esu tikras, kad viskas bus kaip reikiant, taigi im- 


"kis darbo, — ir Dilanas išstūmė jį į gatvę. 

Roperio butas buvo pirmajame aukšte, su nuolydžiu iki 
priekinių durų, kad jis galėtų naudotis vežimėliu. Viskas nuo 
vonios iki virtuvės buvo sukonstruota neįgaliam žmogui. Vie- 
toje svetainės buvo įrengta kompiuterių laboratorija; visi daik- 
tai išdėlioti prieinamose vietose. 

Atvykus Dilanui, Bleikui ir Hanai, Roperis atidarė duris. 

— A, štai ir jūs. 

Jis nusivedė visus į svetainę. 

— Štai, prašom. — Roperis perbėgo pirštais per klavia- 
tūrą, ir ekranas užsipildė. — Kazino Koliziejus, Smito gatvė. 
Valdytojas — Andželo Moris. Prižiūrėtojai — Frančesko Ka- 
mečė ir Tino Rosis. — Ekrane pasirodė fotografijos. Po mi- 
nutėlės jis vėl pabarškino klaviatūrą, ir ekrane pasirodė pa- 
stato planai. , 

— Labai daug apsaugos taškų, — tarė Bleikas. 

— Nieko baisaus, jei žinote kelią. 

— Kaip siūlai veikti? — paklausė Dilanas. 

— Aukštos klasės kazino saugo savo reputaciją. Menkiau- 
sias skandaliukas, ir tučtuojau prisistato Lošimo įstatymų ser- 
gėtojai, kurie kazino gali net uždaryti. 

Stojo tyla. 

— Ir kaip mes tai padarysime? — vėl pasiteiravo Dilanas. 

— Šiąnakt viską pamatysite, jei tik padarysite tai, ką pa- 
sakysiu, ir veiksite drąsiai. 

— Norite pasakyti, nusikalstamai, kapitone, — įsiterpė 
Hana. 

— Galima pasakyti ir taip. Jei norite pričiupti tą niekšą, 
reikia griebti jį už gerklės. 

— Aš sutinku, — tarė Dilanas. — Ir kaip jūs žinote, ins- 


pektore, brigadininkas Fergiusonas sutėikė man laisvę, todėl 


išklausykime, ką jis pasakys. 

— Tai labai paprasta. Koks yra vienas iš seniausių žaidi- 
tų? Net romėnai jį mėgo. Ir tebemėgsta. 

— Kauliukai, — nusišypsojo Bleikas. 

— Būtent. Paprasčiausiai meti kauliuką ir meldiesi, kad 
iškristų norimas numeris. Žmonės negali tam atsispirti. 

— Ir ko gi tu nori? — nekantravo Dilanas. 

— Kauliukų, seni. Pavokit man keletą kauliukų. 

— Kam? — paklausė Bleikas. 

— Nes kiekvienas kazino užsisako juos pagal atskirus už- 
sakymus. Kitų tokių niekas negali turėti. Žinoma, kai jie pa- 
teks į mano rankas, aš juos truputį pakeisiu — įkišiu į jų vidų 
po lašelį švino ir jie taps tame versle vadinamais pakrautais 
kauliukais. O jeigu kazino naudoja pakrautus kauliukus, va- 
dinasi, žaidėjai praloš. 

— Bet kaip priversti kazino panaudoti tuos pakrautus kau- 
liukus? — nesuvokė Bleikas. 

— Čia ir yra visa esmė to, kam man reikia kauliukų. Jūs 
arba Dilanas įsimaišote į minią ir statote tam tikras sumas. 
Kai ateina jūsų eilė ir dalytojas paduoda kauliuką, paslapčia 
nugvelbiate jį ir panaudojate manąjį, patobulintą. Ant jų bus 
kazino ženklai, taigi niekas nė neįtars, kad čia kas nors ne 
taip. Žinoma, jums teks kažkaip pasidalyti nesėkme su kitais 
žaidėjais, atkreipti jų dėmesį. Pasekmės gali būti tragiškos ka- 
zino. 

— Na ir suktas gi tu, — tarė Dilanas. 

— Manau, kad turėtum eiti tu arba Bleikas. Inspektorės 
nė nedrįstu prašyti. — Jis šyptelėjo Hanai. — Atsitiktinai su- 
žinojau, kad jūs žydų ortodoksė, o senelis dar ir rabinas. 

Ji susijuokė. | 

— Mano senelis nustebintų jus. Jis puikiai lošia pokerį. 

— Planas man patinka, — tarė Dilanas. — Nuo ko pradė- 
sime? 


Tą patį vakarą, dešimtą valandą, Džekas Foksas atvažia- 
vo į Koliziejų, lydimas Falkonės ir Ruso. Prie durų jį sustab- 
dė stambus vyriškis vakariniu kostiumu. 

— Prašyčiau nario pažymėjimą. 

— Man jo nereikia. Šis kazino priklauso man. 

— Labai juokinga. 

Drimba uždėjo ranką Foksui ant peties, bet čia įsikišo 
Ruso: 

— Gal nori, kad aš ją sulaužyčiau? Tu ką tik padarei di- 
džiausią klaidą savo gyvenime. 

— Sinjore Foksai, koks malonus netikėtumas, — pasi- 

girdo balsas ir lydimas dviejų parankinių laiptais atbėgo val- 
dytojas Andželo Moris. — Ar kas nors ne taip? 

— Ne, velniai rautų, — Foksas šyptelėjo drimbai. — Koks 
tavo vardas? 

— Henris, sere, — atsiliepė šis sunerimęs. 

— Gerai dirbi, Henri. — Foksas išsiėmė piniginę, ištrau- 
kė iš jos penkiasdešimties dolerių banknotą ir įkišo jį Henriui 
į kišenę. — Tiesą sakant, puikiai. Spirk į kiaušus kiekvienam, 
kuris atėjęs sakys, kad namai priklauso jam. 

Henrio kakta rasojo. 

— Taip, sere, kaip pasakysite. 

Viduje buvo pilna žmonių: žaidimų stalai gulte nugulti. 
Foksas patenkintas linktelėjo. 

— Atrodo gerai. Kaip su grynaisiais? 

— Puikiai. 

Foksas atsisuko į Morio padėjėjus, Kamečę ir Rosį. 

— O judu gražiai elgiatės? — itališkai pasiteiravo jis. 

— Kuo gražiausiai, — užtikrino jį Rosis. — Kaip gyvuo- 
ja Donas Marko? 

Jei tai ir nuskambėjo per daug familiariai, tai iš tiesų taip 
nebuvo. Rosis buvo kilęs iš to paties kaimo kaip ir Solaco ar 
Korleonės šeimos. 

— Puikiai, — tęsė itališkai Foksas. — Ačiū už rūpestį. — 
Jis atsisuko į Morį. — Mes ką tik atskridome, ir aš mirštu 1š 
bado. Tikiuosi, restoranas dar atidarytas. 

— Jums jis niekada neuždarytas, sinjore. 

— Nuostabu. Devyniasdešimt devintųjų “Louis Roede- 
rer Cristal"', rūkytos lašišos, plaktos kiaušinienės su kapotais 
svogūnais. Man reikia rūpintis savo sveikata. 

— Bet jūs nuostabiai atrodote, sinjore Foksai. 

— "Velniai rautų, Andželo, šįvakar aš čia vienintelis žmo- 
gus, buvęs sužeistas Persijos įlankos kare. Turiu būti atsar- 
gesnis. 

Jie perėjo per pagrindinę salę ir įžengė į mažą restoranė- 
lį. Moris nuvedė juos prie staliuko kampe. 

— Ar jus tai tenkina, sinjore? 

— Visiškai. Pasodink Falkonę ir Rosį prie gretimo sta- 
liuko. Jie tikriausiai ims kimšti bolonietiškus spagečius, bet 
ko norės, to ir duokit. 

— Be abejo. 

— Dar kai kas. Aš laukiu brolių Džago, Tonio ir Haroldo. 

— Taip, jie skambino. — Moris skausmingai išsiviepė. 

Foksas nusijuokė. 

— Žinau, jie siaubingi. Manyk, kad jie atgimę broliai Krė- 
jai, įsimylėję legendą apie save, tačiau broliai Krėjai buvo ypa- 
tingi. Džago niekada jiems neprilygs. Bet aš su jais dirbu. Kai 
atvyks, palydėk juos čionai. 

Moris pasišalino. Foksas išsitraukė cigaretę, ir Falkonė 
prišokęs pridegė ją. 

— Turite problemų su tais niekšeliais anglais, sinjore? 

— Ne. Jie prisižiūrėjo per daug filmų apie gangsterius, 
tačiau bus mums naudingi. Judu su Ruso puikiai susitvarky- 
tumėt su jais. Dabar atnešk man martinio. 

Po pusvalandžio, vos tik jis baigė valgyti plaktą kiauši- 
nienę, atvyko broliai. Vyresniajam Haroldui buvo keturiasde- 
šimt. Jis buvo šešių pėdų, žilstantis, raupų subjaurotu veidu. 
Trisdešimtmetis Tonis buvo žemesnis, smulkesnis, su skustu- 
vo paliktu randu ant dešiniojo skruosto. Vienintelis bendras 
dalykas buvo jų kostiumai, siūti geriausioje Londono ateljė. 

— Džekai, malonu tave matyti. — Haroldas papurtė jam 
ranką. 

— Prisijunkit, — pakvietė Foksas. — Kaip jūs sakote čia, 
Londone, galiu pasiūlyti jums gerą sandėrį. 

— Siūlyk bet ką, — entuziastingai tarė Haroldas. — Tas 
triukas su inkasatorių furgonu buvo nepakartojamas. — Jis 
atsisuko į Tonį. — Juk taip, ar ne, Toni?. 

Tonis, nuožmus niekšelis, buvo pakankamai angliškas, 
kad nemėgtų užsieniečių. 

— Jei jau taip sakai, Haroldai, — atsiliepė jis. 

— Ojis sako, — sausai metė Foksas ir spragtelėjo pirš- 
tais Falkonei. — Lagaminėlį. 

Falkonė nešiojosi jį visą vakarą. Dabar jis ištraukė jį iš 
po stalo ir padavė Foksui. Foksas perdavė Haroldui. 

— Viskas ten, lapas po lapo. Surinkti komandą palieku tau. 

— Bet kas tai? — įtariai pasiteiravo Haroldas. 

— Naujas Vopingo projektas. Sent Ričardo dokas. Balto- 
jo deimanto kompanija. 

Haroldas pašiurpo. 
— Neįmanoma. Tai juk tvirtovė. 


— Bet jie pamiršo vieną dalyką. Londone apstu požeminių 


upių ir tunelių; kai kurie šimto metų senumo, 0 vienas iš jų nety- 


čia eina po Sent Ričardo doku. Viskas byloje. Perskaityk ją, tada 


pasikalbėsime. Jei nesusidomėsi, susirasiu ką nors kitą. 

— Kiek? — dalykiškai pasiteiravo Tonis. 

:— Dešimt milijonų, o gal ir daugiau. Jūs gausite ketu- 
riasdešimt procentų. 

— Penkiasdešimt, — atšovė Tonis. 

— Užsičiaupk, — paliepė jam Haroldas ir atsisuko į Fok- 
są. — Aš perskaitysiu bylą, Džekai, bet jau iš karto galiu pa- 
sakyti, kad mes sutinkame. Komandą palik man. 

— Šaunuolis, — nusišypsojo Foksas. — Nagi, atkimški- 
me butelį šampano. 


Kazino užsidarė antrą valandą ryto; trečią pastate jau buvo 
tylu, tik apsaugos darbuotojai savo kabinete prie pagrindinio 
įėjimo žiūrėjo televizorių. 

Gatvėje, šalia įėjimo į kazino rūsius, stovėjo pilkas Britų 


telekomo furgonas. Atsidarė galinės durys, ir pro jas išlipo, 


Bleikas Džonsonas, užsimaukšlinęs ant galvos šalmą, vilkė- 
damas geltonu kombinezonu ir nešdamasis rankose du kab- 
lius. Jis atidarė šulinį šaligatvyje. Dilanas padavė jam lempą 
ir raudoną įspėjamąjį ženklą su užrašu “Atsargiai. Dirba žmo- 
nės“. Tada padavė keletą brezentinių širmų ir apdangalą nuo 
Hetaus. Šalia gulėjo krūva laidų ir jungiklių. Bleikas pabandė 
apsimesti susidomėjusiu. 

Furgono viduje, ratukuose, priešais labai paprastai atro- 
dantį kompiuterį sėdėjo Roperis. Šalia klūpojo Dilanas, vil- 
kįs juodus marškinėlius ir džinsus. Roperis pamaigė klavišus. 

— Kaip einasi? — paklausė Dilanas. 

— Kol kas neblogai. Nesijaudink, didysis Roperis nie- 
kuomet neklysta. — Lauke pasigirdo pristabdančio automo- 
bilio garsas, ir jis kilstelėjo ranką. — Luktelėk. 

Bleikas kyštelėjo galvą iš po apdangalo į negailestingai 
pilantį lietų. Policijos patrulių mašina sulėtino greitį | ir vai- 
ruotojas iškišo galvą pro langą. 

— Na ir būdas užsidirbinėti pinigus tokią ankstyvą va- 
landą. 

— Kaip ir jūsų, — atsakė Bleikas, pasitelkdamas į pagal- 
bą savo geriausią britų akcentą. 

Policininkas nusišypsojo ir nuvažiavo. 

— Veikiam, — tarė Dilanas. 

—- Puiku. Kaip sakiau, galiu suknisti visą apsaugos sis- 
temą, bet tik penkiolikai minučių, todėl turėsite paskubėti. 

— Velniai rautų, aš šitiek kartų išnagrinėjau tuos planus, 
kuriuos man rodei. Žinau, kur einu. 

— Jau geriau žinok. Aš pradedu — suskaičiuok iki de- 
šimties ir bėk prie rūsio durų. 

Ekrane sumirgėjo raudonos ir žalios švieselės, tada pasi- 
girdo silpnas cypimas, ir Dilanas, maudamasis ant galvos gob- 
tuvą, puolė pro Bleiką prie rūsio. 

Jis turėjo pasiėmęs mažą prožektorių, bet jo nė neprirei- 
kė, nes visur degė blankios apsauginės lempos. Dėl kamerų 
jam nereikėjo jaudintis. Kaip Roperis ir sakė, jos buvo su- 
stingusios. 

Prisimindamas rūsio planą, Dilanas skubiai nubėgo prie 


laiptų, perėjo per virtuves ir išniro prie įėjimo į restoraną. Šį 


galėjai matyti pro stklines duris. Apsauginis krapštėsi prie te- 
levizoriaus, kurio ekranas staiga aptemo. 

Dilanas įsmuko į tamsią pagrindinę lošimo salę ir susira- 
do dešinįjį stalą. Ant jo gulėjo padėkliukas su tvarkingai su- 
dėtais kauliukais, bet šitų jis nelietė, o pasilenkė už dešiniojo 
kampo, kur stovėdavo dalytojas. Ten irgi gulėjo krūva kauliu- 
kų. Dilanas paėmė lygiai šešis, susidėjo juos į kišenę ir sku- 
biai pasišalino. 

Apsaugos darbuotojas tebesiginčijo su televizoriumi. Di- 
lanas išslydo pro šešėlius, nubėgo laiptais žemyn, įlėkė į rūsį 
ir uždarė paskui save duris. Pralėkdamas pro Bleiką, kilstelė- 
jo į viršų nykščius ir įšoko į furgoną. Po sekundės šeši kau- 
liukai gulėjo priešais Roperį. 

— Štai. 

— Trylika minučių, — tarė Roperis. — Puikiai suveikei. — 
Jis pabarškino į klavišus ir atsilošė. — Viskas vėl normalu. 

— Kas dabar? 


Atpildo valanda 


— Susitvarkome ir dingstame iš čia. 

Dilanas nusismaukė gobtuvą ir nuėjo pas Bleiką. 

— Padaryta. Gavau, ko jis norėjo, todėl nešdinamės iš 
čia. Aš tau padėsiu. 

— (Gerai, — tarė Bleikas. 

Dilanas išardė apdangalą, sumetė jį į furgoną, o Bleikas 
tuo metu uždarė šulinį. Po kelių minučių jie jau suko iš gat- 
vės. Vairavo Dilanas. 


Roperio bute Dilanas ir Bleikas susėdo ant suoliuko ir 


ėmė kantriai laukti, kol Roperis apžiūrinėjo kauliukus per pa- 
didinamąjį stiklą. 

— Ar pavyks? — neiškentė Bleikas. 

— Žinoma, pavyks, seni. Tačiau būdamas perfekcionis- 
tas, mieliau dirbu vienumoje, jei darbas reikalauja didelio 
kruopštumo, todėl būkite geri ir dinkite iš čia. Vis tiek nega- 
lėsite pasinaudoti tais daikčiukais iki rytojaus vakaro, taigi 
laiko turiu marias. 

Dilanas linktelėjo Bleikui, ir jiedu atsistojo. 

— Užbėgsime rytoj. | 

— Būtinai, — atsiliepė Roperis, visiškai nekreipdamas į 
juos dėmesio ir siekdamas smulkaus elektrinio grąžto, kokius 
naudoja juvelyrai. 


Kitą rytą aštuntą valandą suskambo Dilano telefonas, ir 
Fergiusono balsas tarė: 

— Kadangi dar neišgirdau apie jokias stichines nelaimes, 
spėju, kad vakar jūs ilsėjotės. 

— Tikrai taip. Dabar mes Roperio rankose. 

— Ką judu su Bleiku esate sumanę? 

— Ketiname eiti į “Karaliaus galvą" pusryčiauti. 

— Nekantrauju prisidėti prie jūsų. 

Tą jis po pusvalandžio ir padarė, lydimas Hanos Bern- 
štain. Kai visi užsisakė, Fergiusonas tarė: 

— Dar nebuvote pas Roperį? 

— Duokite jam laiko, sere, — tarė Hana. Priėjo padavė- 
jas, nešinas didžiuliu padėklu. 

— Atiduok kiaulienos kumpį man, Hana. Nenorėčiau, kad 
nukentėtų tavo žydiški principai, — pasišaipė Dilanas. 

— Tu toks mielas, Dilanai. 
Tą minutę su trenksmu atsidarė durys, ir į vidų įgriuvo 


Roperis. 

— Gardžiai kvepia. — Jis pasisuko į padavėją. — Ir man 
tą patį. 

— Turiu pasakyti, kad atrodai pritrenkiančiai, — tarė Fer- 
giusonas. 


— Norit pasakyti, kaip invalidas, kuris nemiegojo visą 
naktį? — paklausė Roperis, tada ištraukė iš kišenės šešis kau- 
liukus ir parideno ant stalo. Jie visi sustojo ties vienetu. — 
“Gyvatės akys". — Jis grįžtelėjo į Bleiką. — Ar ne taip vadi- 
nate juos Vegase? 

— Tu velniškai teisus. 

— Nuostabu. Dieve, padėk šįvakar Džekui Foksui ir Ko- 
liziejui. Manau, kad eisiu pažiūrėti. 

— Reikia būti nariu, — įspėjo Hana Bernštain. 

— Kuriuo, ačiū savo kompiuteriui, aš ir esu. Tiesą sa- 
kant, jūs visi. — Padavėjas atnešė jam pusryčius. — Jergutė- 
liau, kaip skaniai atrodo. — Jis čiupo šakutę su peiliu ir įniko 
į lėkštę. — Tikiuosi, jūs pagalvojote apie tai, kad jei Dilanas 
ir Bleikas nori sukelti sąmyšį kazino, jie irgi turi būti nariai? 

— Žinoma, pagalvojome, — šyptelėjo Fergiusonas. — Ir 
žinojome, kad tu tuo pasirūpinsi. Atrodo, mūsų laukia įdomus 
vakaras. 

— Tu velniškai teisus, — pritarė Bleikas. 


Aprūpinti plastikinėmis nario kortelėmis, Rosio ir Kame- 
čės, restorano parankinių, fotografijomis bei pasiėmę jau tu- 
rimas Falkonės ir Ruso, tą vakarą visi praėjo į Koliziejų. Ro- 
perio lengvos konstrukcijos vežimėlį stūmė Dilanas. 

Pagrindinė salė jau buvo sausakimša; po minią šmirinėjo 
padavėjos su vos įžiūrimais sijonėliais ir siūlė šampaną. Di- 
lanas pasiėmė taurę ir pavartė akis. 

— Nekoks? — paklausė Bleikas. 

— Nieko, jei mėgsti putojantį vyną, bet čia tikrai ne šam- 
panas. 

— Na, Foksui teks pataupyti, — pastebėjo Fergiusonas. 

Jie sustojo būreliu prie baro, ir Hana tarė: 

— Ten porelė banditų, kuriais jūs domitės, sere. Broliai 
Džago, Haroldas ir Tonis, — baro gale. 

Visi nukreipė žvilgsnius ta kryptimi. 

— Labai neskanu, — pasakė Fergiusonas. 

— Su jais susitvarkysime vėliau, — įsiterpė Dilanas. — 
Dabar nutarkime, kas pirmasis ridens kamuolį? 

— Tiesą sakant, aš taip pagalvojau: mes turime šešis kau- 
liukus, tai kodėl mums nepasidalijus po du? — svarstė Fer- 
giusonas. 

— Brigadininke, dabar aš suprantu, kaip jums pavyko pa- 
siekti vadovaujančias aukštumas, — nusivaipė Bleikas. — Ką 
manai, Šonai? 

— Kodėl gi ne? — Dilanas atsisuko į Roperį. — Ką gi. 
Spektaklis prasideda. 

Dilanas išdalijo kauliukus. 

— Prašom. 

— Tai — į sceną, — tarė Fergiusonas. — Pradedam, — ir 

jis pasuko lošimo stalo link. — O, ir Žiūrėkit, nesusimaukit 
keisdami kauliukus, džentelmenai. | 


Restorane Foksas mėgavosi plakta kiaušiniene, rūkyta 1a- 
šiša ir Krugo šampanu. 

— Puikus gėralas, — tarė jis Falkonei. — Bet ne aukš- 
čiausios rūšies. Tačiau svarbu ne rūšis. Svarbiausia vynuo- 
gės. 
Atėjo Ruso. 

— Turime problemą, sinjore. Pamenat tuos du iš “Ketu- 
rių metų laikų“ Niujorke, Dilaną ir Džonsoną? 

— Taip? 

— Jie čia, pagrindinėje salėje. 

— Tikrai? — Foksas ištuštino taurę. — Ką gi, pažiūrėkime. 

Falkonė atitraukė kėdę, Foksas atsistojo ir nuskubėjo į 
judriausią kazino salę. 

— Štai ten, sinjore, — parodė Ruso. — Šalia kažkokios 
moters ir dar vieno vyriškio. To, su dryžuotu kostiumu, matot? 

Foksas piktai prunkštelėjo. 

— Ta “kažkokia moteris“, Ruso, yra vyresnioji inspekto- 
rė Hana Bernštain iš Skotland Jardo Specialiojo skyriaus. O 
tas “dar vienas vyriškis" — generolas brigadininkas Fergiu- 
sonas, Specialiosios žvalgybos skyriaus, pavaldaus Ministrui 
pirmininkui, vadovas. Nepaprastai suktas niekšelis. Galvą de- 
du, kad jie atėjo čia ne tam, kad paloštų kortomis. 

— Tai ką darysime, sinjore? — paklausė Falkonė. — Iš- 
mesime juos? 

— Nebūk kvailas, — susiraukė Foksas. — Tai vienas iš 
prestižiškiausių lošimo klubų Londone. Mums mažiausiai rei- 
kia skandalo. Negi manai, kad išmesiu generolą brigadi- 
ninką ir jo draugelius? Ne, palauksiu ir pažiūrėsiu, ką jie 
sumanę. 

Kauliukų stalas buvo labai populiarus, aplinkui jį nebu- 
vo tuščios vietelės. 

— Gal norėtumėt pabandyti, inspektore? — pasiūlė Fer- 
giusonas Hanai. 

— Ne, sere. Aš nemoku žaisti kauliukais. Tokios ydos 
neturiu. | 


Atpildo valanda 


— Bet aš turiu, — atsiliepė Bleikas. — Pradedam. 

Jam teko truputį palūkėti, kol atėjo eilė, tada jis paėmė 
pasiūlytą kauliuką ir pradėjo. Keista, -bet pirmi trys metimai 
buvo gana sėkmingi ir jis netgi laimėjo pinigų. Tada jis paslė- 
pė duotąjį kauliuką ir sviedė Roperio “patobulintus". 

— “Gyvatės akys". 

Minta sudejavo. 

Dalytojas perdavė kauliukus Dilanui, kuris apkeitė juos 
tikraisiais ir padarė porą sėkmingų metimų. Tada, kai atrodė, 
jog viskas gerai, — “gyvatės akys"! 

— Ajai, — gailiai atsiduso šis, — suprantu, gali nepasi- 
sekti, bet tai jau žiauru. 

Įsikišo Fergiusonas. | 

— Leisk pabandyti man, seni. Žinai, man atrodo, tų kau- 
liukų kampai per daug apvalūs. — Jis atsisuko į krupjė. — 
Duokite man naują porą. 

Krupjė pakluso. Fergiusonas parideno, ir — “gyvatės 
akys"! Jis pažiūrėjo į šalia stovintį kariškos išvizdos vyrą ir 
nusijuokė. 

— Kaip keista. Mūsų visų vienoda sėkmė. 

— Taip, — lėtai ištarė kariškis. Krupjė grėbyklė jau bu- 
vo besugriebianti kauliukus, bet vyriškis spėjo pagriebti juos 
pirmasis. 

— Neskubėkit. 

— Tikiuosi, mesjė, nenorite pasakyti, kad čia kažkas ne- 
gerai? — paklausė krupjė. 

— Pažiūrėkim. 

Vyras parideno kauliukus per stalą, ir vėl — “gyvatės 
akys". Krupjė grėbyklė siektelėjo kauliukų, tačiau vyras jį su- 
stabdė. 

— Palikit.- Tos “gyvatės akys" per dažnai kartojasi. Tie 
kauliukai pakrauti. 

Minia sušurmuliavo. Kariškos išvaizdos džentelmenas at- 
sisuko į pagyvenusį poną. 

— Pažiūrėkite pats. Ką tik duota pora. 

Vyras metė, ir rezultatas buvo toks pat. Dabar minia jau 
akivaizdžiai pasipiktino. Netrukus atskubėjo Moris. 

— Ponai ir ponios, prašau! Tai nesusipratimas. 

— Ar jūs — valdytojas? — griežtai pasiteiravo Fergiu- 
sonas. 

— Taip, — atsiliepė Moris. 

— Tada mlonėkite pats paridenti šiuos kauliukus. 

„Moris dvejojo. Minia ėmė ošti. 

— Meskit gi. 

Moris metė. Kauliukai nusirito. “Gyvatės akys". 

Minia-suriaumojo iš pykčio. 

— Viskas, gana, — tarė kariškos išvaizdos vyriškis. — 
Kauliukai pakrauti, o per pastarąsias savaites aš palikau čia 
gan nemažą sumą. Reikia iškviesti policiją. 

— Ponai ir ponios, prašau, — maldavo Moris. 

Foksas, Falkonė ir Ruso stovėjo nuošaly ir nesikišo. 

Hana Bernštain priėjo prie Morio. 

— Prašom atiduoti man kauliukus, sere, — pareikalavo ji. 

— O kas jūs tokia, velniai rautų? — jis buvo toks sutri- 
kęs, kad kreipėsi į ją itališkai. 

Hana sklandžiai atsiliepė ta pačia kalba: 

— Vyresnioji inspektorė Hana Bernštain, Specialusis sky- 
rius. — Ji pažiūrėjo į kauliukus ir surinko juos. — Matau, 
kad pagal Lošimo įstatymą jie pažymėti klubo ženklu. Ar jūs 
sutinkate? 

— Na taip, — išlemeno Moris ir pridūrė: — Tikriausiai 
kažkas juos apkeitė. 

— Kokias čia kvailystes kalbate, — tarė kariškos išvaiz- 
dos vyriškis. — Kam, po galais, būtų naudinga sukeisti kau- 
liukus ir visą laiką pralošinėti? Ž 

Minia pritariamai suošė. Moris sudribo ant stalo, o Hana 
pareiškė: 

— Pagal Lošimo įstatymo nustatytus punktus, sere, pri- 
valau uždaryti jūsų klubą, kol klausimą apsvarstys Vestmins- 
terio magistratų teismas. Kiek mums žinoma, jums priklauso 
dar dvylika klubų Londono Sityje. Tai tiesa? 

— Taip, — tarė jai Moris. 

— Bijau, kad juos irgi teks uždaryti. Už bet kokį šio įsa- 
kymo pažeidimą bus baudžiama šimto tūkstančių svarų bauda 
su tolesnėmis pasekmėmis. 

— Žinoma. — Moris virpančiu balseliu kreipėsi į minią. — 


Atpildo valanda 


Ponai ir ponios, deja, policijos įsakymu turime uždaryti klubą. 
Prašom visus išeiti. Nepamirškite savo daiktų. 

Minia išsisklaidė. Paskutiniai išėjo Fergiusonas, Bern- 
štain, Dilanas, Bleikas ir Roperis. Prie durų Dilanas atsisuko 
ir pamojavo Foksui. 

— Ei, drauguži! Gero vakaro! 

Jie išėjo. Foksas pažiūrėjo į Falkonę. 

— Noriu žinoti, kur jie eina. Surask porą laisvų chuliga- 
nėlių. Tik ne Rosį su Kameče. 

— Virtūvėje yra Borsalino ir Salvatorė, — tarė Ruso. 

— Atvesk juos. Beveik visus pažįstu, išskyrus tą, veži- 
mėlyje. Tegu paseka jį. 


Jie iškėlė Roperį iš vežimėlio ir įkėlė į daimlerį; tada su- 
lankstė jo vežimėlį ir sulipo patys. 

— Kas dabar? — paklausė Bleikas. 

— Lauksime Fokso reakcijos, — atsiliepė Dilanas. 

— Gal važiuojame kur nors pavalgyti? — pasiūlė Fer- 
giusonas. 

— Be manęs, brigadininke, — tarė Roperis. — Noriu dar 
kartą patikrinti kompiuterį. Nuvežkite mane namo ir galite sau 
smagintis. 

Tačiau daimlerį jau sekė niekuo neišsiskiriantis fordas, 
vairuojamas Paolo Borsalino. Šalia sėdėjo jo draugas Alek- 
sas Salvatorė. Kalbant sicilietiškais terminais, jiedu buvo 
Piccioti, vaikėzai, siekiantys pagarbos, žudantys ką paliepti 
ir tokiu būdu kopiantys aukštyn. Borsalino žudė jau tris kar- 
tus, o Salvatorė — du, bet abu jie nekantravo padidinti savo 
aukų skaičių. 

Daimleris sustojo Ridžensi aikštėje. Dilanas išlipo, su- 
statė Roperio vežimėlį ir padėjo jam atsisėsti. Visi kiti išlipo 
atsisveikinti, kol Dilanas rakino Roperio buto duris. 

— Pasikalbėsime rytoj. Puikiai pasidarbavote, kapitone, — 
tarė Fergiusonas. 

— Malonu pasitarnauti, brigadininke. 

Dilanas įstūmė Roperį į holą. 

— Tu tikras šaunuolis, Roperi. 

— Turint omeny tavo praeitį, priimu tai kaip komplimentą. 

Dilanas uždarė paskui save duris ir sugrįžo prie kitų. 

— Kas dabar? 

— Čia netoliese už kampo yra neblogas italų restoranė- 
lis, — tarė Fergiusonas. — Galėsime aptarti, ką veikti toliau. 

Daimleris nuvažiavo. Borsalino ir Salvatorė stebėjo jį iš 
kito aikštės kampo. 

— Ką darysime? — paklausė Salvatorė. 

— Tu stebėk mašiną, — paliepė Borsalino. — Aš tuoj 
grįšiu. 

Jis nuėjo į mažą krautuvėlę aikštės kampe, vieną iš to- 
kių, kurios dirba iki pusiaunakčio. Pardavėjas buvo indas. Bor- 
salino paprašė dviejų pakelių “Marlboro". 

— Žinai, mačiau čia tokį vyruką invalido vežimėlyje, iš- 
lipantį iš mašinos. Man atrodo, kad aš jį pažįstu, bet nesu tuo 
visiškai tikras. 

— Tai tikriausiai ponas Roperis, — atsakė indas. — Jis 
buvo kapitonas Karališkajame inžineriniame padalinyje. Pa- 
teko į sprogimą Airijoje. 

— Oi ne, tada aš kažką supainiojau. Bet vis tiek ačiū. 

Borsalino sugrįžo į fordą, paskambino Foksui ir perdavė 
informaciją, kartu pranešdamas, kur jie esą. | 

— Ten ir likite, — pasakė Foksas. — Aš dar paskambinsiu. 

Tuo metu jis dar buvo Morio kabinete kazino. Foksas pa- 
ėmė ragelį ir paskambino Mod Džekson į Niujorką. Ten buvo 
vėlyva popietė, ir ji mėgavosi arbata su sausainiais. 

— Mod, — tarė Džekas. — Čia, Londone, turiu rimtų 
problemų su Fergiusonu ir jo kompanija. O vieno aš nepažįs- 
tu — buvęs Karališkojo inžinerinio padalinio kapitonas, su- 
žeistas Airijoje, toks Roperis. Norėčiau kuo skubiau sužinoti, 
kas jis toks. 

— Kur tu esi? 

— Grįžtu į Dorčesterį. Koliziejuje turėjome nemalonumų. 

— Nekoks vakaras, a? Duok man valandą. 

Grįžęs į viešbutį, Foksas sėdėjo terasoje ir gurkšnoda- 
mas šampaną gėrėjosi nuostabiu Londono vaizdu. Ruso pasi- 
liko jųdviejų su Falkone kambaryje, nors Falkonė, kaip vi- 
suomet, stovėjo šalia Fokso. 

— Rūpesčiai, sinjore? 


Atpildo valanda 


— Pamatysim, Aldo. 

Suskambo telefonas, ir Foksas pagriebė ragelį. Skambi- 
no Mod Džekson. 

— Berneli, nežinau, nė kaip tau pasakyti. Tą Roperį ban- 


dė išsprogdinti airių teroristai, o dabar jis tikra kompiuterių 


legenda. Džekai, jei jis stoja tau skersai kelio, gresia rimti 
nemalonumai. 

— Ačiū, Mod, tu tikras angelas. 

— Vis tiek nepamiršk atsiųsti čekį. 

Foksas padėjo ragelį ir tarė Falkonei. 

— Pašalink jį. 

— Asmeniškai aš, sinjore? 

— Žinoma, ne. Važiuok į Ridžensi aikštę. Susirask Bor- 
salino ir Salvatorę. Duok jiems nurodymus. Liepk juo atsi- 
kratyti. Užuodžiu didelę bėdą. 

— Kaip įsakysite, sinjore, — užtikrino jį Falkonė. — Ru- 
so tegu lieka čia. 

Jis pasiėmė Fokso limuziną, vairuojamą italo Fabijo, nu- 
leido pertvarą, paskambino Donui Marko ir papasakojo pas- 
kutines naujienas. 

— Tai negerai, — tarė Donas Marko. — Aš jau ir. pats 
imu užuosti rūpesčius. Informuok mane, Aldo. 

Falkonė surado Borsalino ir Salvatorę forde netoli Rope- 
rio namų. Jie, žinoma, iškart pakluso. 

— Likite čia. Pašalinkite tą vyruką invalido vežimėlyje, 
bet pasirūpinkite, kad viskas atrodytų kaip nelaimingas atsi- 
tikimas. Laukite nors ir visą naktį, jei reikės. Laukite ir kitą 
dieną, jei reikės, bet jis turi būti sutvarkytas. Capisce? 

— Kaip pasakysite, — patikino jį Borsalino. 

Falkonė grįžo į limuziną. 

— Atgal į Dorčesterį? — paklausė Fabijo. 

— Ne; aš noriu užkąsti. Surask kokią vietelę, kur galė- 
čiau suvalgyti ką nors paprasta. Na, žinai, sumuštinį su kum- 
piu ir kiaušiniu, ar ką nors panašaus. 

— Kaip tik žinau tokią vietą, sinjore. 

— Gerai. O tada sugrįšime atgal ir pažiūrėsime, kokia 
padėtis. 

Roperis prisijungė prie kompiuterių banko ir ėmė rinkti 
duomenis apie Džeką Foksą ir Brendaną Mertį, ARK provi- 
zionistų pasididžiavimą. Jis surado neįtikėtinų faktų. Tada pa- 
sidomėjo broliais Džago ir susirašė visą litaniją nusikaltimų. 
Jis atsilošė. Nuostabu. 

Roperis dirstelėjo į laikrodį. Vienuolikta valanda. Pa- 
sijuto alkanas, bet ir gerai, nes jis žino, kad Rajeno airių 
restoranas kitoje aikštės pusėje atidarytas iki pirmos va- 
landos. 

Jis įsinėrė į lietpaltį, persikėlė į vežimėlį ir pasuko prie 
durų. 

Į veidą smarkiai tėškė lietus. Leisdamasis rampa, jis iš- 
skleidė mažą teleskopinį skėtį ir nuriedėjo šaligatviu. Falko- 
nė, sėdėdamas limuzine, pamatė jį. 

— Sinjore? — atsisuko Fabijo. 

— Palikime tai berniukams. 

Roperis šiek tiek nerangiai riedėjo, slėpdamasis po skė- 
čiu. Borsalino ir Salvatorė irgi pastebėjo jį. 

— Ką darom? — skubiai paklausė Salvatorė. 

— Šalinam jį, — atsiliepė Borsalino. — Varom. 

Jis per sekundę išsivertė iš fordo ir nuskuodė paskui ve- 
žimėlį. Salvatorė pasekė jam iš paskos. 

— Ei, pone, gal reikia padėti? 

Roperis tučtuojau suprato, kas čia vyksta, bet atsakė: 

— Ne, dėkui, aš susitvarkau. 

Banditai apsupo vežimėlį iš abiejų pusių. 

Borsalino vėl tarė: 

— Ne, iš tiesų, aš manau, kad jums reikia padėti, pavyz- 
džiui, nustumti į gatvę. Ką jūs manote apie tai? | 

— Kad kažkam tikrai labai nepasisektų, — atsiliepė Ro- 
peris. 

Falkonė, stebėdamas viską iš limuzino, tarė Fabijo: 

— Tu jau pakankamai seniai šeimoje. Ką manai apie tai? 

— Kad šis reikalas dvokia, sinjore. Iš kur jie traukia to- 
kius vaikėzus? | | 

— Sutinku. Tiesiog riedėk pamažu iš paskos ir pažiūrė- 
sime, kaip viskas baigsis. 

Aikštės pabaigoje pagrindinis kelias buvo neapšviestas 
ir tą minutę visiškai tuščias. 

— Prakeikimas! — nusigando Borsalino. — Nė vienos 
mašinos. Ką mes. „darysime? 

— Ridenk ji toliau, — atsakė Salvatorė. — Vis tiek ką 
nors surasime. Ar gerai leidi laiką, drauguži? 

—- Priklauso nuo to, kaip jūs tai suprantate. — Roperio 
ranka palengva išlindo iš dešiniosios vežimėlio kišenės. Joje 
jis laikė valterį su Karsvelo duslintuvu ant vamzdžio. Rope- 
ris įrėmė vamzdį į kairįjį Salvatorės pakinklį ir nuspaudė gai- 
duką. Pasigirdo duslus kostelėjimas, ir italas surikęs parkrito 
į nutekamąjį griovį. 

Nenuleisdamas ginklo, Roperis nežymiai pasuko vežimė- 
li, ir Borsalino atšoko. 

— Tu tikrai nebūtum išgyvenęs Belfaste, sūnau, — tarė 
Roperis. — Nė minutėlės. — Kai Borsalino puolė bėgti, jis 
šovė jam į dešinę šlaunį. 

Abu italai drybsojo ant šaligatvio. Roperis stabtelėjo ir 
pažiūrėjo į juos. Tada išsitraukė mobilųjį telefoną ir surinko 
tris devynetus. Atsiliepus operatorei, jis tarė: 

— Ant šaligatvio Ridžensi aikštėje guli du vyrai. Atrodo, 
kad čia būta susišaudymo. 

— Jūsų pavardė, sere? 

— Nebūkit kvaila. 

Jis išjungė savo koduotą telefoną ir nuriedėjo. 

Fabijo pasibaisėjo: 

— Dieve mano, sinjore, ką mes darysime? 

Tolumoje jau girdėjosi policijos sirenos. 

— Nieko, — atsiliepė Falkonė. — Nieko mes nedarysi- 
me. — Kurį laiką jis žiūrėjo, kaip tiedu bando pasikelti. — 
Nešdinkimės iš čia. 

Vos tik jie išsuko iš aikštės, į ją įlėkė policijos automobi- 
lis, o įvažiavus į pagrindinę gatvę, pasirodė ir greitoji. 


Rajeno reastorane Roperis užsisakė airišką troškinį ir pin- 
tą "Gineso" alaus, tada paskambino Fergiusonui ir pranešė jam 
blogas naujienas. 

— Kur tu esi? — paklausė šis, ir Roperis pasakė. — Ge- 
rai, ten ir lik: Mes atvažiuojame tavęs. 

ir pora italų 


— Tiesą sakant, aš visiškai | tuo“ Aikaų 
nas. — Džekas Foksas VeltuMaiko nėgaišo. į . 

— Tai ką dabar darysime? paklausė Bleikas. r 

Fergiusonas pažiūrėjo į Haną. * 

— Inspektore? 2 "r 

— Abejoju, kad jie prabiltų, serę, įšį nors kiek brangina 
savo gyvybes. Bet esu tikra, kad tai ne, Paskutinis Fokso mė- 
ginimas. ' 

— Tu teisi, — pritarė Fergiusonas. — Perkelsime Roperį 
į slaptą namą Olandų parke. Pasirūpinkite, kad būtų pervežti 
visi jam reikalingi daiktai, viskas, ko jam gali prireikti. Mums 
jo dar prireiks. Ar sutvarkysite tai, inspektore? 

— Kaip pasakysite, sere. — Hana apsisuko ir išėjo. 

Bleikas pažiūrėjo į Dilaną. 

— Taigi kazino jau pasirūpinta. Koks kitas taikinys? Bro- 
liai Džago? Armijos saugykla? Beirutas? 

— Pirmiausia perkelkime Roperį į saugomą namą. Kai 
jis ten įsikurs, nuspręsime. 

Viešbutyje Foksas klausėsi Falkonės ataskaitos apie įvy- 
kius Ridžensi aikštėje. Jis vos tramdė juoką. 

— Nori pasakyti, kad tas nususėlis invalido vežimėlyje 
tikrai pašovė juos? 

— Taip, sinjore. 

Foksas papurtė galvą. 

— Na, ko čia stebėtis, turint galvoje tai, ką sužinojau apie 
jį. Gali patikrinti, ar jis namuose, bet jei nėra, palik viską ra- 
mybėje. Mes turime ir kitų reikalų. 

— Kokių, sinjore? Aš kalbėjausi su Moriu. Koliziejus ir 
mažesni lošimo namai liks uždaryti, kol policija ir valstybės 
kaltintojų tarybos direktorius nuspręs, ką daryti, o tai gali už- 
trukti mėnesius. 

— Mes susikoncentruosime ties kitais reikalais. Reikia 
patikrinti ryšį su Libanu, kurį užmezgė Merfis. 

— Beirute, sinjore? 

— Ne, atrodo, kad Al Šarizo pietuose. Merfis kitą savai- 
tę turi būti Beirute. Mes susitiksime ir susitarsime dėl tiekia- 
mų prekių. Pamiršk kazino. Mūsų laukia milžiniškas sandė- 
ris, Aldo. Pasimatysime ryte. 

Falkonė sugrįžo į savo kambarį ir paskambino Donui 
Marko. 

— Jis vis giliau laidoja save, ar ne? — tarė Donas Marko. 

— Gal man ko nors imtis? 

— Ne. Tiesiog pranešinėk man. 

— Žinoma, Donai Marko. 


Slėptuvė Olandų parke buvo Edvardo laikų namas su 
sodu, apsuptas stora siena. Užrašas ant vartų skelbė, jog 
tai Pain Grouvo globos namai, nors nieko panašaus juose 
nebuvo. 

Roperį perkraustė paprastai atrodantys vaikinai ir mergi- 
nos, kurie iš tiesų dirbo Specialiajame skyriuje ir visuomet 
paklusdavo Fergiusono nurodymams. Dvi seržantės supakavo 
Roperio drabužius, o trejetas vyrų, klausydami jo instrukcijų, 
perkėlė įrengimus. Pirmą valandą ryto jis jau buvo Pain Grou- 
ve su visa savo manta. | 

Policija pasišalino, ir nedidukė malonios išvaizdos mo- 
teris pasiteiravo: 

— Ar viskas gerai, majore? 

Roperis sutriko. 

— Kapitonas. 

— O ne, sere. Brigadininkas Fergiusonas sakė — majoras. 

— O kas jūs būsite? 

— Helena Blek, sere. Karališkoji karinė policija. Majorė 
seržantė. 

— Jergutėliau, — atsiduso Roperis. — Juk tai “Armani" 
kostiumas. 

— Na, tėvas paliko mane gerai aprūpintą. 

— Užuodžiu Oksfordą. 

— Ne, Kembridžas. Nju Holas. Dirbau Keturioliktajame 
žvalgybos poskyryje Deryje. Jūs buvote tikra legenda. 

— Ir matot, kaip ji baigėsi. Atvedė tiesiai į invalido ve- 
žimėlį su sutraiškytomis galūnėmis. | 

— Drąsa niekuomet neišeina iš mados, sere, vežimėlyje 
ar ne. Man jūs esate vienas drąsiausių Žmonių, kokius kada 
nors esu sutikusi. Bet jūs tikriausiai išalkęs. Paruošiu keletą 
sumuštinių. 

— Sakykit man, majofe seržante, ar jūs mano asmens sar- 
gybinė? Nes manęs ieško ganėtinai pikti žmonės. 

“ — Aš žinau, sere. — Ji praskleidė švarką ir parodė auto- 
matinį koltą. — Dvidešimt penkių milimetrų. 

— Taip, to turėtų pakakti. 

Ji nusišypsojo ir išėjo. 

Nepaisant vėlaus laiko, Roperis paskambino Fergiusonui 
ir, kai šis atsiliepė, paklausė: 

— Kas čia per kalbos apie majorą? 

— Na, tu vis dar Armijos sąrašuose. Pamaniau, kad paaukš- 
tindamas suteiksiu tau daugiau valdžios. Įsikūrei Olandų parke? 

— Taip, kartu su rūsčiąja majore seržante Blek. 

— Rūsčioji — tinkamas žodis. Ji paveldėjo daug pinigų, 
todėl yra pakankamai nepriklausoma. Jos vyras — majoras. 
Atsisakė išeiti į atsargą. Ji viena iš nedaugelio moterų, apdo- 
vanotų Kariniu kryžiumi. Nušovė du provizionistus Deryje. 
Tu gerose rankose. 

Roperis švilptelėjo. 

— Tai jau tikrai. Taigi ko man imtis toliau? 

— Duodu ragelį Dilanui. 

Po minutėlės Dilanas jau šaipėsi į ragelį. 

— Sveikas, Bili Vaikeli. 

— Supranti, tie vyrukai nenorėjo gražiai elgtis, todėl pa- 
maniau — velniop juos. 

— Palaikau ir pritariu. 

— Tai ką man dabar daryti? Kas bus kitas? 

— Turime du pasirinkimus: broliai Džago arba Brenda- 
nas Merfis. Ką žinai apie Džago? 

— Nelabai ką. Jiems patinka užpuldinėti inkasatorių fur- 
gonus. Labai senamadiški. Su nupjautavamzdžiais, kaip ko- 
kiame nors britų filme apie gangsterius. Bet reikalas tas, kad 
labai sunku nuspėti tokių Žmonių ateities planus, — tęsė Rope- 

ris. — Nebent Foksas būtų patikėjęs juos kompiuteriui — iš 
kur man žinoti? 

— Tai vidaus informacijos klausimas, — tarė Dilanas. 

— Ir iš kur man ją gauti? 

— Tie Džago juk gangsteriai, taip? 

— Ir ką tai sako? 

— Pasiųsk vieną gangsterį, kad sugautų kitą gangsterį. 

— Apie ką tu čia, po galais, kalbi? | | 

— Haris Solteris. Tai legendinė asmenybė Londono krimi- 
naliniuose sluoksniuose. Septyniasdešimtaisiais atsėdėjo septy- 
nerius metus už banko apiplėšimą. Po to niekada nebepakliuvo į 
kalėjimą. Jis verčiasi sandėlių statyba, turi šiokią tokią nuosa- 


vybę, keletą pramogų katerių Temzėje. Vis dar tebeturi savo pių 
mąjį pirkinį, smuklę Vopinge, kuri vadinasi “Tamsos žmogus". “ 


— Kalbi, lyg jis tau patiktų. 

— Na, jis ne kartą gelbėjo mane, o aš gelbėjau jį. Jis tik- 
ras dinozauras, bet labai turtingas dinozauras. Netgi mentai 
nebekimba prie jo. Dirba su savo sūnėnu Biliu ir pora padėjė- 
jų, Baksteriu ir Holu. Visi keturi — buhalteriai. 

— Tai tu ketini su juo susitikti? 

— Toks mano planas. 

— Puiku. Informuok mane. O kol kas aš patikrinsiu poną 
Merfį. — Roperis šyptelėjo. — Man patinka, kai turiu darbo. 

— Pasimatysime rytoj. 

Kurį laiką Roperis sėdėjo mąstydamas, bet atsidarė du- 
rys ir įėjo Helena, nešina sumuštiniais su kumpiu. 

— Ar jų užteks? 

— Negaliu sulaukti. Ar jūs pavargusi? 

— Nelabai. 

— Gerai, tada gal norėtumėt, kad parodyčiau jums, koks 
efektyvus gali būti kompiuteris, kai žinai, kaip su juo elgtis? 

— Koks mokymo objektas? 

— Ypač dvokiantis provizionistų mėšlo gabalas, vardu 
3rendanas Mertis. 

— Minutėlę. Aš pamenu jį. Deris, devyniasdešimt ket- 
virtieji. | 

— Ir anksčiau. — Roperis atsikando sumuštinio. — Nuos- 
tabu. Dabar sekite mano nurodymais, ir aš paaiškinsiu, ką da- 
ryti. 

Kitą rytą visi susirinko Fergiusono kabinete. Patogiai įsi- 
taisęs, Fergiusonas kreipėsi į Haną: 

— Apšvieskite mane, inspektore. 

— Užpuolikai — pora smulkių chuliganėlių, dirbančių 
Koliziejaus virtuvėje. Borsalino ir Salvatorė. Dabar jie Vest- 
minsterio ligoninėje, policijos priežiūroje. Salvatorei patai- 
kyta į kelio girnelę, o Borsalino šlaunyje — šautinė žaizda. 

— Jergutėliau, majoras Roperis nesiterlioja, ar ne? 

— Kodėl turėtų? — tarė Hana. 

— Ką jie sako? 

— Bylą tiriančiam pareigūnui jie pasakė buvę užpulti 
dviejų juodukų, kurie norėję juos apiplėšti. Susirėmę. Toliau 
jūs žinote. 

— Atrodo, šiais laikais niekas neapsaugotas nuo apiplė- 
šimo. — Fergiusonas pažiūrėjo į Dilaną. — Kas dabar? 

— Mudu su Bleiku einame pasimatyti su Hariu Solteriu. 
Užsiundysiu jį ant brolių Džago — gal jam pavyks ką sužino- 
ti. Jei ruošiama kas nors svarbaus, Solteris tikrai sužinos. Jis 
man skolingas. Tiesą sakant, jis skolingas Bleikui. Mes išgel- 
bėjome jo kailį viename iš pramogų katerių, kai jį užpuolė 
Hukerio gauja. 

— Taip taip, kažką pamenu, — pasakė Fergiusonas. — 
Gerai. Bet ką darysime su Brendanu Merfiu? Man kur kas 
neramiau dėl jo. 

— Roperis kaip tik dirba ties tuo, — atsakė Hana. — Bet 
jis sako, kad būtų kur kas lengviau, jei turėtų nors kokią in- 
formaciją, kuria galėtų remtis. Ar įmanoma ką nors sužinoti? 

— Aš turiu pasiūlymą, — įsikišo Dilanas. — Kol mudu 
su Bleiku kalbėsimės su Solteriu, kodėl tau nepaskambinus 
Lajemui Devlinui į Kilrį? 

— Tai jis dar gyvas? — nusistebėjo Fergiusonas. 

— Kuo gyviausias. Devlinas nesenstantis. Tu patikai jam, 
Hana, kai buvote susitikę. Papasakok jam viską ir paprašyk 
viską, ką gali, sužinoti apie Brendaną Merfį. Jis vis dar gyvas 
ARK legendoje ir žino viską, kas susiję su ja. 

Hana atsisuko į Fergiusoną. 

— Brigadininke? 

— Gera mintis. Tik siūlyčiau neskambinti, o susitikti akis 
į akį. Skrisk į Dubliną. 

— Jei taip sakote, sere. 

— Sakau. Taigi, žmonės, imkitės darbo. 

Hana nuėjo į savo kabinetą; Dilanas ir Bleikas kartu su 
ja. Ji paskambino į Farlėjaus lauką ir užsisakė lėktuvą. 

— Pasisaugok ten, moterie, — perspėjo Dilanas. — Tai- 
ka ar ne taika, ten vis dėlto karo zona. 

— Nevaidink tėvo, Dilanai. 

— Ten yra žmonių, kurie išluptų tau akis, jei galėtų. 

Ji giliai įkvėpė. 

— Tu teisus. Aš atsiprašau. 

— Taigi. Nepamiršk pasiimti ginklą. 

— Nepamiršiu. 

Dilanas ir Bleikas išėjo. Hana išsitraukė asmeninę užra- 
šų knygelę ir susirado Devlino telefono numerį Kilryje, kai- 
me netoli Dublino. Senis atsiliepė tučtuojau. 

— Ir kas gi čia trukdo man rytmetį? 

— Hana Bernštain. 

— Jėzau, mergyt, kas gi atsitiko? Girdėjau, tave pakėlė į 
vyresniąsias. | 

— Pone Devlinai, mums iškilo didelė problema, ir reikia 
jūsų pagalbos. 

— O kur Dilanas? 

— Dirba kai ką kita, kartu su Bleiku Džonsonu. 

— Ar tai tas FTB vyrukas, kuris vyko su manimi ir Dila- 
nu į Tulamorę, kad išgelbėtų Dermoto Railio kailį? Geras vy- 
ras. Gerai, dėstyk. Kada man laukti tavęs? 

— Aš jau išskrendu. Apie dvyliktą turėčiau būti. 

— Lauksiu. 

Jis padėjo ragelį ir nusišypsojo. 

Dilanas važiavo Kavaleristų aveniu žaliu mini kuperiu. 

— Tai Haris vis dar varo savo bizniuką, — tarė Bleikas. 

— O taip, tai įsigėrę jam į kraują. Bet, kaip sakiau, dau- 
giausia užsiima kontrabanda — alkoholis, deimantai ir pana- 
šūs daikčiukai, — jokių narkotikų. Jis senamadiškas šeimos 
žmogus, žino, kas vertinga. 

— Kaip ir mes visi, ar ne taip? 

Jie įvažiavo į Vopingo rajoną ir sustabdė automobilį ša- 
lia “Tamsos Žmogaus". Tipiška Londono aludė; tapytas Žženk- 
las vaizdavo grėsmingą tipą juodais drabužiais. 

Vidurdienį čia žmonių lankėsi mažai, tačiau aludė buvo 
atidaryta. Jie nuėjo prie pagrindinio baro, kuris alsuote alsa- 
vo Viktorijos laikų dvasia: buteliai, išrikiuoti priešais veidro- 
džius, didžiulis raudonmedžio baras, skleidžiantis specifinį va- 
liklio kvapą, porcelianinės alaus rankenos, laukiančios paspau- 
dimo. 

Prie kampinio staliuko sėdėjo trys vyrai, gurkšnodami ar- 
batą ir skaitydami laikraščius: Bilis Solteris, Hario sūnėnas, 
Džo Baksteris ir Semas Holas. 

— Kas čia, vagišių virtuvė? — šūktelėjo Dilanas. 

Bilis kilstelėjo galvą ir jo šelmiškame veide pražydo 
džiaugsminga šypsėna. | 

— Jergutėliau, čia tu, Dilanai, ir mūsų draugas amerikie- 
tis,.ponas Džonsonas. Mes jus prisimename. 

Baksteris ir Holas nusijuokė, o Bilis tarė: 

— Na, mes bent ne cypėje, 0 tai jau gerai. Kokie vėjai 
jus atpūtė? — Jis viltingai šyptelėjo. — Gal kokie rūpes- 
čiai? 

— Pradedi nuobodžiauti, Bili? — nusišaipė Dilanas. — 
O kur Haris? 

— Jis kateryje. 

— Tame pačiame? 

— Žinoma. Remontuotame. Jo džiaugsmas ir pasididžia- 
vimas. Eime, aš jums parodysiu. 

Jie pasuko krantine, praėjo pro keletą valčių, dvejas į van- 
denį įsmigusias senas baržas. Kai pasiekė katerį, pradėjo lyti. 
Haris Solteris sėdėjo prie staliuko po apdangalu ir skaitė laik- 

raštį. Dora, vyriausioji “Tamsos žmogaus" barmenė, pylė jam 
arbatą. Jis patapšnojo jai per platų užpakalį. 

— Kaip sakiau, Dora, tavo šikna neįtikėtina. 

— Argi jis ne poetas? — tarė Dilanas. — Toks didingas 
žodynas. 

Solteris pakėlė galvą ir nusiėmė akinius. 

— Kristau, Dilanai, tai tu. — Tada dirstelėjo į Bleiką. — 
Ir tas suknistas jankis. Ei, kas čia vyksta? Mėlynos akys so- 
čiame veide iškart surūstėjo. — Problemos? 

— Galima sakyti ir taip. Tu man skolingas, taigi atėjo 
laikas atiduoti skolą. Būtum buvęs lavonas, jei mudu su Blei- 
ku nebūtume pamosavę irklais. 

— Gerai gerai. Aš visuomet susimoku skolas. O be to, tu 
man patinki, Dilanai. Tu kaip ir Bilis. Nemėgsti juokauti. Tik- 
ras pamišėlis. 

— Nori pasakyti, ieškantis mirties, — pataisė jį Dilanas. 

— Būtent, — tarė Bilis. — Tu ir aš, Dilanai, mes kraujo 
broliai. Tai mes turime problemų? 

— Na, jei jų yra, tai jų vardas — broliai Džago. 

Bilis pabalo. 

— Haroldas ir Tonis, tie du išperos. 

— Tai tau jie nepatinka? 

— Dilanai, mes draugai, tiesa? — įsikišo Solteris. — Man 
puikiai sekasi cigarečių verslas iš Europos. Gaunu didelį pel- 
ną, moku diferencinius mokesčius. Bet per pastaruosius du 
mėnesius dingo trys mano kroviniai. Žinau, kad tai brolių Dža- 
go darbas, bet negaliu to įrodyti. O kokia tavo problema? 

— Toks Džekas Foksas iš Solaco šeimos. 

— Koliziejus? — tarė Bilis. — Taip, mes žinome apie 
juos. Džago veikia išvien su juo. Užsiima apiplėšimais, inka- 
satorių furgonų pagrobimais. | 

— Kur galima tikėtis grynų pinigų, — tarė Solteris. — 
Ką jis tau padarė? | 

— Foksas įsakė nužudyti Bleiko žmoną. Ji buvo žurna- 
listė, kuri per daug priartėjo, todėl buvo liepta ja atsikratyti. 

— Jėzau, — atsiduso Solteris. — Na ir suknistas niek- 
šas. — Jis pažiūrėjo į Bleiką. — Nežinau, nė ką pasakyti. 

— Kad padėsi mums. 

— Žinoma, padėsiu. Tik kaip? 

— Foksui reikia grynųjų. Gal dar ir negirdėjai, bet vakar 
mes uždarėme Koliziejų ir kitus lošimo namus. 

— Ir kaip, velniai rautų, jūs tai padarėte? 

Dilanas atsigręžė į Bleiką. 

— Nagi, papasakok jiems. 

Kai Bleikas viską papasakojo, Solteris ir vaikinai ėmė 
raitytis iš juoko. 

— Dieve šventas, — prunkštė Bilis. — Tai nuostabu. 

— Taip, bet ten buvo ir broliai Džago, o mes žinome, kad 
Foksui reikia didelio laimikio. Aš noriu, Hari, kad tu įtemp- 
tum ausis ir išplėstum akis — sužinok viską, ką gali. 

— Būtinai, — Solteris pasitrynė rankas. — Gyvenimas 
staiga tapo įdomesnis, ar ne, Bili? 

Bilis vilkiškai išsišiepė. 

— Tai jau tikrai. — Jis atsisuko į Dilaną. — Žinai, skai- 
tinėju tokią knygiūkštę apie filosofiją. Nugvelbiau iš kirpėjo. 
Geriau už bet kokį romaną. Tas vyrukas, Heidegeris. Ar esi 
girdėjęs apie jį, Dilanai? 

— Tas vokietis. Atrodo, jį labai mėgo Heinrichas Himleris. 

— Nesvarbu. Tas Heidegeris sako, kad gyvenimas — tai 
veiksmas ir aistra, ir kad Žmogus vengia imtis veiksmo, nes 
bijo rizikuoti savo gyvybe. 

— Koks tu eruditas, Bili.- | 

— Nesišaipyk iš manęs, Dilanai. Aš neturiu išsilavinimo 
ir Žinau, kad esu plevėsa, bet turiu smegenų. Man patinka skai- 
tyti, ir aš Žinau, ką reiškia “eruditas" — tai reiškia, kad esu 
protingas šiknius. 

“ — Aš tuo niekada neabejojau. — Dilanas išsitraukė kor- 
telę ir skubiai užrašė keletą telefono numerių. — Mano na- 
mų, mano mobiliojo, Fergiusono buto. Padaryk, ką gali, Hari. 

— Būtinai, sūnau. 

Dilanas su Bleiku išėjo ant prietilčio, ir Dilanas pamatė 
keletą oro balionų. 

— Ei, Bili, tu vis dar nardai? 

— Dabar aš jau nardymo meistras, — atsakė Bilis. — O 
tu — meistras? | 

— Tiesą sakant, taip. 

— O, eik velniop, Dilanai. Pasimatysime. — Ir Bilis su- 
grįžo pas dėdę. 


“Galfstrymas" neturėjo skiriamųjų Karališkųjų oro pajė- 
gų ženklų, todėl, kai nusileido Dublino oro uoste, buvo nu- 
kreiptas į vietą, skirtą privatiems lėktuvams. Aviacijos ser- 
žantas Medokas atidarė dureles. Kaip Leisis ir Peris, jis dėvė- 
jo tamsiai mėlyną uniformą, kokią nešioja visi pasaulio lakū- 
nai. Jis išskleidė skėtį. 

— Limuzinas prie angaro, — tarė Medokas ir nulydėjo 
Haną juodo mersedeso link. 

Tačiau ten laukė dar vienas automobilis, Gardos policijos 
mašina. Prie vairo sėdėjo uniformuotas pareigūnas, o šalia — 
stambus vyriškis gelsvai rudu lietpalčiu ir tvido kepure. 

Jis šypsodamasis išlipo iš mašinos. 

— Denas Malonė, Specialusis skyrius, vyriausiasis ins- 
pektorius. Mes dar nepažįstami. 

— O, jūsų pareigos aukštesnės, sere. 

— Girdėjau, kad jus pakėlė į vyresniąsias. Kertu lažybų, 
kad Skotland Jardo Specialiojo skyriaus berniukams tai nepa- 
tiko. 

— Malonė? Tai bent airiška pavardė. Mūsų skyriuje irgi 
yra seržantas Malonė, Teris. 

— Mano sūnėnas. Motina anglė, gimęs Londone. Ar ga- 
lime pasikalbėti akis į akį? 

Jie pasislėpė nuo lietaus angare, ir Malonė išsitraukė iš 
suglamžyto pakelio cigaretę. 

— Ar rūkote? 

— Ne. 

— Jums gerai. Gyvensite ilgiau nei aš. Paklausykit, mes 
dirbame išvien šiomis dienomis — vykdome taikos procesą. 
Ir žinau apie jus viską, inspektore, kaip ir dauguma iš Dubli- 
no Specialiojo skyriaus. Jūsų reputacija aplenkia jus. Fergiu- 
sono ir Dilano — taip pat. 

— Ką jūs norite tuo pasakyti? 

— Kad mes irgi stebime ARK. Be to, jei jus atsiuntė Fer- 
giusonas, vadinasi, kažkas vyksta. Aš pakalbinau jūsų vairuo- 
toją, kuris pasakė, kad turi nuvežti jus į Kilrį, o tai reiškia tik 

viena. Jūs vykstate pasimatyti su Lajemu Devlinu, tuo senu 
niekšeliu. 

— A, tai jis jums irgi patinka? 

— Taip, velniai rautų, patinka. Taigi — ar yra kas nors, 
ką turėčiau žinoti? 

— Man reikia informacijos. 

— Ar ji labai svarbi? 

— Gali būti. — Tada Hana pabandė laimę. — Kalbam 
kaip faras su faru? 

— Kaip faras su faru. 

— Ar jums ką nors sako Brendano Merfio vardas? 

— To išperos? Varge, negi tai dėl jo? — Jis paniuro. — 
Bet jis nepriklauso šiai jurisdikcijai. Jis visuomet laikosi ar- 
čiau šiaurinės sienos. O kas yra? 

— Kol kas tai tik gandai. Laufo grafystėje gali būti gink- 
lų saugyklos. Brendanas gali būti susijęs su arabų teroristais 
Libane. | | 

— Ir todėl jūs atvykote pasimatyti su Devlinu? 

— Taip. Jei kas nors ką nors ir girdėjo, tai tik jis. 

— Nė kiek tuo neabejoju. — Malonė susiraukė. — Infor- 
muosite mane? 

— Žinoma. Gal mums prireiks jūsų pagalbos. 

— Puiku. Tai iki pasimatymo. — Jis palydėjo Haną iki 
limuzino ir atidarė dureles. — Ir pasisaugokit — nesvarbu, 
taika čia ar ne-taika. 

—- Kokia taika? — paklausė ji, įsėdo į limuziną ir už- 
trenkė dureles. 


Buvo vos po vidurdienio, kai Hana privažiavo Devlino 
Viktorijos stiliaus kotedžą, esantį šalia Kilrio kaimo vienuo- 
lyno. Liepusi vairuotojui palaukti, ji nuėjo takeliu prie namo 
ir pasibeldė. Jos atsidarė, ir tarpduryje sustingo nesenstanti 
Devlino figūra. Jis mūvėjo juodas “Armani" kelnes ir vilkėjo 
marškinius, kurie dar labiau paryškino jo sidabrinius plaukus 
ir labai mėlynas akis. Senukas vis dar vadovavo literatūros 
seminarams Triniti koledže, nors anksčiau buvo aktyvus ARK 
narys, ne kartą žudęs. 

— Jėzau, mergyt, atrodai nuostabiai. — Jis apkabino Ha- 
ną. — Nepaprastai gražiai. Įeik. 

— Jūs irgi neblogai atrodote. 

Devlinas nusivedė ją į svetainę. 

— Gal norėtum ko nors išgerti? — pasiūlė jis. 

— Ne, norėčiau eiti tiesiai prie reikalo. 

Hana atsisėdo, ir Devlinas įsitaisė priešais ją. 

— Tai dėstyk. 

— Ar jūs pažįstate tokį Brendaną Merfį? 

Devlino veidas sustingo. 

— Ar tas šuo čia įsimaišęs? 

— Tai jis toks blogas? 

— Blogiausias, kokie jie tik gali būti. — Jis išsiėmė iš 
sidabrinio dėkliuko cigaretę ir prisidegė ją. — Geriau jau pa- 
sakok viską. 

Kai Hana baigė, Devlinas kurį laiką niūriai tylėjo. 

— Taip, tai panašu į Merfį. 

— Aš čia svarsčiau. Iš kur Merfis gautų pinigų, kurių jam 
reikėtų susimokėti už požeminį ginklų bunkerį ir ginklus? 

— Narkotikai. Reketas. Tai, kad valdžia anksčiau laiko 
išleido tiek kalinių, įterpė Olsterį tarp dviejų Krikštatėvių — 
lojalistų ir katalikų. 

— Ar turite kokios nors informacijos apie Merfio planus? 

— Tik labai paviršutiniškos. Kalbama, kad jis tarnavo Li- 
bijoje, tačiau ten ne tik treniravosi, bet dar ir dirbo įvairioms 
arabų grupuotėms. Tik jis Foksui gali surasti ryšių Libane. 

— Daugiau nieko? 

Jis papurtė galvą, tada prisimerkė. 

— Tačiau aš žinau, kas galėtų mums padėti. Bet noriu, 
jog dūuotum žodį niekam nesakyti. 

— Kas nors iš ARK? 

— Būtent. 

Hana linktelėjo. 

— Prižadu. 

Jis paėmė telefono ragelį. 

— Pažiūrėkim. 


Dubline Maiklas Liris jau rengėsi išeiti, kai suskambo 
telefonas. 
— Liris, — atsiliepė jis. 

— Maiklai, sūnau, čia Lajemas Devlinas. 

— Jėzau, Lajemai, mano širdis jau kulnuose, nes tai gali 
reikšti tik tai, kad tau ko nors reikia. 

— Iš tikrųjų? Susitiksim “Airių husare", užkąsim. Tik su 
manimi bus vyresnioji inspektorė iš Specialiojo skyriaus. 

— Ką? Jau Gardos tik man ir trūko. 

— Ne, ši iš Skotland Jardo skyriaus, pavarde Bernštain. 
Ir graži, ir protinga, Maiklai. Dirba su Šonu Dilanu. 

— O Dieve, — sudejavo Liris. — Daugiau nenoriu žinoti. 

— Tau patiks, sūnau. Tai iki greito, — ir Devlinas padėjo 
ragelį. | 

Pakeliui į Dubliną Devlinas nuleido stiklinę pertvarą ir 
papasakojo Hanai apie Maiklą Lirį. 

— Puikus jaunuolis. Mokėsi Karalienės universitete, Bel- 
faste. Skaito anglų literatūrą. Kurį laiką aš jį mokiau. 

— O vėliau pasuko į šlovės kelią. 

-— Jis turėjo savų priežasčių. 

— Bet kad išsilavinęs Žmogus imtųsi ginklų ir bombų? 

— Nori pasakyti, kad visi ARK nariai turi būti statybi- 
ninkai ir nešioti vinutėmis pakaltus batus? Hana, po Antrojo 
pasaulinio karo žydai, kovoję už Izraelio sukūrimą, Irguno ir 
Šterno grupuočių nariai, naudojo ginklus ir bombas, nors dau- 
gelis jų buvo baigę geriausius Europos universitetus. 

— Supratau. 

Devlinas užsirūkė ir pravėrė langą. 

— Ir dar galiu paminėti — su savo įprastiniu kuklumu, — 
kad mane mokė jėzuitai, o vėliau gavau pirmos klasės garbės 
laipsnį Triniti koledže. 

— Gerai, pasiduodu. Negaliu kalbėti. Aš pati žudžiau 
žmones. Tik man nepatinka bombos. 

— Ir man ne. | 

— Taigi papasakokit dar ką nors apie Lirį. 

— Maiklas daugelį metų buvo aktyvistų sąraše. Mes dir- 
bome kartu, tik jam bombos patiko labiau nei man ar tau. Kartą 
jis važiavo sunkvežimiu į Olsterį, ir šis sprogo. Du žmonės 
žuvo, ir Liris neteko pusės kairiosios kojos. Gerai, kad tai at- 
sitiko dar nepervažiavus sienos, kitaip būtų baigęs dienas Mei- 
zo kalėjime. 

— Ir jo aktyvioji karjera baigėsi? 

— Kurį laiką jis vadovavo Dublino žvalgybai, bet kai pra- 
sidėjo taikos procesas, jis nebeišlaikė. Jis pažįsta Dilaną iš 
senų laikų, kai jiedu buvo priešingų stovyklų kariai. 

— O dabar ką veikia? 

— Rašo trilerius. Tuos, kuriuos gali nusipirkti oro uosto 
kioske, ir jam puikiai sekasi. 

— O varge, — Hana paniuro. — Ar jis padės? 

— Pasakykim taip: jis kaip ir dauguma kitų šiomis die- 
nomis nori taikos. Taigi pažiūrėsim. 

Devlinas nurodė vairuotojui važiuoti Lifi upės įlankos 
link, ir netrukus jie sustojo prie “Airių husaro". 

— Tai mėgstama gerųjų respublikonų ir Sin Feino pase- 
kėjų vieta, o ir maistas čia puikus, — tarė Devlinas. 

Užeiga buvo labai senamadiška, su raudonmedžio baru, 
veidrodžiais, įvairiausiais buteliais. Joje buvo pilna žmonių, 
ragaujančių gerą paprastą maistą. Liris sėdėjo tolimiausiame 
kampe. Rankoje jis laikė pintą “Gineso" alaus, o ant stalo ga- 
ravo airiško troškinio lėkštė. 

— Nesikelk, — sulaikė jį Devlinas. — Čia mano draugė 
Hana, nuo to ir pradėkime. 

Liris pažiūrėjo į ją. Jis buvo patrauklus keturiasdešimt 
penkerių metų vyriškis su žila gija tamsiuose plaukuose. Kiek 
padvejojęs, ištiesė ranką. Hana irgi padvejojo, tada paspaudė ją. 

— Sėskitės. 

— Troškinys atrodo skaniai, — tarė Hana, kai priėjo pa- 
davėja. — Norėčiau jo paragauti. 

— O jūs, profesoriau Devlinai? — pasiteiravo padavėja. 

— Tu man meilikauji. — Jis atsisuko į Haną. — Elena 
studijuoja Triniti. Už savo nuodėmes jai tenka lankyti mano 
nedažnus seminarus. 

— Nesąmonės, jūs geriausias, visi tai žino, — atsiliepė 
Elena. 

—-Už tai aš parašysiu tau A. Man visus pusryčius. Didis 
senas dramaturgas ir novelistas Somersetas Moemas kartą pa- 
sakė, kad jei nori Anglijoje gerai papietauti, reikia tris kartus 
per dieną valgyti pusryčius. Ir Bušmilo viskio, mieloji. 

— Man prašyčiau mineralinio vandens, — tarė Hana. 

— Vis dar rašai naktimis, Maiklai? 

— Koja, Lajemai. Naktį velniškai skauda, ir aš negaliu 
miegoti, o morfijaus vartoti nenoriu. 

— Tavo vietoje geriau vartočiau Bušmilą. 

Elena atnešė gėrimus ir pasišalino. Liris grįžo prie savo 
troškinio. 

— Tai apie ką norėjote pasikalbėti? 

— Apie Brendaną Mertį. Jis tavo draugas? 

— Jis niekieno draugas. Mano nuomone, jis gangsteris. 
Judėjimo negarbė. 

— Ar štabo viršininkas pritartų tavo nuomonei? 

— Žinoma. Visi senieji aktyvistai nori taikos, Lajemai, 
tik tokie kaip Merfis... 

—- Kurie turi šventą įsitikinimą, kad reikia kovoti toliau, 
— pratęsė jo mintį Hana. 

— Būtent. Tokios frakcijos kaip Tęstinumo ARK, Tikroji 
ARK turi kitokias programas. | 

Padavėja atnešė airišką troškinį ir pusryčius, ir visi įniko 
į valgį. 

— Kur Merfis galėtų būti dabar? — paklausė Hana. 

— Dievas žino, inspektore, — atkirto Liris. — Jūs ge- 
riau nei kas kitas žinote, kad šiomis dienomis tiek Olsteris, 
tiek JK juos paleidžia į laisvę, užuot uždarę. Merfis gali ke- 
liauti kur panorėjęs. Tik turi vengti ARK provizionistų. 

— Ar jie susidorotų su juo? 

— Be jokios abejonės. Nereikia nė klausti. Mes esame 
armija, Hana, su savo taisyklėmis ir įstatymais. Tai kuo ir ko- 
dėl turėčiau jums padėti? 

— Nes prieš penkiolika metų aš išgelbėjau tau gyvybę 
Dauno grafystėje, kai tave pašovė. Pergabenau per sieną. 

— Lajemai, aš atsilyginau už tai, kai tu, Dilanas ir tas 
jankis vaikėtės Dermotą Railį, ir pasakiau jums, kad jis sugrį- 
žęs ir tikriausiai sėdi savo fermoje Tulamorėje, kur jūs ir nu- 
važiavote. 

— O tada papasakojai viską štabo viršininkui, kuris pa- 
siuntė paskui mus Belą ir Barį, tas dvi beždžiones. Jie kanki- 
no Bridžit Raili, cigaretėmis degindami jai veidą. 

— Ir tada Dilanas nušovė Belą, o tu — Barį. Iš nugaros. 
Mes visi atsiėmėme už Dermotą. 

— Taip, labai negražu mano amžiaus vyrui, — linktelėjo 
Devlinas. — Gerai, papasakok jam, Hana. 

Ir ji papasakojo. Apie požeminį bunkerį Laufo grafystė- 
je, Foksą, ryšius su Libanu. Viską. 

Kurį laiką Liris paniuręs klausėsi, tada tarė: 

— Pirmiausia išsiaiškinkime vieną dalyką — aš sakau tai 
nuo visų provizionistų. Mes neatsisakysime ginklų. Istorija 
parodė, kad tai būtų neišmintinga. 

— Tai jums visai patinka mintis, kad Merfis gali vado- 
vauti tam sandėliui? 

— Ne, velniškai nepatinka, štabo viršininkui tai irgi ne- 
patiks. 

— Jūs ketinate jam pasakyti? — paklausė Hana. 

— Aš neturiu kitos išeities. 

— A, nors kartą judu radote šį tą bendra, — tarė Devli- 
nas. — Tai ką gali padaryti, Maiklai? 

— Galėtume apieškoti Lauto grafystę, bet ji velniškai di- 
delė, o Merfis turi ten gana kietų draugų, todėl nemanau, kad 
mums pasisektų. — Staiga jis suraukė kaktą. — Kai ką prisi- 
miniau. Šonas Riganas. Pameni jį, Lajemai? 

— Iš Derio laikų, — atsakė Devlinas. — Pašovė karinį 
policininką ir nusiplovė į Ameriką. Jei gerai pamenu, tas men- 
tas atsigavo. 

— Tai buvo prieš dvejus metus. Riganas sugrįžo ir dirbo 
su Merfiu Europoje. Akivaizdu, kad jis buvo tame lėktuve prieš 
tris savaites, o dėl rūko buvo priversti leistis Hetrou. Tikri- 
nant keleivius išaiškėjo jo pavardė, ir jis buvo suimtas. 

— Įdomu, kodėl aš nieko apie tai nežinau, — susiraukė 
Hana. 

— Pagal mano turimą informaciją, Slaptoji žvalgyba su- 
ėmė jį oro uoste, pasinaudojusi vienu iš tų specialiųjų orde- 
rių, ir išsivežė. Maniau, kad žinote tai. Negi jūsų skyriai nesi- 
dalija informacija? | 

— Tik kartais. 

Devlinas atsisuko į Haną. 

— Ką tu manai? | 

— Jei Riganas dirbo su Merfiu, jis gali šį tą Žinoti. Kal- 
bant atvirai, tai geriausias mūsų turimas siūlas. 

— Nežinau, kuo dar galėčiau padėti, — tarė Devlinas. — 

Maiklas pažers pupas štabo viršininkui, o jei man klius koks 
trupinėlis nuo stalo, aš tau pranešiu. 

Jie atsistojo ir patraukė durų link. Lauke Liris paspaudė 
Hanai ranką. 

— Inspektore, man buvo labai malonu, bet žiūrėkite, kad 
tai netaptų įpročiu. — Ir jis nuėjo. : 

Devlinas šyptelėjo. 

— Ganėtinai padorus stuobrys. Kad ir kaip ten būtų, va- 
žiuosiu su tavimi į oro uostą. Kai tave išleisim, vairuotojas 
galės parvežti mane namo. 


Liris sėdėjo štabo viršininko priemiesčio namo svetainė- 
je ir pasakojo šiam naujienas. Viršininko Žmona įpylė jiemš 
arbatos ir padėjo keksiukų. 

— Ar aš gerai pasielgiau? — nerimavo Liris. 

— Žinoma, gerai. Merfis — pavojingas žvėris. Aš netu- 
riu jam laiko; Armijos taryba — irgi. 

— Tai ką mes darysime? | 

— Paprašysiu, kad mūsų žmonės patikrintų Laufą, nors 
nelabai tikiuosi, kad ką ras. 

— Taigi? 

Štabo viršininkas nusišypsojo. 

— Jei Fergiusonas ėmėsi šio reikalo su Šonu Dilanu... — 
jis tebesišypsojo. — Ką gi, nors kartą mes esame toje pačioje 
pusėje. Šonas atliks purviną darbą už mus. 


Hanos limuzinas įvažiavo į angarą, kur jos laukė Leisis 
ir Peris. “Galfstrymas" stovėjo lietuje. Vos tik Hana ir Devli- 
nas išlipo, privažiavo Gardos policijos automobilis ir Malonė 
iškišo galvą. 

— Lajemai, senas niekšeli, — pasisveikino jis. 

— Eik velniop, — nuoširdžiai atsakė Devlinas, ir jiedu 
paspaudė vienas kitam rankas. 

— Ką nors sužinojote? — pasiteiravo Malonė. 

Hana suabejojo, bet Devlinas tarė: 

— Nagi, jis tavo pusėje. 

Ji papasakojo apie susitikimą su Liriu. 

— Taigi jei Mertis kažką suka, ARK to nežino, — padarė 
išvadą Malonė. 

— Kaip ten su tuo Šonu Riganu? — paklausė Hana. 

— Nieko negirdėjau. 

— Vadinasi, kažkas mus mulkina, — tarė Devlinas. 

Hana linktelėjo. 

— Išsiaiškinsiu, kai sugrįšiu. — Ji ištiesė ranką. — La- 
jemai, jūs — tikras lobis. 

— Velniai rautų, galėtum ir meiliau. — Jis pabučiavo ją. — 
Pasirūpink savimi ir perduok Šonui, kad saugotų savo užpakalį. 

— Tai jis moka. Viso geriausio, inspektoriau. 

Leisis ir Peris jau buvo viduje. Aviacijos seržantas Medo- 
kas padavė Hanai ranką ir padėjo užlipti laipteliais. Durys už- 
sidarė, varikliai suriaumojo ir “Galfstrymas" nuriedėjo taku. 

— Velniška moteris, — tarė Malonė. 

— Tai jau tikrai, — nusišypsojo Devlinas. — Dabar gali 
paleisti savo mašiną ir prisijungti prie manęs šiame praban- 
giame limuzine, kurį man paskolino mieloji inspektorė. Grį- 
šime į “Airių husarą“, kur galėsi pastatyti man labai didelį 
Bušmilo stiklą. 

— Aš — į tą respublikonų irštvą? 

— Atrodo, kad tavo jaunesnysis broliukas, Fergiusas, ir- 
gi buvo respublikonas. 

— Nekalbėkim apie tai. 

„— Kaip sakiau, važiuojame į “Airių husarą". — Devli- 
nas šyptelėjo. — Mano reputacija bus galutinai sugadinta, kai 
pasirodysiu ten policininko draugijoje. Tikra paguoda. 


“Galfstrymas" yrėsi virš Airių jūros. Hana paskambino 
Fergiusonui. 

— A, štai ir tu. Kaip sekėsi? 

Hana informavo jį, nepamiršdama paminėti Rigano. 

— Tai štai kaip, sere. Mums turėjo pranešti. Juk skyriai 
turi bendradarbiauti. | 

— Nesitikėk to 1š Slaptosios žvalgybos, tuo labiau kol Sai- 
monas Karteris yra direktoriaus pavaduotojas. Palik tai man. 

Kurį laiką Fergiusonas sėdėjo mąstydamas, tada paėmė 
telefoną ir paskambino Dilanui. 

— Ateikite čia. Ką tik kalbėjausi telefonu su inspektore. 
Galime turėti rūpesčių. 


Dilanas su Bleiku įdėmiai klausėsi Fergiusono pasakoji- 
mo apie Hanos nuotykius. Kai jis. baigė, Bleikas tarė: 

— Tai visiškai nepriimtina. Kaip gali vienas žvalgybos 
skyrius slėpti informaciją, kai ši gyvybiškai svarbi kitiems. 

— Taip, Karteris visuomet rūpindavosi tik savimi, o visi 
kiti tegu eina velniop. 

— Man atrodo, jog pats laikas priminti Karteriui, kad ypa- 
tinga mano, kaip asmeninės Ministro pirmininko apsaugos vir- 
šininko, padėtis suteikia man didelę valdžią. Įskaitant ir jį. 

— Kaip norėčiau tai pamatyti, — nudžiugo Dilanas. 

Fergiusonas šyptelėjo, paėmė ragelį ir surinko numerį. 

— A, Karteri, čia tu? Klausyk, čia kai kas atsitiko, ir man 
reikia su tavimi pasimatyti. Noriu tavo paramos prieš pasikal- 
bant su ministru pirmininku... Taip? Gerai. Po pusvalandžio 
“Grenadieriuje". 

— Koks ryžtas, — pastebėjo Bleikas. 

— Kaip jūs, jankiai, sakote, tu dar nieko nematei. Užsa- 
kyk mašiną, Dilanai. Tuoj suieškosiu kokį orderį ar du, ir va- 
žiuojam. 


“Grenadierius" buvo jauki Londono aludė su senamadiš- 
kais tamsaus ąžuolo stalais. Karteris jau sėdėjo kampe, gurkš- 
nodamas šerį. Pamatęs Dilaną, mažas blyškiaveidis ir balta- 
plaukis vyrukas supyko. 

— Tikrai, Fegiusonai, jau esu tau sakęs. Aš prieštarauju 
tos žudikiškos kiaulės dalyvavimui. 

— Pasakyk tai ministrui pirmininkui. Dilanas dirba jam. 

— Tegu Dievas saugo tavo garbę, — linksmai nusišaipė 
Dilanas. — Tikra palaima, kad toks didis žmogus kaip tu lei- 
džia man būti tame pačiame kambaryje. 

— Eik velniop! 

— Pameni Bleiką Džonsoną? — tarė Fergiusonas. 

— Taip, amerikietis. — Karteris nenoromis atkišo ranką 
ir nusisuko į Fergiusoną. — Tai kas yra? 

— Toks ARK renegatas Brendanas Merfis yra kai ką nu- 
matęs, ir man reikia sužinoti, ką. 

— Nesąmonė, tai seni gandai, Fergiusonai. Merfis nebe- 
kelia jokių problemų, ypač dabar, kai kraštą užvaldė taikos 
procesas. 

— Koks puikus gi tu melagis, — tarė jam Dilanas ir atsi- 
suko į Bleiką. — Čia Slaptosios tarnybos direktoriaus pava- 
duotojas, beveidis žmogus, niekada nevalgęs tos duonos. 

— Būk prakeiktas, airiška kiaule, — įniršo Karteris. 


— Tai gana rasinė pastaba, — pasakė Dilanas. — Galė- 
čiau kreiptis į tribunolą. 
— Būtent, — pritarė Fergiusonas. — Ir kadangi mano 


šventoji mamulė buvo airė, tai ir aš esu pusiau airis, todėl 
reaguoju į tai labai asmeniškai. 

— Sakyčiau, jūs ką tik įŽeidėte jo motinos atminimą, — 
įsikišo Bleikas. 

— Gal galėtume tęsti? — tarė Dilanas. — Prieš tris sa- 
vaites Hetrou oro uoste suėmei tokį Šoną Riganą, kai jo lėk- 
tuvą dėl rūko nutupdė Londone. Kodėl? 

 — Nebūk kvailas, Dilanai. Prieš porą metų Londonderyje 
jis pašovė policininką ir pabėgo. Policininkas vos nenumirė. 

— Ar ketini atiduoti Riganą Ould Beilio teismui? — pa- 
klausė Fergiusonas. 

— Galbūt. | 

— Bet neatiduosi, nes vyksta taikos procesas. Dabar mes 
juos paleidžiame, o ne uždarome. 

Karteris keistai sutriko. 

— Nagi, Fergiusonai, mes juk politinių užsakovų rankose. 

— Tik ne aš. Mes esame įstatymo rankose. Tiesa ta, kad 
tu laikai Riganą, norėdamas kažką iš jo išspausti, kuo galė- 
tum pasinaudoti ateityje. 

— Tai kas? 

— Teks paleisti. Kur jį laikai? | 

— Vondsvorte, — automatiškai atsiliepė Karteris. 

— Jau nebe. — Fergiusonas išsitraukė iš kišenės popie- 
rių. — Tai mano, kaip MP apsaugos skyriaus vadovo, orderis, 
įgaliojantis mane, teisiškai kalbant, perimti Šoną Riganą. 

Karteris putojo iš pykčio. 

— Paklausyk, Fergiusonai... 

— Ne, tai tu paklausyk. Skirtumas tas, kad aš valgiau 
šitą duoną. Penkiasdešimt antraisiais man buvo aštuoniolika, 
ir aš jau buvau jaunesnysis leitenantas Korėjos kare. Mačiau 
daugiau niekšų, nei tu suvalgei pusryčių. Todėl nesiginčyk. 
Tiesiog pasirašyk orderį. Štai mano parkeris. 

Karteris virpančiomis rankomis paėmė rašiklį ir pasirašė 
dokumentą. 

— Mano eilė dar ateis, Fergiusonai. 

— Aš taip nemanau. — Fergiusonas papūtė rašalą. — O 
dabar išeik. 

Karteris, staiga suglebęs, atsistojo ir išsvirduliavo. 

— Ir kodėl aš nejaučiu jam gailesčio? — tarė Bleikas. 

— Nes jis to nevertas, — atsakė Fergiusonas. — Taigi 
ponai, kita stotelė — Vondsvorto kalėjimas. 


Fergiusonas, Dilanas ir Bleikas laukė Vondsvorto kalėji- 
mo pasimatymų kambaryje, kol pagaliau atsidarė durys, ir ka- 


lėjimo prižiūrėtojas, išvaizda primenantis kavaleristų seržan- 


tą, įstūmė į vidų Riganą. 

— Štai ir mūsų mielasis Šonas, — tarė Dilanas. Jis atsi- 
gręžė į kitus. — Visuomet kildavo nesusipratimų dėl mūsų, 
dviejų Šonų. 

— Jėzau, negi čia tu, Dilanai? — apstulbo Riganas. 

— Kaip mane gyvą matai. Atėjau išgelbėti tave nuo ka- 
merų dvoko. Čia brigadininkas Čarlis Fergiusonas, tavo nau- 
jasis bosas. Tas kitas — jankis, iš FTB, todėl pasisaugok. 

— Kas čia, po galais, vyksta? 

Fergiusonas kreipėsi į prižiūrėtoją. 

— Palikite minutėlei mus vienus. 

— Žinoma, sere. 

Kai jis išėjo, Dilanas tarė: 

—-Brendanas Merfis. Mes žinome, kad tu buvai jo gru- 
puotės narys. 

Riganas suglumo, tačiau pamėgino vaidinti. 

— Aš nemačiau Brendano metų metus. 

— Tai Karteriui nepavyko nieko iš tavęs išspausti? 

— Jau sakiau, nesuprantu, apie ką čia kalbate. 

— Negaišink mano laiko, — įsiterpė Fergiusonas. — Prieš 
dvejus metus Deryje pašovei policininką ir pasprukai į Vals- 
tijas. Nuo tada tu ir dirbi Merfiui Europoje. 

— Tai melas. 

— Nebūk kvailas, — spyrė jį Dilanas. — Tu pašovei men- 
tą. Gerai, jis nenumirė, bet už pasikėsinimą nužudyti Ould Bei- 
lio teismas pripirš tau dešimt metų. Įsivaizduok save leidžiantį 
metus Vondsvorte, o gal net Parkhurste. Bijosi net į dušą nueiti. 

— Ne. — Riganas atrodė sukrėstas. — Ponas Karteris 
sakė, kad jei bendradarbiausiu, nereikės sėsti į kalėjimą. 

— Deja, dabar aš čia vadovauju, — paguodė jį Fergiuso- 
nas. — Todėl apsispręsk. Patogus saugus namas, kuriame pa- 
pasakosi mums apie Brendano Merfio darbelius, arba labai 
nemaloni ateitis. 

Riganas beviltiškai sudejavo. 

— Brendanas sukapos mane į gabalus. Jis sadistas. 

— Todėl mums teks gerai pasirūpinti tavimi. 

Jis linktelėjo Dilanui, kuris pabeldė į duris, ir po sekun- 
dės pasirodė prižiūrėtojas. Fergiusonas parodė jam orderį. 

— Nuveskite šį kalinį į jo kamerą ir leiskite susirinkti 
daiktus, tada parodykite šį dokumentą valdytojui — tai įsa- 
kymas paleisti kalinį mano priežiūrai. 

— Tučtuojau, brigadininke. 

Prižiūrėtojas išstūmė Riganą pro duris, ir Fergiusonas at- 
sisuko į Dilaną su Bleiku. 

— Ką gi, nuvešime jį į Olandų parką, kur tu, Dilanai, 
išspausi iš jo paskutinius syvus. 

— Su malonumu, brigadininke, — atsiliepė Dilanas. 


Jie privažiavo prie namo Olandų parke ir įsuko pro elek- 
troninius vartus. Apsaugos darbuotojai dėvėjo tamsiai mėly- 
nas striukes ir flanelines kelnes. 

— Globos namai? Kas čia dabar? — pasibaisėjo Riganas. 

— Tai tvirtovė, — tarė jam Fergiusonas. — O tie ponai 

su striukėmis yra karinė policija. Iš čia kelio atgal nėra; pats 
tuo įsitikinsi, — jis atsigręžė į Dilaną. — Tegu Helena pade- 
da jam įsikurti ir pamaitina. Judu su Bleiku pasiliekate. Aš 
vėliau sugrįšiu. 

Jo daimleris pajudėjo. Dilanas ir Bleikas nusivedė Riganą 
laiptais; jo rankos vis dar tebebuvo su antrankiais. Durys atsi- 
darė, ir pro jas išlindo didelis ir stambus vyras. 

— Pone Dilanai, sere. 

— Seržante Mileri, atiduodame jūsų globai dar vieną, Šoną 
Riganą. Prieš dvejus metus Deryje jis pašovė karinį policininką. 

— Tai tikriausiai buvo Fredas Daltonas. — Milerio vei- 
das buvo akmeninis. — Jis išgyveno, bet liko invalidas. O, aš 
gerai pasirūpinsiu jumis, pone Riganai. 

Jis čiupo savo didžiule kaip lėkštė letena Riganui už pe- 
ties, bet čia laiptais nusileido Helena Blek. * 

— Ar čia tas kalinys, seržante Mileri? 

Mileris kaukštelėjo kulnais. 

— Taip, ponia. 

— Gerai. Vesk į dešimtą kambarį, tegu pasideda daiktus, 
tada svetainėje išgersime arbatos su sumuštiniais. 

— Kap pasakysite, ponia. 

Riganas atsisuko. 

— Kas tai? Kas ji tokia? 

— Majorė seržantė Blek, ir nesielk kaip šovinistas, Ri- 
ganai, — tarė Dilanas. — Jos sąskaitoje du provizionistai ir 
Karinis kryžius. 

— Eik velniop, Dilanai. 

— Taip kalbėti damos akivaizdoje negražu. Mes to nepa- 
kęsime, ar ne, seržante? — paklausė jis Milerį. 

— Tikrai ne, sere. — Jis smarkiai suspaudė kairiąją Ri- 
gano ranką. — Nagi, lipame į viršų, ponaiti. 

— Kas dabar? — paklausė Bleikas. 

— Na, jie turi čia valgyklą. Badu nemirsime, — nusišyp- 
sojo Dilanas. — Su Riganu išsiaiškinsime vėliau. 

Viršuje Riganas pritrenktas dairėsi aplinkui. Jis turėjo pa- 
dorų miegamąjį, vonią, vaizdą į sodą — nesvarbu, kad jis ma- 
tėsi pro grotuotą langą. Jam netgi buvo padėti švarūs marški- 
niai, striukė ir kelnės — tokios, kaip apsauginių. Mileris nu- 

vedė jį į svetainę, kur degė dujinis židinys. Ant stalo buvo 
sriubos, kumpio, sumuštinių ir taurė sauso baltojo vyno. Mi- 
leris it sfinksas sustingo palei sieną. 

Riganas, apsvaigęs nuo taip staiga pasikeitusios aplinkos, 
tarė: 

— Gal galėčiau gauti dar taurę vyno? 

— Žinoma, sere. 

Mileris įpylė jam taurę šabli, o už veidrodžio jį stebėjo 
Fergiusonas, Dilanas, ką tik atvažiavusi Hana ir Helena Blek. 

— Dabar jau visi viską Žinome, — tarė Fergiusonas. — 
Reikalas bjaurus, todėl reikia pasistengti, kad jis prakalbėtų. 
Norėčiau, kad dabar nueitumėt ten, majore seržante, kartu su 
Dilanu. 

— Gerai, sere. — Helena Blek linktelėjo Šonui. — Pa- 
žaisime gerietį ir blogietį, Šonai? 

— Nieko geriau nesugalvočiau. Tai primena man dienas 
Nacionaliniame teatre. 

— Taip, jau esi pasakojęs apie tai. Einam. — Ji išėjo pir- 
moji. — Bet Žaisk pagal mano taisykles. 

— Ar man išeiti, ponia? — pasiteiravo Mileris, kai Hele- 
na Blek ir Dilanas įžengė į svetainę. 

— Ne, man gali jūsų prireikti, seržante. — Jos balsas bu- 
vo nuožmus ir negailestingas. — Tai ARK provizionistų na- 
rys. Jis suluošino Fredą Daltoną. Kaip manai, ar Fredas buvo 
vienintelis? | 

— Abejoju, ponia, — šaltai atsiliepė Mileris. 

— Taip, todėl norėčiau, kad uždėtum jam antrankius, ser- 
žante. Žudikas lieka žudiku. 

— Klausau, ponia. 

— Nagi, paklausykit, — ėmė priešintis Riganas. 

— Tiesiog ištiesk rankas ir elkis gražiai. 

Riganas ėmė prakaituoti iš susijaudinimo. Tris savaites 
jis praleido Vondsvorte, kur gamtinius reikalus teko atlikinėti 
į kibirą, dukart per savaitę eidavo į dušą, kentė priešišką kitų 
kalinių elgesį, ypač anglų nusikaltėlių, kurie nekentė ARK. 
Šios aplinkos ir elgesio su juo kontrastas kalbėjo pats už sa- 
ve. Jis jau buvo bepagalvojęs, kad viskas bus gerai, bet dabar, 
pamatęs šią moterį, kuri atrodė kaip jo vyresnioji sesuo, o el- 
gėsi kaip gestapininkė, ėmė nerimauti. 

Helena atsisagstė švarką ir parodė iš dėklo kyšantį koltą. 

— Pradedam. 

Prie grupės kitoje veidrodžio pusėje prisijungė Roperis. 

— Ji puikiai vaidina. 

— Nepakartojama, — pritarė Bleikas. 

— Ir vis tiek atsisako priimti laipsnį, — tarė Fergiusonas. 

— Jūs negalite jos nupirkti, sere, — įsikišo Hana. 

— Žinau, — atsiliepė Fergiusonas, — ir labai gailiuosi. 

O tada Helena Blek ėmėsi darbo. 

Jos pasikeitimas buvo pritrenkiantis. Toji maloni, padori 
anglė staiga virto visiškai kitu žmogumi. 

— Metų metus kovojau su tokiais kaip tu. Bomba ar kul- 
ka, moterys ar vaikai — man buvo tas pats. Du jūsų išperas 
nušoviau Deryje. Jie parkavo furgoną, kuriame buvo penkias- 
dešimt svarų semteksų šalia seselių bendrabučio. Mes juk ne- 
galėjome šito leisti, ar ne? Mane pašovė į kairiąją šlaunį, tada 
aš nušoviau tą niekšą ir pribaigiau jo draugą, kai jis bandė 
pabėgti. 

Riganas pašiurpo. 

— Dėl Dievo meilės, kas jūs per moteris? 

Ji sugriebė jį už smakro ir skaudžiai pasukiojo. 

— Apačių indėnai belaisvius atiduodavo moterims, kad 
šios juos apdirbtų. Aš tokia moteris. 

— Nuostabu, — žavėjosi Fergiusonas. — Ji turėtų vai- 
dinti Nacionaliniame teatre. 

— Tu suluošinai mano draugą Fredą Daltoną. — Helena 
išsitraukė koltą ir įrėmė jį Riganui į tarpuakį. — Jis užtaisy- 
tas, padugne. Tereikia nuspausti gaiduką, ir tavo smegenys 
ištikš ant sienų. 

— Dėl Dievo meilės, nereikia! — šūktelėjo Riganas. 

„Dilanas sučiupo ją už riešo ir nukreipė ginklą. 

— Ne, majore seržante, taip negalima. 

— Aš dar grįšiu, — tariamai įniršusi sušnypštė ji. ir apsi- 
sukusi išėjo iš svetainės. 

Riganas drebėjo. Dilanas paliepė Mileriui: 

— Nuimkit antrankius, seržante, jis niekur nepabėgs. 
— Kaip pasakysite, sere. 

Mileris priėjęs nusegė antrankius. Dilanas atidarė savo 

sidabrinę cigarinę, išėmė dvi cigaretes, pridegė jas ir padavė 
vieną Riganui. 

— Prašom — visai kaip “ Vojadžeryje". 

Riganas vis dar virpėjo. 

— Apie ką, velniai rautų, tu čia kalbi? 

— Nekreipk dėmesio, Šonai, turiu silpnybę seniems fil- 
mams. Dabar paklausyk. Aš pasielgiau protingai. Mane būtų su- 
šaudę serbai, bet Fergiusonas — nepaprastai įtakingas žmogus. 
Jis išgelbėjo man gyvybę, o aš savo ruožtu lioviausi dirbęs kil- 
niam tikslui ir pradėjau dirbti jam. Todėl aš gyvas. — Riganas 
negalėjo liautis virpėjęs, ir Dilanas pamojo Mileriui. — Didelį 
brendžio, seržante. 

— Tučtuojau, sere. 

Mileris atidarė spintelę ir sugrįžo su stiklu gėrimo, kurį 
Riganas ištuštino vienu mauku. Jis pakėlė akis į Dilaną. 

— Ko tu nori? 

— To, kas geriausia tau. Matai, dabar viskam vadovauja 
Fergiusonas, o tu juk pašovei Daltoną. Taika ar ne, bet jis gali 
atiduoti tave teismui, jei tik to panorės. 

Kitoje veidrodžio pusėje Fergiusonas tarė: 

— Dabar įsikiškite jūs, majore seržante. 

Helena Blek sugrįžo į kambarį, mojuodama kažkokiu do- 
kumentu. 

— Gerai, pakaks. Grąžiname tave atgal į Vondsvortą, 
niekše. 

Riganas išskydo: 

— Dėl Dievo meilės, tik pasakykite, ko jūs norite, pasa- 
kykite gi man. 

— Nuostabu, — tarė Roperis. — Tikras gestapas. Jie nau- 
dojo kur kas mažiau fizinės prievartos, nei žmonės mano. 
Jiems ir nereikėjo. Jie paprasčiausiai suknisdavo protą. 

— Mes jo nesutriuškinsime, — tarė Fergiusonas Hanai. 
Jis atsisuko į Roperį. — Judu su Bleiku pasilikite čia. O jūs, 
inspektore, eikite kartu su manimi ir atlikite Skotland Jardo 
vaidmenį. 2 

Fergiusonas ir Hana įėjo į svetainę ir tarė Mileriui: 

— Duokite jam dar brendžio, seržante. 

— Sere. — Mileris padarė kaip lieptas. Riganas virpan- 
čiomis rankomis sugriebė stiklą ir ištuštino jį. 

— Tai ar mes susitarėme? 

—- Priklauso nuo to, ką gali man papasakoti. 

Riganas dirstelėjo į Dilaną, ir šis tarė: 

— Brigadininkas kietas žmogus, Šonai, bet moralistas. 
Jis laikosi savo žodžio. 

— Pone Riganai, aš — vyresnioji inspektorė Bernštain iš 
Specialiojo skyriaus, — įsiterpė Hana. — Mus domina, ar jūs 
padėsitė mūsų tyrimui apie Brendano Merfio veiklą. 

— O ką jūs norite sužinoti? — paklausė Riganas. 

— Žinome, kad kažkur Laufo grafystėje yra požeminis 
ginklų bunkeris. | 

— Semteksai, automatai, minosvaidžiai, — tesė Dila- 
nas. — Užtektinai, kad būtų galima pradėti pilietinį karą. 
Kur jis, Šonai? 

— Netoli Kilbego, — atsakė Riganas. 

— Jėzau, sūnau, Airijoje pilna Kilbegų. 

— Na, šis yra Laufe, kaip ir sako inspektorė, šiek tiek į 
pietus nuo Respublikos sienos ir į pietus nuo Dandalko įlan- 
kos. Netoli Dananio kyšulio. Labai nuošali vieta. | 

— Žinau tą vietovę, — tarė Dilanas. ė 

— Ten ilgai neištemptum, Dilanai. Jie keisti Žmonės. Sve- 
timi jiems tarsi skaudantis nykštys. 

— Konkrečiau, — pareikalavo Fergiusonas. 

— Kai pasprukau į Valstijas, man padėjo turtinga airių 
amerikiečių grupė, prijaučianti radikalams. Jiems nepatiko 
taikos procesas. Aš tarpininkavau sudarant didelį finansinį 
sandėrį su Brendanu. Pelnas turėjo būti skirtas ateičiai, ki- 
tam karui. — 

— Tam ir buvo reikalingas bunkeris, — tarė Fergiusonas. 

— Bet iš kur ginklai? — paklausė Dilanas. 

Už veidrodžio Roperis Žymėjosi atsakymus. 

— Per ryšius su mafija. Brendanas dirbo jai Europoje. 
Tokiam vyrukui, Džekui Foksui. 

— Solaco šeimos veidui? — pasitikslino Hana. 

— Aš visuomet maniau, kad jis atstovauja tik sau. Jis tiekė 
ginklus. | 

— Kas dar? — spyrė Hana. — Pavyzdžiui, ryšiai su Li- 
banu? 

— Jėzau, negi jūs viską žinote? 

— Dėstyk, — paliepė Dilanas. 

— Prieš keletą metų Brendanas praėjo apmokymą Libi- 
joje, todėl turi gerus ryšius su arabais, gali net susikalbėti — 
na, bent jau užsisakyti maisto. 

— Ir? — nekantravo Fergiusonas. 

— O Foksas kontroliuoja Solaco šeimos narkotikų ope- 
racijas Rusijoje, taigi irgi turi plačius ryšius. Merfis turi ry- 
šių su arabais. 

— Su kuriais arabais? 

Riganas padvejojo. 

„— Su Sadamu. Irake. 

— Kaip puiku, — tarė Dilanas. — Ką jie sumanę? 

— Kitą savaitę iš Juodosios jūros turi išplaukti krovini- 
nis laivas “Fortūna". Jei viskas vyks pagal planą, kitą antra- 
dienį jis bus Al Šarize, į pietus nuo Beiruto. 

— Įgula rusų? — toliau tarė Dilanas. 

— Ne, arabų. Visa Dievo armija. 

— O krovinys? — Riganas dvejojo. — Nagi, sakyk, koks 
tai krovinys? 

— Plaktukų galvutės. 

Stojo pauzė, tada Hana atsisuko į Fergiusoną. 

+ — Plaktukų galvutės, sere? 

Atsidarė durys, ir įėjo Bleikas. 

— Atleiskite, brigadininke, bet aš žinau, kas tai yra. Tai 
trumpo nuotolio raketos, montuojamos ant trikojo, kuriam su- 
statyti tereikia poros minučių. Nuotolis — trys šimtai mylių. 
Su branduoliniais antgaliais. Izraelio ar Jordanijos nenušluo- 
tų nuo žemės, bet Tel Avivas atrodytų nekaip. 

Fergiusonas atsigręžė į Riganą. 

— Ar pasakei tiesą, ar viską pasakei? 

Riganas vėl padvejojo. 

— Brendanas bus laive. Kai jie nuplauks į vietą, juos pa- 
sitiks Foksas ir atsilygins. Auksu. Penki milijonai. 

— Dolerių ar svarų? — paklausė Dilanas. 

— Iš kur, velniai rautų, man žinoti? Tik girdėjau, kad san- 

dėris įvyks laive, nes norima susitarti dėl dar vieno krovinio — 
po mėnesio. 

— Ir visa tai tiesa? — dar kartą paklausė Fergiusonas. 

— Taip, kad jus kur. 

Fergiusonas pažiūrėjo į Heleną ir Milerį. 

— Nusiųskite jį atgal į kambarį. 

Jie paėmė Riganą už parankių ir išlydėjo iš kambario. 
Jiems išėjus, į svetainę įriedėjo Roperis. 

— Man šovė mintis, — tarė jis. — Turiu informacijos 
apie Fokso lėktuvą. Jis stovi Hetrou, jei gerai pamenu. Reikia 
patikrinti jo judėjimą. 

Visi nusekė Roperiui iš paskos į atskirą butą pirmajame 
aukšte, kur buvo sustatyti įrengimai. Roperis įjungė kompiu- 
terį ir jo pirštai ėmė bėgioti klavišais. 

Po kurio laiko jis krenkštelėjo. 

— Foksas turi užsisakęs vietą ir laiką Hetrou oro uoste 
pirmadienio rytui, paskirties taškas — Beirutas. 

— Nuostabu, — pasakė Dilanas. — Riganas sakė tiesą. 

— Tai kas toliau? — pasiteiravo Hana. 

— Mes negalime pasiųsti Specialiosios oro tarnybos lėk- 
tuvo, todėl reikia sugalvoti kažką subtilesnio. Mes juk turime 
reikalų su Foksu, — tarė Fergiusonas. 

— Izraeliui tai nepatiks, brigadininke, — perspėjo Hana. 

— Būtent apie tai aš ir galvoju. — Fergiusonas atsisuko į 
Dilaną. — Kartą judu su inspektore skridote į Beirutą. Buvo- 
te apsistoję A! Bustane. 

— Kaip galėjau tai pamiršti? Vairas į nepakartojamus ro- 
mėnų griuvėsius. 

— Prisimeni mano žmogų, Validą Chasaną? 

— Labai gerai. Libaniečių krikščionis. Jis ir inspektorė 
gana gerai sutarė. Nenuostabu, turint galvoje, kad iš tikrųjų 
jis buvo Mosado majoras Gideonas Kohenas. 

— Dabar jau pulkininkas leitenantas. 

— Pamenu, jis turėjo gražią seserį Anią. Leitenantę. 

— Dabar kapitonę. 

— Ir dar buvo vienas — koks jo vardas? Kapitonas Mošė 
Levis? 

— Majoras. Viskas keičiasi šiame pasaulyje, Dilanai. 

Taip, manau, kad pulkininką Koheną tai sudomintų. Aš jam 
paskambinsiu. 


Pulkininkas leitenantas Gideonas Kohenas vilkėdavo uni- 
formą tik tam tikromis progomis. Dabar, sėdėdamas savo kabi- 
nete viršutiniame izoliuoto Tel Avivo pastato aukšte, jis vilkėjo 
baltus marškinius, mūvėjo drobines kelnes ir visiškai nepriminė 
Mosado karininko. Jam buvo keturiasdešimt devyneri, tačiau vei- 
do oda atrodė dar gana lygi, o juodi plaukai siekė pečius. 

Jo sesuo kapitonė Ania Šamir sėdėjo prie stalo kampe ir 
dirbo kompiuteriu. Jos vyras žuvo Golano aukštumose, ir nuo 
tada ji našlavo. 

Kitame kampe, prie antrojo kompiuterio, sėdėjo majoras 
Mošė Levis. Jis buvo uniformuotas, nes turėjo eiti į Armijos 
štabą, todėl dėvėjo chaki marškinius ir kelnes su desantininko 
sparnais ir atributika. Suskambo Gideono Koheno telefonas. 


— Čia Fergiusonas, — tarė balsas. — Ar tu koduotas? 
Aš — taip. | 
— Mano brangusis Čarli, žinoma, kad taip. — Kohenas 


mostelėjo Aniai ir Mošei. — Fergiusonas iš Londono. 

Jis paspaudė garso mygtuką ant telefono aparato. 

— Čarli, seni. 

— Nevadink manęs seniu vien todėl, kad pats buvai Sand- 
hurste. Bet džiaugiuosi galėdamas pasakyti, kad mano laips- 
nis vis dar aukštesnis. 

— Kas nors ypatinga, Čarli? 

— Smirdantis reikalas Libane. 

— Pasakok. 

Ir Fergiusonas papasakojo. 

Kai jis baigė, Kohenas tarė: 

— Plaktukų galvutės. Mes negalime to leisti. 

— Po vienos tokios galvutės Jeruzalė taptų nepanaši į save. 

— Būtent. Čarli, man reikia tai apsvarstyti. 

— Nori pasakyti, kad tau reikia pasikalbėti su savo dėde 
generolu? 

— Deja. 

— Jokių problemų. Bet tai juodas reikalas, Gideonai. Per 
daug nepasakok. | 

Generolas Arnoldas Kohenas, Pirmojo Mosado skyriaus 
galva, atsakingas už veiklą arabų vietovėse, sėdėjo savo ka- 
binete ir niūriai klausėsi sūnėno. 

Kai šis baigė, dėdė tarė: 

— Plaktukų galvutės. Tai labai rimta. 

— Tai ką darysime? Apšaudysime tą laivą iš oro? 

— Libano vandenyse? Eik jau, Gideonai, mes turime elg- 
tis gražiai, kol mūsų draugai anglai ir amerikiečiai kritikuoja 
Sadamą. 

— O jis tuo tarpu pasirūpins, kad galvutės išsprogdintų 
mūsų užpakalius. 

Jo sesuo Ania, stovinti su Leviu prie lango, įsiterpė: 

— Ar galiu kai ką pasakyti, dėde? 

— Žinoma, gali. Nuo tada, kai išmokai kalbėti, tu ieškai 
sau nemalonumų, tai kodėl šį kartą turėtų būti kitaip? 

— Kodėl mums nepasinaudojus Dilanu, dėde? Jis tikras 
velnias, tasai Dilanas, — prisimenat, kaip prieš keletą metų 
mes kartu dirbome Beirute? Jis neįtikėtinas. 


— Ji teisi, — pritarė Levis. — Svarbu, kad laivas ir jo 
krovinys būtų sunaikinti be mažiausio triukšmo, taip? 
— Ir? 


— Mes organizuosime nedidelę operaciją. Jei prisidėtų 
Dilanas, mes trise — Ania, Mošė ir aš — galėtume susitvar- 
kyti Al Šarize. Reikia tik gerų priemonių, ir mes iškelsime tą 
prakeiktą laivą į orą. 

— Jis teisus, — tarė Gideonas Kohenas. — Jokios viešu- 
mos. Jokių bombardavimų. 

— Man tai patinka, — tarė generolas. — Vykdykit. 


— Gerai, Gideonai, — sutiko Fergiusonas. — Atsiųsiu 
Dilaną. Ir jo kolegą amerikietį, kuris dirba tiesiogiai prezi- 
dentui. Jis bus labai naudingas. Duodu ragelį Dilanui. 

Po minutėlės Dilanas tarė siaubinga hebrajų kalba: 

— Kaip gyvuoji, niekingas šunie? 

— Dilanai, atrodo, kad mes turime bendrų reikalų. 

Jie perėjo į anglų kalbą. 

— Nesu tikras, kaip mes tai padarysime, — tarė Dilanas. — 
Jei norime išsprogdinti laivą vandenyje, mums reikia minų, 
semteksų, nardymo įrangos. 

— Mes tuo pasirūpinsime. Didelio triukšmo nekelsime. 
Tik aš, Levis, mano sesuo, tu ir tas amerikietis — iš viso pen- 
ki. Nenorime atkreipti dėmesio, nors viskas labai. pasikeitė 
nuo tų laikų, kai kartu dirbome Beirute, mano drauge. Dabar 
čia jau nėra tokia karo zona, kokia buvo. Žmonės stengiasi 
atstatyti infrastruktūrą, plėtoti turizmą ir panašiai. 

— Kur galėtų apsistoti Foksas? Beirute? 

— Ne, Al Šarize yra tokia sena maurų vietelė, perdaryta į 
viešbutį. Sakyčiau, jis apsistos ten. Jis vadinasi “Aukso namai". 

— Nelabai paranku mums. 

— Jokių problemų. Mes atplauksime motorine jachta, kaip 
kokie turistai. Tu su savo draugu galėsite likti laive. 

— Bet mes negalime rodytis “Aukso namų" bare. Neno- 
riu, kad Foksas sužinotų, jog tai mūsų darbas. Geriau jau jis 
manytų, jog tai izraeliečių veikla. 

— Ar pameni mano seserį Anią? 

— Kaip galėčiau ją pamiršti? Ji suvaidino naktinę pete- 
liškę geriau už pačią peteliškę. 

— To užteks, kad Foksas pakliūtų į spąstus. 

Dilanas nusijuokė. 

— Tikrai užteks. 

— Judu su Džonsonu, aš ir Levis pasiliksime mūsų laive, 
“Pamyre". Ania pabandys išspausti iš to vyruko kuo daugiau. 
Kai tik būsime pasiruošę, pasiųsime “Fortūną" į gelmes. 

— Jūs, izraeliečiai, tokie padorūs Žmonės, — tarė Dila- 
nas. — O laivą su visa įgula nė nemirktelėję pasiųsite į dugną. 

— Nė nebandę mirktelėti, — atsiliepė Kohenas. — Iki 
pasimatymo. 

“ Dilanas padėjo ragelį, ir Fergiusonas atsiduso: 

— Ką gi, vėl pradedam. 

— O kaip aš, sere? — pasiteiravo Hana Bernštain. 

— Tik ne šį kartą, inspektore. Dabar užteks Dilano su Blei- 
ku ir draugų iš Mosado. Bet jūs galėtumėt padirbėti su mūsų 
draugu Riganu ir išsiaiškinti, kur tas bunkeris. — Jis atsisuko į 
Roperį. — Esu tikras, kad majoras su džiaugsmu jums padės. 

— Su malonumu, sere, — atsiliepė Roperis. 

— Atleisk, Hana, myliu tave, bet turiu palikti. — Dilanas 
atsisuko į Bleiką su keista susijaudinimo išraiška veide. — Tai 
ką, drauguži, vėl grįžtame į karo zoną! 

Brendanas Merfis persilenkė per nedidelio krovininio lai- 
vo turėklus ir įsižiūrėjo į tolimas Sirijos šviesas. Laivas buvo 
registruotas Italijoje ir akivaizdžiai matęs geresnių dienų, ta- 
čiau po apšiurusia išore puikiai stukseno pagrindinės jo dalys 
— varikliai. Prieš dvi dienas jie paliko Juodąją jūrą ir iki šiol 
jiems sekėsi puikiai. | 

Prie jo prisiartino vyras jūrininko apsiaustu, laikydamas 
rankose puodelį su kava. Jis padavė puodelį Merfiui. Jo var- 
das buvo Dermotas Kelis; plaukai nemadingai airiškai švie- 
sūs, o veidas nelygus ir piktas. Jis prisidegė cigaretę. 

— Jėzau, Brendanai, tie suknisti arabai, toji įgula. Jei už- 
sirūkau salone, jie visi ima dėbčioti į mane. Gerai, kad turiu 
butelį su savimi. 

— Fundamentalistai, — atsiliepė Merfis. — Dievo armi- 
ja. Jie pasiryžę numirti, kad tik įtiktų Alachui, patektų į rojų, 
patirtų amžiną malonumą ir turėtų visas tas moteris. 

— Jie pamišę. 

— Kodėl? Tu manai, kad mes, katalikai, visada teisūs, o 
jie, musulmonai, klysta? Baik jau, Dermotai. 

Nuo tiltelio kopėtėlėmis nusileido arabas. Tai buvo laivo 
kapitonas, vardu Abdulas Savaras. 

— Kaip sekasi? — pasiteiravo Brendanas. 

— Puikiai. Atplauksime laiku. 

— Tai gerai. 

— Kas nors ne taip? — paklausė Savaras. 

— Aš pasiilgau kiaušinienės su kumpiu pusryčiams, — 
tarė jam Kelis. 

— Mes stengiamės, pone Keli, bet kai kurie dalykai yra 
neįmanomi. 

— Jūs tikriausiai susidurtumėt su atvirkštine problema 
Dubline, — nesiliovė Kelis. 

— Būtent. 

Savaras užlipo kopėtėlėmis, o Merfis nuramino Kelį. 

— Nedrumsk vandens, Dermotai. Negali tikėtis gauti ge- 
ros airiškos kiaulienos itališkame laive su arabų fundamenta- 
listų įgula Sirijos pakrantėje. 

— Gerai, tada galvosiu tik apie pinigus. 

— Auksą, Dermotai, auksą. Kad jau užsiminiau, reikia 
patikrinti. 

Jis nuėjo į laivo galą ir nusileido trapu į galinį saloną. 
Jame buvo dvi dėžės, susuktos į maišus. 

Dermotas prisidegė cigaretę. 

— Atrodo it šlamštas. 

— Penki milijonai auksu, Brendanai. 

— Iš kur mums žinoti? 

— Nes Sadamas nori, kad kitą mėnesį pristatyčiau dar vieną 
krovinį, todėl nemanau, kad jis imtų mulkinti mus su šiuo. 

— Manai, kad išdegs? 

— Viskas apskaičiuota iki smulkmenų. Foksas atskrenda 
lėktuvu. Mes iškrauname auksą, nuvežame jį į Beiruto oro uos- 
tą, kur kai kurie pareigūnai jau patepti iš anksto. Lėktuvas 
turėtų skristi į Dubliną, bet pakeliui nusileis į seną oro pajėgų 
bazę Laufe. Mes išsikrausime mūsų dalį, o Foksas, paskelbęs 
apie nukrypimą nuo kurso dėl oro salygų, skris toliau. 

— O kur jis skris? 

— Tikriausiai į Hetrou, bet pakeliui, kai lėktuvas pa- 
sieks nekontroliuojamą oro erdvę, dar kartą nusileis savo val- 
dose Kornvalyje, kurios vadinasi Pragaro žiotys. Ten nuo 
Antrojo pasaulinio karo išlikęs KOL aerodromas. Takelis ga- 
na grubus, tačiau tokiam lėktuvui kaip “Galfstrymas" nieko 
neatsitiks. 

— Skamba puikiai, Brendanai. 

— Ir man taip atrado, Dermotai. 

Kelis nusišypsojo ir išsitraukė iš kišenės pusę butelio “Pe- 
di" viskio. Nugėręs geroką gurkšnį, ištiesė butelį Brendanui. 

— Už airišką kiaulieną, kiaušinius, duoną ir lietų. — Jis 
šyptelėjo. — Pasiilgau lietaus, Brendanai. Gero airiško lietaus. 

Gideonas Kohenas, jo sesuo ir Mošė Levis išplaukė iš 
jachtų prieplaukos netoli Haifos kateriu, niekuo neišsiskirian- 
čiu iš kitų tokių, turistų nuomojamų nardymui. Gale gulėjo 
oro balionai, apačioje buvo septynios kajutės, virtuvė ir kiti 
patogumai. 

Kohenas turėjo britų pasą, išduotą Džiulijano Granto var- 
du; jo sesuo ir Levis tapo ponia ir ponu Frobišeriais, irgi bri- 
tais. Jų legendos buvo be priekaištų, ir Libanas, ištroškęs tu- 
ristų pinigų, be vargo suteikė vizas ir išleido į Al Šarizą. 

Kohenas stovėjo prie šturvalo, Levis rymojo šalia, o Ania 
dairėsi pro pusiau pravertą langą. 

— Pakartojam dar kartą, — tarė jos brolis. — Judu su 
Moše užsiregistruosite “Golden Pelis“ viešbutyje. Ir nepa- 
miršk, Moše, kad kambariu dalysiesi su mano seserimi. 

— Kaip galėčiau tai pamiršti, pulkininke? 

— Foksas užsiregistravo su tais dviem banditais Falkone 
ir Ruso. Tu, Ania, suvaidinsi laisvo elgesio merginą bare — 
gal pavyks išpešti kokios informacijos. 

— O varge, — atsiduso ji. — Štai ir vėl. MGM, šešta 
scena, kekšė. 

Jos brolis nusišypsojo 1r apkabino laisva ranka. 

— Ne, labai patraukli kekšė. — Jis papurtė galvą. — Šis 
reikalas pavojingas, sesut. Mes negalime suklysti. 

— Mes bent jau turime Dilaną. 

Jis garsiai nusijuokė. 

— Dieve mano, taip, vargšelė “Fortūna" net nenutuokia, 
kas jos laukia. 


Pakeliui į Beirutą Dilanas tarė Bleikui: 

— Taigi mus domins elektronikos gamyklų kūrimas, bend- 
ra anglų ir amerikiečių įmonė, darbo vietos visiems. Atvyko- 
me trims dienoms. 

— Manai, viskas bus gerai? 

— Žinoma, ne. Žmonės bando atstatyti šalį, bet juos su- 
pa tokie, kurie pasirengę nukąsti vienas kitam kiaušus. 

— Ir tada mes prisijungiame prie Koheno kompanijos it 
kokie atostogaujantys nardytojai. 

— Ir pasiunčiame “Fortūną" į dugną — su visomis gal- 
vutėmis ir kitkuo. 

— O įgula? 

— Žudikai fanatikai. Jei nenorėtų rizikuoti, jų nebūtų laive. 

— Bet, Dilanai, laive penki milijonai aukso. 

— Taip, argi tai, kaip sako Fergiusonas, neskanu? Jis 
irgi keliaus į dugną. Koks žavus posakis tokiam žaviam daik- 
tui. — Jis pamojo aviacijos seržantui Medokui. — Atnešk 
man dar viskio! Aš jau švenčiu įsivaizduodamas, kaip jausis 
Džekas Foksas. | 


Foksas užsiregistravo “Golden pelis" viešbutyje su Fal- 
kone ir Ruso. Jam skyrė gražų kambarį pirmajame aukšte — 
marmuras, kilimai, maurų nuotaika. Jis jautėsi puikiai. Koli- 
ziejus liko tik blogas prisiminimas, tuo labiau, kad jo advo- 
katai sako, jog viską galbūt pavyks sutvarkyti. Sutvarkys jie 
ar ne, bet auksą jis tikrai gaus. Be to, grynieji, kuriuos jam 
skolingas Merfis, dar labiau pataisys reikalus. 

— Viskas gerai, sinjore? — paklausė Falkonė. 

— Geriau nebūna. Šiąnakt lemiama naktis, Aldo. Viena 
preke vis dar gali pasitikėti. Ar pasitikrinai uoste? 

— Taip, sinjore, “Fortūna" atplaukia dešimtą. Įgula — 
dvylika arabų. Jie išplaukė Juodąja jūra užvakar. 

—- Kur jie švartuosis, prieplaukoje? 

— Ne, joje nėra vietų. Už kelių šimtų jardų nuo vartų į 
įlanką. 

— Puiku. Zinu, nusimaudysiu po dušu, tada vakarieniau- 
sime. Pasimatysime vėliau. 


Jų lėktuvas nusileido vėlyvą popietę. Dilanas ir Džonso- 
nas užsiregistravo kaip Raselas ir Gontas ir taksi išvažiavo į 
Al Šarizą. Pakeliui Dilanas paskambino Kohenui į mobilųjį 


telefoną. 


— Lafajete, mes jau čia. Sakau tai ir nuo Bleiko. 

— Mes irgi čia. Žemutinėje jachtų įlankoje. *“Pamyras" — 
trečia prieplauka. 

— Iki pasimatymo. — Dilanas išjungė savo telefoną ir 
perdavė informaciją vairuotojui. 

Kohenas iš katerio stebėjo, kaip “Fortūna" meta inkarą. 
Po kurio laiko jis tarė Aniai: 

— Tau metas. Aš tenoriu sužinoti, ką jis sumanęs. Gal tai 
padėtų mums numatyti jo veiksmus. 

— Žinoma, — tarė ji. 

— Ir dar kai kas. — Jis keistai sumišo. — Pareiga yra 
pareiga, bet tu mano mylima sesutė. Nesiartink prie jo per 
daug. Jis pavojingas. 

Ania pakštelėjo jam į skruostą. 

— Ei, broliuk, nesijaudink. 

Ji užsiregistravo viešbutyje, persirengė, tada nusileido į 
barą. Ania atrodė nuostabiai — juoda mini suknelė, ilgi tam- 
sūs plaukai — tikra gražuolė. Ji atsisėdo prie baro, ir Foksas, 
sėdintis su Falkone ir Ruso prie lango, iš karto ją pastebėjo. 
Foksas linktelėjo Falkonei, atsistojo, priėjo prie baro ir prisė- 
do šalia. 


— Sveika. 
— Amerikietis! — nusišypsojo ji. — Ką čia veikiate? 
— Tiriu turistines perspektyvas, — slidžiai atsiliepė jis. — 


O jūs? 

— O aš atvykau iš Londono su savo vyru tais pačiais tiks- 
lais. 

— Su vyru? — nusivylė Foksas. 

— Na, jį iškvietė į Tel Avivą. Paliko mane vieną trims 
dienoms. 

Foksas uždėjo ranką ant jos rankos. 

— Kaip siaubinga palikti tokią gražią damą vieną. Bet 
dabar jūs turite mane. Ar jau vakarieniavote? 

— Ne. 

— Prisijunkite prie manęs. 

Ania sutiko. Vakarienė, pusiau arabiška, pusiau europie- 
tiška, buvo soti, gausiai laistoma “Kristal" šampanu. Ji Kant- 
riai kentė jo ranką ant savo šlaunies ir laukė. Pagaliau Falko- 
nė, kuris stovėjo prie lango, atsiliepė į telefono skambutį, pri- 
ėjo prie Fokso ir kažką sušnabždėjo. 

Foksas spustelėjo jai šlaunį. 

— Paklausyk, man reikia eiti. 

— Kaip gaila. 

Buvo dešimta valanda. Foksas tarė: 

— Aš užtruksiu porą valandų. Ar tu dar būsi čia? 

— Žinoma. Iki pasimatymo. 

Foksas ir Falkonė išėjo. Ania pasekė juos ir pasislėpusi 
palmių šešėliuose pasiklausė pokalbio terasoje. 

— “Fortūna" atplaukė, sinjore. 

— Gerai. Auksą iškelsime per dvi valandas. 

— Tik vieno nesuprantu, — tarė Falkonė. — Tos galvu- 
tės trumpo nuotolio? 

— Tikrai taip. 

— Nieko nesuprantu. Juk mes kalbame apie Iraką. Jos 
negali šaudyti iš Irako. 

— Aldo, tu nesupranti. Jas labai paprasta sumontuoti ir 
iššauti. “Fortūna"" bus šaudymo pakyla. Visa įgula, kaip ži- 
nai, yra Dievo armija. Jie visi trokšta nušluoti Tel Avivą nuo 
žemės paviršiaus. Dėl Jeruzalės tai jie keistai galvoja. Juk pa- 
galiau tai antras pagal svarbą musulmonų miestas. 

— Dieve, tie žmonės tikri gyvuliai. 

— Priklauso nuo to, kaip į tai pažiūrėsi. O dabar judam. 

Ania paskambino broliui ir perdavė informaciją. 

— Gerai, o dabar dink iš ten, — paliepė Gideonas. — 
Laukiu tavęs pusvalandį. 


“Pamyre" Dilanas, Bleikas, Kohenas ir Levis sėdėjo po 
storu apdangalu ir studijavo uosto žemėlapį, kai atvažiavo 
Ania. Ji sumokėjo taksistui ir įžengė į katerį. 

— Jėzau, moterie, — aiktelėjo Dilanas. — Atrodai kaip 
iš šešiasdešimt ketvirto “Vogue" žurnalo puslapio. Turėtum 
būti jauna žydė motina, besirūpinanti vaikais ir sunkinanti vy- 
rui gyvenimą. O tu vis lakstai ir šaudai blogiečius. 

— Tokia jau mano prigimtis, Dilanai. Kas tavo draugas? 

— Bleikas Džonsonas. Buvęs FTB agentas, dabar dirba 
prezidentui, todėl prašau gerbti ir mylėti. 

Ania paspaudė Bleikui ranką. 

— Malonu susipažinti, — tarė ji ir atsisuko į brolį. — 
Kaip sakiau, nugirdau Foksą kalbant su tuo kitu vyruku tera- 
soje. Auksas tikrai laive, galvutės taip pat. Labiausiai neramu 
dėl to, kad jie ketina panaudoti laivą kaip platformą, o taiki- 
nys turėtų būti Tel Avivas. 


Atpildo valanda 


— Nebus, jei mes susprogdinsime tą daiktą vandenyje. 

— Pats nebūčiau geriau pasakęs, — tarė Dilanas. 

— Ir geriau kuo greičiau, — įsikišo Bleikas. — Laivas jau 
čia. Foksas norės iškrauti jį kiek galima skubiau. Roperis sakė, 
kad jis ketina išskristi dešimtą valandą ryto. 

— Gerai, tada pradedam. — Kohenas pažiūrėjo į Dilaną. — 
Kaip veiksime? 

— Ar pameni devyniasdešimt ketvirtuosius Beirute, kai 
išsprogdinome laivą su jame buvusiu plutoniu? 

— Nori pasakyti, tu išsprogdinai, — pataisė jį Ania. 

— Ir kaip tu tai padarei? — pasiteiravo Bleikas. 

— Panėriau, priplaukiau prie inkaro grandinės, sukėliau 
nedidelį sąmyšį, įmečiau į variklių skyrių bloką semteksų — 
ir viskas. 

— Skamba neblogai, — tarė Kohenas. 

— Vieno aktoriaus spektaklis? — nepritariamai papurtė 
galvą Bleikas. — Man tai nepatinka. 

— Bleikai, Vietnamo karas jau seniai baigėsi. 

— Netaukšk nesąmonių, Šonai. Mes eisime kartu. 

Dilanas atsiduso. 

— Gerai, tai tavo laidotuvės. — Horizonte blykstelėjo oran- 
žinė švieselė, o tolumoje įsižiebė apsauginės “Fortūnos" lem- 
pos. — Pradedam, — tarė Dilanas. — Laikas gelbėti pasaulį. 


Falkonė, Ruso ir Foksas vandens taksi nuplaukė iki “For- 
tūnos" ir sustojo prie plieninių laiptų. Foksas liepė taksistui 
palaukti, o pats nusivedė bendrininkus į kajutę, kur jų laukė 
Brendanas Merfis, Dermotas Kelis ir kapitonas Savaras. Fok- 
sas ir Brendanas apsikabino. 

— Gerai atrodai, — pagyrė Merfis. 

— O tavo, drauguži, šypsena dar platesnė, kai žinai, kas 
mūsų laukia krante ir pakeliui į mano lėktuvą. 

— Eikš ir pažiūrėk. 

Merfis nusivedė jį į saloną laivo pasturgalyje, kur gu- 
lėjo dvi dėžės. 

— Penki milijonai, Džekai, — tarė jis. — Jaučiuosi taip, 
tarsi būčiau Dievo numylėtinis. 

— Tai todėl, kad tu airis, šikniau, — neslėpė džiūgavimo 

Foksas. — Eikim išgerti, tada iškrausime šį krovinį. Manęs 
laukia vandens taksi. 


Šalia “Pamyro" laukė pripučiama valtis. Dilanas ir Blei- 
kas jau stovėjo su juodais nardytojų kostiumais, apsijuosę svo- 
rio diržais. Abu turėjo po atskirą oro balioną, nardymo krepšį 
ir brauningus su vidaus duslintuvais. Dilanas dar turėjo tris komp- 
lektus semteksų, užtaisytų trijų minučių taimerių pieštukais. 

Gideonas Kohenas atsisuko į seserį ir Levį. 

— Aš juos nuplukdysiu. Laukite čia ir būkite pasiruošę 
išplaukti. 

Ania padvejojo, tada pasičiupo Uzi kulkosvaidį ir žengė 
prie Dilano ir Bleiko. 

— Tik ne šį kartą. Tau gali prireikti pastiprinimo, o Mo- 
šė valdo laivą geriau už mane. 

Kohenas atsiduso. 

— Tu man gyva bėda. Gerai, pasiimk naktinius žiūronus 
ir stebėk, kas dėsis. 

Jie nusiyrė į uostą ir sustojo per šimtą metrų nuo “Fortū- 
nos". 

— Pirmyn, — šnipštelėjo Dilanas ir užsitraukęs naro kau- 
kę panėrė. 

Laivas skendėjo blankioje šviesoje, nušviesdamas van- 
denį aplink save. Dilanas sustingo šalia metalinių laiptų, nu- 
siplėšė švarką ir oro balioną, tada išsitraukė iš krepšio brau- 
ningą ir užtaisė. Bleikas išniro šalia. Tą minutę laiptų viršuje 
pasirodė arabas. Dilanas tučtuojau iššovė, ir kūnas nusirito į 
vandenį. Dilanas puolė laiptais į viršų. Tuo tarpu Bleikui iš- 
kilo kita problema. 

Arabas, vairavęs vandens taksi, apstulbęs pamatė, kaip Di- 
lanas išniro iš vandens ir nušovė jūreivį. Jis nusviedė į vandenį 
cigaretę, atsistojo, ir Bleikui neliko nieko kito, kaip jį nušauti. 

Denyje kurį laiką buvo ramu, tada pasigirdo balsai. Ant til- 
telio pasirodė kapitonas Savaras, laikydamas rankose automatą. 

— Selimai, ar tu ten? Kas yra? 

Dilanas atsiliepė arabiškai. 

— Čia Mosadas, šunie. Atėjome tavęs. 

Savaras ėmė aklai šaudyti į tamsų denį, ir Bleikas, užsi- 

ropštęs šalia Dilano, atsakė tuo pačiu. Pažiro langų stiklai. 
Foksas, Falkonė ir Ruso, stovėję ant tiltelio, krito ant žemės. 

— Kas čia darosi, velniai rautų? — suriko Foksas. 

— Izraeliečiai. Kažkas ten paminėjo Mosadą. 

— Pridenk mane, — tarė Dilanas Bleikui ir pritūpęs nu- 
bėgo į variklių skyrių. Jis skubiai atplėšė liuką, išėmė iš krep- 
šio du blokus semteksų, nustatė taimerį ir sumetęs juos į angą 
uždarė liuką. 

Kol Dilanas bėgo pas atsišaudantį Bleiką, Savaras pada- 
rė vieną klaidą. Jis įjungė dar daugiau šviesų. Dilanas su Blei- 
ku pritūpė už gelbėjimosi valties. Iš laivo apačios pasipylė 
ginkluoti įgulos nariai. 

Savaras nesiliovė šaudęs, prie jo prisidėjo Falkonė ir Ru- 
so, todėl Ania, klūpodama pripučiamoje valtyje, perliejo denį 
ir tiltelį kulkų serija iš kulkosvaidžio. Viena kulka pataikė Sa- 
varui į galvą, ir šis nugriuvo. Foksas su savo parankiniais su- 
sigūžė. Falkonės veidas buvo kruvinas. 

— Dabar dingstam, Bleikai, — paragino Dilanas. — Mes 
turime tik tris minutes. Šliaužk dešiniau. Ten yra dar viena 
valtis, ji mus pridengs. 

Ania pažiūrėjo pro žiūronus. 

— Matau juos. Jie šliaužia dešiniojo borto link, — tarė ji 
Mošei Leviui. 

— Tikriausiai Dilanas jau padėjo semteksus. Jiems liko 
ne daugiau kaip dvi minutės. 

— Tai judėk. 

Mošė įjungė didžiausią pavarą ir prašvilpė pro laivo no- 
sį. Ania nesiliaudama kaleno į šoninį denį ir tiltelį, ir Dilanas 
su Bleiku tuo pasinaudojo. Foksas spėjo pamatyti juos iššo- 
kančius ir čia pat pričiuožiančią valtį. Ania išmetė jiems vir- 
vę, Dilanas su Bleiku įsikibo į ją, ir valtis dingo tamsoje. 

— Jie iššoko iš laivo, sinjore, — tarė Falkonė. — Neil- 
gai pabuvo. 

Ilgi rižikingo gyvenimo metai buvo ganėtinai išlavinę 
Fokso pojūčius. Jis tučtuojau padarė išvadą. 

— Tai todėl, kad jie jau padarė tai, ko atėjo. Nešdinki- 
mės iš čia! | 

Jis nuskuodė laipteliais žemyn, Falkonė ir Ruso neatsiliko 
nė per žingsnį. Šoniniame denyje jie atsimušė į Merfį ir Kelį. 

— Kas čia, velniai rautų, darosi? — nustebęs šūktelėjo 
Mertis. 

— Mosadas. Jie paliko laive sprogmenų. Dingstam! 

— Jėzau. 

Jie nuskubėjo metaliniais laipteliais ir sugriuvo į vandens 
taksi. Foksas užvedė variklį, Falkonė su Ruso išmetė negyvą 
arabą į vandenį, ir jie nušvilpė vandens paviršiumi. 

Jie buvo už kokio šimto metrų, kai laivas sprogo. Denis 
išlėkė į orą, tiltelis įgriuvo, į dangų šovė liepsnos. Du ar trys 
arabai spėjo nušokti nuo laivagalio, ir laivas, lūžęs pusiau, 
labai greitai pradingo po vandeniu. Vandens paviršiumi atskri- 
do silpni riksmai ir degėsių kvapas. 

— Ar grįšime, sinjore? — paklausė Falkonė. 

— O ko? Aš noriu kuo skubiau patekti į oro uostą ir išsi- 
nešdinti iš šios suknistos vietos. Perimk vairą. 

Foksas prisidegė cigaretę, Falkonė pasuko taksi prieplau- 
kos link. 

— Viskas prapuolė — ne tik raketos, bet ir auksas, — 
sudejavo Merfis. 

— Žinau. Gyvenimas tikras pragaras. — Foksą ištiko be- 


protiško juoko priepuolis. 


— Bet kaip jie sužinojo? 

— Čia Vidurio Rytai, Brendanai. Izraeliečiai turi pakan- 
kamai patirties, kaip apsunkinti arabams gyvenimą. Manai, 
kad jie negali sužinoti, ką sumanęs Sadamas? Juk tiek draugų 
— nuo Londono iki Vašingtono. — Jis sviedė nuorūką į van- 
denį. — Be to, tie niekšai moka kovoti. 

— Tiek aukso. Negaliu tuo patikėti. 

— Geriau susitaikyk su tuo. 

— Tai atgal į Hetrou? 

— Nėra prasmės čia likti. Ar jūs su Keliu skrisite? 

— Ne, mes skrendame į Paryžių, o tada į Dubliną. 

Taksi įsirėžė į prieplauką. Fokso laukė limuzinas su vai- 
ruotoju arabu. 

— Aš važiuoju į “Golden pelis", susidedu daiktus ir.va- 
rau. Tai gal bent iki viešbučio pavėžėti? 

— Ne, mes pasiimsime taksi ir važiuosime tiesiai į oro 
uoštą. 

— Jūs neturite jokio bagažo — viskas liko laive. Galite 
keistai atrodyti. 

— Aš pažįstu šias vietas. Netoliese yra naktinis turgus. 
Ką nors nusipirksime. Jokių problemų. 

— Gerai. 

Išlipę į prieplauką, jiedu paėjėjo į šalį. 

— Jėzau, man taip reikėjo to aukso, — atsiduso Merfis. 

— Man irgi, — pritarė Foksas. | 

— Tai ką darysi? 

— Turiu kai ką numatęs Londone, kas turėtų pagerinti 
reikalus. 

— O, gal tau reikia pagalbos? 

— Ne šį kartą. O tu? 

— Grįšiu į Kilbegą pamąstyti. Aš dar nebankrutavęs. 

— Tu vis dar skolingas man daug ką iš tą bunkerio. Ži- 
nau, kad jame turi mažiausiai milijoną. 

— Žinau, žinau. Keletas bankų apiplėšimų, ir išlaidos pa- 
sidengs, be to, ir karas netrukus prasidės. 

Foksas ištiesė ranką. 

— Sėkmės. Palaikyk ryšį. 

— Būtinai. 

Jie sugrįžo prie limuzino. Foksas, Falkonė ir Ruso įlipo, 
ir jis pajudėjo. 

Merfis įkvėpė šilto, prieskonių kvapų prisisunkusio oro. 

— Šlykšti vieta, Dermotai. Grįžkime namo, į civilizaciją. 


Bleikas buvo sužeistas į dešinįjį petį. Ania suteikė jam 
pirmąją pagalbą. “Pamyre" vyravo džiugi nuotaika. 

Dilanas su Bleiku persirengė ir atėjo į saloną. Mošė Levis 
pilstė į taures vyną, iš dušo, susisupusi į rankšluostį, atėjo Ania. 

— Kur Gideonas? — paklausė Dilanas. 

— Kalba telefonu. 

Gideonas kalbėjosi su savo dėde Tel Avive. Generolas Ko- 
henas išklausė ir pliaukštelėjo sau per šlaunį. 

— Nuostabu. Tai bent ėjimas. 

— Dilanas ir Bleikas Džonsonas netrukus grįžta į Lon- 
doną. 

— Perduok jiems mano geriausius linkėjimus. O kaip 
Ania? 

— Ji turėtų gauti medalį. Ania nepakartojama. 
— Mosadas medalių nedalija, tu tai Žinai. Bet aš pavai- 
šinsiu jus visus puikia vakariene. 


Beirute Foksas, Falkonė ir Ruso įsėdo į savo lėktuvą, ku- 
rį atidžiai stebėjo Leisis ir Peris, aprūpinti trijulės nuotrauko- 
mis. Lėktuvas ramiai pakilo į penkiasdešimties tūkstančių pėdų 
aukštį ir pasuko Viduržemio jūros link. Ruso sėdėjo gale. Stiu- 
ardesė pasiūlė visiems gėrimų ir valgiaraštį. Foksas mostelė- 
jo jai pasišalinti. 

Falkonė sėdėjo priešais jį. 

— Ką dabar darysime, sinjore? 

— Nežinau, Aldo. Aš ką tik praradau visą lobį. Merfis 
irgi velniškai daug neteko, o jis dar skolingas man Dievas ži- 
no kiek už tuos ginklus bunkeryje. Koliziejus uždarytas. — 
Jis giliai atsiduso. — Dabar liko tik broliai Džago ir tas rei- 
kalas su Baltojo deimanto kompanija. Dešimt milijonų. Ketu- 
ri jiems, šeši man. 

Palydovė atnešė Falkonei degtinės ir martinio kokteilį. 
Jis paragavo ir tarė: 

— O kodėl ne visi dešimt, sinjore? Kodėl mums patiems 
to nepadarius? Mudu su Ruso susidorotume. Dar ilgai teks 
laukti, kol atsipirks, ką tik ką praradote. 

Foksas gurkštelėjo šampano. 

— Tu tikrai labai nedoras, Aldo. Man tai patinka. 

Falkonė šyptelėjo, prisiminęs savo pokalbį su Donu Mar- 
ko mobiliuoju telefonu iš tualeto. Jis papasakojo Donui visą 
apgailėtiną istoriją. 

Donas Marko pasakė: 

— Bus dar blogiau. Jei nežinočiau tiesos, pasakyčiau, kad 
tai vėl Dilano ir Džonsono darbas. Bet tu sakai, kad tai buvo 
izraeliečiai? 

— Nėra jokios abejonės. Jie prisistatė. 

Prisimindamas tai, Falkonė tarė: 

— Džago. Jie gyvuliai, sinjore. Kaip sakiau, leiskite man 
su Ruso pasirūpinti jais. 

— Tai tikrai įdomi mintis, — šyptelėjo Foksas. — Pažiū- 
rėsim. 


Atpildo valanda 


Londone Fergiusonas išklausė Dilano pasakojimą ir link- 
telėjo. 

— Nepriekaištingai atlikta. Mūsų draugai iš Mosado pui- 
kiai pasidarbavo, bet ir judu su Bleiku šaunuoliai. 

— Pagyrimas iš jūsų lūpų, brigadininke, tikras medus. 

— Neįsijausk, Dilanai. Greitai pasimatysime. 

Fergiusonas kurį laiką sėdėjo mąstydamas, tada išsikvietė 
limuziną, užsivilko paltą ir liepė vairuotojui nuvežti jį į Pain 
Grouvą, kur Hana Bernštain dirbo su Šonu Riganu. Jį pasitiko 
Helena Blek ir nuvėdė į Roperio kabinetą. Majoras sėdėjo prie 
vieno iš kompiuterių, Riganas šalia jo, Hana iš kito šono. 

— Ką gi, vaikai, galiu nudžiuginti, kad Al Šarize ką tik 
įvyko sprogimas. “Fortūnos" su visa arabų įgula nebėra. Ne 
tik raketos, bet ir penki milijonai aukso, kuriuos turėjo pasi- 
dalyti Merfis ir Foksas, nugrimzdo į dugną — ačiū Čekoslo- 
vakijai už dovaną pasauliui — semteksus. 

— Jėzau Marija, — pabalo Riganas. 

— Minutėlę, brigadininke. — Roperis pabarškino į kla- 
višus ir pažiūrėjo į ekraną. — Taip, į dviejų šimtų jūros sieks- 
nių gylį. Tame uoste yra įduba. Bet vis tiek būtų labai sunku 
ištraukti. 

— Kas toliau, sere? — pasiteiravo Hana. — Kilbegas? 

— Ar toli pasistūmėjote? 

— O, Šonas mums labai padėjo. Dabar turiu grandiozinį 
planą, — atsiliepė Roperis. — Gal norėtumėt pamatyti? 

— Ne, palaukime Dilano ir Bleiko. — Jis atsisuko į Ha- 
ną. — Ar yra žinių iš Solterio? 

— Ne, sere. 

— Ko gero, reikia jį aplankyti. 

— Ar norite, kad eičiau kartu, sere? 

Fergiusonas papurtė galvą. 

— Ne, tęskite darbą su Riganu ir majoru. — Jis pažiūrė- 
jo į Heleną. — Kaip jums patiktų ekskursija į Londono nusi- 
kaltėlių pasaulį, majore seržante? 

— Nieko kito labiau nenorėčiau, brigadininke. 

— Gerai, tada pirmyn, — tarė Fergiusonas ir pirmasis 
pasuko durų link. 

Solteris ir Bilis sukiojosi vienoje iš žymiausių Londono 
užeigų “Aklasis elgeta", kur rinkdavosi visas gangsterių elitas: 
broliai Krėjai, Ričardsonai ir kiti. Šiuo vakaro metu čia buvo 
jau ankšta, nors didelę dalį lankytojų sudarė turistai — organi- 
zuotos kelionės į šią užeigą — dar viena spektaklio dalis. 

Solteris pamojo liesam vyrukui, albinosui juodais marš- 
kinėliais ir kostiumu. 

— Jis vienas iš geriausių spynų ir seifų specialistų, Bili. 
Mančesteris Čarlis Fordas. O tas stambus juodukas šalia jo — 
Amberis Freizeris. Auksinių rankų meistras, nors, beje, turi ir 
smegenų. Jie artimi draugai. 

— Ką tu turi omeny — artimi draugai? — paklausė Bilis. 

— Na, žinai, gėjai. Homoseksualai. 

Bilis papurtė galvą. 

— Galiu pasakyti tik tiek, kad jie atsisako velniškai gero 
dalyko. 

— Visokių būna, Bili. Paklausinėkim jį. 

Jis gestais pakvietė, ir Fordas priėjo. Freizeris neatsiliko 
nė per žingsnį. 

— Čarli, sūnau, ir Amberi. — Solteris paspaudė jiems 
rankas. — Čia mano sūnėnas Bilis. Saugokitės. Jis tikras chu- 
liganas. 

— Kaip ir mes visi, ar ne? — tarė Fordas. 

— Prisėskit, išgersim. Galbūt pasiūlysiu jums kokį dar- 
belį. 

Jis jau žinojo, kad Fordas ir jo draugužis užimti, bet no- 
rėjo patikrinti vandenis. 

— Ką siūlai, Hari? — paklausė Fordas. 

— Organizuoju kai ką stambaus. Nesakysiu ką, bet man 

reikalingi geriausi žmonės, o tu, Čarli — pripažinkim tiesą, — 
esi geriausias. 

— Apie kokį laiką mes kalbame? 

— Ateinančias dvi savaites. 

— Neišdegs, Hari. Supranti, kitą mėnesį galėčiau padėti, 
bet šiuo metu jau esu užimtas. 

— Tau pasisekė. Tikiuosi, reikaliukas geras? 

— Labai geras, Hari, labai ypatingas. 

— Daugiau gali nesakyti. Jei ko nežinau, apie tai ir ne- 
kalbu. — Jis toliau klausinėjo apsimestinai abejingai. — O 
kaip Filas Safiro? 

— Įkliuvo praeitą savaitę. Sėdi Vest Endo centrinėje. 
Galėtum šnektelėti su Hju Belovu. Žinai, jis sakosi tuo ne- 
beužsiimąs, bet mane jis daug ko išmokė. Priklauso nuo to, 
ką siūlai. 

— Ačiū už mintį, — atsakė Solteris. 

Tą minutę į restoraną įėjo broliai Džago ir atsistojo baro 
gale. Fordas pašoko. 

— Turiu eiti, sūnau. Pasimatysime. 

— Pasirūpink savim, — atsisveikino Solteris. 

Fordas ir Freizeris nuėjo prie brolių Džago. 

— Atrodo, viskas aišku, — tarė Bilis. 

— Aha. Bet mums reikia tiksliai sužinoti, ką jie suplanavę. 

— Ir kaip mes tai padarysime? 

— Senu ir įprastu būdu. Paseksime juos. Eime. 

Baksteris ir Holas laukė jų reindžroveryje. Solteris tarė 
jiems: | 

— Nelaukite manęs, aš pasigausiu taksi. Bilis tegu lieka 
su jumis. Džago viduje, su Mančesteriu Čarliu Fordu. Kai jie 
išeis, pasekite. Džo, pirštinių skyrelyje yra tie rusiški nakti- 
niai žiūronai. 

— Žinau, Hari. 

— Sėkmės, — palinkėjo jiems Solteris ir nuėjo. 

Po pusvalandžio pasirodė broliai Džago, Fordas ir Frei- 
zeris. Jie paėjėjo gatve, įsėdo į jų laukusį Fordo autobusiuką 
ir nuvažiavo. Bilio nuostabai, jie pasuko namų kryptimi, Vo- 
pingo link. Vėlyvas vakaro judėjimas buvo dar gana didelis, 
ir Baksteris važiavo gerokai atsilikęs. Pagaliau autobusiukas 
įsuko į siaurą gatvelę tarp neseniai suremontuotų sandėlių. 

— Sent Ričardso dokas, — tarė Baksteris. — Praeitais 
metais jie pertvarkė tuos senus sandėlius į ofisus. 

— Ar kas nors čia gyvena? — paklausė Bilis. 

— Ne. 

— Tai ką, velniai griebtų, jie sumanę? Sustok gatvės ga- 
le ir paduok man tuos žiūronus. | 

Baksteris sustojo sienos šešėliuose, ir jie išlipo. Bilis nu- 
statė žiūronus ir spėjo pamatyti, kaip broliai Džago ir tie kiti 
du nusileido akmeniniais laipteliais į gargžduotą paplūdimį 
prie upės. Jie ėmė žingsniuoti paupiu, o Bilis stebėjo juos. 

— Atoslūgis, — tarė Holas. — Kitaip jiems tektų plaukti. 

— Jie dingo, — pranešė Bilis. — Palaukime. 

Po dešimties minučių kompanija sugrįžo, įlipo į autobu- 
siuką ir nuvažiavo. 

— Gerai, — tyliai sumurmėjo Bilis. — Džo, paimk iš ro- 
verio prožektorių, eisime pasidairyti. 


Jis gana lengvai rado tai, ko ieškojo: senovinėje akmeni-. 


nėje sienoje žiojėjo arkinis įėjimas į tunelį, apaugęs drėgno- 
mis, slidžiomis samanomis. Aplinkui tvyrojo upės drėgmės 
kvapas. Bilis įėjo į tunelį, skrosdamas tamsą prožektoriaus 
šviesa, ir netrukus priėjo didžiulius aprūdijusius grotuotus var- 
tus. Ant jų kabojo labai aprūdijusi spyna. 

— Ko jie čia ieškojo? — nusistebėjo Baksteris. 

— Dievas žino, bet ir mes sužinosime. Važiuojame pas 
Harį, — ir Bilis apsisukęs išskubėjo iš tunelio. 


Haris Solteris sėdėjo baro gale prie savo asmeninio sta- 
liuko ir gurkšnodamas alų klausėsi. | 

— Sent Ričardso dokas. Aš kažką apie jį turiu, Bili. — 
Jis šūktelėjo Dorai, ir ji išlindo iš už baro. Solteris apkabino 
ją per liemenį. — Surask mano kabinete bylą apie Sent Ri- 
čardso doką, mieloji. 

— Dėl tavęs viską padaryčiau, Hari. 

— Taip, Žinau, bet dabar atnešk tik tą suknistą bylą. 


Ji grįžo po.kelių minučių. Haris atsivertė bylą ir išsiėmė 


planą. 
— Du prekybos bankai, nekilnojamojo turto agentūra, 
nuosavybės firmos, du restoranai, Baltojo deimanto kompa- 

nija. — Jis atsilošė. — Jėzau Kristau, ne, negali būti. Tokią 
vietą šiais laikais? Ten juk moderniausia apsauga. Neįmano- 
ma. Negaliu tuo patikėti. 

Stebėdamasis pats savimi, Bilis ėmė jį raminti. 

— Neskubėk, Hari. Pagalvokim, ką dar jie galėjo veikti 
tame tunelyje. 

— "Tu teisus, Bili, tu mokaisi. — Solteris atsisuko į Ho- 
14. — Pasižvalgyk salėje. Gal pamatysi tą seną išvėpėlį Hendį 
Gryną. Paprastai jis čia būna. Buvęs baržos kapitonas. Nėra 
nieko, ko jis nežinotų apie upę — bent jau daugiau už mane, 
o tai jau šį tą sako. 

Holas išėjo ir netrukus sugrįžo su nukaršusiu ir susi- 
raukšlėjusiu seniu, skęstančiu jūreiviškame apsiauste ir džin- 
suose. 

— Hendi, seni, — pasisveikino su juo Solteris. — Eikš, 
išgersim. Pamaniau, gal galėsi padėti man. 

— Padėsiu kuo galėsiu, Hari, tu juk Žinai. 

— Turiu čia tokią bėdą, Hendi. Žinai Sent Ričardso doką? 

— Aišku, kad žinau, Hari. 

— Jie ten pertvarkė tuos senus sandėlius, prikūrė viso- 
kiausių ofisų. 

— Taip, man atrodo, kad pernai darbai baigėsi. Aš iš jo 
plukdydavau baržas, kai buvau vaikas. 

— Žinai, kas įdomu, — tarė Haris. — Bilis atsitiktinai 
vaikščiojo paplūdimiu ir pastebėjo įėjimą į tunelį. 

— Taip, galėjo, jei tik atoslūgio metas. Kai vanduo pa- 
kyla, įėjimo nesimato. Tą tunelį vadina Sent Ričardso galia. 

— Ką, po galais, tai galėtų reikšti? — Dora atnešė didelį 
stiklą brendžio, kurį Haris perdavė seniui. 

— Ą, tai dar nuo viduramžių. Galia reiškia spaudimą, nes 
Kai ateidavo potvynio banga, vanduo su neįtikėtina galia im- 
davo plūsti į tunelį. — Hendis godžiai išmaukė brendį. — Ma- 
tai, Hari, aš labai domiuosi Londono požemiais. Yra tunelių 
dar nuo romėnų, normanų laikų. Tiudorų kanalizacijos grio- 
vių, Viktorijos laikų tunelių. Visi tie šiuolaikiniai daugiaaukš- 
čiai ir ofisų dangoraižiai net neįtaria, kiek po jų pamatais tu- 
nelių ir kanalizacijos griovių. 

— O tu žinai? 

— Tai visuomet buvo mano didžiausias pomėgis. 

— O tuos, po Sent Ričardso doku? 

— Ten tikras labirintas, be galo daug angų. 

— Ar tu tuo tikras? 

— Hari, aš turiu visas senas Viktorijos laikų knygas su 
žemėlapiais. 

— Ką tu sakai? — Solteris atsisuko į Bilį. — Padaryk 
man paslaugą, Bili, pasivaikščiok su Hendžiu iki jo namų ir 
paimk tas knygas. Aš paskambinsiu Fergiusonui ir pasakysiu, 
ką turime. — Jis nedelsdamas taip padarė. Fergiusonas, su- 
laukęs žinutės, apsisuko ir grįžo į Pain Grouvą. 


Po valandos Hendis Grynas jau sėdėjo Pain Grouve ir ro- 
dė Roperiui labai įdomius planus labai senose knygose. Ro- 
peris patikrino informaciją ir ėmėsi darbo. Fergiusonas, Sol- 
teris ir Bilis stebėjo. Baksteris ir Holas nuėjo į valgyklą. Ek- 
rane atgijo požemio planai. 

— Neįtikėtina, — aiktelėjo Roperis. 

— Kas tai? — paklausė Fergiusonas. 

— Viktorijos tunelių tinklas bei kanalizacijos grioviai, 
įeinantys į Sent Ričardso doko infrastruktūrą. Čia yra tokių 
vietų, kur užtektų gero smūgio kūju, kad pramuštum sieną ir 
patektum į Sent Ričardso rūsius. 

— Ką, po velnių, tu nori pasakyti? — piktai susiraukė 
Solteris. 

— Palūkėkit, patikrinsiu Sent Ričardso specifikacijas, — 
atsiliepė Roperis. Jo pirštai vėl sukrutėjo. Pagaliau jis linkte- 
lėjo. — Įdomu. Pastate naujausia apsauga, tačiau tik išorinė. 
Jei prasiknistum kaip kurmis, nė šuo nesulotų. 

—- Būtent taip ir yra, — tarė Solteris. 

— Atrodo, — pritarė Roperis. Jis atsisuko į Fergiusoną. — 


Brigadininke? 
— Labai tikėtina, tik klausimas, kada jie ruošiasi tai pa- 
daryti. — Jis pažiūrėjo į Solterį ir jo sūnėną. — Ar padėsi 


mums? Dabar žinome vietą, tačiau reikia sužinoti laiką. 

— Na, nemanau, kad tai įvyktų jau antradienį; jei supran- 
tate, ką noriu pasakyti. Bent jau sprendžiant iš to, ką pasakė 
Mančesteris Čarlis Fordas. Jis minėjo dvi savaites. 

— Gerai, pažiūrėk, ką pavyks sužinoti. 

— Su malonumu, brigadininke. Nors kartą esu toje pusė- 
je, kur reikia. Eime, Bili, parvešime Hendį namo. Žinai, mums 
teks užmesti akį į paplūdimį. 

Jie išėjo, ir Fergiusonas tarė: 

— Ar turi ką nors apie Laufo grafystę, Roperi? 

— Ištraukiau iš Rigano viską, ką galėjau. Pagal viską, 
tai turėtų būti Kilbege. Ar nori žvilgtelėti? 

— Taip, parodyk. 

Kai Roperis baigė, Fergiusonas susimąstė. 

— Keblu. 

— Labai. 

— Bet vis tiek manau, kad tai reikėtų padaryti kuo grei- 
čiau, turint galvoj, kas atsitiko. 

— Esu linkęs sutikti. 

— Eime į valgyklą, užkąsime ir sulauksime Dilano ir 
Bleiko. 

— Dar kai kas, brigadininke. 

— Klok. 

— Esu senas airis ir galiu drąsiai teigti, kad į tą pakran- 
tės vietovę taip paprastai nepateksi, net ir apsimetus turistu. 

— Taip, suprantu. Siūlai priėjimą iš jūros? 

— Tai vienintelis kelias. 

— Parodyk man Dauno ir Laufo grafystes bei škotų pa- 
krantę. 

Roperis paklusniai pabaksnojo klavišus. 

— Prašom. | 

— Ką pasakytum apie Obaną — štai čia, vakarinėje pa- 
krantėje? Ar tai būtų tinkamas išvykimo taškas? 

— Net labai tinkamas, brigadininke. 

— Puiku. — Fergiusonas išsiėmė mobilųjį telefoną ir pa- 
skambino Hanai Bernštain į nuovadą. — Dilano dar nėra? 

— Ką tik nusileido Farlėjaus lauke, sere. 

— Gerai. Pasakyk jam, kad tučtuojau važiuotų čionai. 
Bleikas irgi. Reikalai pajudėjo, inspektore. Ruošiame airišką 
ekspediciją. Pasikalbėk su transporto skyriumi. Mums reikė- 
tų motorlaivio ar ko nors panašaus. 

— Supratau, sere. Išvykimo taškas? 

— Obanas. Jei Dilanui reikės įrangos, tai jis atvažiavęs 
pasakys: Atvažiuok ir tu. Man labai gaila, bet tau tikriausiai 
vėl teks rizikuoti. 

— Už tai man ir mokama, sere. 


Dilanas ir Bleikas rijo kiaušinienę su kumpiu ir klausėsi 
Fergiusono su Roperiu. 

— Mano nuomone, Dilanui ir majorei seržantei Blek rei- 
kėtų dar kartą pasikalbėti su Riganu — tiesiog tam, kad įsiti- 
kintų jo nuoširdumu, — tarė Hana. 

— Protinga mintis, — pritarė Fergiusonas. — Taip ir pa- 
darykim. 

Tačiau iš pradžių visi nuėjo į Roperio kambarį, ir jis pa- 
rodė jiems situaciją Kilbege. 

— Tai labai nuošali vieta, tame pakrantės kaimelyje vos 
šimtas gyventojų. Daugiausiai pavieniai ūkiai. Užkietėję ka- 
talikai respublikonai. Nė žingsnio nežengtum nepastebėtas. 

— Taigi reikia išsilaipinti iš jūros, — tęsė Fergiusonas. 

Dilanas linktelėjo. 

— Teisingai. Eisime prisidengę tamsa. Nersime, jei bus 


būtina. 

— Transportą jau turime. “Kalnietis" lauks Obane, — ta- 
rė Hana. — Bet jie prašė kuo greičiau pranešti, kokios įran- 
gos reikės. 


— Jokių problemų. Aš sudarysiu sąrašą. Plauksi kartu, 
Bleikai?? 

— Nė už ką nepasiliksiu. 

— Inspektorė irgi vyks kartu, — pasakė Fergiusonas. — 
Noriu, kad dalyvautų oficiali policijos pareigūnė. 

Dilanas atsiduso. 

— Hana, negi nori netekti galvos? Kas tai, kaltės jaus- 
mas? 

— Užsikimšk, Dilanai. 

— Labai gražūs žodžiai iš tokios dailios žydaitės, studi- 
javusios Kembridžo universitete, lūpų. 

Nesusilaikiusi ji nusijuokė. 

— Kas toliau? 

— Dar kartą pažiūrėkime į žemėlapį. 

Roperis paaiškino padėtį. 

— Štai čia senas vienuolynas, įėjimas į bunkerį ir jų prie- 
danga, bet įdomiausia yra toji ferma — štai ši, į rytus. Tai 
atsarginis išėjimas. Riganas sako, kad bunkeryje paprastai bū- 
nis herojus. 

— Puiku, — tarė Bleikas. — Įeisime ir išsprogdinsime jį 
velniop. 

Fergiusonas linktelėjo. 

— Apklauskime Riganą dar kartą. Tu, majorė seržantė 
Blek ir Dilanas. Surenkime tokį patį spektaklį — jei kartais 
jis pamiršo ką nors pasakyti. 

Kai seržantas Mileris įvedė Riganą, Dilanas sėdėjo prie 
židinio. 

— A, Šonai. Man sakė, kad tu labai padėjai. 

— Padariau viską, ko manęs prašė. 

Kitoje veidrodžio pusėje juos stebėjo Fergiusonas, Blei- 
kas, Hana ir Roperis. Staiga Roperis tarė: 

— Jis meluoja, tas niekšas meluoja. 

— Iš kur tu Žinai? 

— Jo kūno kalba, mano instinktai. Nežinau, bet jis kažko 
mums nepasakė. 

— Ką gi, majore seržante, — kreipėsi Fergiusonas į 
Blek. — Jūsų eilė. 

Po minutėlės ji įgriuvo pro duris, virdama iš pykčio. 

— Man jau nusibodo tas melas, Dilanai. Tas niekšelis me- 
luoja ir nė nemirksi. Jis dar ne viską mums pasakė. 

Ji išsitraukė koltą su duslintuvu, o Mileris, vaidindamas 
savo vaidmenį, sučiupo jai už riešo. 

— Ponia, šitaip negalima. 

Koltas iššovė į lubas, ir Riganas išsigandęs sušuko. 

— Gerai jau, gerai — pasakysiu viską, ko tik norite. 

Dilanas stumtelėjo jį į kėdę. 

— Gerai, mes turime Kilbegą, bunkerį, kaimą, netgi ži- 
nome apie seną granitinį pirsą uolos apačioje. Bet ko tu mums 
nepasakei? 

Riganas dvejojo, ir Helena Blek vėl įsiuto. 

— Veltui švaistome laiką. Išsiųskime jį atgal į Vonds- 
vortą. 

— Ne, dėl Dievo meilės. 

— Tu kažką nutyli. Ką?! — piktai užriko Dilanas. 

— Pinigai. Brendanas turi seifą bunkeryje. Sako, kad ja- 
me yra milijonas svarų — jo dalis nuo bankų apiplėšimų ir 
visų kitų Žygių. 

— Na ir? — rūsčiai paragino Helena. 

— Jis skolingas juos Foksui už ginklus. 

— Nejaugi, — šyptelėjo Dilanas. 

— Tik jis meluoja. Mulkina Foksą. Tame seife beveik trys 
milijonai. 

Dilanas nusikvatojo. 

— Ar nori pasakyti, kad kai išnešime į orą tą vietą, pri- 
baigsime ne tik Mertfį, bet ir Foksą? Nuostabu. — Jis atsigrę- 
žė į veidrodį. — Argi ne smagu, brigadininke? Prisijunkite 
prie mūsų. 

Fergiusonas atėjo su Hana ir Bleiku. 

— Mėgini mus apmauti, Riganai? Žaidi savo kvailus žai- 
dimus? 

— Taip, jis nepatikimas niekšelis, — tarė Dilanas. — To- 
kiomis aplinkybėmis, aš manau, būtų ne pro šalį pasiimti jį 
kartu. 

— Tikrai? 

— Dėl visa ko. Kas, jei jis dar ne viską mums pasakė? 

Fergiusonas linktelėjo. | 

— Taip, suprantu, ką nori pasakyti. Sutinkate, inspektore? 

— Jai teks sutikti, nes būtent ji pasirūpins tuo niekšeliu. 

— Kur tu suki? — paklausė Hana. 

— Nėra prasmės gaišti laiką. Jei paprašysi ūkio dalies 
viršininką išpildyti mano prašymą ir paruoši laivą, mudu su 
Bleiku išskristume dar šią popietę. Netoli Obano yra Oro pa- 
jėgų oro uostas. Mes susikrautume į laivą įrangą. O lėktuvas 
sugrįžtų, paimtų tave ir rytoj ryte parskraidintų atgal. Po pie- 
tų jau galėtume išplaukti ir naktį išsilaipinti Kilbege. 

— Tu veltui nešvaistai laiko, ar ne? — pakraipė galvą 
Fergiusonas. 

— Nematau prasmės, brigadininke. 

— Aš sutinku. 

— Tik yra viena problema, — tarė Dilanas. — Al Šarize 
Bleiką pašovė. . 

— Nesąmonė, tai tik įbrėžimas, — pasipiktino Bleikas. — 
Ania sutvarkė žaizdą. 

— Bleikai, jei mums teks nerti, tada tai ne nesąmonės. 

— Vadinasi, tau reikia kito naro? — suprato Fergiuso- 
nas. — Laiko labai mažai, bet aš paskambinsiu į Laivyno šta- 
bą ir pasiteirausiu, ar nesurastų mums Žmogaus iš Specialio- 
sios eskadros. 

— Netinka. Tie vyrukai trumpai kerpasi; jų niekas nepri- 
ims už vietinius. O štai Specialiosios oro pajėgos Hereforde 
turi daugybę vaikinų, kurie mėnesių mėnesiais nematę kirpė- 
jo. Juos Belfaste iš karto palaikytų savais bičais iš kokių nors 
statybų, — nusijuokė Dilanas. 

— Tai gera mintis, — tarė Bleikas. — Kai anais metais 
ten vykdžiau slaptą užduotį, buvo velniškai rizikinga. 

— Aš turiu kai ką numatęs, — tarė Dilanas. 

— Ką? — pasiteiravo Fergiusonas 

Dilanas jam pasakė. 

Brigadininkas bejėgiškai susijuokė. 

— Man tai patinka. Net labai. Ar galėčiau eiti kartu su 
tavimi ir pasiklausyti, kaip jis tau atsakys? 

— Prašom, brigadininke, bent jau paragausite geriausio 
ėdalo Londone. O tuo tarpu vis dėlto norėčiau, kad Dezas pa- 
tikrintų Rouzdene Bleiko petį. 

— Rouzdene? — perklausė Bleikas. 

— Tai privati klinika netoli Pain Grouvo. Mes turime ten 
labai puikų Žmogų, chirurgijos profesorių iš Londono univer- 
siteto, kuris, Kaip jau minėjau, mums padeda. 

— Norėtum nuplaukti į Airiją, a? — atsisuko Fergiuso- 
nas į Riganą. 

— Juk neturiu pasirinkimo, ar ne? — Bet jo mintys jau 
sukosi visu greičiu. 

— Išveskite jį, — paliepė Fergiusonas Helenai Blek ir 
Mileriui. — Inspektorė rytoj jį pasiims. 

— Taip, sere. — Mileris paėmė Riganą už parankės, ir 
Helena išsekė paskui juos. 

— Gerai, Dilanai, nuvežk Bleiką į Rouzdeną, — tarė Fer- 
giusonas. — Inspektorė paskambins ir pasiteiraus, ar profe- 
sorius ten. Tada mes grįšime į nuovadą. Pasimatysime per pie- 

tus. — Jis nusijuokė. — Nekantrauju pamatyti jo reakciją. Ti- 
kiuosi, jis patriotas. 

— Tokie žmonės kaip jis paprastai būna patriotai, briga- 
dininke. 


Rouzdenas buvo dailus pastatas su sava žeme. Administ- 
ratorė pasveikino Dilaną it seną draugą, pasikalbėjo telefo- 
nu, ir netrukus iš jos kabineto išėjo malonios išvaizdos vi- 
dutinio amžiaus moteris, vilkinti medicinos seselės unifor- 
ma. Ji, kaip ir Dilanas, kalbėjo su airišku akcentu. Ji pabu- 
čiavo Dilanui į žandą. 

— Ar vėl kariavai, Šonai? 

— Ne, Marta, bet jis kariavo, — ir Dilanas pristatė Bleiką. 

— Ką gi, tada einam. Ponas Dezas laukia. 

— Ponas? — sutriko Bleikas. 

— Anglijoje paprasti gydytojai vadinami "daktarais", bet 
chirurgai — “ponais". — Dilanas nusišypsojo. — Bet tai gali 
paaiškinti tik anglai. Šiuo atveju jis dar ir “profesorius". 

Marta nuvedė juos koridoriais ir atidarė duris į moder- 
niai įrengtą operacinę. Dezas, aukštas indas, sėdėjo prie sta- 
lo, sklaidydamas kažkokius dokumentus. 

Jis šypsodamasis atsistojo ir ištiesė Dilanui ranką. 

— Šonai, tai šį kartą ne tu? Kažkas keista. 

— Ne, šį kartą tai mano draugas, Bleikas Džonsonas. 

— Pone Džonsonai, malonu susipažinti. Kokios bėdos? 

— Paviršinė šautinė žaizda. Nieko ypatinga. 

— Taip nebūna, mano drauge. — Dezas atsisuko į sese- 
lę. — Šiomis aplinkybėmis, Marta, nenorėčiau, kad dalyvau- 
tų kuri nors iš merginų. Ar nesutiktum man padėti? 

— Žinoma, profesoriau. Tuojau pasiruošiu. 

— Tu, Šonai, gali pasilikti, jei nori, — pasakė Dezas. 

Bleikas nusirengė iki pusės, o Dezas ir Marta pasiruošė 
darbui. | 

— O varge, jūs tikrai kariavote. — Dezas paspaudė po 
kairiuoju šonkauliu. — Randų nuo kulkų padarytų žaizdų su 
niekuo nesumaišysi. | | 

— Dar vienas čia, — tarė Marta, — po kairiuoju petimi. 

— Vietnamas, — atsakė Bleikas. — Šis gana senas. 

— Bet šis atrodo šviežias, — pasakė Dezas, kai Marta 

nuėmė tvarstį nuo dešiniojo peties. Jis susiraukė. — Negra- 
žiai atrodo. 

— Ten tik įbrėžimas, — nekantravo Bleikas. 

Dezas nekreipė į jį dėmesio. 

— Taip, tą įbrėžimą reikia labai rūpestingai susiūti. Kaip 
manai, Marta, kiek reikės siūlių? Penkiolikos? Ne, tikriausiai 
dvidešimties. Taigi vietinė anestezija čia nepadės. Teks duoti 
bendrą. Pakvieskit daktarą Hamedą. Žinau, kad jis čia. Jis ga- 
li asistuoti. 

— Ei, paklausykit, aš nenoriu gulėti, — ėmė protestuoti 
Bleikas. — Manęs laukia reikalai. 

— Nebelauks, jei petys liks suluošintas. 

— Darykite, kas jums sakoma, pone Džonsonai. Juk jūs ne- 
kvailas žmogus, — griežtai tarė Marta. Ji atsisuko į Dilaną. — 
Palik jį čia. Galėsi užsukti po pietų ir pažiūrėti. | 

— Dėl Dievo meilės, Šonai, — prasižiojo Bleikas. 

— Jokių problemų. Jei šiandien nepajėgsi, galėsi atskristi 
į Obaną rytoj, su Hana ir Riganu. 


Tuo metu Bilio Solterio reindžroveris privažiavo prie Sent 
Ričardso doko ir sustojo. Bilis išlipo ir nuėjo į krantinę, kur 
stovėjo senas fordas. Jame sėdėjo Džo Baksteris, pro senus 
žiūronus stebėdamas gargžduotą paupį. Pamatęs Bilį, jis nu- 
leido žiūronus. 

— Kaip reikalai? — paklausė Bilis. 

— Na, iš neturėjimo ką veikti mes patikrinome tą kavi- 
nę, kur pusryčiauja Mančesteris Čarlis Fordas. Ir žinai, jis bu- 
vo ne tik su savo didžiuoju Žžvėrimi. 

— Nagi, nustebink mane. 

— Buvo dar ir Konis Brigsas. 

— O, čia gerai. Jis tikriausiai geriausias elektroninių ap- 
saugos sistemų žinovas Londone. T 

— Žinau, jis tikras genijus. 

— Kas dar? 

— Velas Frenčas. 

— Jėzau. Didysis terminio pjaustymo-ekspertas. Supjaus- 
tė tuos seifus su Getviko auksu it konservų dėžutes. Visi tai 
žino. 

— Skotland Jardas irgi, bet negali įrodyti. 

— Tai kodėl mes čia? 

— Jie visi atvažiavo čionai su tojotos furgonu. Mes atse- 
kėme iš paskos. Jie išlipo, nešdamiesi porą drobinių krepšių, 
ir nuėjo į paplūdimį. Iš ten pasuko į tunelį. Semas dabar ten, 
slepiasi už tų senų lūženų. 

Bilis paėmė iš jo žiūronus ir nusitaikė. Kaip tik tą minu- 
tę iš tunelio išlindo Fordas su visa kompanija ir pasuko doko 
laiptų link. 

Netrukus visi susėdo į tojotą ir nuvažiavo. 

— Duok man prožektorių, eime pažiūrėti. 

— Tegu jie nuvažiuoja, — tarė Bilis. 

Tunelyje buvo drėgna nuo ką tik atslūgusios rytinės ban- 
gos, ir, kai Bilis įžiebė prožektorių, pasimatė pažaliavusios 
sienos. Aprūdijusios geležinės grotos atrodė kaip anksčiau. 
Nebebuvo tik didžiulės senos spynos, ir vartai pasidavė, stip- 
riau užgulus. 

— Nagi nagi, — sumurmėjo Bilis. — Pažiūrėkim. 

Jie įžengė į tunelį, šlepsėdami per vandenį. Atrodė, kad 
jis niekada nesibaigs, be to, buvo daugybė šoninių tunelių. 

— Gerai, — pagaliau tarė Bilis. — Pakaks. Mes jau po 
doku, ir čia nėra nieko svarbaus. Grįžkime atgal. 

Vidurdienį jie atvažiavo į “Tamsos žmogų" ir surado Sol- 
terį prie jo įprasto staliuko. Jis išklausė Bilį ir linktelėjo. 

— Taip, vadinasi lieka Baltojo deimanto kompanija. Pa- 
sikalbėsiu su Fergiusonu. 

Tą minutę įėjo Fergiusonas su Dilanu. 

— Neįtikėtina, — išsižiojo Bilis. — Mes ką tik kalbėjo- 
mės apie jus, ir jūs jau čia. 

— Magija, Bili, — nusišaipė Dilanas. — Aš juk iš Dauno 
grafystės. 

— Ko norėtumėt, brigadininke? — pasiteiravo Solteris. 

— Pradžiai kaimiško apkepo ir kokio nors raudonojo vyno. 

— O mes turime jums naujienų, — tarė Bilis ir išklojo, 
ką žinąs. . 

Fergiusonas išsiėmė telefoną ir paskambino Roperiui į 
Pain Grouvą. Perdavęs informaciją, tarė: 

— Aš čia truputį užtruksiu, bet man ką tik šovė į galvą 

mintis. Jei galėtum prisijungti prie Baltojo deimanto kompa- 
nijos, gal pavyktų ką nors sužinoti. 

— Palik tai man, brigadininke. 

Fergiusonas išjungė telefoną. 

— Džentelmenai, atrodo, kad dirbsime kartu. Hari, ski- 
riu tave Britanijos imperijos 4-o0jo laipsnio ordino kavalieriu- 
mi už nuopelnus šaliai. 

— Atsikniskit, brigadininke. 

Atkrypavo Dora. 

— Kaimiškas apkepas, mielieji, ir butelis to Krugo šam- 
pano, kad jau Dilanas čia. 

Jai nuėjus, Dilanas išsišiepė. 

— Tu didis žmogus, Hari. 

— Tu ką, airiškas mulki, bandai man prisigerinti? 

— Tiesą sakant, taip. Man reikia palaugos. 

— Kokios paslaugos? 

— Man reikia patyrusio naro, 0 šiuo metu prieinamiau- 
sias yra Bilis. 

Solteris neteko žado. 

— Tu tikriausiai juokauji. 

— Ne. Mano amerikietis draugas Bleikas buvo sužeistas 


į petį ir dabar nėra geriausios formos. Aš plauksiu į labai nuo- 


šalią Airijos pakrantę, kur yra požeminis bunkeris, prikimš- 
tas įvairiausių ginklų, kurie tik ir laukia būsimų neramumų. 
Ketinu išnešioti jį į gabalus, o kadangi tai pakenks Foksui fi- 
nansiškai, patirsiu dvigubą malonumą. — Jis pažiūrėjo į Bilį. 
— Klausyk, šunyti, tu padarytum gerą darbą šiame pamišu- 
siame pasaulyje. Ar tu su manim? 

Bilio akys nušvito nežemiška šviesa. 

— Kaip Dievą myliu, Dilanai, taip. Tie smirdžiai ateina 
ir sprogdina Londoną. Susprogdinkime ir juos. 

— Bili? — įsikišo jo dėdė. 

Suskambo Fergiusono telefonas. Jis pasiklausė, tada tarė: 

— Puiku. Pasikalbėsime vėliau. — Jis gurkštelėjo šam- 
pano. — Čia buvo majoras Roperis. Jis prisijungė prie Balto- 
jo deimanto kompanijos kompiuterio. Ketvirtadienį jie gauna 
aukščiausios rūšies deimantų krovinį. Vertą dešimties milijo- 
nų svarų. 

— Tai dabar aišku, kas vyksta, — tarė Dilanas. Jis pasi- 
suko. — Hari? 

— Velniop viską, mes su jumis, — atšovė Solteris. 

— Nuostabu, — nusišypsojo Dilanas. — Bili, tavęs lau- 
kia Škotija ir maloni kelionė jūra. 

— Jėzau, — sudejavo Bilis. — Aš susirgsiu jūrlige. 

— Pakeliui į Farlėjaus lauką stabtelėsime vaistinėje ir nu- 
pirksime kokių nors tablečių. Tai bus po trijų valandų, o tada 
skinsimės kelią į šiaurę. 

— Aš dar niekada nesu buvęs Škotijoje, — tarė Bilis. 

— Ką gi, mes tuo pasirūpinsime, — Dilanas šyptelėjo, 
pamatęs Dorą su lėkštėmis. 

— Kaimiškas apkepas ir Krugo šampanas, ir, Dieve, pa- 
dėk Brendanui Merfiui. 

Kai Dilanas atvažiavo į Rouzdeną aplankyti Bleiko, šis 
kietai miegojo. Šalia jo sėdėjo Hana. Dezas buvo universite- 
te, bet Bleiku rūpinosi Marta. 

— Jis pasveiks, tik kurį laiką teks pailsėti, — tarė ji ir 
susiraukė. — Tikiuosi, jis nesugalvos ko nors tokio, pone Dila- 
nai? Jus, žmonės, aš pažįstu, bet jis iš tiesų nelabai pajėgus. 

— Žinau, Marta, žinau. Kaip yra, taip gerai. "Aš išskren- 
du į Škotiją, todėl apie jo būklę informuokite inspektorę. 

— Vėl problemos? — pasiteiravo Marta. 

— Kaip visuomet. — Jis pakštelėjo jai į skruostą. 

— Ką gi, — atsiduso ji ir senoviškai palinkėjo. — Kad tu 
numirtum Airijoje. | 

— O, labai ačiū. — Dilanas nusijuokė. — Iki pasimatymo. 

Jiedu su Hana išėjo. 

Pakeliui į “Tamsos Žmogų“ Hana tarė: 

— Šis reikalas gali būti pavojingas, Šonai. 

— Žinau, ir Bleikas nesusidorotų. Atvirai kalbant, tokios 
būklės jis būtų tik našta. 

— Ką nori, kad padaryčiau? 

— Pabandyk jo atsikratyti. Jei pasiseks, tai ir daryti nie- 
ko nereikės. Gal Marta galėtų duoti jam kokią tabletę. 

— Tu kaip visada labai praktiškas. 

— Jis geras žmogus, Hana, o aš — blogas. Dėl savęs aš 
nesijaudinčiau, tačiau dėl jo — taip. 

— Aš niekada nesuprasiu tavęs. 

— Aš pats savęs nesuprantu. Stok į klubą. Aš tiesiog eg- 
zistuoju, Hana, maniau, kad tu jau supratai tai. 

Dilanas pasikalbėjo telefonu ir išskubėjo. Bilis, Solteris, 
Baksteris ir Holas laukė jo prie užeigos. 

— Žinai, man iš tiesų rūpi tas nesubrendęs niekšelis, to- 
dėl grąžink man jį sveiką ir gyvą, Dilanai. Ar atkreipei dėme- 
sį, jog aš nesakau “pasistenk"'? Todėl neapvilk manęs, nes jei 
grįši vienas... — nutęsė Haris. 

— Supratau, — nutraukė jį Dilanas. — Šok vidun, Bili. 

Vairuotojas įdėjo lagaminą į bagažo skyrių, o Bilis, susi- 
jaudinęs ir nerimstantis, atsisėdo priekyje. 

— Jėzau, Dilanai, į ką tu mane įvėlei? 

— Į labai didelį nuotykį, Bili. Kai grįši, galėsi stoti į Lai- 
vyną. | 
* — Kurgi ne. Aš noriu būti laisvas žmogus. * 


Farlėjaus lauke jų laukė ūkio dalies viršininkas, atsargos 
majoras seržantas, su sąrašu rankose. 

— Viskas pakrauta, pone Dilanai. Valteriai su Karsvelo 
duslintuvais, trys Uzi automatai su duslintuvais. Apsvaiginan- 
čios granatos, pustuzinis skeveldrinių bombų — jei kartais kil- 
tų problemų, taip pat semteksai ir taimeriai. 

— O kaip su nardymo įranga? 

— Standartiniai kostiumai ir plaukmenys, kokius turi Spe- 
cialioji laivyno tarnyba. Mūsų agentas Obane įduos jums še- 
šis oro balionus. To turėtų pakakti. 

— Puiku. 

Leisis ir Peris jau laukė jų “Galfstryme", Medokas stovi- 
niavo laiptelių apačioje. 

Dilanas pakštelėjo Hanai į žandą. 

— Mirštantieji sveikina tave. 

— Nekvailiok. Pasimatysime rytoj. 

— Žinau, ir atidžiai stebėk Riganą. Jis gudrus žaltys. 

— Maniau, kad tu toks. 

Tai buvo neapgalvotai išsprūdę žodžiai, ir Hana iškart pa- 
sigailėjo tai pasakiusi, bet Dilanas šyptelėjo. 

— Ak, na ir kieta tu moteris. 

Jis užstūmė Bilį laipteliais, Medokas užlipo paskutinis ir 
uždarė duris. “Galfstrymas" nuriedėjo takeliu. 

— Kodėl? — sušnabždėjo Hana. — Kodėl aš taip kal- 
bu? — Tačiau širdyje ji žinojo, kodėl. Dilano praeitis pa- 
smerkė jį. Visi tie metai tarp ARK provizionistų, žudynės. 

Ji nulydėjo akimis kylantį lėktuvą. 

— Kad tave kur, Dilanai, — tarė ji. — Eik tu skradžiai 
žemę. 


Pain Grouve Roperiui pavyko kai ką sužinoti. Jis patikri- 
no informaciją dar kartą ir paskambino Fergiusonui. 

— Foksas ir du jo parankiniai užsiregistravo Dorčesterio 
viešbutyje visai savaitei. 

— Dar kas nors? 

— Merfis ir Dermotas Kelis yra lėktuvo, skrendančio iš 
Paryžiaus į Dubliną, keleivių sąraše. Lėktuvas leisis Dubline 
vadinamuoju airių arbatėlės metu. 

— Gal numanai, kur jie vyks toliau? 

— Nagi, brigadininke, aišku, kad į Kilbegą. Tenykščiai 
mano jį esant vos ne Robinu Hudu. Jei norite pasitkslinti, ko- 
dėl jums nepaskambinus tam vyriausiajam inspektoriui Ma- 
lonei iš Gardos specialiojo skyriaus? 

— Nuostabi mintis, — pritarė Fergiusonas. 

Minutėlę pamąstęs, jis susuko Malonei į Dubliną. 

— Čarlis Fergiusonas, Danieli. 

Malonė suvaitojo. 

— Ko, velniai rautų, nori, Čarli? 

— Paslaugos. 


Merfis ir Kelis nusileido Dublino oro uoste pusę penkių 
po pietų, su nedideliu bagažu praėjo muitinės kontrolę, išėjo 
iš pastato ir prisiartino prie seno fordo. Jame sėdėjo Džonas 
Konolis, o šalia jo — Džozefas Tomeltis; abu užkietėję res- 
publikonai, daugelį metų buvę Merfio grupės nariai, vaikys- 
tės draugai. Jie pasisveikino su Merfiu ir Keliu. 

— Sveikas gyvas, Brendanai, — tarė Konolis. — Ar ge- 
rai sekėsi? 

— Sušiktai, — atsiliepė Merfis. — Blogiau ir būti nega- 
lėjo. Važiuokim iš čia. Namuose viską papasakosiu. 

Jie visi susėdo ir nuvažiavo. Malonė, sėdėdamas auto- 
mobilyje be skiriamųjų ženklų, tarė vairuotojui: 

— O varge. Konolis, Tomeltis ir dar Brendanas su Der- 
motu Keliu. Senoji Kilbego mafija. Nėra jokios abejonės, kur 
jie važiuoja, bet pasekime juos saugiu atstumu ir įsitikinki- 
me, kad jie suka į šiaurę. 


137 


Jack Higgins 


138 


Po dvidešimties minučių, jau už Dublino ribų, jis patapš- 
nojo vairuotojui per patį. 

— Apsisuk. Jie tikrai važiuoja į Kilbegą. 

Įvažiavus į Dubliną, Malonė paskambino mobiliuoju tele- 
fonu Fergiusonui ir papasakojo, ką matęs. 

— Vadinasi, Kilbegas? — tarė Fergiusonas. 

— Aš tuo tikras. Ar ketini sukelti mums rūpesčių, Čarli? 

— Nekvailink savęs, Danieli, juk žinai, kad darome pa- 
slaugą ne tik sau, bet ir tau. Nesikišk, o aš tave informuosiu. 

— Dar vienas klausimas. Kadangi šiam reikalui vadovauji 
tu, vadinasi, Dilanas irgi įpainiotas. 

— Akivaizdu. 

— Tada, Dieve, padėk Brendanui Merfiui. 

Fergiusonas padėjo ragelį ir atsisuko į Haną, kuri klau- 
sėsi pokalbio. 

— Girdėjai? Merfis ir jo kompanija pakeliui į Kilbegą. 

— Pranešiu apie tai Dilanui — jam gali tekti pakeisti 
planus. | 

— Nemanau. Tu juk žinai, koks jis. Merfis ar ne, jis vis 
tiek bus ten rytojaus naktį. Kaip blogame filme apie karą. 

— Žinau, sere. Jis elgiasi taip, tarsi trokštų mirti. 

— Kodėl? 

— Dievas žino. 

— Jūs jo nemėgstate, inspektore? 

— Jūs labai klystate. Tiesą sakant, jis man net labai pa- 
tinka. Jis primena man Lajemą Devliną, mokslininko, akto- 
riaus, poeto ir negailestingo šaltakraujo žudiko kombinaciją. 

— Kaip seras Volteris Reilis, — tarė Fergiusonas. — Gy- 
venimas kartais pažeria netikėtumų. 


Dilanas ir Bilis atvažiavo į uostą Oro laivyno automobi- 
liu be skiriamųjų ženklų. Juos atlydėjo du uniformuoti ser- 
žantai, Smitas ir Brajanas. 

— Aš jau patikrinau jį, — tarė seržantas Brajanas. — Tai 
dviejų šimtų jardų “ Kalnietis". 

— Man jis neatrodo labai patikimas, — suabejojo Bilis. 

— Nespręsk pagal išorę. Jame dvigubas laivasraigtis, me- 
chaninis gylio: lotas, radaras, automatinis valdymas. Gali 
plaukti dvidešimt penkių mazgų greičiu. 

— Gerai. Griebkimės darbo, — paragino Dilanas. 

— Taip, sere, mes tuoj paruošime velbotą. 

Po keturiasdešimties minučių įranga buvo perkrauta į lai- 
vą, viskas sutvarkyta. Brajanas tarė: 

— Jums įdėjome guminę valtį su varikliu už borto. Ką 
gi, mes grįžtame į krantą. 

— Ačiū už gerą darbą, — padėkojo Dilanas. 

Seržantai nuplaukė velbotu. Suskambo Dilano mobilusis 
telefonas. Hana Bernštain papasakojo jam paskutines naujie- 
nas apie padėtį Kilbege. 

— Ar Merfis nesukels tau problemų? 

— Tik jei nesugebėsiu pribaigti to išperos. Kaip Bleikas? 

— Vis dar išsijungęs. 

— Gerai, tegu taip ir lieka. Iki rytojaus. 

Obaną gaubė migla; smulkus lietus, genamas vėjo, mai- 
šėsi su jūros vandeniu. Kalnų viršūnes dengė žemi debesys, 
bet už Kereros, Lorno įlankoje, jūra maištavo. 

— Tai čia Škotija? — apsidairė Bilis. — Kokia velniškai 
siaubinga vieta. Kaip čia gali kas nors atostogauti? 

— Nesakyk to turizmo agentūroms, Bili, jos nulinčiuotų 
tave. Eime, mūsų laukia darbas. Vėliau galėsime išlipti į krantą 
ir kur nors pavalgyti. 

Laivagalio kajutėje jis išdėliojo nardymo įrangą. 

— Man nereikia tau aiškinti, kas yra kas, nes tu ganėti- 
nai patyręs, tačiau patikrinkime ginklus. 


Jie iškrovė ant stalo valterius, semteksus, kulkosvaidžius 


ir granatas. 

— Leisk trumpai supažindinti tave su Uzi kulkosvai- 
džiais, Bili. Valteriai yra gana paprasti. 

Kurį laiką jie apžiūrinėjo ginklus, tada Dilanas paėmė vie- 
ną valterį ir nusivedė Bilį į vairinę. Šalia prietaisų skydo bu- 
vo šoninis skydelis. Dilanas nuspaudė mygtuką, ir viduje at- 
sivėrė saugiklių dėžė. Jis užtaisė valterį, įkišo jį į dėžės vidų 
ir uždarė skydelį. 

— Reikia būti gerai pasiruošusiam, Bili. Nepamiršk, kad 
jis čia. Tai išeitis iš keblios padėties. 

— Tu apie viską pagalvoji, ar ne? | 

— Štai kodėl aš vis dar gyvas. Dabar eikime į krantą ir 
užkąskime. 

Prieš išeinant jis užgesino denyje šviesas, tada jie nu- 
plaukė gumine valtimi į krantą ir pririšo ją. Netoliese veikė 
užeiga, kurioje buvo galima pavalgyti. Jie įėjo, peržvelgė 
valgiaraštį ir apsistojo ties žuvies apkepu. 

Dilanas užsisakė Bušmilo viskio, bet Bilis papurtė galvą. 

— Aš nenoriu. Niekada nemėgau alkoholio, Dilanai. Ma- 
tyt, man kažkas negerai. 

— Na, daugelį gyvenimiškų dalykų galima rasti Biblijo- 
je, o toji išmintinga knyga sako: “Vynas tik susuka protą, o 
stiprus gėrimas priverčia šėlti". — Jis nusijuokė. — Tai pasa- 
kęs, užbaigsiu šį ir užsisakysiu dar vieną. 

Vėliau, grįžus į laivą, ėmė lyti dar smarkiau. Jiedu susė- 
do laivagalio denyje po apdangalu, ir Dilanas papasakojo Bi- 
liui apie Katerinos Džonson mirtį ir visus kitus įvykius nuo 
Niujorko iki Al Šarizo. 

— Tie gangsteriai tikri šūdžiai, — tarė Bilis. — Merfis 
irgi ne geresnis. 

— Kaip pirštu į akį. 

— Tai mes juos pašalinsime? 

— Tikiuosi. 

Lietus subarbeno į apdangalo drobę, ir Dilanas įsipylė 
dar viskio. 

— Paklausyk, Dilanai, aš šį tą Žinau apie tave: buvai ARK 
narsuolis, vėliau perėjai į kitą pusę. Bet kiekvieną kartą, kai 
paklausiu dėdės, kaip tai atsitiko, jis nutyla ir užsisklendžia 
savyje. Kaip viskas buvo? 

Gal lietus buvo kaltas, o gal viskis, tačiau užuot rūsčiai 
pažiūrėjęs ir liepęs rūpintis savais reikalais, Dilanas pasijuto 
bepasakojąs. Žodžiai liejosi pamažu, bet tvirtai. 

— Gimiau Olsteryje, mano-.mama mirė gimdydama ma- 
ne. Tėvas išsivežė mane į Londoną. Jis buvo geras Žmogus. 
Turėjo nedidelę statybos įmonę. Jis atidavė mane į Sent Polo 
mokyklą. 

— Aš maniau, kad tai tik frantams. 

— Ne, Bili, turintiems smegenų. Kad ir kaip ten būtų, 
man patiko vaidinti. Įstojau į Karališkąją akademiją. Pasimo- 
kiau ten tik metus ir nuėjau į Nacionalinį teatrą. Man buvo tik 
devyniolika. Mano tėvas sugrįžo į Belfastą ir žuvo, pakliuvęs 
į susišaudymą tarp ARK ir britų desantininkų. . 

— O Jėzau, tai bent nepasisekė. 

Dilanas įsipylė dar viskio, grimzdamas į praeitį. 

— Aš buvau velniškai geras aktorius, tačiau sugrįžau į 
Belfastą ir įstojau į ARK. 

— Suprantama. Juk buvo nužudytas tavo senis. 

— Man buvo devyniolika, bet ir jiems buvo po devynio- 
lika, Bili, dauguma tokie kaip tu. Taigi — ARK turėjo karines 
stovyklas Libijoje. Mane išsiuntė į apmokymus. Po trijų mė- 
nesių nebeliko ginklo, kurio aš nepažinočiau. Reikia bombos 
— prašom, galiu padaryti bet kokią bombą. — Jis nutilo. — 
Tik toji pusė man niekada nepatiko. Praeiviai, moterys, vai- 
kai — tai ne karas. 

— Tai toks buvo tavo karas? 

— Taip, ilgą laiką, tada nusprendžiau viską pakeisti. Bu- 
vau profesionalus kareivis, todėl ėmiau pardavinėti savo pa- 
slaugas. ETA Ispanijoje, arabams, palestiniečiams, netgi iZ- 
raeliečiams. Žinai, keista, Bili, kad ką tik Libane susprogdi- 
nau laivą su ginklais Sadamui. Juk devyniasdešimt pirmaisiais 
aš dirbau jam. 

— Ką? 

— Persijos įlanka. Padėjau miną Dauning Stryte. Tu to 
neprisimeni. 

— Velniškai gerai prisimenu. Skaičiau laikraščiuose. Jie 
pasinaudojo “Ford Tranzit", o tada motociklininkas padėjo te- 
roristui pasprukti. 

— Tas teroristas buvau aš, Bili. 

— Dilanai, tu bjaurybe. Tu vos neišnešei į orą ministro 
pirmininko su visu jo kabinetu. 

— Taip, vos, bet ne iki galo. Tada užsidirbau krūvą pini- 
gų. Aš vis dar turtingas, jei nori žinoti. Vėliau įsivėliau į Bos- 
nijos reikalus. Mane sugavo serbai ir jau ruošėsi sušaudyti, 
bet čia pasimaišė Fergiusonas, išgelbėjo mano apgailėtiną kai- 
lį, o aš savo ruožtu sutikau dirbti jam. Matai, Bili, jam reikė- 
jo ko nors, kas būtų blogesnis už blogiausius, o aš toks ir esu. 

Jo balse pasigirdo begalinis liūdesys, ir Bilis nustebęs 
išgirdo save sakant: 

— Ką padarysi, kartais gyvenimas tiesiog priverčia žmogų 
pasielgti vienaip ar kitaip. 

— Taip. Devyniolikametis vaikėzas aktorius elgėsi taip, 

tarsi vaidintų blogame filme, tik netikėtai tapo gyva ARK le- 
genda. Žinai tuos vesternus, kur sako, kad Vajetas Erpas nužu- 
dė dvidešimt vieną žmogų? Nežinau, koks mano rezultatas, bet 
galiu pasakyti, kad daug didesnis. — Jis gailiai šyptelėjo. — 
Ar tu kada nors pavargsti? Turiu galvoj, tikrai pavargsti? 

Bilis Solteris sukaupė visas savo jėgas. 

— Paklausyk, Dilanai, tau reikia pamiegoti. 

— Tiesa. Nedaug iš to naudos, kai prastai miegi, bet nie- 
ko bloga neatsitiks, jei pabandysiu. 

— Pabandyk. 

Dilanas atsistojo. 

— Matai, bėda ta, kad man nusispjaut, gyvensiu aš ar mir- 
siu, o kai imiesi tokio verslo kaip manasis, tai nėra gerai. 

— Na, šį kartą tu turi mane. Eik miegoti. 

Dilanas nusileido į kajutę. Bilis susimąstęs pasiliko sė- 
dėti ir klausėsi, kaip apdangalą negailestingai plaka lietus. Di- 
lanas jam nepaprastai patiko, dar niekuo Bilis taip nesižavėjo 
kaip juo — na, išskyrus dėdę. Jis prisidegė cigaretę ir staiga 
suvokė paralelę. Jo dėdė buvo gangsteris, tikras niekšas, kaip 
sakoma Londone, tačiau kai kurių dalykų jis niekada nepada- 
rytų. Dabar Bilis suprato, kad Dilanas irgi toks pats. 

Jis niūriai pažvelgė į Bušmilo butelį. 

— Kad tave kur, — sumurmėjo jis, čiupo butelį, taurę ir 
sviedė per turėklus. 

Jausdamasis keistai atsipalaidavęs, jis sėdėjo klausydama- 
sis lietaus, tada prisiminė filosofijos brošiūrą kišenėje. Bilis 
išsitraukė ją 1r atsivertė kur papuola. Puslapis buvo skirtas 
kažkokiam Oliveriui Vendelizji Holmsui, žymiam Amerikos tei- 
sėjui, kuris Civilinio karo metu buvo pėstininkų būrio karinin- 
kas. “Dviem Žmonių grupėms, siekiančioms sukurti nesutaiko- 
mus pasaulius, nematau jokio kito vaisto, tik jėgą... Man atrodo, 
kad kiekviena visuomenė paremta žmonių mirtimis". 

Bilis sustingo. 

 — Jėzau, — sušnabždėjo jis, — galbūt tai paaiškina Di- 
lano elgesį. — Ir jis ėmė skaityti toliau. 


Kitą rytą jis pabudo laivagalio kajutėje nuo garsaus riks- 
mo. Nuspyręs į šoną antklodę, jis pašoko ir vienais šortais 


Atpildo valanda 


nuskubėjo į apatinę kajutę. Lietus vis dar pylė, ir Obano uos- 
tą dengė migla. Persilenkęs per turėklus, Bilis pamatė Dila- 
ną, išnyrantį iš vandens už kelių žingsnių nuo laivo. 

— Šok, vanduo nuostabus. 

— Tu tikriausiai visai išsikraustei iš proto, — ir tada Bi- 
lis šūktelėjo. — Pažiūrėk už savęs, dėl Dievo meilės! 

Dilanas atsisuko pasižiūrėti. 

— Čia tik ruoniai, Bili. Nieko baisaus. Jie protingi i 1r 
smalsūs. Jų čia pilna. 

"Jis priplaukė prie kopėtėlių ir užlipo į denį. Po apdanga- 
lu ant stalo gulėjo rankšluostis. Dilanas pasiėmė jį. 

— Kokia suknista vieta, — Bilis pažvelgė į uostą. — Ar 
čia visuomet taip lyja? 

— Šešias dienas iš septynių. Nekreipk dėmesio. Apsireng- 
sime ir nuplauksime į vakarykštę užeigą. Gausime visus pus- 
ryčius, visai kaip Londone. 

— Tada aš su tavim. 


Hana Bernštain atvažiavo į Rouzdeną apie pusę devynių 
ir rado priėmimo skyriuje Martą. 

— Kaip jis? 

— Nekaip. Kulka įsmigo giliai. Mes manėme, kad užteks 
dvidešimties dy gsnių, o prireikė visų trisdešimties. Paklausykit, 
nežinau, kas vyksta, bet jis negali niekur eiti. Profesorius kaip 
tik dabar apžiūri jį. Eisiu ir pažiūrėsiu, kaip jam sekasi. 

Hana įsipylė iš aparato kavos ir ėmė gurkšnoti. Pasiro- 
dė Dezas. 

— Pasakykit man teisybę, — tarė jis. — Jis velniškai silp- 
nas, tačiau nesiliauja kartojęs, kad turi svarbių reikalų, ir aš 
numanau, kad tai reiškia įprastinius reikalus, kokius jūs, Di- 
lanas ir brigadininkas tvarkote. 

— Jūs visiškai teisus, tik šį kartą tai labai pavojinga, ir 
jis jokiu būdu negali dalyvauti, būdamas tokios būklės. Dila- 
nas pats susidoros. 

— Žinoma, kurgi ne. Ko norite iš manęs? 

— Žinau, tai neetiška, bet ar negalėtumėt jo užmigdyti? 

— Chmm. Tai gali būti geriausia išeitis. — Jis atsisuko į 
Martą. — Jam tikrai reikia gerai išsimiegoti. Jūs žinote, ką 

daryti. — Jis šyptelėjo Hanai. — Jei norite su juo pasimatyti, 
geriau padarykite tai dabar. 

Bleikas gulėjo atsirėmęs į pagalvę. Jo dešinysis petys ir 
ranka buvo apibintuoti, veidas išbalęs. Hana pasilenkė ir pa- 
bučiavo jį į skruostą. 

— Kaip laikaisi, Bleikai? 

— Siaubingai. Man reikia truputį pailsėti. Pora valandų, 
ir aš jausiuos puikiai. Kada mes išvykstame? 

— Vėliau, po pietų, bet tu nesijaudink. 

— Jėzau, kaip skauda. 

Marta, stovėjusi atokiau, iš karto atnešė stiklinę vandens 
ir porą tablečių. 

— Štai, prašom, — tarė ji Bleikui. 

— Kas čia? 

— Skausmą malšinantys vaistai. Netrukus pasijusite ge- 
riau. 

Hana laikė jo ranką. Netrukus ši suglebo ir nuslydo ant 
lovos, o Bleikas nieko nematančiomis akimis stebeilijosi į 
Haną. 

— Dabar jis miegos ilgas valandas, — sušnibždėjo Marta. 

Jos išėjo iš palatos. Dezas kabinete pasirašinėjo laiškus. 
Jis pakėlė galvą. 

— Viskas gerai? 

— Jis pakeliui į miego karalystę, — pasakė Marta. 

— Gerai. Man reikia eiti. Laukia operacija Gajaus ligo- 
ninėje. — Jis nusišypsojo Hanai. — Jūs prižiūrėsite jį? 


— Brigadininkas. Aš reikalinga kitur. — Ji atsisveikin- 
dama linktelėjo Martai ir išėjo su Dezu į kiemą, kur jos laukė 
daimleris. — Gal jus pavėžėti? 


— Ketinau pasigauti taksi, bet sutinku, būtų labai malonu. 

— Pirmiausia į Gynybos ministeriją, o tada tu priklausai 
profesoriui Dezui, — nurodė ji vairuotojui. — Nekenčiu ko- 
vo oro, — pridūrė ji. — Prakeiktas lietus. 

— O varge, netgi šitaip, ką? — Dezas šyptelėjo. — Kaip 
jau pastebėjote, Hana, aš indas. Aš nepaprastai jaučiu asme- 
ninius virpesius, ir dabar jaučiu, kad jūs iki kaklo paskendusi 
rūpesčiuose — Dilanas ir visa kita. 

— Kažkas panašaus. 

— Kada jūs pasimokysite? 

— Žinau. Esu gera žydaitė, netekėjusi, neturiu vaikų, bet 
puikiai šaudau žmones. 

Jis paėmė ją už rankos. 

— Hana. 

— Ne, nieko nesakykite. Mudu su Dilanu eisime ir vėl 
gelbėsime pasaulį, tik mane vis labiau kankina klausimas — 
dėl ko? 


Fergiusono kabinete Hana tarė: 

— Tai kokia situacija? Dilanas su Biliu Solteriu tvarkosi 
puikiai. Jie abu patyrę nardytojai, o Dilanas puikiai valdo lai- 
vą. Lieku aš ir Šonas Riganas. 

— Bleikas atkrenta, todėl tau trūksta vieno žmogaus. 

— Būtent, sere. 

Fergiusonas atsistojo, priėjo prie lango. 

— Tokias juodas operacijas geriau atlikti be specialiųjų 
pajėgų įsikišimo, — atsisukęs tarė jis. — Štai kodėl aš nepa- 
sakiau Specialiosioms oro pajėgoms apie bunkerį Kilbege. Tas 
darbas turi būti atliktas taip, tarsi jo niekas niekada ir nebūtų 
daręs. 

— Taip, suprantu, sere. Kita vertus, papildomas ginklas 
praverstų, tiesiog kad pabūtų laive, kol Dilanas ir Bilis tvar- 
kysis krante. 

— Šis reikalas sunkus. Ar turi ką nors numačiusi? 

— Tiesą sakant, turiu. Puikų šaulį. 

— Ir kas jis toks? 

Hana pasakė jam. 


Dilanas ir Bilis sėdėjo prie lango Obano užeigoje, baig- 
dami valgyti puikius škotiškus pusryčius — rūkytą silkę, vir- 
tus be lukšto kiaušinius ir kumpį, nuplaudami viską garuo- 
jančia arbata, kai suskambo Dilano mobilusis telefonas. 

— Bleikas blogai jaučiasi, — tarė Hana. — Jie užmigdė 
jį. Jis išsijungė ilgam. 

— Tai tu atvyksi su Riganu? 


— Taip, bet, Šonai, mums bus sunku. Tu su Biliu krante, 

o aš su Riganu — laive. Mums reikia dar vieno Žmogaus. Pa- 
tikimo, kuris žinotų, ką daro — dėl visa ko. 

— Ką tu siūlai? | 

Ji pasakė jam tą patį, ką ir Fergiusonui, ir Dilanas nusi- 
juokė. 

— Kodėl gi ne? Nėra nieko geriau už profesionalų karį. 
Kada tu išvyksti? 

— Antrą valandą. Būsiu pas jus apie pusę penkių. 

— Lauksim. — Dilanas įsikišo telefoną ir nusišypsojo. — 
Tai va, Bili, tau teks gražiai elgtis. 

— Ką nori pasakyti? 

Dilanas jam paaiškino. 


Fergiusonas palydėjo Haną į Pain Grouvą, kai ši važiavo 
pasiimti Rigano. Šis buvo Roperio kabinete. Šalia stovėjo He- 
lena Blek ir Mileris. 

— Ką gi, atrodo, kad tas niekšelis pasakė tiesą ar bent 
jau dalį tiesos, — tarė Roperis. 

— Tiesą, aš pasakiau tiesą, — susinervino Riganas. 

— Žiūrėk man. — Fergiusonas šaltai šyptelėjo..— Jei ne, 
pasirūpinsiu tavo ateitimi artimiausiems penkiolikai metų. — 
Jis linktelėjo Mileriui. — Nuvesk jį į jo kambarį — tegu pasi- 
ruošia kelionei. Uždėk antrankius. 

Mileris padarė kaip lieptas, ir Fergiusonas atsigręžė į Haną. 

— Klokit, inspektore. 

Hana prabilo: 

— Turime problemą, majore seržante. Jūs beveik viską 
žinote, tačiau leiskite man trumpai apibendrinti padėtį. Šią 
popietę mes išplaukiame iš Obano į Laufo grafystę. Dilanas, 
Bilis Solteris ir aš kaip Rigano sargybinė. Bleikas Džonsonas 
blogai jaučiasi po sužeidimo. Mums trūksta Žmogaus. 

— Supratau. — Helena šyptelėjo. — Kiek turiu laiko su- 
sidėti daiktus? 

— Pusę valandos. 

— Tada reikia paskubėti, — ji jau ėjo prie durų. 

Po kurio laiko Hana palydėjo Riganą į automobilį ir pa- 
sodino ant vienos iš papildomų sėdynių. Vairuotojas sukrovė 
visų daiktus į bagažo skyrių, o Fergiusonas minutėlei pasili- 

ko su Helena laiptų viršuje vieni. Helena vilkėjo chaki spal- 
vos kombinezoną. 

— Labai tau dėkoju, Helena. 

— Tonis šiuo metu Bosnijoje, — Helena prakalbo apie 
savo vyrą. — Karališkoji gvardija turi ten du būrius. 

— Žinau, mieloji. 

— Nereikia jo jaudinti, bet jei kas atsitiktų, tu pasirū- 
pink juo, gerai? 

— Mano brangioji Helena, — jis pabučiavo jai į žandą. — 
Tiesiog pasitikėk Šonu Dilanu. Jis pirmos rūšies niekšas, 
bet — Dievas mato — pats geriausias. 

— Gali man nesakyti, juk aš tiek metų praleidau Olstery- 
je. Iki, Čarli, ir ačiū, kad pakvietei mane į vakarėlį. 

“Galfstrymas" jau laukė jų. Medokas sukrovė bagažą, tada 
sulaipino keleivius. Kai atėjo Peris ir Medokas, Hana visus 
supažindino. 

— Stiprokas priešpriešinis vėjas, — pasakė Leisis. — Pa- 
prastai skrendame valandą keturiasdešimt penkias minutes, bet 
šiandien galime užtrukti dvi valandas. 

Jiedu su Periu nuėjo į kabiną, užvedė variklius, ir netru- 
kus lėktuvas ėmė sparčiai kilti. 

Riganas ištiesė surakintas rankas. 

— Gal jau nuimtumėt? Aš niekur nepabėgsiu. 

Helena Blek nusijuokė. 

— Tas tiesa. — Ji išsitraukė raktelį ir nuėmė antrankius. 
Atėjo Medokas. 

— Ponios, arbata. 

— Puiki mintis, — atsiliepė Hana. 

— Aš norėčiau airiško viskio, — tarė Riganas. 

Medokas žvilgtelėjo į Haną. Ji linktelėjo. 

— Duokit, ko jis nori, seržante. 

Helena atsisuko į ją. 

— Ką gi, aš ir vėl grįžtu į karo zoną. 


Sugrįžus į “Kalnietį", Bilis sudejavo: 

— Jėzau, Dilanai, negana to, kad bus dvi bobos, bet abi 
dar ir farės. 

— Taip, Skotland Jardo specialusis skyrius ir karinė po- 


147 


Jack Higgins 
148 


licija. Bet atmink viena, Bili: jos ne kartą žudė tarnybos me- 
tu. Abi žino, ką daro. 

— Ir į ką aš įsivėliau? 

— Na, kaip pasakytų Heidegeris, 0 tu ne kartą jį citavai, 
gyvenimas — tai aistra ir veikla... 

Bilis jį nutraukė. 

— Gerai jau, vadinasi, ši kelionė turi būti velniškai akty- 
vi ir siaubingai jaudinanti. 

— Tau tikrai patiks, Bili, — atsiliepė Dilanas. 


12 


Lietus nesiliovė. Bilis po apdangalu vyniojo virvę, kai 
nuo molo pasigirdo balsas: 

— “Kalnieti", atsiliepkite! 

Prieplaukoje šalia reindžroverio stovėjo Hana, Helena 
Blek ir Riganas. Vairuotojas vilkėjo civiliais drabužiais, ta- 
čiau buvo aišku, kad jis iš Oro laivyno pajėgų. 

Bilis pašaukė Dilaną. 

— Jie čia, Dilanai. 

Dilanas užlipo į denį ir pažiūrėjo į krantą. 

— Puiku. Einu, atplukdysiu juos. 

Jis priplukdė valtį prie laiptelių, ir Hana šūktelėjo: 

— Viskas gerai? 

— Kuo puikiausiai. Duokite šen savo bagažą. 

Vairuotojas išėmė 1š bagažo skyriaus tris krepšius. Tada 
į valtį nusileido Riganas, jo rankos vėl buvo su antrankiais. 
Jis ištiesė Dilanui rankas. 

— Jaučiuosi it būčiau sukaustytas grandinėmis su kitais 
kaliniais. 

— Ten tau ir vieta, šūdžiau, — Dilanas stumtelėjo jį į 
valtį. — Eik, sėsk. — Tada atsisukęs pasisveikino su moteri- 
mis. — Majore seržante, inspektore. Greitas laivas ir kelionė 
naktį. Veiksmas, aistra — visko užteks. 

— Labai įdomu, — atsiliepė Helena. — Nekantrauju tai 
patirti, — ir ji žengė į valį. | 

Dilanas padavė bagažą Biliui ir padėjo damoms sulipti į 
laivą. Hana apsidairė. 

— Vaje, turiu pasakyti, kad jis nėra prabangus. 

— Po nušiurusia išore slypi nuostabus vidus, todėl nesi- 
jaudink, — tarė Dilanas. — Įsitaisykit, prirakinkite Šoną sa- 

lone, ir judam. — Jis pažiūrėjo į Riganą. — Atmink viena: 
mes vėl grįžtame į seną filmą — vienas klaidingas judesys, ir 
tu negyvas. 


— Baik, Dilanai, juk vis tiek mane nužudysi. 

— Ne, jei elgsies gražiai. 

Jie nuvedė Riganą į saloną, damos įsitaisė laivagalio ka- 
jutėje, o Dilanas ėmė ruoštis išplaukti. Jis nusivedė Haną, He- 
leną ir Bilį į vairinę ir supažindino su valdymo sistema, tada 
parodė moterims valterį, paslėptą skydelyje šalia vairo. 

— Jei prireiktų. 

Į uostą ėmė plūsti jūros vanduo, ir “Kalnietis? pradėjo 
siūbuoti. 

— Jėzau, jaučiuosi bjauriai, — išlemeno Bilis, pasikėlė į 
denį ir ėmė vemti per bortą. 

Dilanas nuėjo paskui jį, išėmė iš kišenės buteliuką su tab- 
letėmis ir ištiesė Biliui. 

— Išgerk porą, Bili. Pasijusi geriau. 

— Švelnumas ir rūpestis iš didžiojo Šono Dilano? — nu- 
sistebėjo Hana. 

Dilanas šyptelėjo. 

— Lazdos ir akmenys, Hana, bet tai nesvarbu. Mums lai- 
kas išplaukti, jei norime suspėti laiku, todėl turime ir kitų rū- 
pesčių. Puolimo planą aptarsime vėliau. Šiuo metu vėjo stip- 
rumas nuo penkių iki šešių, bet vėliau turėtų susilpnėti. 

Vėjui šiek tiek susilpnėjus, jie išplaukė į neramią puto- 
jančią jūrą. Dilanas stovėjo prie vairo vienas. Po kurio laiko 
atėjo Helena, nešina puodeliu arbatos. 

— Arbata, — tarė ji. — Tikiuosi, mėgsti ją. 

— Jūs nuostabi moteris. 

— Aš irgi pusiau airė, Dilanai, iš tėvo motinos pusės. Ne- 
paisant trisdešimt metų besitęsiančio karo, man atrodo, kad 
mes kažkaip neatsiejamai susimaišę. 

— Aštuoni milijonai airių Jungtinėje karalystėje, majore 
seržante,kai Respublikos gyventojų skaičius tik trys su puse 
milijono. Keista, ar ne? 

— Judu su inspektore irgi keisti. 

— Hana kieta moteris, moralistė. Jai sunku atleisti man 
už mano pašėlusią praeitį. O jūs štai suprantate mane puikiai. 
Mudu keliavome tuo pačiu keliu, tik skirtingose jo pusėse. 

— Taip. Čia ir visa problema, ar ne? — Ir Helena išėjo. 

Bilis pasirodė po valandos ir atnešė dar vieną puodelį ar- 
batos. 

— Kaip tu, Dilanai? 

— Gerai, o kaip tu? 

— Tabletės padėjo. Dabar Riganui bloga. Gal duok ir jam 
tų tablečių? 

Dilanas padavė jam buteliuką. 

— Pasirūpink tuo, Bili. Paskui pranešk man, kaip jis. 

Po pusvalandžio Bilis sugrįžo. 

— Jis guli, bet manau, kad tos tabletės padeda. 

— Tai gerai. 

— Žinai, Dilanai, aš čia galvojau apie tą reikalą su Bal- 
tojo deimanto kompanija, — tarė Bilis. 

— Tęsk. — Dilanas įjungė automatinį valdymą ir užsirūkė. 

— Taigi jie perpjovė grotas, ir mes žinome, kad tie tune- 
liai eina tiesiai po Sent Ričardso doko rūsiais. Tereikia kūjo, 
ir gali prasimušti pro senas plytų sienas. 

— Ir ką? | 

— Bet kaip su saugyklomis? Aš niekaip nesuprantu, kaip 
jie ruošiasi praeiti pro elektroninę apsaugą. 

— Ir aš ne. Bet turi būti koks nors protingas paaiškini- 
mas. Čia kaip ir su kompiuteriais, Bili. Jie irgi labai protingi, 
bet jei pavyksta įsilaužti į juos, gali gauti visą norimą infor- 
maciją. — Dilanas nusišypsojo. — Nesijaudink, Bili. Tuo rū- 
pinasi Haris, Roperis irgi. Jie duos atsakymą. Dabar mane jau- 
dina tik Kilbegas ir tai, kaip sugrąžinti tave sveiką ir gyvą 
Hariui, nes nenorėčiau, kad tektų jam aiškintis. 

— Liaukis tauškęs niekus, Dilanai. Aš padarysiu tai, ką 
turiu padaryti. 

— Gerai, laikas pasakyti tiesą, Bili. Kadangi Bleiko nė- 
ra, teks palikti laive vienas moteris. Tau reikės eiti į krantą su 
manimi. Kaip tau tai? 

— Puiku, — nusišypsojo Bilis. — Geriau nebūna. Aš su 
tavimi, Dilanai, kad ir kur tu eitum. — Ir jis išėjo iš vairinės. 


Vakare atsidarė vairinės durys, pro kurias pasklido kepto 
kumpio kvapas. 

— Arbata ir sumuštiniai, — tarė Hana. 

— Ką gi daro toji graži žydaitė, duoda mums kiaulienos? 

Ji nekreipė dėmesio į jo Žodžius. 

— Kur mes esame? 

— Į rytus nuo Islėjaus. Lietus gana audringas. 

— Gal galiu pakeisti tave? 

— Nėra reikalo. Aš įjungsiu automatinį pilotą. 

Dilanas patikrino kursą, įjungė valdymą ir įniko į sumuš- 
tinius. 

— Nepakartojama. Ar yra Žinių iš Londono? 

— Ne. 

Dilanas suvalgė sumuštinius ir išgėrė arbatą. 

— Štai. Ačiū, mieloji. 

— Galėtum eiti ir numigti porą valandų, aš pavairuočiau. 

— Eik jau, ką moterys išmano apie laivus? 

Plačiai atsidarė vairinės durys, ir pro jas įžengė Helena Blek. 

— Nebūkite šovinistinė kiaulė, pone Dilanai. Nežinau, 
ar inspektorė išmano apie laivus, bet aš išmanau. Tai mudvie- 
jų su vyru hobis, todėl užsičiaupk ir eik ilsėtis. Tavęs laukia 
sunki naktis. 

Dilanas iškėlė rankas. 

— Paklūstu šiam baisiam moterų nurodymui. Palieku jus 
vienas, damos. — Ir Dilanas nusileido į apačią. 

Hana irgi išėjo. Helena su malonumu paėmė vairą ir pa- 
didino greitį. Ji užsigalvojo apie savo vyrą Tonį, dabar esantį 
pačiame Bosnijos pragare. Jai buvo skaudu, nes Karališkoji 
kavalerija buvo asmeninė karalienės sargyba, jodinėjanti po 
Londoną su krūtinės šarvais ir šalmais; būtent juos visi laikė 
šokoladiniais kareiviais. O iš tikrųjų jie tarnavo Folklendų sa- 
lose, Persijos įlankos kare, Airijoje ir dar daugybėje bjaurių 
karų ar susirėmimų. 

Jos bėda ta, kad ji moteris, tačiau yra karė ir myli armiją. 
Žinoma, Dilanas irgi kareivis. Jis jai ganėtinai patinka, nors 
buvo pats blogiausias priešas. 

Ankstyvo vakaro tamsoje ji pamatė airių kelto kontūrus, 
raudonas ir žalias navigacines švieseles. Helena truputį pa- 
keitė kursą, tada padidino greitį, lenktyniaudama su pučian- 
čiu iš rytų vėju. Bangos vis didėjo. 

Dabar jau buvo beveik tamsu, tik nuo jūros sklido silpnas 
fosforinis švytėjimas. Atsidarė durys, ir į vairinę įėjo Dilanas. 

— Kaip sekasi? 

— Jūra pakankamai audringa. 

Dilanas įjungė radiją, susirado orų prognozės kanalą ir 
pasiklausęs tarė: 

— Viskas gerai. Vėjas netrukus aprims. Kodėl jums ne- 
nuėjus išgerti kavos? Aš čia pabūsiu, o tada įjungsime autopi- 
lotą ir aptarsime, ką daryti toliau. Po valandos ar pusantros 
pasieksime Laufo pakrantę. 

— Puiku, — linktelėjo Helena ir išėjo. 


Po pusvalandžio Brendanas Merfis, Dermotas Kelis, Ko- 
nolis ir Tomeltis įvažiavo į Kilbegą ir sustabdė mašiną prie 
“Patrioto" užeigos. Merfis, gūždamasis nuo merkiančio lie- 
taus, įbėgo į vidų pirmasis. 

Tai buvo tipiška airiška aludė su baru, alaus pompomis ir 
židiniu. Prie jo sėdėjo tik trys seniai. Savininkas, Fergiusas 
Salivanas, stovėjo už baro. 

— Jėzau, Brendanai, džiugu tave matyti. 

Jie paspaudė vienas kitam rankas. 

-— Šįvakar čia galima numirti iš nuobodulio, — tarė Bren- 
danas. 

— Pirmadienio vakaras, ką padarysi. Kuo galėčiau tau 
padėti? 

— Paruošk lovas man ir Dermotui. Mes dar turime reika- 
lų. Dabar tik išgersime, o miegoti grįšime vėliau. 

Salivanas įpylė keturis stiklus airiško viskio ir penktą sau. 

— Už Airijos Respublikos kariuomenę. 

— Ir sąmyšį tarp anglų, — pridūrė Merfis. 

Po kurio laiko visa kompanija jau traukė Kilbego vie- 
nuolyno griuvėsių labirintais, kol priėjo tamsias ąžuolines du- 
ris, kaustytas geležimi. Jos atrodė taip, tarsi būtų stovėjusios 
ten šimtmečius, nors iš tiesų tai buvo tiksli kopija, apmušta 
puikiausios kokybės plienu. Merfis išsitraukė iš kišenės siųs- 
tuvą-imtuvą ir nuspaudė mygtuką. Pasigirdo tylus murmesys. 

— Merfis, — ištarė jis. — Sezamai, atsidaryk! 

Po sekundės durys automatiškai atsivėrė. Jis ir Kelis įžengė 
į trumpą tunelį ir nulipo betoniniais laiptais. Visur degė elek- 

tros šviesa; atsidarė dar vienos durys, už kurių buvo betono 
koridorius, vedantis į pagrindinę bunkerio dalį. 

Ten laukdami stovėjo du vyrai: Lajemas Brosnanas — 
aukštas, stambus, su ilgais, pečius siekiančiais plaukais, ir 
Martinas O'Nilas, visiška pirmojo priešingybė — mažas ir rau- 
donplaukis. Vienintelis juos siejantis dalykas buvo AK 47 au- 
tomatai jų rankose. 

— O, jūs bent jau ant kojų, — tarė Merfis. — Kokios 
nors problemos? 

— Tik viena, Brendanai, — atsiliepė Brosnanas. — Prie 
įėjimo, ten, kur tunelis nuožulnėja ir užsibaigia laiptais, susi- 
kaupė apie pėdą vandens. 

— Parodykit. 

Jie nuėjo pirmi, o Merfis su Keliu nusekė iš paskos. Li- 
kusioje bunkerio dalyje buvo tamsu ir šalta. 

-— Kodėl čia nešildoma ir neapšviesta? — piktai paklau- 
sė Merfis. 

— Apie tai ir kalbame, Brendanai. Anoje bunkerio dalyje 
viskas gerai, 0 ši, einanti po sena ferma, turi atskirą sistemą. 
Matyt, potvynis viską sukniso. 

— Tai tas lietus, — tarė O'Nilas. — Pastarąsias dvi sa- 
vaites smarkiai lijo. 

— Pats Žinau, kad tai dėl to prakeikto lietaus, tu neūžau- 
ga, — atšovė Merfis. — Bet jei nėra elektros, užstrigs ir var- 
tai. Ten nėra jokių grotų. Jų nereikėjo, kol veikė elektronika. 

— Aš pritvirtinau prie rankenų grandines ir prirakinau 
jas prie grindų, — atsakė Brosnanas. — Laukiau tavęs, Bren- 
danai. Žinau, kad norėtum ko nors patikimesnio. 

— Būtent. Nesirūpink, Dandalke gyvena toks Petersonas, 
jis stato įmantrius namus. Jis žino, iš ko valgo duoną. 

— Suprantu, ką nori pasakyti. 

— Paskambink jam ir pranešk, kad laukiu jo “Patriote" 
pusryčiams, pusę devynių rytoj ryte. Papasakok jam apie po- 
tvynį ir pasakyk, kad tikiuosi stebuklo. Arba tegu jis viską 
sutvarko, arba gaus kulką į kairįjį kelį, ir tai bus tik pradžia. 

Jie sugrįžo atgal pro sandėlius. Aplinkui tvarkingai ri- 
kiavosi minosvaidžiai, priešlėktuvinės raketos ir kulkosvai- 
džiai, naujutėlaičiai automatai. Dėžės su semteksais. 

Merfis prisidegė cigaretę ir tarė Keliui: 

— Tik pažiūrėk, Dermotai. Jie tik ir laukia, kada bus pa- 
naudoti, kol tos senės Londone pliauškia apie taiką. 

— Tiesą sakai, Brendanai. 

— Mūsų diena ateis. Einu, patikrinsiu kabinetą. 

Jis buvo tunelio gale, mažas, neperkrautas, su dokumen- 
tų spintomis, kompiuteriais ir stalu. 

— Palaukite už durų, — paliepė Merfis Brosnanui ir 
O'Nilui. 

Kelis uždarė paskui save duris. Merfis atsiklaupė už sta- 
lo ir pakėlė dalį kilimo. Po juo, betono grindyse, buvo sena- 
madiškas seifas su paprasta rakto skylute. Merfis apčiuopo- 
mis susirado po stalu raktą ir atrakino seifą. 

Viduje buvo krūvelės svarų ir dolerių, tvarkingai suvy- 
niotos į permatomus plastikinius maišelius. Jis pasiėmė ke- 
letą. 

— Manai, kad tai pinigai, Dermotai? Ne, tai valdžia. Su 
pinigais gali viską, o šiame seife jų beveik trys milijonai. 

— O kaip Foksas, Brendanai? Juk žinai, ką noriu pasa- 
kyti? Tu juk skolingas jam? 

— A, velniop Foksą. Matai, kas atsitiko Al Šarize. Visiš- 
kas mėšlas, ir viskas tik per Foksą. Tikriausiai. Kaip kitaip 
tie izraeliečiai sužinojo apie mus? Tai jau tikrai ne iš manęs. 

— Tai tu neketini jam mokėti? 

— Ketinu, velniai griebtų. —-Merfis užrakino seifą ir už- 
dengė grindis kilimu. 

— O jei sukels triukšmą, Brendanai? 

Merfis nusijuokė. 

— Mafija? Dermotai, čia Airija, vienintelė vieta pasau- 
lyje, kur jie bejėgiai. Čia mūsų valdžia, mano ir tavo, Dermo- 
tai, todėl eime, išlenksime ta proga butelį ir padoriai pavaka- 
rieniausime “Patriote". 


Visi susėdo “Kalniečio" salone aplink stalą ir pasitiesė 
didžiulį žemėlapį. 

— Kilbego kaimas, — tarė Dilanas. — Vienuolynas yra 
už ketvirčio mylios į rytus. Bunkeris po juo. — Jis pabaksno- 
jo pirštu į žemėlapį. — Štai čia, kur parodyta apgriuvusi fer- 

ma, pasak Šono, yra išėjimas iš bunkerio. — Jis pažiūrėjo į 
Riganą, kuris surakintomis rankomis sėdėjo ant suolelio. — 
Ar taip, Šonai? 

— Eik velniop, — atšovė Riganas. 

— Kaip ketini veikti? — paklausė Helena. 

— Pasak Rigano, ten yra tik du prižiūrėtojai. Ketinu veikti 
skubiai ir ekonomiškai. Išsprogdinu bunkerio duris, pašalinu 
neš bunkerį į padanges. Jame yra ne tik ginklų, bet ir semtek- 
sų. Tai bus panašu į Lapkričio penktosios naktį. 

— Kai švenčiamas, jei neklystu, nesėkmingas Gajaus Fok- 
so mėginimas susprogdinti parlamentą, — įsiterpė Hana. 

— Man pasiseks. 

— O aš? — pasiteiravo Bilis. 

— Otu dengsi mane, — tarė Dilanas. — Kai aš įeisiu, tu 
pasiliksi saugoti durų. 

— O, nuostabu. Taigi aš stoviniuosiu kaip koks mulkis. 

— Neverkšlenk, Bili. Tau teks mane prižiūrėti. | 

— Kaip veiksime, pasiekę krantą? — toliau klausinėjo 
Helena. 

— Taigi ten yra tokia prieplauka, senas granito molas. 
Pasak Roperio, ten kartais atplaukia jachtos ir paprastai iš- 
meta inkarus įlankoje. Mes darysime taip. Prišvartuosime lai- 
vą prieplaukoje — tai padarysite jūs, majore seržante. Mudu 
su Biliu iš karto apsirengsime nardytojų kostiumais. Iškrau- 
sime nardymo įrangą ant molo, jei kartais tektų grįžti sun- 
kesniu keliu. Tada jūs patrauksite laivą į įlanką ir išmesite 
inkarą. 

— (Gerai, — tarė Helena. 

— Mudu su Biliu pasiimsime siųstuvus, jūs irgi juos tu- 
rėsite, taigi galėsime palaikyti ryšį. Kur toji ferma — už ket- 
virčio mylios? Taigi mes įšoksime ir iššoksime, štai ir viskas. 
Jei pasiseks, viskas bus atlikta taip švariai, kad aš paprašysiu 
jūsų priplaukti ir paimti mus'nuo kranto. — Jis atsisuko į Bilį 
ir šyptelėjo. — Nereikės šlapinti kojų. 

— Būtų puiku. Velniškai jau šalta vandenyje. 

Dilanas pažiūrėjo į Šoną Riganą, niūriai sėdintį ant suo- 
liuko surakintomis rankomis. 


Atpildo valanda 


— Dabar tavo eilė, sūnau. Ar yra kas nors, ko man nepa- 
sakei? 

— Pasakiau viską, ką Žinojau. 

— Tikiuosi tavo paties labui, nes jei ką nors pamiršai, 
tavęs laukia mirtis vandenyje. Ir tai nėra gražus posakis. — 
Jis atsisuko į kitus. — Taigi, žmonės, planas aiškus, prade- 
dam jį vykdyti. 


Kai jie įslinko į prieplauką, buvo devinta valanda, tamsu 
nors į akį durk. Varikliai sudrebėję nutilo. Dilanas paliko lai- 
vo valdymą Helenai. Ji valdė laivą viena ranka, kita laikyda- 
ma prie akių naktinius žiūronus. Po sekundės Dilanas jau rišo 
virvę aplink stulpą. 

— Tvarka, Bili, duok šen įrangą. 

Bilis pūškuodamas išvertė per bortą oro balionus ir kitus 
daiktus, o Dilanas sukrovė juos ant prieplaukos tiltelio. 

— Gerai, sūnau, dabar ateik pats. 

Bilis išlipo į prieplauką. 

— Pirmą kartą esu Airijoje, kokia siaubinga vieta. 

— Pragaro centras, Bili. — Dilanas šūktelėjo Helenai: — 
Judėkit! 

“Kalnietis" ėmė stumtis nuo prieplaukos, ir Dilanas nu- 
sprendė patikrinti siųstuvą: 

— Ei, inspektore, ar vis dar myli mane? 

— Nekvailiok, — atsiliepė ji ir pridūrė: — Dėl Dievo 
meilės, Dilanai... | 

— Žinau, pasirūpink savimi. Ką gi, einame gelbėti britų 
gyvenimo būdo. Šaulys airis ir gerai žinomas Londono gangs- 
teris. Kodėl tai turi daryti tokie žmonės kaip mes? 

Jis išjungė siųstuvą, pasitikrino savo kulkosvaidį ir per- 
simetė jį per krūtinę. Bilis padarė tą patį. Dilanas patikrino 
valterį, Bilis irgi pasekė jo pavyzdžiu. Prisiminęs Dilano po- 
kalbį siųstuvu, jis paklausė: 

— Tai ar Žinai atsakymą? Kodėl tai turi daryti tokie žma- 
nės kaip mes? 

— Bili, didis anglų rašytojas kartą pasakė — ironiška, 
bet kai iškyla toks reikalas, bjauriausius dalykus, kurių nega- 
li atlikti bendroji visuomenė, tenka atlikti tokiems šiurkštuo- 

liams kaip mes, o tada bendroji visuomenė pasmerkia juos. 
Tai vadinasi būti kareiviu. = 
— Bet aš nesu suknistas kareivis. 
— Tu gansteris, Bili. Tai tas pats, taigi užsičiaupk ir sek 
paskui mane. 


“Kalnietyje" Hana, paklusdama Helenos įsakymui, išmetė 
inkarą. Šonas Riganas sėdėjo apačioje surakintomis rankomis 
1r galvojo. Jis buvo praktiškas Žmogus, todėl taip ilgai išgy- 
veno kare. | 

Vis dėlto, kad ir kaip jis bandytų, negalima pamiršti Di- 
lano reputacijos — jis garsėjo savo negailestingumu. Britai 
visuomet naudojosi juo ten, kur nepadėdavo teismas. Jei jis 
imasi tavęs, tu Žuvęs. 

Net ir labai norėdamas, Riganas negalėjo įsivaizduoti sau 
blogesnės lemties: jo kūnu bus patogiai atsikratyta jūroje, o šito 
jis niekaip negali leisti. Jo galvoje gimė beviltiškas planas ir jis, 
nespėjęs nė sudvejoti, ėmė veikti. Jis numetė ant žemės padėklą 
su kavinuku ir puodeliais, o pats suklupo ant kelių. | 

Po minutėlės pasirodė Hana. 

— Kas yra? 

— Man žiauriai skauda pilvą. Tikriausiai nuo tų jūrligės 
tablečių. 

Hana priklaupė šalia ir pažiūrėjo. 

— Taip blogai? 

— Man reikia į tualetą. Dėl Dievo meilės, aš tuoj apsi- 
dirbsiu. 

Ji pakėlė Riganą ir palydėjo į tualetą. Jis ištiesė rankas. 

— Nagi, juk ten nė apsisukti nėra kur. Aš negalėsiu nusi- 
smaukt kelnių su tais daikčiukais. 

Hana padvejojo, tada išsitraukė raktą, atrakino antran- 
kius ir įstūmė jį vidun. Pati atsirėmė į sieną ir ėmė laukti. 

Riganas atsisėdo, giliai įkvėpė, tada atsistojo ir smarkiai 
pastūmė duris, prispausdamas Haną prie sienos. Tada nubėgo 
koridoriumi, pasikėlė į denį, pralėkė pro Heleną, išeinančią iš 
vairinės, ir liuoktelėjo per turėklus. Šaltas kovo vanduo už- 
gniaužė jam SYap4>, bet jis sukaupė visas jėgas ir ėmė irtis 
kranto link. 

Hana atbėgo ant denio. 

— Prakeikimas, jis apgavo mane. Kokia aš kvaila. 

— Visiems pasitaiko. — Helena griebė savo siųstuvą. — 
Dilanai, ar girdi mane? 

Tačiau tarp slėnio ir uolų ryšys buvo prastas, ir atsakymo 
ji nesulaukė. 


Šonas Riganas pasiekė krantą sustiręs į ragą, tačiau ne- 
gaišdamas laiko puolė bėgti kalnuotu takeliu Kilbego link. Po 
penkiolikos minučių jis įgriuvo į “Patrioto" užeigą. Prie baro 
sėdėjo trys vyrai; du iš jų buvo Konolis ir Tomeltis. 

Riganas sukniubo ant baro priešais Salivaną. Tomeltis su- 
griebė jį už plaukų ir kilstelėjo jo galvą. 

— Ačiū Dievui, jūs čia. Turime problemų, — iškošė Ri- 
ganas. 

— Tai papasakok man. 

Riganas atsisuko ir pamatė ant suoliuko priešais židinį 
sėdintį Merfį. 

— O, Šonai, maniau, kad britai tave laiko Vondsvorte. 
Kaip tu patekai čia, velniai rautų? 

Staiga Riganas suvokė, kad ir čia jo laukia problemos, ir 
pabandė pasitaisyti. 

— Vėliau apie tai, Brendanai. Dilanas čia, Šonas Dila- 
nas. Jis ketina sunaikinti bunkerį. 

— Ką tu sakai? — nusistebėjo Merfis. — Bet iš kur jis 
apie jį sužinojo? Plačiai pražiojai burną, a? 

— Brendanai, prašau. Jie paėmė mane iš Vondsvorto. Iš- 
purtė iš manęs viską, ką galėjo. 

— Na, nepasakyčiau, kad blogai atrodytum, — įsiterpė 
Tomeltis. 

— Mes atplaukėme laivu. Išmetėme inkarą senojoje prie- 
plaukoje. Man pavyko pabėgti. Laive yra dvi moterys, toji kalė 
Bernštain iš Specialiojo skyriaus ir dar viena, iš karinės poli- 
cijos. 

— O Dilanaš? 

— Jis išėjo su kitu vyruku sprogdinti bunkerį. Bandys 
išeiti pro išėjimą po senąja ferma. 

Merfis papurtė galvą. 

— Ir iš kur jis Žino apie jį? 

— Jėzau, Brendanai. 

— Ne, tu, Šonai. 

Tuo metu tolumoje pasigirdo dundesys. Kelis išbėgo į lau- 
ką ir tučtuojau sugrįžo. 

— Vienuolynas. Ten kažkas sprogo. Varom? 

Merfis nusikeikė. 

— Ne. Dabar tai jau laiko švaistymas. — Merfis stumte- 
lėjo Riganą durų link. — Važiuojam į prieplauką. 


Po kurio laiko, kai Dilanas jau buvo prie senosios fer- 
mos durų, Helenai pavyko susisiekti su juo. 

— Dilanai, dėl Dievo meilės. 

— Kas yra? 

— Nelaimė. Riganas pabėgo. Šoko į vandenį ir nuplaukė 
kranto link. 

— Velniška nesėkmė. 

— Tu atsitrauksi? 

— Nė už ką. Mes dabar prie išėjimo. Netrukus išeisime. — 
Jis baigė ryšį. 

— Jis neatsitrauks, — tarė Helena Hanai. — Aš nupluk- 
dysiu į prieplauką valtį. Dabar brangi kiekviena minutė. 

— (Gal man plaukti, — pasisiūlė Hana. 

— Ne šį kartą. Turiu eiti. 


Prie durų Dilanas stabtelėjo, nukreipė sustingusį žvilgs- 
nį nuo savo krepšio ir užkabino jį ant spynos. 

— Pasilik čia ir lauk manęs, Bili. 

Jis atsitraukė, spyna sprogo, ir durys įgriuvo į vidų. Di- 
lanas įpuolė į vidų, išsitraukė dūminę granatą ir parideno ją 
koridoriumi. Vanduo sumenkino jos veikimą, tačiau Dilanas 
bėgo toliau. Šį kartą jis išsitraukė kovinę granatą, bet ir šios 
sprogimas buvo silpnas. 

Bilis, stebėdamas jį iš nugaros, sumurmėjo: 

— Velniop viską, — jis iškėlė savo kulkosvaidį ir nubė- 
go paskui Dilaną. 


Kai pasigirdo triukšmas, Brosnanas ir O'Nilas vakarie- 
niavo kabinete. Jie čiupo už ginklų ir išbėgo į koridorių. Čia 

tvyrojo dūmų uždanga ir netrukus pasigirdo silpnas antros gra- 
natos sprogimas. Po minutėlės iš dūmų debesio išbėgo Dila- 
nas, ir Brosnanas pašoko sutikti, tačiau Dilanas buvo greites- 
nis, ir kulkų kruša prikalė Brosnaną prie sienos. 

Dilanas priklaupė ant vieno kelio, ir čia iš šešėlio išniro 
O'Nilas. | 

— Pričiupau tave, niekše. 

Jis kilstelėjo savo AK, bet čia atskubėjo Bilis ir suvarpė 
O'Nilą į gabalus. Bilis, sunkiai dvasuodamas, suklupo ant grin- 
dų, o Dilanas atsistojo. 

— Dabar nieko nesakyk, Bili. Tu šaunuolis. 

Dilanas išspyrė duris, išėmė iš krepšio penkis blokus sem- 
teksų ir įdėjo į juos taimerius. Vieną bloką jis paliko ant grin- 
dų ir stumtelėjo Bilį. 

— Dink iš čia. Trys minutės. — Bėgdamas jis vieną po 
kito išmėtė likusius blokus ir taškydamas į šalis vandenį kiek 
įkabindamas nuskuodė išėjimo link. Vos tik jie pasiekė uolas, 
už nugarų nugriaudėjo sprogimas. 


Likus kelioms sekundėms iki sprogimo, Mertis, Riganas, 
Kelis, Konolis ir Tomeltis lėkė kaimo keliuku. Pasiekus kelio 
viršūnę, Merfis tarė Tomelčiui, kuris vairavo mašiną: 

— Išjunk variklį. 

Jie tylomis nuriedėjo nuo kalvos ir sustojo. Helena Blek, 
sėdėdama valtyje, nieko neišgirdo. 

— Kad man nė šnipšt. Tomelti, tu eik paplūdimiu. Kono- 
li, mudu imsime prieplauką, tik kuo tyliau. — Jis atsisuko į 
Riganą. — O tu būk ypač atsargus. 

Jie pajudėjo. Helena Blek sėdėjo valtyje. Pasigirdo šla- 
mesys. Ji atsisuko su valteriu rankose ir prisimerkė, apakinta 
prožektoriaus šviesos. 

— Na, žinau, kad tu ne Bernštain, nes ją aš atpažinčiau, 
taigi tikriausiai esi majorė seržantė. — Merfis susiraukė. — 
Negali būti, Blek? Toji, iš. Derio? 

— Vaje, pasirodo, turi smegenų. 

— Tomelti, — paliepė Merfis. — Eik ir paimk iš jos 
ginklą. — Jis atsigręžė į Kelį. — Judu su Konoliu nuveskite 

jąį laivą. Jei ta kalė Bernštain šokinės, pasakyk jai, kad nu- 
šausi šią. — Tada pažiūrėjo į Tomeltį. — Tu pasilik čia ir lauk 
Dilano. 

Valtis nuplaukė laivo link. 

— O kaip Riganas? — paklausė Tomeltis. 

— Koks aš kvailas. Vos nepamiršau, — tarė Merfis. Jis 
atsisuko į Riganą ir išsitraukė iš kišenės brauningą. — Tu par- 
davei mus, šūdžiau. Tau pasisekė, kad neturiu daugiau laiko. 

Tyliai spragtelėjo brauningas, ir Riganas pūkštelėjo į van- 
denį. 


Hana pro žiūronus stebėjo besiartinančią valtį. 

— Ar viskas gerai? — šūktelėjo ji. 

— Mes turime jūsų majorę seržantę, ir jai į galvą įremtas 
pistoletas, — atsišaukė Kelis. — Jei elgsitės neprotingai, nu- 
šausiu ją kaip šunį. 

— Neklausyk, Hana, daryk tai, ką turi daryti! — sušuko 
Helena. — Girdėjai sprogimą. Mes pasiekėme savo tikslą. Vel- 
niop tuos tipus. 

Konolis pistoleto rankena kirto jai per galvą. Helena rik- 
telėjo. 

— Aš kalbu rimtai, — pasakė Konolis. 

— Gerai. — Hana atsitraukė, spausdama rankoje valterį. 

Po minutėlės į laivą įlipo Kelis, jam iš paskos Helena ir 
Konolis. Jis atėmė iš Hanos valterį. 

— Gera mergaitė. 

Helena avėjo desantininko batais ir vilkėjo kombinezo- 
ną. Dešinėje kišenėje gulėjo 25 kalibro koltas. Šią minutę, tam- 
soje, ji galėtų išsitraukti jį ir nušauti abu vyrus. Bet ką tai 
reikštų Dilanui ir Biliui? Ji nutarė palaukti. 


Dilanas pamėgino susisiekti su ja siųstuvu, tačiau niekas 
neatsakė. “Kalnietyje" Kelis užvedė variklius ir nuplukdė laivą 
į prieplauką. Konolis padėjo jį pririšti. Dilanas su Biliu bėgte 
nusileido nuo kalvos ir blyškioje mėnulio šviesoje pamatė ju- 
dantį laivą. 

— Jos atplaukė mūsų, — sušvokštė Bilis, gaudydamas orą. 

— Atrodo. 

Jie priskubėjo prie apšviesto prieplaukos galo ir pamatė, kaip 
Kelis stumia Haną ir Heleną, įrėmę joms į nugaras ginklus. 

Iš šešėlių išlindo Merfis ir Tomeltis. 

— Jie nejuokauja, tu išpera. Nori, kad jos mirtų? 

— Žinoma, ne, — atsiliepė Dilanas. — Daryk, kaip jis 
liepia, Bili, dėk ginklą ant žemės. 

Bilis pakluso. Merfis užsirūkė. 

— Velniai rautų, Dilanai, visuomet žavėjausi tavimi, bet 
šį kartą tu man kainavai. 

— Ne tau, Brendanai, Džekui Foksui. 

— Ar čia asmeninis kerštas? — netikėdamas nusijuokė 
Merfis. 

— Nereikėjo tau kištis, Brendanai. 

— Ir tau, Dilanai. O dabar abu su draugeliu lipkite į lai- 
vą. Mums reikia paieškoti gilesnių vandenų, nes būtent ten 
jūs ir keliausite. 

Dilanas ir Bilis nusileido į denį ir prisijungė prie Hele- 
nos ir Hanos, Merfis su Tomelčiu atėjo jiems iš paskos. Kelis 
stovėjo prie laivo, Konolis priėjo prie visų kitų. 

— Žinote, ką?! — tarė Merfis. — Gaila tokių gerų mote- 
rų, bet aš ketinu jus visus nužudyti. 

Tai sakydamas, jis žiūrėjo į Haną. Helena Blek, stovėjusi 
šalia vairinės, išsitraukė iš kišenės koltą ir šovė Keliui į pa- 
kaušį. Laivas pasviro, ir visi išgriuvo. Konolis pabandė atsi- 
stoti, tačiau Helena buvo greitesnė — ji pašoko, nušovė jį, 
tada susigūžė ir nėrė per bortą į vandenį, išvengdama pavy- 
mui paleistų Merfio kulkų. 

Tą pačią minutę Dilanas sugriebė Bilį už rankos. 


— Šok! — paliepė jis ir stumtelėjo Bilį per bortą paskui * 


Heleną. Dilanas buvo beketinąs pats šokti, bet čia vis dar ant 
žemės gulintis Tomeltis sučiupo jį už kojų, ir-Dilanas pargriuvo. 

— Tu, šūdžiau, — Merfis spyrė jam į šoną. — Tu lavo- 
nas, Dilanai, tu, kale, taip pat. Tiedu vandenyje niekur ne- 
dings. Penkiolika minučių šiuo metų laiku, ir jiems prasidės 
hipotermija. Jums bent jau nereikės taip ilgai laukti. 

Bilis, plūduriuodamas šalia Helenos už kairiojo borto, 
tarė jai: 

— Aš pamėginsiu paimti tą ginklą iš vairinės. 

Nelaukdamas atsakymo, jis panėrė šalia kairiojo borto, 
nusibrozdindamas nugarą į kilį, ir išnėrė prie laivagalio. Jis 
tylomis prisitraukė prie borto, įsliūkino į vairinę ir spėjo nu- 
girsti Dilano ir Merfio pokalbį. Bilis nė neįtarė, kad Dilanas, 
žiūrėdamas pro Mertfį ir Tomeltį, mato jį. 

— Nagi, Brendanai, kam tos kalbos? Senais laikais De- 
ryje mes nekalbėdavome apie tai, mes veikdavome. 

Bilis priklaupė, atidarė skydelį, griebė užtaisytą ginklą 
ir atsisukęs dukart iššovė Tomelčiui į nugarą. 

Merfis apstulbęs puolė bėgti, bet čia Hana spyrė jam į 
koją, ir jis suklupo. Tuo pasinaudojo Dilanas. Jis pasigriebė 
ginklą ir užgriuvo Merfį. 

— Ką dabar pasakysi, šunie? 

Dilanas smarkiai pastūmė Mertį, ir jie abu susvirduliavę 
persirito per bortą į vandenį. 

Jūra patyrusiam nardytojui Dilanui buvo it antrieji na- 
mai, ko nebuvo galima pasakyti apie Merfį. Jie paniro į maž- 
daug dešimties pėdų gylį. Dilanas sugriebė Merfį už gerklės, 
bet staiga nugara pajuto inkaro grandinę. Dešiniąja ranka jis 
čiupo grandinę ir stipriai įsikabino. Merfis spardėsi ir muis- 
tėsi, tačiau Dilanas nė už ką nepaleido jo. Pagaliau Merfis 
liovėsi kovojęs. Dilanas paleido jį ir išniro į paviršių. 

Jis sunkiai prišliaužė prie kopėtėlių ir sukniubo ant jų. 
Hana persilenkė per turėklus. 

— Kaip tu, Dilanai? Kas atsitiko Merfiui? 

Jis užsiropštė į denį. 

— O kaip tu manai? Kaip sako siciliečiai, Brendanas Mer- 
fis nuėjo pogulio pas žuvis. 

Jis atsisėdo ant žemės nugara į vairinę. Priėjo Bilis ir He- 
lena. 

— Kaip jūs, majore seržante? 

— Sveika ir gyva, pone Dilanai. 

— O tu, Bili'? 

— Į kokį mėšlą tu mane įtraukei, Dilanai? 

— Bili, tu išgelbėjai man gyvybę, kalbant senamadiško- 
mis frazėmis. Tu buvai nepakartojamas. Specialioji oro tar- 
nyba nebūtų susitvarkiusi geriau. Be to, sukėlei inspektorei 
Bernštain rimtą problemą. Pasistenk, kad tavęs nesuimtų, nes 
ji pasijustų siaubingai kalta, jeigu jai tektų tai padaryti. 

Bilis nusišaipė ir atsisuko į Haną. 

— Ką man daryti? Gerą darbą? 

— Tiesiog nekelk man daugiau rūpesčių, Bili. 

— Taip jau atsitiko, kad aš visą gyvenimą tik tai ir darau. 

— Išmeskime kūnus, — tarė Dilanas. — Ir padarykite 
man paslaugą, majore seržante, — išvairuokite laivą. Aš sku- 
biai persirengsiu ir pakeisiu jus. 

— Palikite tai man. 

— Nagi, judu, eime, — atsisuko jis į Haną ir Bilį. — Pa- 
1eškokime sausų drabužių, — ir jis nusileido į apačią. 


Čarlis Fergiusonas buvo savo namuose Kavendiš/ aikštėje 
ir mėgavosi taurele prieš miegą, kai suskambo telefonas. Dila- 
nas stovėjo prie vairo vienas, visi kiti buvo apačioje. Įplaukęs į 
Airių jūrą, jis įjungė autopilotą ir kalbėdamas užsirūkė. 

— Ar čia jūs, brigadininke? 

— Dilanai! Kur tu? 

— Pakeliui atgal į Obaną. — Dilanas naudojosi koduotu 
telefonu. — Galime drąsiai kalbėtis. 

— Kaip pavyko? 

— Na, Kilbego bunkerio nebėra, o majorė seržantė pasi- 
rodė esanti tikras lobis. Nužudė du iš Merfio gaujos. Bilis iš- 
gelbėjo mūsų kailius, pasirodęs pačiu laiku. 

— Dieve šventas! Ar visi sveiki? 

— Sveikutėlaičiai. Mes kieta liaudis, brigadininke. 

— Ačiū Dievui. O Merfis? 

— O, juo aš pats pasirūpinau. 

— Aš tuo nė kiek neabejoju. Kokie tolesni planai? 

— Manau, kad Obane būsime po kokių šešių valandų. 
Oras nelabai koks. Ar galėtum paprašyti Leisio ir Perio, kad 
maždaug pusryčių metu parskraidintų mus į Londoną? 

— Manyk, kad tai jau padaryta. | 

— Kaip Bleikas? 

— Pooperacinė infekcija. Dezas ir Marta rūpinasi juo. 

— Tai gerai. Foksas pašiurps, išgirdęs paskutines nau- 
jienas. 

— Puikiai parinkai žodžius, Dilanai, man tai patinka. Iki 
rytojaus. | 

Dilanas sėdėjo prie vairo, kai prasivėrė durys ir kartu su 
kumpio kvapu įslinko Bilis, nešinas lėkšte sumuštinių ir di- 
deliu puodeliu arbatos. ' 

— Prašom, Šonai. 

Bilis pasisuko išeiti, ir Dilanas tarė: 

— Bili, tu šaunuolis. Haris didžiuosis tavimi. 

— Taip, bet jis nesupras, ar ne? Noriu pasakyti, niekas 
nesupras, nebent pats tai būtų patyręs savo kailiu, tiesa? Jė- 
zau, Dilanai, tai nebuvo koks apsikumščiavimas Londono alu- 
dėje. Šįvakar nužudžiau du žmones. 

— Jų ten nebūtų buvę, Bili, jei nebūtų norėję rizikuoti. 
Nepamiršk to. 

— Taip, galbūt. Tai dabar kas — broliai Džago ir Fok- 
sas?) 

— Manyčiau, kad taip. — Dilanas suvalgė paskutinį su- 
muštinį. — Eik, Bili, pamiegok. Tu to nusipelnei. 

Bilis išėjo, o Dilanas perjungė valdymą iš automatinio į 
rankinį ir pasuko “Kalnietį" skersai vis labiau nerimstančios 
jūros. 


LONDONAS 


13 


Džekas Foksas nusileido į viešbučio restoraną pasimė- 
gauti angliškais pusryčiais. Sklaidydamas “The Times“, jis jau 
buvo bebaigiąs gausius pusryčius, kai šalia išdygo Falkonė. 

— Turime problemų, sinjore. 

— Kas dabar? — pakėlė galvą Foksas. 

— Ką tik žiūrėjau “Skai" televizijos programą. Manau, 
kad jums pačiam derėtų pažiūrėti. 

— Taip blogai? — sunerimo Foksas. 

— Bijau, kad taip, sinjore. 

Savo kambaryje Foksas pasibaisėjęs išklausė naujausias 
žinias. Valandos tema buvo galingas sprogimas Kilbege, Laufo 
grafystėje. Kadruose pasimatė airių policija, reporteriai bandė 
tai susieti su ARK, nors pati ARK ir Sinas Feinas viską panei- 
gė. Viena buvo visiškai aišku — jūra išmetė į pakrantę keturių 
žmonių kūnus. Trys iš jų buvo mirę nuo šautinių žaizdų. Ket- 
virtasis buvo Brendanas Merfis, gerai žinomas disidentas, pa- 
likęs ARK provizionistus ir suformavęs savą grupę. Reporte- 
riai iškėlė prielaidą, kad provizionistai pašalino savo žmones. 
Manoma, jog sprogimas kilo ginklų bunkeryje. Įvykis tiriamas. 

Pasigirdo skambutis į duris. Ruso nuėjo jų atidaryti ir ne- 
trukus sugrįžo su padavėju, atnešusiu jiems karštos kavos. Pa- 
davėjui pasišalinus, Ruso įpylė visiems kavos. 

— Merfis buvo jums skolingas, sinjore, — tarė Falkonė. 

— Ką gi, dabar gali pabučiuoti arkliui į... — burbtelėjo 
Foksas. | 

— Prašau man atleisti, jei peržengiu ribas, sinjore, bet aš 
tiek metų buvau ištikimas jums, kad jaučiuosi turįs teisę pa- 
klausti: ar labai prasti popieriai? 

Foksas pažiūrėjo į jį. 

— Pakankamai prasti, Aldo. Bet mes dar turime vieną 
tūzą rankovėje. Baltojo deimanto kompanijos apiplėšimas ant- 
radienį. | , 

— Sakėte, ten dešimt milijonų svarų. 

— Iš kurių keturi pažadėti Džago. — Foksas SEB S — 
Ir su tuo tu nesutikai. 

— Ir nesutinku, sinjore. Manyčiau, kad mes turime pasi- 
imti viską. 

— Pradedu sutikti, Aldo, bet mes tai padarysime vėliau. 
Leiskime tiems niekšeliams atlikti juodą darbą. 

Falkonė plačiai nusišypsojo. 

— Nuostabu, sinjore. 

— Gerai, susisiek su broliais Džago. Noriu pasimatyti su 
jais per pietus. Parink kokią ramią vietelę. 

— Bus padaryta, sinjore. 

Falkonė išėjo vykdyti paliepimų, tačiau pirmiausia pa- 
skambino Donui Marko, kuris dėl laiko skirtumo dar tebebu- 
vo lovoje, bet Falkonei buvo galima skambinti bet kuriuo me- 
tu. Donas kantriai išklausė jį. 

Pagaliau jis tarė: 

— Vėl susikniso tas mano sūnėnas. Susikniso su Koli- 
ziejumi, tada Al Šarize, dabar Airijoje. Žinai, kaip sakoma, 
Aldo? Vienas kartas — nieko tokio, du kartai — sutapimas, 
trys kartai — priešo veiksmai. 

— Tai ką darysime, Donai Marko? 

— Nieko. Tai Džeko problema. Arba jam pasiseks, arba 
jis žlugs. Bet jei jis žlugs... Suprask mane, Aldo. Aš niekada 
jam nepadarysiu nieko blogo. Jis mano sūnėnas. Bet mano šei- 
mai reikia vadovo, kuriuo galėtume pasitikėti. Tas reikalas su 
deimantais yra jo paskutinis šansas. Jei ir šis neišdegs... Dže- 
ką teks pašalinti. Capisce? 

— Capisco, Donai Marko. 


Haroldas ir Tonis Džago laukė “Kavaleristų" užeigos ba- 
re, esančiame netoli Sent Ričardso doko. Upę gaubė migla, 
už langų krapnojo smulkus lietus. 

„ Haroldas pažvelgė pro langą. 
* — Man patinka toks oras, Toni, ir Temzė. Anglija ang- 

lams, ar ne? Kam reikalinga Europa? Ta varlių ir kopūstų 
krūva. 

— Tu teisus, Haroldai. Bet nepamiršk, kad šiuo metu mes 
įklimpę su ta suknista mafija. 

— Ji manęs nejaudina. Mes susitvarkysime su jais. — Tą 
minutę pro duris įžengė Mančesteris Čarlis Fordas, lydimas 
Ambero Freizerio. 

— O varge, jie jau ateina, — tarė Haroldas. — Na ir po- 
ra. Man tai kas, jei jiems geriau tarpusavyje nei su moterimis, 
bet man nepatinka juodukai. Per juos vienos bėdos. 

Fordas padėjo ant stalo bylą. 

— Viskuo pasirūpinta, Haroldai. 

— Gerai. Palaukime Fokso. Ką gersite? 


Rouzdene Bleikas jautėsi kur kas geriau. Pamatęs įeinan- 
čius Dilaną su Helena, jis gyvai pasisveikino. 

— Mileris man viską papasakojo. Mes žiūrėjome “Skai" 
televiziją. Tu tikrai pasistengei. 

— Taigi dabar lieka tik Baltojo deimanto kompanija. 

— Eli, tik šį kartą nepalik manęs, Dilanai. Noriu daly- 
vauti. 

— Tu negali, nes aš irgi nedalyvauju, Bernštain ir Fer- 
giusonas taip pat nesikiš. Viską atidavėme į Hario Solterio 
rankas. Mes nekišime nosies. 

— Gerai, bet aš vis tiek negaliu čia sėdėti. Man reikia 
būti su jumis. 

— Puiku. Jei Dezas paleis tave, aš nieko prieš. 

Dezas sutiko išleisti Bleiką su sąlyga, kad šis nesiims jo- 
kios fizinės veiklos, ir dar prieš vidurdienį jie pasirodė Gy- 
nybos ministerijoje pas Fergiusoną. Bleiko ranka buvo įtva- 
re. Fergiusono kabinete sėdėjo Hana. 

— Turbūt nereikia nė sakyti, kad puikiai pasidarbavai. 
Tačiau mums dar liko įkalti paskutinę vinį į Fokso karstą. Ką 
darysime toliau, inspektore? 

— Tiesą sakant, Solteriai su manimi nesikalba. Viskas 
priklauso nuo Dilano. 

— Pasak Roperio, rytoj lemiama diena, nes deimantų 
kompanija gauna krovinį. i 

— Mes žinome, kad jie išpjovė senąsias grotas tunelyje, — 
tarė Hana. — Bet vis dar nežinome, kaip jie ketina apgauti ap- 
sauginę sistemą. 

— Dėl to ir ruošiausi eiti pasimatyti su Hariu Solteriu, — 
tarė Dilanas. — Pasiimsiu Bleiką. Tu, Hana, nesikišk. Žinau, 
kaip tau nepatinka naudotis tokiais niekadėjais kaip Solteris, ir 
aš visai nenoriu įžeisti tavo tyros policininkės moralės. 


“Kavaleristuose"* Haroldas perskaitė bylą ir pastūmė ją 
Toniui. 

— Tai ne tik gerai, tai velniškai gerai. — Tuo momentu 
į barą įėjo Foksas, Falkonė ir Ruso. Haroldas atsistojo. — 
Džiugu jus matyti. Mes ką tik baigėme svarstyti reikalus. — 
Jie susėdo, tik Falkonė ir Ruso kaip paprastai atsistojo palei 
sieną. 

— Ir kaip tie reikalai? — dalykiškai pasiteiravo Foksas. 

— Jūsų byla it pienas su medumi, — išsišiepė Harol- 
das, — bet Čarlis kai ką patikslino — tai jums nepaprastai 
patiks. 

— Pasakok. 

Išklausęs Foksas linktelėjo. 

— Puiku. Yra tik vienas pasikeitimas. Man ką tik prane- 
šė, kad bus daugiau nei dešimt milijonų — manoma, apie dvy- 
lika. Taigi dar daugiau kiekvienam, Džago. Nepasišiukšlin- 
kit, Žmonės. 

— Gali nesijaudinti, Džekai, — užtikrino jį Haroldas. 

Foksas pakilo eiti. 

— Aš jūsų rankose. Jūs specialistai, taigi mes nesikiša- 
me. Informuokit mane. 

Jis išėjo, Falkonė ir Ruso išsekė paskui. 

— Taigi mes atliksime visą mėšliną darbą, — suburbėjo 
Tonis Džago. 

— Nieko tokio, — nuramino jį Haroldas. — Už tokį už- 
mokestį aš su džiaugsmu tai padarysiu. 


Kartu su Dilanu ir Bleiku į “Tamsos žmogų" atėjo ir Fer- 
giusonas. Solteris ir Bilis buvo prie paskutinio staliuko. Dora 
maitino juos “Aviganio" apkepu. 

— Skaniai kvepia, — tarė Fergiusonas. — Primena man 
Itoną. Mes valgysime tą patį. Bleikui reikia atgauti jėgas. 

— Bleikas atrodo siaubingai, — pastebėjo Solteris. 

— Ar žiūrėjai “Skai", Bili? — paklausė Dilanas. — Koks 
kraupus atsitikimas Airijoje. Išsprogdintas bunkeris, vande- 
nyje plūduriuojantys kūnai, kurių vienas priklauso tokiam kie- 
tuoliui Brendanui Merfiui. Visi tiki, kad tai provizionistų dar- 
bas. Nes jis nesielgė taip, kaip jam buvo liepta. 

— Taip, mačiau, — atsiliepė Bilis. — Baisu, kas ten darosi. 

Dora atnešė jiems valgyti, ir Dilanas nusijuokė. 

— Jis puikiai pasidarbavo, tas tavo berniukas, Hari. Iš- 
gelbėjo man gyvybę, nušaudamas vieną bunkeryje, ir visus, 
nušaudamas antrą laive. 

Solteris apstulbo. Jis pažiūrėjo į Bilį. 

— Tu man nieko nesakei. 

— A, tu niekada netiki tuo, ką aš sakau. 

— Dieve mano, vis dėlto obuolys nuo obels netoli rieda. 

— Sakyčiau, kad jis jau atskira obelis, — tarė Fergiuso- 
nas, pradėdamas valgyti. — Roperis įsitikinęs, kad viskas vyks 
rytoj. Iš Pietų Afrikos į Baltojo deimanto kompaniją atgabe- 
namas didelis krovinys. Ir sako, kad jo vertė didesnė — dvy- 
lika, o ne dešimt milijonų. 

— Tikrai? — tarstelėjo Solteris. — Tada man jų gaila. 

— Kodėl? 

— Jis per didelis, brigadininke. Aš nesu išsilavinęs, va- 
dovaujuosi patirtimi, ir niekas nežino daugiau apie Londono 
nusikaltėlių pasaulį ir vagystes nei aš. Didysis Londono trau- 
kinio apiplėšimas neišdegė todėl, kad buvo per didelis. Di- 
džiausias visų laikų išpuolis. Visuomenė ir įstatymai jokiu bū- 
du negalėjo toleruoti to, todėl ir pasiuntė visą armiją. 

— Tu teisus, — sutiko Fergiusonas. 

— Taip, bet Džekas Foksas gilioje neviltyje. Jam to rei- 
kia. Jam reikia didelio. 

— Kurgi ne, o Mančesteris Čarlis Fordas ir jo komanda 
tokie gobšuoliai ir kvaili, kad nespės nė apsidairyti, o jau sė- 
dės Vondsvorte, — tarė Solteris. 

Dilanas baigė valgyti ir paėmė taurę šampano, kurią Do- 
ra paslaugiai pakišo jam po alkūne. 

— Pakartokime viską dar kartą, Hari. Vis dėlto jie turi 
Mančesterį Čarlį Fordą, vieną geriausių spynų ir seifų spe- 
cialistų; sunkiasvorį Amberą Freizerį ir Konį Brigsą, elektro- 
nikos ir apsaugos sistemų žinovą. 

— Ar žinai, kad jis mokėsi Londono universitete? — pa- 
klausė Solteris. — Jis iš žinomos sukčių šeimos. Motina labai 
didžiavosi juo. Jis net laipsnį gavo. Kažkokį ten pirmos kla- 
sės diplomą su pagyrimu. 

— Čia tai bent, — nusistebėjo Fergiusonas. 

— Jie iškėlė didelį pobūvį. Ir aš jame buvau. Vėliau ga- 
vo darbą Britų telekome, bet nelabai gerai mokamą, tai kaip 
manot, ką jis sugalvojo? Pakeitė kursą. 

— Jis iš tiesų elektronikos genijus, Dilanai, — pritarė 
Bilis. 

— Pradedu tuo tikėti. O kaip Velas Frenčas? 

— O, jis terminio pjaustymo meistras — viską supjaus- 
tytų. Manau, kad tai jis perpjovė grotas ir įsilaužė į tunelį. 

Jie baigė valgyti, Dora nurinko lėkštes. Bleikas prakaita- 
vo, jo kakta net blizgėjo nuo drėgmės. Jis blogai atrodė. 

— Atnešk jam brendžio, Dora, — paliepė Solteris. — Tu 
nekaip atrodai, sūnau. | 

— Būdavo ir blogiau, — atsiliepė Bleikas. — Bet vis tiek 
ačiū. — Jis padvejojo. — Dėl padorumo kažkas turėtų tai pa- 
sakyti, todėl pasakysiu aš. Kaip manote, ar nereikėtų įspėti 
Baltojo deimanto kompaniją apie galimas problemas, briga- 
dininke? 

— Suprantu, ką nori pasakyti, Bleikai. Bet čia ne vieta 
etikai. 

— Mes ketiname pribaigti Džeką Foksą. — Dilano balsas 
buvo negailestingas. — Viskas gerai, kas žlugdo jo planus. 

— Gerai, gerai, — numojo ranka Bleikas. — Aš tik ųžsi- 
miniau. Ir kad jau kalbame apie tai, ką manome mes, — tai 
kaip jie ketina patekti į vidų? | 

— Na, čia jau ne pjaustytojo kompetenciją, — tarė. Dila- 
nas. — Jam tektų plušėti visą naktį. Manyčiau, tai: bus elek- 
tronikos žinovo darbas. A 

— Ir aš taip manau, — pritarė Haris. — Bet mums tai 
nieko neduoda. 

Stojo tyla. Pirmasis prabilo Bilis. 

— Mums reikia daugiau informacijos, o vienintelis būdas 
ją gauti — sučiupti kurį nors iš komandos ir viską iš jo išspausti. 

Haris nusikvatojo. 

— Tu tikrai greitai mokaisi. Ir ką tokį siūlai? Tą, kuris 
mažiausiai svarbus ir jo nebuvimas nesukeltų įtarimo? 

— Sunkiasvorį Amberą Freizerį, — tarė Dilanas. 

— Ir aš taip manyčiau. 

— Nepakartojama. — Haris Solteris atsisuko į Fergiuso- 
ną. — Imsime jį šiąnakt. Palikite tai mums. Tada atgabensime 
jį į jūsų slaptąjį namą Olandų parke ir žiūrėsime, ką pavyks 
išgauti. 

— Tai, žinoma, nelegalu, — tarė Fergiusonas. — Jis nie- 
ko nepadarė. 

— Dar ne, — šyptelėjo Dilanas. — Bet esu tikras, kad tu 
ką nors sugalvosi. Juk pagaliau ar ne todėl mes neatsivedėme 
inspektorės? | 

— Taip, tu teisus. Viskas tavo rankose, Hari. Ar galiu va- 
dinti tave Hariu? 

— Galite vadinti mane kaip tik norite. 

— Puiku, ir jei tavo Dora galėtų atnešti kokio nors rau- 
donojo vyno taurę, išgerčiau ją į tavo sveikatą ir nešdinčiausi 
sau, — pasakė Fergiusonas. 


Buvo dešimta valanda vakaro, kai Amberas Freizeris ir 
Mančesteris-Čarlis Fordas išniro iš mažo italų restoranėlio No- 
ting Hile. Haris ir Bilis jau senokai tykojo jų automobilyje. 
Fordas sustabdė taksi, patapšnojo Amberui per veidą ir įsėdo. 

— Nuostabu, — sumurmėjo Bilis, kai Amberas apsisuko 
ir patraukė gatve. 

Jie pasekė jį, aplenkė ir sustojo šiek tiek tolėliau. Haris 
Solteris išlipo iš mašinos. 

— AĄmberai, sūnau, taip ir maniau, kad čia tu. 

— O Dieve, Hari, ką tu čia veiki? 

— Ieškau tavęs, taigi lįsk vidun. 

Amberas išsigandęs pabandė sprukti, bet Solteris įrėmė 
jam į nugarą vamzdį. 

— Ąstai ginklas, Hari? 

— Aišku, kad ne mano pirštas. Taip, ginklas, ir su dus- 
lintuvu. Galiu suskaldyti tau stuburą, palikti ant šaligatvio ir 


nuvažiuoti — niekas nieko negirdės. Sėsk į mašiną. 


Amberas pakluso. Haris atsisėdo jam už nugaros ir pasi- 
ruošė ginklą. 

— Paklausyk, Amberai. Žinau, kad esi linkęs manyti esąs 
vos ne Maikas Taisonas ir turi didelius raumenis, tačiau tai 
nepadės, kai gulėsi su kulka pilve. Todėl daryk, kaip sakau. 

— Labas vakaras, Amberai, — pasisveikino Bilis ir nu- 
važiavo. 

Po kurio laiko Amberas jau sėdėjo slėptuvėje svarstyda- 
mas, kas gi, po galais, vyksta. Mileris stovėjo prie durų. Ne- 
trukus jos atsidarė, ir įėjo Dilanas, Helena ir Haris Solteris. 

— Ko jūs norite iš manęs? — Amberas net pašoko. 

Dilanas skaudžiai spyrė jam į dešiniąją kulkšnį. 

— Sėsk. 

— Ar tai jis, pone Solteri? — paklausė Helena. 

— Be jokios abejonės. Jis susijęs su Žinoma nusikaltėlių 
gauja: Čarliu Fordu, Velu Frenču, Koniu Brigsu. Kiek žinau, 
rytoj vakare jie ketina apiplėšti Baltojo deimanto kompaniją, 
nes ši gauna labai didelį krovinį iš Pietų Afrikos. Ir dar Žinau, 
kad su tuo susijusi mafija, konkrečiai — toks Džekas Foksas. 

Amberas sunerimo. 

— Ei, ką čia kalbi? Aš nieko nežinau. 

Dilanas atsisuko į Heleną. 

— Jei tas mulkis ir prasmuks, jis vis tiek teisiškai bus 
dalis nusikaltimo, ar ne? 

— Jūs visiškai teisus. 

— Ir kokia jam būtų skirta bausmė? 

— Mažiausiai dešimt metų. 

Ambero veidu žliaugte žliaugė prakaitas. 

— Paklausykit, dėl Dievo... 

— Ne, dėl savęs, — atrėžė Solteris. 

Stojo tyla. Tada Helena Blek tarė: 

— Jei padėsite mums, po kelių dienų jus paleisime ir įso- 
dinsime į Barbadoso lėktuvą. 

— Ojei ne, pasodinsime į Vondsvortą, — pridūrė Dilanas. 

Freizeris jau buvo atsėdėjęs keletą bjaurių metų Vond- 

svorte ir visiškai netroško ten sugrįžti. Jis myli Čarlį, bet... 
Čarlis gali pats pasirūpinti savimi. 

— Gerai. — Amberas išsitraukė nosinę ir nusišluostė pra- 
kaituotą veidą. — Duokite man išgerti. — Helena linktelėjo 
Mileriui, ir šis nuėjęs įpylė didelį stiklą škotiško viskio. Am- 
beras ištuštino jį vienu mauku. — Gerai, ką norite sužinoti? 

Kitoje veidrodžio pusėje stovėjo Fergiusonas, Hana, Blei- 
kas ir Bilis. 

— Gera pradžia, — tarė Fergiusonas. 

— Priklauso nuo to, ko jūs siekiate, sere. 

— Aš siekiu rezultato. Man, kaip ir daugumai kitų šio- 
mis dienomis, inspektore, jau bloga nuo tų vis išsisukančių 
blogiečių, kaip pasakytų mūsų pusbroliai amerikiečiai. Karas 
yra karas, o tai yra irgi tam tikras karas. Jei jūsų tai netenki- 
na, grįžkite į nuovadą. 

— Tai nebūtina, sere. 

— Tikiuosi. 

Apklausos kambaryje Solteris kalbėjo: 

— Taigi, Amberai. Mančesteris Čarlis Fordas, tu, Konis 
ir Velas ruošiatės imti Baltojo deimanto kompaniją Džeko Fok- 
so užsakymu. Mes žinome, kad jūs jau nupjovėte grotas tune- 
lyje nuo upės pusės.. 

Amberas apstulbo. 

— Iš kur jūs tai žinote? 

— Mes žinome viską, sūnau. 

Dilanas atsirėmė į sieną ir užsirūkė. Pasakojimą tęsė He- 
lena. | 

— Vartai atviri, jūs einate tuneliu, išmušate skylę seno- 
je plytų sienoje ir patenkate į Baltojo deimanto kompanijos 
rūsius. 

— Mums tik neaišku, sūnau, kaip jūs ruošiatės viską at- 
Jikti, — įsiterpė Solteris. — Turiu galvoje apsaugos sistemas, 
signalizaciją ir visa kita. 

Amberas tylėjo. 

— Laiko švaistymas, — tarė Dilanas. — Siųskite jį į 
Vondsvortą ir apkaltinkite nusikaltimo slėpimu. 

— Kaip pasakysite, sere, — sutiko Helena. 

— Ne, dėl Dievo, aš pasakysiu, — neišlaikė Amberas. — 

Duokite man dar viskio. — Mileris atnešė jam dar vieną stik- 
14. Amberas ir jį išrijo vienu gurkšniu. — Gerai, ką norite su- 
žinoti? 

— Pirmiausia apie apsauginius. 

— Jokių problemų. Šeštą valandą į jis perima budėjimą i iš 
kito vyruko. Jis visuomet eina nusipirkti kavos ir dėžę sumuš- 
tinių į parduotuvę gatvės gale. Čarlis pažįsta ten tokią mergi- 
ną. Ji įdės jam į kavą porą piliulių. Jos suveikia ne iš karto, 
bet kai suveikia, žmogus išsijungia trims ar keturioms valan- 
doms. 

— Bet kaip su apsaugine sistema? — pasiteiravo Helena. 

— Čia jau Konio Brigso darbas. Jis elektronikos genijus. 
Jis turi tokį daikčiuką, kurį įjungus sutrinka visos elektroni- 
nės sistemos tam tikrame plote. Vaizdo kameros, vartų užrak- 
tai, saugyklos — viskas. 

— O varge! — išsižiojo Helena. — Negaliu tuo patikėti. 

— Na žinoma! — šūktelėjo Dilanas. — Koks aš asilas! 
Esu matęs tokių daikčiukų. Jie tikrai padeda, patikėk ma- 
nim. — Jis pažiūrėjo į Amberą. — Tai viskas iš tiesų rytoj 
vakare? 

Amberas linktelėjo. 

— Septintą valandą. Nutarta veikti kuo anksčiau, nes pas- 
kui pakyla vanduo. 

— Ar Foksas irgi bus ten? — paklausė Dilanas. 

— Jokiu būdu. Viskas palikta mums ir Džago. 

Į kambarį įėjo Fergiusonas, Bilis, Hana ir Bleikas. 

— Dėkoju, majore seržante, — tarė brigadininkas. — Iš- 
veskite jį ir pasirūpinkite apsauga. 

Helena ir Mileris paėmė Amberą už parankių ir išsivedė. 

— Taigi dabar jau žinome viską, — tarė Bleikas. 

— Gaila, kad Foksas nedalyvaus, — pasakė Hana. 

— Suprantama, — atsiliepė Dilanas. — Jis per daug at- 
sargus, kad tiesiogiai veltųsi į tokį reikalą. Mums yra svar- 
biausia sukliudyti apiplėšimui ir susemti gaują, įskaitant ir 
brolius Džago. Fokso didelio grobio viltys bus sužlugdytos. 

— Paskutinės viltys, — pridūrė Bleikas. 

— Būtent, — linktelėjo Dilanas. — Koks mūsų planas? 

— Aš kai ką sugalvojau, — prabilo Haris Solteris. — Ma- 

nasis Džo, Džo Baksteris, per penkerius metus Armlėjaus ka- 
lėjime praėjo gerą mokymo programą — suvirinimo darbai ir 
visa kita. 

— Ką tu siūlai? — paklausė Fergiusonas. 

— Na, aš daryčiau taip, brigadininke, — ir Haris Solteris 
papasakojo jam savo planą. 

Visiems išklausius, Fergiusonas nusikvatojo. 

— Dieve mano, tai geriausia, ką kada nors esu girdėjęs. 

Foksas sėdėjo Dorčesterio viešbučio “Pianino" bare ir mė- 
gavosi lengvais priešpiečiais — makaronais grietinėlės ir kum- 
pio padaže — taip, kaip jis mėgo. Padavėjas įpylė jam taurę 
šampano, bet tuo momentu priėjo Falkonė. 

— Buvau Koliziejuje, sinjore. Moris atleido didesnę dalį 
darbuotojų. Paliko tik Rosį ir Kamečę. 

— Žinau. Tas prakeiktas Fergiusonas. Ar yra žinių iš 
Fordo? 

— Ne, sinjore. 

— Šiandien lemiama diena, Aldo. Laimėk arba žūk. 

“Kad tu žinotum, kaip tau reikia laimėti", — pagalvojo 
Falkonė. 


Mančesteris Čarlis Fordas laukė Ambero priešpiečiams, 
bet kai šis nepasirodė, Fordas paskambino jam į mobilųjį tele- 
foną. Skambutis sučirškė Olandų parko namuose. Helena Blek 
linktelėjo, ir kai Amberas atsiliepė, Mileris atsistojo jam už 
nugaros. 

— Ei, kur esi? — piktai paklausė Čarlis. 

— Atleisk, Čarli, — sumurmėjo Amberas. — Man siau- 
bingai skauda dantį. Ką tik šiaip ne taip susiradau dantistą, 
kuris sutiko priimti mane. 

— Vargšelis. Gerai, tada pasimatysime vakare. 

— Net nežinau, Čarli. Gali atsitikti taip, kad iškrisiu iš 
rikiuotės. 

Stojo trumpa pauzė. 

— Ką gi, manau, kad susidorosime ir vieni, jei teks. Aš, 
Tonis ir Haroldas. Bet ateik, jei galėsi, gerai, Amberai? 

— Pasistengsiu, Čarli. 

— Būtinai pasistenk, brangusis. Sveik. 

Amberas išjungė telefoną ir pažiūrėjo į Heleną Blek. 

— Ar gerai? 

— Tau reikėtų vaidinti teatre, Amberai. 

Jis kažkodėl staiga pasipūtė. 

— Jūs tikrai taip manote? 

— Be jokios abejonės. Ten kur kas geriau nei kalėjime. 
Gal tau geriau negrįžti į Barbadosą, o pasirūpinti stipendija ir 
stoti į Londono teatro mokyklą. 


Fokso viešbučio kambaryje vyko galutinis pasitarimas: 
čia buvo broliai Džago, Fordas, Brigsas ir Frenčas. Falkonė ir 
Ruso irgi dalyvavo. Foksas linktelėjo Ruso, kuris ištraukė iš 
krepšio butelį šampano ir iššovė. 

Foksas kilstelėjo savo taurę ir pasakė tostą: 

— Už didįjį reikalą. Visi liks sėdėti išsižioję. — Jis atsi- 
suko į Fordą. — Visur tvarka? 

— Amberas tikriausiai neateis. Jam kažkokia danties in- 
fekcija. Skambino iš dantisto. 

— Mums juočkis nereikalingas, — įsikišo Tonis Džago. — 
Patys susidorosime. 

— Jūs geriau žinote, — linktelėjo Foksas. 

— Tai jūs tikrai neprisidėsite prie mūsų? — paklausė Tonis. 

— Nejuokauk. Tunelis pasidarytų per ankštas. 

— Bet jūs nieko prieš prisidėti, kai dalysimės laimikį. 

Falkonė tučtuojau įsitempė, bet čia įsikišo Haroldas. 

— Užčiaupk savo srėbtuvę, — tarė jis broliui, — arba 
tuoj gausi. — Jis pažiūrėjo į Foksą. — Nepykit. Jis jaunas. 

— Ką gi, mes visi kažkada tokie buvome, — šyptelėjo 
Džekas. — Nagi, dar po taurę burbuliukų, o tada, kaip airiai 
sako, “Dieve, padėk geram darbui". 


Buvo šešios vakaro, kai Dilanas paskambino prie Hanos 
durų. 

— Fergiusonas kviečia visus pas save palaukti ir pažiū- 
rėti, kaip viskas baigsis. Aš atvažiavau daimleriu. 

— Tik pasiimsiu paltą. 

Ji pasirodė po kelių minučių. Dilanas atidarė jai dureles, 

ir Hana atsisėdo už vairuotojo. Dilanas kyštelėjo ranką pro 
atvirą langą ir paplekšnojo vairuotojui per petį. 

— Nuvežk vyresniąją inspektorę pas brigadininką Fer- 
giusoną. — Jis nusišypsojo Hanai. — Pasimatysime vėliau. 
Aš dar turiu kai ką padaryti. 

Hana nustebusi prasižiojo, bet daimleris pajudėjo grei- 
čiau, nei ji spėjo ką nors pasakyti. 


Šalia brolių Džago namų Vopinge sustojo didelis baltas 
sunkvežimis su užrašu “ELITINIAI STATINIAT". 

Už vairo sėdėjo Fordas, vilkintis statybininko kombine- 
zoną, šalia jo buvo Brigsas, o už jų — Frenčas. Atsidarė na- 
mo durys, ir pro jas išniro broliai Haroldas ir Tonis. Jiedu irgi 
atsisėdo gale. 

— Lemiamas momentas, vyrai, — tarė Haroldas. — Pra- 
dedam. 


Tuo pačiu metu naktinis sargas Baltojo deimanto kompa- 
nijoje baigė valgyti savo sumuštinius su kava ir įsitaisė pa- 
skaityti laikraštį. Akys kažkodėl vis merkėsi; jis nusižiovavo, 
padėjo į šoną laikraštį ir patikrino ekranus. Viskas atrodė nor- 
malu. Staiga jis užsikniaubė ant stalo, pasidėjo ant rankų gal- 
vą ir užmigo. 


Tunelyje Fordas ir Frenčas ėmė atakuoti kūjais sieną. Se- 
na Viktorijos laikų siena netrukus pasidavė. 

— Nuostabu, — tarė Fordas. — Ką gi, ponai, prašom 
vidun. 

Visi sulindo vidun. 

— Kas toliau? — paklausė Haroldas Džago. 

— Potvynis prasidėjo prieš penkiolika minučių. Mes tu- 
rime keturiasdešimt minučių. Vėliau įėjimas į tunelį bus už- 
darytas. 

— Tada varom, velniai rautų, — paragino Haroldas. 

Konis Brigsas išsitraukė 1š krepšio daikčiuką, primenan- 
tį televizoriaus nuotolinio valdymo pultą. 

— “Hauleris", — tarė jis ir paspaudė mygtuką. 

— Ir viskas? — nustebo Tonis Džago. 

— Na, jei ne, tada viršuje mūsų laukia tikras pragaras. O 


jei suveiks, visos sistemos “užtrumpins" ir durys atsidarys. 
Eikime ir pamatysime. 


Dilanas, Solteriai, Džo Baksteris ir Semas Holas išlipo 
iš tranzito. Baksteris ir Holas nešėsi didžiulius drobinius ke- 
lionmaišius. Bleikas išsikrapštė paskutinis. 

— Paklausyk, sūnau, geriau lik mašinoje. Tu tam dar ne- 
pasiruošęs, — tarė Haris Solteris. 

*-— Ne, man tai svarbu. Foksas nužudė mano žmoną, Ha- 
ri. Noriu būti ten, kai jis pagaliau atsiims savo. Jei pasiseks, 
mes jį pribaigsime. 

Kad ir kaip būtų keista, jį užtarė Bilis. 

— Jis turi teisę. Leisk jam dalyvauti. 

— O tu pasikeitei, vaikėze. 

— Tu velniškai teisus, Hari, — pasakė Dilanas. — Jis 
nužudė du žmones, be to, vykdydamas teisingumą. Nieko ne- 
prikiši. 

— Gerai, tada eime, — tarė Solteris. 

Jis pirmasis ėmė leisti laiptais ir pasuko tunelio įėjimo 
link. Priėjęs atsisuko į Bilį. | 

— Tu kalbėjaisi su Hendžiu. Kiek mes turime laiko? 

— Trisdešimt minučių, ir nepamiršk, kad Hendis, kalbė- 
damas apie Sent Ričardso galią, turėjo galvoje potvynio bangą. 

— Taip, tu teisus. 


Patekę į vestibiulį, broliai Džago ir kompanija stabtelėjo 
ir apsidairė. Apsauginis miegojo užsikniaubęs ant stalo. Tele- 
vizorių ekranai buvo tušti. 

— Viskas gerai. Varom į saugyklą, — tarė Konis Brigsas. 

Mančesteris Čarlis Fordas nusijuokė. 

— Aš tau sakiau, kad jis genijus, — ir visi nuskubėjo 
plačiais marmuriniais laiptais į apačioje esančias saugyklas. 


Kita grupė tunelyje pasičkė grotuotas duris. 

— Prie darbo! — sukomandavo Haris Solteris. 

— Mes galėtume aptalžyti juos pakeliui į išėjimą, — tarė 
Bilis. — Dvylika milijonų yra dvylika milijonų. 

— Kaip jau sakiau, Bili, tai per daug. Jie sukviestų visą 
armiją. Taigi laikykimės mano pasiūlymo. Man niekada ne- 
patiko broliai Džago — su savo narkotikais, kekšėmis ir por- 
nografija. Šiukšlės. 

Jis atsisuko į Džo Baksterį. 

— Trauk savo įrankius ir tikėkimės, kad britų kalėjimai 
tave šio to išmokė. 

Džo Baksteris išsitraukė iš krepšio autogeninio suvirinimo 
aparatą. Iš kito krepšio Semas Holas išėmė deguonies balioną. 

Baksteris uždegė degiklį ir ėmėsi darbo. 


Didžiulės saugyklos durys atsivėrė, ir Džago kompanija 
įžengė į Aladino olą. Jie išskleidė savo kelionmaišius, ištrau- 
kė maišelius ir ėmė pilti į juos deimantus. 

— Jėzau, — sušnabždėjo Haroldas. — Nieko panašaus 
gyvenime nebuvau matęs. 

Visus ištiko vos ne isteriškas juoko priepuolis, bet paga- 
liau jie baigė darbą. 

— Gerai, dabar nešdinamės, — paliepė Haroldas ir pir- 
masis pasuko laiptų link. 

Nusileidę į rūsį, jie nubėgo prie išmuštos skylės ir vie- 
nas po kito išlindo į tunelį. 

— O varge, tunelyje vanduo, — tarė Tonis. 

— Taip ir turi būti, — atsiliepė Haroldas. — Ateina pot- 
vynio banga. Bet mes dar turime laiko. Judam! 


Kol jie pasiekė grotas, vanduo pakilo per pėdą. Fordas 


pirmasis pripuolė prie grotų ir pabandė atidaryti. 

— Kas čia dabar, velniai griebtų? Jos nejuda. 

Velas Frenčas nustūmė jį į šoną ir pamėgino pats. 

— O siaube! Kažkas jas suvirino. 

— Tas kažkas — tai aš ir mano draugai. — Dilanas su 
Bleiku atbrido prie vartų. — Aš esu Šonas Dilanas, o čia Blei- 
kas Džonsonas. Esu tikras, kad turite mobilųjį telefoną. Paskam- 
binkite Džekui Foksui ir praneškite jam blogas naujienas. 

Broliai Džago įsikabino į grotas ir ėmė jas purtyti. 

— Eik velniop! 

"Dilanas šyptelėjo. | 

-— Ne, ponai, bijau, kad velniop eisite jūs. O dabar pra- 
šom man atleisti — vanduo sparčiai kyla. 

Dilanas ir Bleikas apsisuko ir nubrido. Vanduo dabar siekė 
dvi pėdas. Jie išlindo į pakrantę, kurią jau sėmė. Haris Solte- 
ris ir kiti laukė jų ant laiptų. 

Dilanas išsiėmė koduotą telefoną ir paskambino į Skot- 
land Jardą Specialiojo skyriaus numerių. 

Atsiliepė pareigūnas. 

— Specialusis skyrius. Kuo galiu padėti? 

— Broliai Džago ir jų komanda užstrigo Baltojo deiman- 
to kompanijoje, Sent Ričardso doke. Jie negali pasprukti tu- 
neliu, kuriuo ir pateko vidun, nes vanduo kyla. Jei paskubėtu- 
mėt prie pagrindinio įėjimo, sučiuptumėt juos su dvylikos mi- 
lijonų vertės deimantais. 

— Kas čia kalba? 

— Nebūk kvailas, geriau paskubėk. 


Džago ir kiti įnirtingai purtė grotas, bet Džo Baksteris 
buvo pasidarbavęs nepriekaištingai. Vanduo kilo sulig kiek- 
viena minute. 

— Jėzau šventas, — suaimanavo Haroldas. — Čia toji 
vadinamoji Sent Ričardso galia. Dingstam iš čia. 

Visi puolė atgal, sunkiai brisdami per putojantį vandenį, 
sulindo per skylę ir užsikabarojo laiptais į vestibiulį. 

— Paklausykit, — tarė Haroldas, — jei tas “Hauleris" 
veikia, tada priekinės durys irgi turi būti atidarytos. 

— Gerai sakai, — pritarė Konis. 

— Tai nešdinamės kuo greičiau. 

Jis pirmasis pribėgo prie durų, tačiau kaip tik tuo mo- 
mentu pasigirdo stabdžių cypimas ir priešais įėjimą sugriuvo 
tuzinas policijos automobilių. 

Haroldas suglumęs ir piktas sustojo. 

— Uždaryk tuo savo suknistu daiktu duris, — paliepė jis 
Koniui. Šis pakluso. — Tegu jie palaukia. 

Policininkai sugriuvo prie stiklinių durų. Tonis Džago at- 
kišo jiems du pirštus. Haroldas mobiliuoju telefonu susisiekė 
su Foksu Dorčesterio viešbutyje. 

— Haroldai, kaip pasisekė? — pasiteiravo Foksas. 

— Puikiai. Stoviu štai Baltojo deimanto kompanijoje, lai- 
kydamas dvylikos milijonų vertės krepšį, o mažiausiai dvide- 
šimt mentų bando įsiveržti pas mus. 

— Dėl Dievo meilės, kas atsitiko? 

Haroldas jam papasakojo. 

— Dilanas? — pakartojo Foksas. — Ar tu tikras? 

— Ir tas amerikietis, Džonsonas. Atrodo, kad jie pasi- 
stengė dėl tavęs labiau, nei tu manai, Džekai. Bėda ta, kad 
kartu jie pasistengė ir dėl manęs. 

— Pasamdysiu tau geriausią Londono advokatą. 

— Labai tau ačiū. Tai didelė paguoda, Foksai. Nusišikt 
man ant tavęs ir tavo advokato! 

Jis išjungė telefoną. 

— Ką, velniai rautų, darysime, Haroldai? — paklausė 
Tonis. | 

— Keliausime su viltimi, Toni. — Haroldas atsisuko į 
Konį Brigsą. — Nagi, atidaryk tas duris. — Konis pakluso, ir 
policija sugriuvo vidun. 


— Tas niekšas Dilanas. Jis ir Džonsonas, jie sužlugdė ope- 
raciją! — šaukė Foksas. 

— Sinjore? — prasižiojo Falkonė. 

— Dieve, dabar aš viską supratau. Jie pasidarbavo ne tik 
Koliziejuje, bet ir Al Šarize bei Kilbege. O dabar — tai! 

„— Bet kaip, sinjore? Kaip jie sužinojo? 

— Viskas per tą žurnalistę Džonson. Ji kažkokiu būdu 
sužinojo ir papasakojo jiems. Dievas žino, kaip. 

— Tai ką darysime, sinjore? 

Foksas atsisuko į jį negailestingai žibančiomis akimis. 

— Keršysime, — atsakė jis. — Štai ko aš noriu — keršto. 

— Ir kaip? 

— Pasakysiu tau vėliau. O dabar noriu, kad judu su Ruso 
nueitumėt į Koliziejų ir paimtumėt Rosį ir Kamečę. Tučtuo- 
jau. — Foksas niršo. — Ir paskubėk. 

— Sinjore. 

Falkonė išėjo, pasikvietė Ruso ir pakeliui į mašiną papa- 
sakojo viską. 

— Jis labai piktas, o per daug pykti negerai, — tarė 
Ruso. 

— Man gali to nesakyti, — atsiliepė Falkonė. 

Pakeliui į Koliziejų jis paskambino iš automobilio Do- 
nui Marko į Niujorką ir perdavė naujausias Žinias. 

— O Dieve, Aldo, negi jis nesupranta? Jie taip ir laukia, 
kad jis ateitų pas juos. Jam derėtų palikti viską ir dingti iš ten. 

— Jis to nedarys, Donai Marko. Jis labai įpykęs. 

— Ir pamišęs, jei ketina keršyti jiems. Bet Džekas visuo- 
met buvo kietakaktis. 

 Falkonė padvejojo, tada ištarė neįtikėtinus žodžius: 
+» — Ar norite, kad pasirūpinčiau juo, Donai Marko? 

— Ne, Aldo. Nesvarbu, ką jis padarė, jis juk mano sūnė- 
nas, mano kraujas. Aš atvykstu pats. Išskrisiu iš Niujorko po 
valandos. Tu palaikyk su manimi ryšį. 

— Būtinai. | 

— Aldo, man reikia visiško tavo lojalumo. 

— Aš visuomet ištikimas jums, Donai Marko. 


Be “Galfstrymo", šeima turėjo dar vieną dviejų variklių 
lėktuvą Bardsėjaus oro klube Londono apylinkėse. Juo buvo 
patogu skraidyti vietiniais reisais, kai prireikdavo leistis ant 
trumpų takelių, todėl “Auksinis erelis" ypač tiko kelionei į Pra- 
garo žiotis. Foksas paskambino pilotui, senyvam buvusiam Ka- 
rališkųjų oro pajėgų karininkui Svonui, ir rado jį namuose. 

— Pone Foksai, kuo galiu padėti? 

— Po poros valandų man reikia išskristi į Pragaro žiotis. 
Ar galite tai suorganizuoti? | 

— Jei reikia, pone Foksai. Tik gali būti sunku nusileisti. 
Jau gana tamsu. 

— Man nerūpi, net jei nuleisite mus ant pilvo, tik nuga- 
benkite ten. 

— Kaip pasakysite, sere. 


Kai Dilanas atvažiavo į Steibl Mjuz, Foksas, Ruso, Falko- 
nė, Rosis ir Kamečė jau laukė jo dideliame juodame furgone. 

Dilanas išlipo su Bleiku ir padavė jam raktą nuo namo. 

— Eik. Aš grįšiu vėliau. Važiuoju pažiūrėti, ko nori Fer- 


giusonas. 


Jis įsėdo atgal į taksi ir nuvažiavo. Bleikas pamažu ėjo 
durų link, kai privažiavo furgonas. Iš jo iššoko Rosis ir Ka- 
mečė. Bleikas dar bandė priešintis, tačiau neturėjo jėgų. Fok- 
sas persilenkė per Ruso, kuris sėdėjo prie vairo. | 

— Dabar mano eilė, Džonsonai. Kiškite jį į galą. Tu ži- 
nai, ką daryti, Falkone. 

Parankiniai nutempė Bleiką į galą, o Falkonė paruošė 
švirkštą. 

— Tai padės tau pasijusti geriau, — tarė jis ir įsmeigė 
adatą Bleikui į dešiniąją ranką. 

Bleikas vis dar priešinosi, tačiau netrukus viskas kažkaip 
nutolo, ir jis 1šsijungė. 


Bardsėjus dirbo ištisą parą, aptarnaudamas vis didėjantį 
privačių lėktuvų, kurių nebenorėjo priimti Hetrou, skaičių. Vi- 
daus reisų niekas labai netikrino. Svonas jau laukė jų. 

— Išskrisime nedelsiant, — tarė Foksas. — Nenoriu čia 
sukiotis. Aš truputį nerimauju dėl savo draugo. Jis per daug 
išgėrė. 

— Ar atgalinis reisas bus, pone Foksai? — paklausė 
Svonas. 

—- Ne šiąnakt. Jūs palauksite nusileidimo juostoje, kol 
aš duosiu tolesnius nurodymus. 

Svonas, puikiai žinodamas, su kokiais žmonėmis turi rei- 
kalą, tik linktelėjo. 

— Kaip pasakysite, sinjore, — ir nuėjo sužinoti išskridi- 
mo duomenų. 

Rosis ir Kamečė užtempė Bleiką laiptais. Ruso nusekė 
jiems iš paskos, o Foksas atsisuko į Falkonę. 

— Paskambink prižiūrėtojui seniui Karteriui. Pasakyk, 
kad užkurtų židinius, o pats išeitų namo. 

— Klausau, sinjore. 

Foksas užlipo trapu į lėktuvą, o Falkonė užgulė savo mo- 
bilųjį telefoną. Baigęs atėjo į saloną, ir Svonas uždarė duris. 
Foksas pamojo Falkonei. 

— Duok man telefoną. | 

Jis išsitraukė kortelę su informacija, kurią parūpino Mod 
Džekson, susirado Fergiusono telefono numerį Kavendiš aikš- 
tėje ir surinko jį. 

— Čarlis Fergiusonas. 

— Džekas Foksas. Ar Dilanas yra? 

— O, ponas Foksas. Ir kaip jūs jaučiatės šįvakar? 

— Užsičiaupk, Fergiusonai. Duok man Dilaną. 
Fergiusonas padavė ragelį Dilanui. 

— Vaje, Džekai, apgailestauju dėl tos nesėkmės. 

— Taip, bet tai menkniekis, palyginti su ta nesėkme, apie 


kurią tau tuoj pasakysiu, Dilanai. Aš turiu Bleiką Džonsoną ir 


vežuosi jį į pragarą — deja, atgal neparvešiu. Mačiau, kaip 
nuvažiavai taksi, Dilanai, ir sugriebiau jį, nespėjus jam priei- 
ti prie durų. Jei pakrutinsi smegenis, gal ir suprasi, kur aš jį 
gabenu, — man tai suteiktų beribį malonumą. 

Jis nutraukė ryšį, Dilanui nespėjus nieko atsakyti. Dila- 
nas atsisuko į Haną ir Fergiusoną. 

— Foksas turi Bleiką. Jis pasakė, kad vežasi jį į pragarą 
ir kad atgal neparveš. — Dilanas paniuro. — Pragaro žiotys 
yra Kornvalyje — esu tikras, kad ten. Leisk man pasinaudoti 
telefonu. 

— Nereikia, Dilanai, tai spąstai, — tarė Hana. — Jis ty- 
čia leidžia tau atspėti, nes nori užmušti ir tave. | 

— Gali būti, Hana, bet aš negaliu palikti Bleiko vieno. 

Jis paskambino į Olandų parko namą Helenai Blek. 

— Blogos naujienos. Tas išpera pagrobė Bleiką. Sujun- 
kit mane su majoru. 

— Aš klausau, Dilanai, — atsiliepė Roperis. — Kas yra? 

Dilanas jam papasakojo. 

— Duok man porą minučių, — pasakė Roperis. 

— Šaunuolis. 

Netrukus Roperis vėl prašneko. 

— Taip, be “Galfstrymo", Solaco šeima dar turi “Auksi- 
nį erelį". Žinai tą lėktuvą? 

— Ne kartą esu skridęs juo, — tarė Dilanas. — Puikiai 
tinka trumpiems takeliams. 

— Būtent toks ir yra Pragaro žiočių valdose. Ten yra se- 
na Oro pajėgų jėgainė dar nuo Antrojo pasaulinio karo laikų. 
Artimiausias padoresnis oro uostas priklauso Karališkajam oro 
laivynui — Sen Džastas, už dvidešimties mylių. Tai oro ir jū- 
rų gelbėjimo tarnyba su malūnsparniais ir ilgais takais. 

— Dėkoju, sūnau. 

— Kaip suprantu, skrisi ten. 

— Teisingai supranti. 

— Norėčiau būti kartu. Pailiksiu prie kompiuterio, jei tau 
kartais manęs prireiktų. Palauk minutėlę. — Stojo tyla, tada 
Roperis vėl prabilo. — “Auksinis Erelis“ pakilo prieš dvide- 
šimt minučių. Aikštelė buvo rezervuota reisui į Kornvalį, Pra- 
garo žiotis, šešiems keleiviams. 

— Ir vienas iš jų yra Bleikas. Ačiū, Roperi. 

— Jie išskrido iš Bardsėjaus “Auksiniu Ereliu" į Pragaro 
žiotis. Šeši žmonės, — pranešė Dilanas. Jis surinko dar vieną 
numerį. 

— Šonai, ką tu darai? — paklausė Hana. 
 — Nesijaudink, neskambinu Kornvalio policijai. Jie geri 
žmonės, bet tokiam darbui netinka. Skambinu į Farlėjaus lauką. 

— O ko? — nesiliovė ji. 

— Nes jis ketina skristi paskui juos, — atsakė Fergiuso- 
nas. — Pažįstu savo Šoną. 

— Jis pasakė skraidinąs Bleiką į pragarą, bet ne atgal, — 
tarė Dilanas. — Ką gi, seksiu paskui juos į pragarą. 

Balsas ragelyje tarė: 

— Farlėjaus laukas. 

— Dilanas. Suraskite man eskadrilės vadą Leisį, jei jis ten. 

— Tiesą sakant, mačiau jį karininkų valgykloje. Palūkė- 
kite. 

Po minutėlės atsiliepė Leisis. 

— Ar tai tu, Dilanai? 

— Mes turime išskristi, tuočtuojau. 

— Kur? 

— Į Pragaro žiotis, netoli Lizardo kyšulio Kornvalyje. 
Ten trumpa nusileidimo juosta, taigi man reikės parašiuto. 

— Žinau tą vietą. Netoliese yra KOL Sent Džasto oro 
uostas. 

— Būtent, taigi tu išmesi mane, o pats nusileisi Sent 
Džaste. 

— Jėzau, Dilanai, tu ir vėl gelbėji pasaulį. 

— Ne, gelbėju Džonsono gyvybę. Pasikalbėk su ūkio da- 
lies viršininku. Man reikia brauningų ir dviejų parašiutų. Ma- 
nyčiau, teks šokti iš šešių šimtų pėdų aukščio. 

— Tu pamišęs, Dilanai, bet aš padarysiu viską, ką galiu. 

Dilanas padėjo ragelį. 


Jack Higgins 
190 


— Du parašiutai, — tarė Hana. — Apie ką čia, po galais, 
kalbi? 

— Tik jau ne apie Specialiąsias oro pajėgas. Ne tas lai- 
kas. Turiu kai ką numatęs — dabar eisiu ir pasikalbėsiu su 
juo. Jei manęs reikės, būsiu Farlėjaus lauke. 

—-Ketini paprasčiausiai išžudyti visus tuos Žmones, ar 
“re? — piktai rėžė Hana. 

Dilanas pažiūrėjo į Fergiusoną. 

— Ji miela moteris, brigadininke, bet jos moralų man jau 
gana. Mane labiau domina, kaip išgelbėti gero Žmogaus gy- 
vybę, — ir jis apsisukęs išėjo. 

Hana nusisukdama burbtelėjo: 

— Jis pamišėlis, sere. 

— Ne, inspektore. Jis — Dilanas. 


Haris Solteris, Bilis, Džo Baksteris ir Semas Holas sėdė- 
jo prie paskutiniojo staliuko ir gurkšnojo škotišką viskį, kai 
įėjo Dilanas. 

— Dilanai, sūnau, — tarė Haris Solteris. — Ar mes tai 
padarėme, ar mes tai padarėme? 

— Foksas pagrobė Bleiką, — atsakė Dilanas. — Ir iš- 
skraidino jį į savo valdas Kornvalyje. 

Stojo tyla. 

— Ką ketini daryti? — po kurio laiko paklausė Solteris. 

— Negaliu visko taip palikti, jie jį sukapos į gabalus. Po 
valandos išskrendu iš Farlėjaus. Iššoksiu virš jų valdų para- 
šiutu ir pamėginsiu užklupti juos be kelnių. Teks šokti, nes 
tenykštė juosta per trumpa “Galfstrymui"'. Artimiausia KOL 
bazė už dvidešimties mylių. 

— Sakei, Foksas ir dar keturi parankiniai, Dilanai? — 
prašneko Bilis. — O tu skrendi vienas? 

— Ne, Bili, aš skrendu su tavim. 

— Tu visai išsikraustei iš proto, — pasakė Haris Solteris. 

Dilanas nekreipė į jį dėmesio. 

— Bili, ar esi girdėjęs apie Arnhemą Antrojo pasaulinio 
karo metu, apie desantininkus? Ten buvo toks daktaras, karo 
chirurgas, kuris gyvenime nebuvo šokęs su parašiutu, bet jiems 
labai reikėjo gydytojo. Jam puikiai pavyko — pavyks ir tau, 

Bili. Patikėk manim. Reikia tik iššokti, šešių šimtų pėdų aukš- 
tyje patraukti virvelę, per dvidešimt penkias sekundes pasiekti 
žemę — ir viskas. 

— Tu pamišęs, — tarė Solteris. 

Bet Bilis jau plačiai šypsojosi. 

— Kaip jau sakiau, Dilanai, tu kaip ir aš nemali be reika- 
lo liežuviu ir negaišti laiko. Rodyk kelią. 

— Jei jis skrenda, tai skrendu ir aš, velniai rautų, — tarė 
Solteris. — Net jei teks likti tik pagalbiniu. 

— Gerai, — atsiliepė Dilanas. — Tada pirmyn. 

Kai Dilanas, Haris Solteris ir Bilis atvyko į Farlėjaus lau- 
ką, Leisis ir Peris jau laukė jų. 

— Eime į operacijų salę ir išsiaiškinkime, ar aš viską tėi- 
singai supratau, — pasakė Leisis. 

Ūkio dalies viršininkas jau buvo paruošęs Dilano užsa- 
kytus brauningus, du AK47, parašiutus ir kombinezonus. 

— Pasikalbėkite su ponu Solteriu, majore seržante, tai jo 
pirmasis šuolis, — paprašė Dilanas. 

— Iš tikrųjų, pone Dilanai? — bejausmiu veidu atsiliepė 
majoras seržantas. — Tada reikėtų tarti vieną kitą žodį. 

— Tiesiog parodykite man, — pasakė Bilis. 

Dilanas nuėjo prie žemėlapių stalo ir ėmė tartis su Leisiu 
ir Periu. 

— Ne viskas taip blogai, kaip atrodo, — tarė Leisis. — 
Dabar pusmėnulis. Siūlyčiau vieną užskridimą, nes daugiau 
neliks laiko. Tada mes nulėksime į Sent Džastą. 

— Man tinka. 

— O tas kitas vaikinukas, — tarė Leisis. — Ar jis žino, 
ką daro? 

— Kuo puikiausiai. 

Įėjo Fergiusonas ir Hana Bernštain. Brigadininkas, pa- 
matęs Solterį, apstulbo. 

— Kas gi čia dabar? Tu kalbėjai apie du parašiutininkus, 
o jis ne parašiutininkas. 

— Dabar jau parašiutininkas, — atsiliepė Bilis. — Atro- 
do, kad aš viską supratau, Dilanai. Tereikia truktelėti šį žie- 
dą, ir viskas. O ginklai gana paprasti. Susitvarkiau Kilbege, 
susitvarkysiu ir čia. 

— Tai pamišimas, — tarė Hana. 

— Ne, tai bandymas išgelbėti Bleikui Džonsonui gyvy- 


bę, — atrėžė Dilanas. — Aš pasiruošęs, jeigu ir jūs pasiruošęs, 
brigadininke, nebent turite kitų minčių. 

— Ne, — atsakė Fergiusonas. — Ten, kur įsikiši tu, ne- 
reikia ieškoti logikos, todėl daryk, ką sumanei. 

— Haris irgi atvažiuos, — tarė Dilanas. — Siūlyčiau jums 
visiems lipti į lėktuvą, o mudu su Biliu persirengsime ir ateisime. 

— Kaip nori. 


Po dešimties minučių Dilanas ir Bilis, apsitempę kombi- 
nezonais, užsidėję parašiutus ir apsiginklavę atėjo į saloną ir 
užėmė vietas. Peris uždarė duris. 

— Jėzau, Bili, atrodai kaip iš filmo apie Vietnamo karą, — 
išsižiojo Solteris. — Ką čia vaidini? 

Bilis išsišiepė. 

— Vaidinu save, Hari, — ir jaučiuosi puikiai. 


Bleikas atsisėdo ant akmeninės atbrailos tunelyje. Vanduo 
sėmė jį iki juosmens ir jis apsikabino save, bandydamas sušil- 
ti. Ar Dilanas ateis? Foksas to tikisi, laikydamas jį čia vietoje 
masalo. Situacija beviltiška, bet Dilanas juk tokių situacijų 
meistras. Kažkur aukštai, pro storas seno namo sienas, Bleikas 
tarėsi išgirdęs triukšmą, primenantį lėktuvo variklio gausmą, 
bet nebuvo tikras. Priplaukė žiurkė ir ėmė sukti ratus. 

— Sakiau tau, — tarė Bleikas, — elkis gražiai. 


Lėktuvo gaudimas greitai nutilo. 

— Kas čia buvo? — paklausė Falkonė. 

— Tai galėjo būti paprastas lėktuvas į Sent Džasto oro 
uostą, — atsiliepė Foksas. — Tačiau galėjo būti ir Dilanas. 
Geriau pasiruoškime. | 

Jis stovėjo prie židinio didžiojoje salėje su Falkone ir Ruso. 

— Bet pirmiausia atnešk man brendžio. 

Ruso nuėjo prie baro, įpylė stiklą ir atnešė jam. Apsi- 
ginklavę kulkosvaidžiais, įėjo Rosis ir Kamečė. 

— Atleiskite man, sinjore, bet negi jūs tikrai manote, kad 
Dilanas pasirodys? — paklausė Falkonė. 

— Daviau jam pakankamai užuominų. Jis protingas. Jis 
pasirodys. | 

— O jei jie atsiųs policiją? — įsikišo Ruso. 

— Kas, Dilanas? Ne, tai per daug asmeniškas reikalas. 
Jis nepatikės jo policijai. 

— Bet Fergiusonas dirba Slaptojoje žvalgyboje, — pa- 
stebėjo Falkonė. — Gal jis nusprendė pasinaudoti Specialio- 
siomis pajėgomis, Oro tarnyba? 

— Nemanau. Jie viską darė labai slaptai. Jiems mažiau- 
siai reikalingas viešumas. Kuo mažiau triukšmo, tuo geriau. 
Čia kaip ringe — vienas prieš vieną, ranka į ranką, akis į akį. 

— Kaip pasakysite, sinjore. 

Foksas atsisuko į Rosį ir Kamečę. 

— Eikite į sodą ir atidžiai stebėkite. Patikrinkite duris. 

Jie pasišalino. Foksas gurkštelėjo brendžio. Jis buvo tei- 
sus visais atvejais, išskyrus vieną. Dilanas jau buvo ten. 


Kai “Galfstrymas" sumažino greitį iki minimumo, Peris 
atbėgęs atidarė dureles ir nuleido laiptelius. Į saloną įsiveržė 
vėjo gūsis. 

— Dieve visagali, — ištarė Solteris. 

Dilanas atsisuko ir šyptelėjo Biliui. 

— Aš vyresnis, tu pienburni. Šoksiu pirmas. 

— Labai ačiū. Varyk, Dilanai. 

Bilis, beveik paklaikęs iš baimės, išstūmė Dilaną ir nėrė 
jam iš paskos. 

Lynojo, tvyrojo lengva migla, tačiau mėnulio dėka apačioje 
ganėtinai aiškiai matėsi namas ir jo apylinkės. Dilanas skubiai ir 
sklandžiai nusileido ir apsidairė. Pamatęs Bilio parašiutą, išsi- 
pūtusį it keista gėlė, pribėgo ir sulamdė jį. Bilis atsisėdo. 

— Kaip tu? — paklausė Dilanas. 

— Atrodo, kad nieko. Nukritau aukštielninkas ir susitren- 
kiau nugarą. — Jis pasikrutino. — Bet jaučiuosi gerai. 

Dilanas nusegė jo parašiutą. 

— Tada judam! 

Bilis tučtuojau pašoko. 

— Jėzau, Dilanai, negaliu patikėti, ką mes darome. 

— Geriau patikėk. Vėl viskas kaip Kilbege, tik šį kartą 
mūsų laukia penki blogiečiai, pasirengę smogti, todėl būk pa- 
siruošęs. | 

Dilanas nužvelgė sodą pro naktinius žiūronus ir terasoje 
pastebėjo Kamečę. 

— Pažiūrėk, — sušnabždėjo jis Biliui. 

Bilis linktelėjo. 

— Daugiau nieko nematau. 

— Aš eisiu į kairę, tu — į dešinę. 

— Supratau, Dilanai. 

Kamečė stovėjo prie baliustrados, stebėdamas mėnulio ap- 
šviestą sodą. Staiga jis pajuto į nugarą įremtą AK47 vamzdį. 

— Tik cyptelk, ir aš ištaškysiu tau stuburą, — tarė Bilis. 

— Ar tu Dilanas? — paklausė Kamečė. 

— Ne, aš jo jaunesnysis brolis, — tyliai atrėžė Bilis. — 
Pažiūrėk štai ten. 

Dilanas išlindo iš šešėlio, ir Rosis, tūnojęs kitoje terasos 
pusėje, atsistojo. Bilis pamatė jį pirmas. 

— Dilanai! — tyliai šūktelėjo jis. 

Dilanas pasisuko, kostelėjo automato slopintuvas, ir Ro- 
sis krito negyvas. 

Dilanas suėmė Kamečę už smakro. 

— Sakyk, kas viduje, ir kuo greičiau, kitaip tau galas. 

Kamečė, sustingęs 1š siaubo, tarė: 

— Sinjorai Foksas, Falkonė ir Ruso. 

— Nuostabu, — tarė Dilanas. — O kur amerikietis? 

— Jis tunelyje, rūsiuose. 

— Gerai. Vesk mus ten. 

Kamečė nuvedė juos pro virtuvę laiptais žemyn į rūsius. 
Jie priėjo senas ąžuolines duris. 

— Čia, — pasakė Kamečė. 

— Tai atidaryk. 

Kamečė padarė, kaip lieptas. Bleikas, iki pusės vandeny- 
je, atsisuko. 

— Ką čia darai, mirkaisi? — tarė Dilanas. — Dabar ne 
laikas mėgautis. Nešdinkis iš čia. 

Bleikas užsvirduliavo laiptais. 

— Kur taip užtrukai? 

Jis visas drebėjo. Dilanas atsisuko į Kamečę. 

— Nusirenk. Matai, žmogus šąla. 

— Bet, sinjore, — bandė protestuoti Kamečė. 

Dilanas kyštelėjo jam po smakru vamzdį. 

— Daryk, kas pasakyta. — Jis nusiėmė nuo kaklo šaliką 
ir padavė jį Bleikui. — Apsišluostyk truputį. 

Bleikas kaip įmanydamas apsitrynė, o Kamečė tuo metu 
nusirengė. Bleikas užsitempė jo drabužius. Kamečė liko su 
apatiniais. 


Tuo metu Falkonė atidarė prancūziškus langus, išėjo į te- 
rasą ir rado Rosio kūną. Jis tučtuojau grįžo vidun pas Foksą ir 
Ruso. 

— Rosis negyvas. Kamečės nesimato. 

— Kristau, — įsitempė Foksas. — Jis čia, tas niekšas čia. 
Išsiskirstykit. 

Tą minutę Dilanas įstūmė nuogą Kamečę į salę. Falkonė, 
apstulbintas tokio netikėto jų pasirodymo, automatiškai iššo- 
vė. Kamečė raitydamasis nugriuvo ant grindų. 

— Ei, ne į tą pataikei, — šūktelėjo Dilanas. — Aš čia, 
Džekai. Išmušė atpildo valanda. 

— Eik velniop, Dilanai, — suriko Foksas. 

Didelis sietynas apšvietė visą salę. Falkonė šnipštelėjo 
Ruso. 

— Lik su manim. Pamažu slinkim prie virtuvės durų. — 
Jis pamatė, kaip Foksas sliūkina dešinėn. 

— Čia per daug šviesu, — tarė Ruso. 

Falkonė paleido seriją į sietyną, ir šis su triukšmu nukri- 
to ant grindų. 

— Jau nebe. 

Jis pasilenkė, truktelėdamas kartu su savimi Ruso. 

Dabar salė atrodė keistai, apšviesta tik nuo didžiulio ži- 
dinio sklindančios šviesos, krentančios ant šarvų, senovinių 
vėliavų ir plačių laiptų kairėje. Dilanas, Bleikas ir Bilis susi- 
gūžė po dideliu stalu salės viduryje. 

— Kas dabar? — paklausė Bilis. 

— Palūkėk, Bili, visuomet skubėk lėtai. — Jis išsitraukė 
savo brauningą ir padavė jį Bleikui. — Jei kartais prireiktų. 

— Bet kaip jūs čia iš viso patekote? — paklausė Bleikas. 

— Leisis ir Peris nuleido mus, ir mudu su Biliu iššokome. 

— Daug daugiau nei pro valandų. Nesijaudink, tuoj 
atvyks pastiprinimas. AB 

— Specialiųjų pajėgų komandai 

— Ne. Fergiusonas, Hana ir Haris Solteris. 

— O švenčiausiasis... 

— Mes susitvarkysime, Bleikai. Kamečė ir Rosis gatavi. 
Lieka tik Falkonė, Ruso ir senasis gerasis Džekas Foksas. 

— Kaip veiksime? — nekantravo Bilis. 

— Jau sakiau tau. Lauksime, Bili, ir leisime jiems pal 
tiems ateiti. 

Aplinkui įsivyravo tyla. Falkonė ir Ruso prislinko prie 
durų į virtuvę. Foksas prisliūkino prie kitų durų šalia židinio. 
Jis atidarė jas, užlipo spiraliniais laipteliais iki aikštelės ir 
persisvėręs pažiūrėjo į salę. Staiga po stalu jis pamatė kažką 
sujudant. Po jo kojomis trakštelėjo laiptų lenta. 

— Tas išpera kažkur virš mūsų, — tarė Dilanas. — Pasi- 
slink į dešinę, Bili. 

Bilis pasislinko, ir Dilanas šūktelėjo. 

— Tai ką, Džekai, suvesime galus? — Jis stumtelėjo Blei- 
ką. — Lįsk į tuos šešėlius. 

Viršuje Foksas sujudėjo, ieškodamas jungiklio, kad galėtų 
įjungti sienines lempas, kurios paprastai apšviesdavo ant sie- 
nų kabančius paveikslus. Tada stabtelėjo ir apgraibomis ap- 
čiupinėjo sieną. 

Apačioje Bleikas pradėjo šliaužti, bet paslydo ir "riktelė- 
jo iš skausmo, nes užgulė skaudamą ranką. Dilanas ištiesė ran- 
ką jam padėti, bet tą minutę Foksas įjungė lempas. 

— Pakliuvot, šūdžiai. 

Jis kilstelėjo valterį ir dukart iššovė Dilanui į nugarą. Kad 
pataikytų, jam teko atsistoti, bet tą patį padarė ir Bilis. Jis 
paleido į Foksą visą seriją, priblokšdamas jį prie sienos. Fok- 
sas atšoko nuo sienos, persivertė per baliustradą ir žnektelėjo 
ant žemės. Kurį laiką jo kūnas dar trūkčiojo. Tada oje tyla. 

Falkonė atidarė virtuvės duris ir tarė: 

— Dingstam iš čia. 

— Kur? — paklausė Ruso. 

— Į pakilimo taką. Mums reikia grįžti į Londoną. Turi 
atskristi Donas Marko, reikia pranešti jam naujienas. 

— Kartais jie nužudo pasiuntinį, — suabejojo Ruso. 

— Tik ne šį kartą. Tai per daug svarbu. 

Falkonė ir Ruso išslydo į lauką ir pasileido per kiemą. 
Po kelių minučių jie jau lėkė pakilimo tako link. 


Dilanas gulėjo salėje ant grindų, apsvaigęs nuo į nugarą 
paleistų kulkų. Dejuodamas jis šiaip ne taip atsisėdo. Pribėgo 
Bilis. 

— Dilanai, kaip tu? 

— Gerai, ačiū Dievui, kad vilkėjau neperšaunamą lieme- 
nę. Truputį skauda, bet tai niekis. — Jis apsidairė. — Ar čia 
kas nors yra? — pašaukė jis. 

Tyla. Po minutėlės pasigirdo Bleiko balsas. 

— Kaip tu, Šonai? 

— Viskas gerai. Atrodo, kad kiti pabėgo. Girdėjau nuva- 
žiuojančią mašiną. 

Jis atsistojo ir priėjo prie Džeko Fokso kūno. Bleikas ir- 
gi priėjo. Jie pastovėjo, žiūrėdami į kūną. 

— Na štai, Bleikai. Jis jau sumokėjo. Tu atkeršijai. 

— Dar ne, — atsiliepė Bleikas. — Foksas davė įsakymą, 
tačiau Falkonė gyrėsi man, kad tai jo ir Ruso darbas. 

— O kur gi jie? — pasiteiravo Bilis. 

— Eime, aš tau parodysiu, — tarė Dilanas. 

Jis priėjo prie fasadinių durų, atidarė jas ir sustojo laiptų 
viršuje. Bleikas ir Bilis pasekė paskui jį. Netrukus pasigirdo 
variklio gausmas ir virš namo praskrido lėktuvas. 

— Štai kur jie, Bili, — Falkonė ir Ruso sprunka, kol dar 
gali. 

Dar po minutėlės į kiemą įsuko lendroveris, kuriame sė- 
dėjo Hana, Fergiusonas 1r Haris Solteris. 


— Ar viskas gerai, Bili? — pasiteiravo Haris Solteris, 
stovėdamas palei židinį. 

“ — Geriau nei gerai, — atsiliepė Dilanas. — Foksas du- 
kart šovė į mane. Neperšaunamos liemenės dėka likau gyvas, 
o Bilis suvarpė tą niekšą mirtinai. — Jis atsigręžė į Bilį. — 
Šis jau trečias, Bili, tu tikras asas. 
| — Tai ką darysime dabar, sere? — paklausė Hana. — Ar 
turėčiau pranešti Kornvalio policijai? . 

— Nemanau, — atsiliepė Fergiusonas. — Tegu viską ran- 
da prižiūrėtojas, kai ateis. Foksas ir tiedu banditėliai yra Skot- 
land Jardo kompiuteriuose. Visas šis reikalas — akivaizdus 
mafijos kerštas, nieko bendra neturintis su mumis. 

— Bet, sere, — prasižiojo Hana. 

— Inspektore, būkite protinga. Tai pats geriausias būdas, 
todėl nesiginčykime. O dabar važiuojam iš čia. 


Falkonė iš lėktuvo paskambino Donui Marko. Donas jau 
sėdo į lėktuvą Niujorke. 

— Aldo, kokių turi naujienų? 

— Siaubingų, Donai Marko. Nežinau, nė kaip jums pasa- 
kyti. 

— Tiesiog sakyk, — paliepė Donas Marko. 

Išklausęs jis atsiduso. 

— Vargšelis Džekas, toks kvailas, toks kietakaktis. 

— Ką man daryti, sinjore? 

— Kol kas nieko. Tai, be abejo, šeimos garbės reikalas, 
bet mes aptarsime viską vėliau, kai atskrisiu į Londoną. 

— Kaip pasakysite, Donai Marko. 


“Galfstryme"', skraidinančiame Dilaną ir visus kitus į Far- 
lėjaus lauką, suskambo Fergiusono telefonas. Jis padvejojo, 
tada padavė jį Dilanui. 

— Manau, tau reikia pasikalbėti pačiam. 

Tai buvo Roperis. 

— Man paskambino Hana, taigi aš Žinau, kas atsitiko. 
Džiaugiuosi, kad jūs sveiki ir gyvi. 

— Aš taip pat. 

— Patikrinau Solaco šeimos reikalus. Bardsėjuje ką tik nu- 
sileido “Auksinis erelis" su dviem keleiviais — Falkone ir Ruso. 

— Dar kas nors? 

— Na, tau tai patiks. Donas Marko Solaco yra pakeliui iš 
Niujorko į Londoną. Užsiregistravo Dorčesterio viešbutyje. 

Dilanas nusijuokė. 

— Ką gi, šeima turės,apie ką pasikalbėti. — Jis išjungė 
telefoną. 

Hetrou oro uoste tvyrojo rūkas, todėl Dono Marko “Galf- 
strymas" buvo nukreiptas į Šenoną Airijoje. Tik po kelių va- 
landų jie vėl pakilo į orą ir pagaliau nusileido privačių lėktu- 
vų terminale Hetrou, kur bentlyje, mėgstamiausiame Dono au- 
tomobilyje, laukė Falkonė ir Ruso. 

Falkonė pabučiavo Donui ranką. 

— Užjaučiu, Donai Marko. Viskas, kas galėjo būti pada- 
ryta, buvo padaryta. 

— Gali man nesakyti, Aldo. Važiuojame, vėliau pasikal- 
bėsime. 

Vairavo Ruso. 

— Įpilk gurkšnį brendžio, Aldo, — paprašė Donas. 

Falkonė atidarė mažą barą bentlio gale ir surado tinkamą 
butelį ir stikliuką. Donas Marko nugėrė mažą gurkšnelį ir link- 
telėjo. 

— Gerai, dabar papasakok man, papasakok viską. 


Vėliau, Dorčesterio apartamentuose, jis stovėjo prie pra- 
viro prancūziško lango stebėdamas, kaip lietus plauna namų 
stogus. 

— Išimk man cigarą, — paliepė jis Falkonei. — Jie kro- 
kodilo odos dėkle. 

Falkonė linktelėjo Ruso, ir šis skubiai surado ant staliu- 
ko gulėjusį dėklą. Išėmęs kubietišką cigarą, jis nukirpo galiu- 
ką ir padavė Falkonei, kuris pašildė jį dideliu degtuku ir pa- 
davė seniui. Donas Marko užsirūkė. 

— Džekas buvo kvailas, gobšus ir kietakaktis, bet jis bu- 
vo mano sūnėnas. Jis buvo pusiau Solaco — kūnas ir kraujas. 
Visi vyrai mišrūnai, Aldo. 

Lietus maudė namų stogus. Užuolaidos išsipūtė. Donas 
Marko linktelėjo. 

— Džekas galėjo kvailioti. Jis tikrai buvo vagis, kad ir 
ką tai reikštų. Bet jis buvo ir karo didvyris ir pasitarnavo sa- 
vo šaliai. 

— Mes visi žinome, koks buvo sinjoras Foksas, — tarė 
Aldo. 

— Ir visi žinome, kaip jis baigė savo gyvenimą — jį nu- 
žudė tie žmonės: Dilanas, Džonsonas, brigadininkas Fergiu- 
sonas, — Donas atsisuko, tačiau jo veide nebuvo matyti pyk- 
čio. — Tai garbės reikalas. Skolas reikia mokėti. Pinigai dar 
ne viskas šiame pasaulyje, Aldo. 

— Taip, Donai Marko. 

Senis įsikando cigarą, išsitraukė piniginę ir išėmė korte- 
lę su telefonų numeriais. 

— Atrodo, kad trečiasis yra Fergiusono kontoros Gyny- 
bos ministerijoje. Pabandyk juo paskambinti. 


Po pietų “Tamsos žmoguje" susirinko visa kompanija: Ha- 
ris su Biliu, Baksteris ir Holas, Dilanas, Bleikas bei Fergiu- 
sonas su Hana. 

Suskambo Hanos mobilusis telefonas. Ji atsiliepė, pasi- 
klausė ir išjungė. 

— Skotland Jardo žvalgyba ką tik informavo mane apie 
tris nužudytuosius Kornvalyje. Visi jie — Žinomi mafijos 
nariai. 

— Na štai, prašom, — tarė Dilanas. 

Bilis nusijuokė. 

— Tai bent netikėtumas. 

— Ei, žiūrėk, neįsikalk į galvą tokių minčių, — aprami- 
no jį Haris. 

— Bilis Vaikelis, — tarė Dilanas. — Britanijos mūšyje 
būtum užsitarnavęs medalį už nuopelnus aviacijai. 

Dora atnešė butelį šampano, taures ir įpylė visiems. 

— Tai ką, vadinasi, viskas? — paklausė Bilis. 

— Dar nežinia, Bili. — Dilanas paėmė taurę. — O kam 
g1 tada gerasis senasis Donas Marko Solaco skrido į Londo- 
ną? Kad pasimatytų su savo gydytoju ar pasimatuotų naują 

kostiumą? — Jis papurtė galvą. — Vendeta, Bili. Nužudyk vie- 
ną iš mūsų, ir mes nužudysim tave. 

— Tu taip manai? — paklausė Haris. 

— Aš taip manau, — atsiliepė Bleikas. 

— Tai dar niekas nebaigta? — paklausė Haris. 

— Paskutinis veiksmas. — Dilanas gūžtelėjo. — Reikia 
Šekspyro, kad parašytų jį. 

— Jo nepaprašysi, jis velniškai negyvas, — atsakė Bilis. 

Tada suskambo Fergiusono telefonas. Jis pasiklausė ir iš- 
jungė. 

— Gynybos ministerija. Donas Marko nori pasikalbėti. Jis 
Dorčesterio viešbutyje. — Fergiusonas pažiūrėjo į Haną. — Gal 
sujungtumėt mane, inspektore? 

Dora atnešė jai telefoną nuo baro, ir Hana paskambino į 
viešbutį. 

— Solaco klauso. 

— Su jumis nori kalbėti brigadininkas Fergiusonas. 

Ji perdavė ragelį Fergiusonui. Jis įjungė garsiakalbį, kad 
visi girdėtų. 

— Koks netikėtumas. 

— Abejoju tuo, brigadininke. 

— Užjaučiu dėl jūsų sūnėno mirties. 

— O aš tikriausiai turėčiau pasveikinti Dilaną? 

— Visai ne. Jūsų sūnėną nužudė Yst Endo gangsteriai, 
kurių šeima nė kiek nebijo mafijos. 

— Nežaiskime, Fergiusonai. Šis reikalas per ilgai užsitę- 
sė, 0 mano sūnėnas negyvas. Manau, kad mums laikas susi- 
tikti ir susitarti. 

— Skamba protingai. Kada siūlytumėt? 

Senis pagyvėjo. 

— Spręskite jūs, bet manau, kad turėtume susitikti tik 
mudu. Nenoriu, kad dalyvautų Dilanas su Džonsonu. 

— Aš jums paskambinsiu. 

— Jis meluoja, sere, — sunerimo Hana Bernštain. 

— Be abejo. — Jis atsisuko į Dilaną. — Ką manai? 

— Jis sako, kad nenori matyti manęs ir Džonsono. Vadi- 
nasi, jis to tikisi. Jei žinotų, kad Foksą nušovė Bilis, pakvies- 
tų ir jį. Tai mafija. Garbė, šeima, kerštas. Jis užmuštų mus 

visus, jei tik galėtų. Keista. Mes kalbame apie kapitalistines 
vertybes visuomenėje, bet šis pavyzdys geriausiai įrodo, kad 
pinigai neturi vertės. 

— Tai apie ką mes kalbame? 

Į tai atsakė Bleikas. 

— Sakyčiau, kad apie susitikimą akis į akį, kur dalyvaus 
jo žmonės — be jokios abejonės, Falkonė ir Ruso. Jis tikras, 
kad tu padarysi tą patį. Ne todėl, kad aš būčiau labai naudin-- 
gas, bet bus Dilanas, taigi kas žino, kaip viskas baigsis. 

— Esu dar ir aš, — atsiliepė Bilis. 

— Tu geriau prikąsk liežuvį. Per greitai reaguoji, Bili. 
Čia tau ne filmas, — sudraudė jį Haris. 

— Tai geriau nei filmas, — nenusileido Bilis. 

— Puiku, — linktelėjo Fergiusonas. — Bet ką darysime 
dabar? 

— Susitark dėl susitikimo, — tarė jam Dilanas. 

— Bet kur? Vargu ar “Pianino" baras Dorčesterio vieš- 
butyje būtų tinkama vieta. 

Dilanas pagalvojo, tada atsisuko į Solterį. 

— O tie tavo laivai Temzėje, Hari? Kur nors tarp Vest- 
minsterio ir Čelsio. 

— Gal “Mėlynasis varpelis“? — pasiūlė Solteris. — Jis 
plaukia iš Vestminsterio. 

Dilanas žvilgtelėjo į Fergiusoną. 

— Pasirink vakarinį laiką ir pasiūlyk jam susitikti laive, 
tik judu. 

— Bet jis neis vienas, — karštai užginčijo Hana. 

— Žinoma, ne, su juo bus Falkonė ir Ruso. — Jis šypte- 
lėjo. — Jis tikrai tikisi, kad ateisime ir mudu su Bleiku. 

Bleikas prakaitavo, jo ranka vėl buvo įtvare. 

— Iš manęs mažai naudos. 

— Bet iš manęs velniškai daug, — nesiliovė Bilis. 

— Gerai, — linktelėjo Fergiusonas. — Taigi mes susitin- 
kame, ir kas toliau? 

— Jis mus nužudys, jei galės. Matai, tai paskutinis veiks- 
mas, — atsakė Dilanas. | 

— Sere, situacija darosi nebevaldoma, — įsikišo Hana. — 
Mes jau ir taip sulaužėme policijos kodeksus — kalbu apie jū- 
sų elgesį Kornvalyje. 


Atpildo valanda 


Dilanas neišlaikė. 

— Tu gera policininkė, ir aš ne kartą su tavimi dirbau, 
bet dabar mes kalbame apie pačius blogiausius šiame versle 
ir aš noriu pagaliau juos išstumti. 

— O aš kalbu apie įstatymą, — sušuko ji. 

— Su kuriuo tokie kaip Solaco žaidžia žaidimus. Advo- 
katai yra įstatymų dalis. Solaco gali nupirkti geriausius advo- 
katus. Gal tai tenkina tavo moralinę savimonę, Hana, bet man 
į tai nusispjaut. Aš pašalinsiu tuos niekšus. 

Stojo sunki tyla. Pagaliau Fergiusonas prabilo: 

— Ką pasakysi, inspektore? 

Ji neatsiliepė. 


— Falkonė ir Ruso nužudė mano žmoną, o mes to nieka-- 


da neįrodysime, — tarė Bleikas. 

Hana suglumo. 

— Žinau, tai siaubinga, bet šitaip negalima. 

— Net jei jie ir toliau vaikščios laisvėje? — paklausė 
Bleikas. 

— Deja, taip. 

— Ką gi, dar esu aš, ir aš dar kartą atliksiu budelio vaid- 
menį, — tarė Dilanas. 

Hana atsistojo. 

— Aš negaliu tame dalyvauti, sere, — tarė ji Fergiuso- 
nui. 


— Tada siūlyčiau pasiimti porą savaičių atostogų, ins- | 


pektore. Ir dar primenu, kad pradėjusi dirbti su manimi pasi- 
rašėte oficialų slaptumo aktą. 

— Taip, sere. 

— Galite eiti. 

Hana išėjo, ir Fergiusonas tarė: 

— Tai koks mūsų planas? 


Sutemus ėmė lyti dar smarkiau. Į Vestminsterio prieplauką 
įsuko bentlis ir sustojo. Iš jo išlipo Donas Marko ir nuėjo til- 
telio link. Falkonė ir Ruso jau anksčiau įsėdo į laivą, persi- 
rengę jūrininkų lietpalčiais ir džinsais it įgulos nariai. Tą patį 
padarė Bilis ir Haris Solteriai. 

Rūkas buvo gana tirštas, smarkiai pylė lietus. “Mėlyna- 

sis varpelis'' įsuko į upės vagą, ir Donas Marko nuėjo į salo- 
ną, kur sėdėjo tik dvi keleivės, senos damos. Apsižvalgęs Do- 
nas pasuko į laivagalį. Jis prisidegė cigarą, ir iš šešėlio išniro 
Fergiusonas. : 

— Donai Marko, Čarlis Fergiusonas. 

— A, brigadininke. 

Juos apgaubė rūkas. Prie dešiniojo borto stovėjo jūrinin- 
kas, vyniodamas virvę. 

— Vienas iš jūsiškių? — mostelėjo galva Fergiusonas. 

— Baikit, brigadininke. Aš tenoriu užbaigti šį apgailėti- 
ną reikalą. Mano sūnėnas buvo kvailas, pripažįstu tai. 

— Jis buvo ne tik kvailas, jis buvo žudikas, — atrėmė 
Fergiusonas. — Dabar, kai šitai pasakiau, nebandykite tvir- 
tinti, kad nenorite keršto. 

— Koks jūsų tikslas? 

— Žinote, ką? — tarė Fergiusonas. — Kuo labiau senstu, 
tuo aiškiau suprantu, kad gyvenimas — tai tarsi filmas. Štai 
kad ir ši situacija. Mudu tarsi Erpas ir Klentonas. Kuris kurį 
nušaus? Pasakykit man, gerbiamasis, kodėl senstantis mafi- 
jos Donas taip vargsta, atvykdamas čionai? 

Jūreivis prie turėklų, Falkonė, atsistojo. Nuo kairiojo bor- 
to ėmė artintis Ruso. Nuo viršutinio denio juos stebėjo Bilis 
1 Haris. Bilis laikė rankoje AK su slopintuvu. 

Iš šešėlių išniro Dilanas ir Bleikas su parišta ranka. 

— Nekaip atrodote, pone Džonsonai, — tarė Donas Marko. 

— O, aš išgyvensiu. — Bleikas atsisuko į Falkonę. — Tu 
nužudei mano žmoną. 

— Ei, tai buvo verslo reikalai. — Falkonė buvo gin- 
kluotas. 

— (O) šis — asmeninis. — Bleikas ištraukė iš įtvaro ran- 
ką, laikydamas joje valterį su slopintuvu, ir šovė į Falkonę. 
Šis atsitrenkė į turėklus, apsisuko ir nuskriejo žemyn galva į 
upę. 

Ruso nusitaikė į Fergiusoną, ir Bilis, persilenkęs per de- 
nio kraštą, paleido į jį automato seriją, pasiųsdamas Ruso pas- 
kui Falkonę. 

Bleikas jautėsi išties prastai, jo veidu žliaugė prakaitas. 

— Nežinau, kodėl nenušaunu tavęs, bet aš sužlugdžiau 

tavo sūnėną ir nudėjau tą niekšą kartu su jo parankiniais. Ma- 
nau, kad paliksiu tave gyvą, kad turėtum apie ką pamąstyti. 

Jis nusisuko, ir jiedu su Fergiusonu pasišalino. Dilanas 
prisidegė cigaretę. 

— Jis vienas iš tų teigiamų herojų, kurie nori patobulinti 
pasaulį. Netgi Fergiusonas vis dar bando tai, bet tik ne aš. 
Gyvenimas nuvylė mane labiau, nei aš tikėjausi, todėl vel- 
niop tave. — Jis trenkė Donui Marko per veidą, sugriebė jį už 
kulkšnių ir sviedė į upę. Rūkas subangavo. Vandenyje žybte- 
lėjo cigaro nuorūka. Viskas baigta. 


Jie laukė jo daimleryje. 

— Pasirūpinai? — tarstelėjo Fergiusonas. 

Dilanas linktelėjo. 

— Toji gauja, kuri pašalino Džeką Foksą ir jo vyrus Korn- 
valyje, matyt, tykojo Dono Marko čia. Dar vienas mafijos su- 
sidorojimas. Tikra painiava. 

— Ką gi, — atsiliepė Fergiusonas, — nebloga naktelė. 

— Išskyrus viena. — Jie atsisuko ir pažiūrėjo į figūrą, 
sudribusią ir papilkėjusią tamsoje. — Ji negrąžins jos. 

Niekas į tai neatsiliepė. 

Katarina Džonson per daug priartėjo prie tiesos apie mafiją, ir Džekas Foksas, ma- 
fijos bosas, užsako jos nužudymą. Dilanas ir jo draugai, pasiryžę sužlugdyti mafi- 
jos užmačias, persekioja Džeką Foksą Londone, Beirute ir Airijoje. 

